
FORORD 

TIL 

ANDEN    UDGAVE. 


J_Jraraaet  «Catilina»,  det  arbejde,  hvormed 
jeg  betrådte  forfatterbanen,  er  skrevet  i  Vinteren 
1848 — 49,  altså  i  mit  enogtyvende  år. 

Jeg  befandt  mig  dengang  i  Grimstad,  henvist 
til  ved  egne  kræfter .  at  erhverve  det  fornødne  til 
livsophold  og  til  undervisning  for  at  kunne  gå 
op  til  student-examen.  Tiden  var  stærkt  bevæget. 
Februar- revolutionen,  opstandene  i  Ungarn  og 
andetsteds,  den  slesvigske  krig,  —  alt  dette  greb 
mægtigt  og  modnende  ind  i  min  udvikling,  hvor 
ufærdig  den  end  længe  bagefter  vedblev  at  være. 
Jeg  skrev  rungende  opmuntringsdigte  til  Magy- 
arerne  om,  til  fromme  for  friheden  og  menneske- 
heden, at  holde  ud  i  den  retfærdige  kamp  mod 
« tyrannerne » ;    jeg   skrev   en  lang  række  sonetter 


til  kong  Oskar,  nærmest,  såvidt  jeg  husker,  inde- 
holdende en  opfordring  om  at  sætte  alle  smålige 
hensyn  tilside  og  ufortøvet,  i  spidsen  for  sin  hær, 
at  rykke  brødrene  til  hjælp  på  Slesvigs  yderste 
grænser.  Da  jeg  nu  for  tiden,  i  modsætning  til 
dengang,  betvivler  at  mine  vingede  opråb  vilde 
i  nogen  væsentlig  grad  have  gavnet  Magyarernes 
eller  Skandinavernes  sag,  så  anser  jeg  det  for 
heldigt  at  de  forblev  indenfor  manuskriptets  halv- 
private område.  Afholde  mig  kunde  jeg  dog 
ikke  fra  ved  mere  løftede  anledninger  at  udtale 
mig  i  en  med  mine  digtninger  overensstemmende 
passioneret  retning,  hvilket  imidlertid  ikke,  — 
hverken  fra  venner  eller,  ikke-venner,  —  indbragte 
mig  andet  end  det  tvivlsomme  udbytte,  af  de 
første  at  hilses  som  anlagt  for  det  ufrivilligt 
morsomme,  medens  andre  fandt  det  i  højeste 
måde  påfaldende  at  et  ungt  menneske  i  min 
underordnede  stilling  kunde  give  sig  af  med  at 
drøfte  ting,  som  end  ikke  de  selv  dristede  sig 
til  at  have  nogen  mening  om.  Jeg  skylder  sand- 
heden at  tilføje  at  min  optræden,  i  forskellige 
forholde,  heller  ikke  berettigede  til  synderligt  håb 
om  at  samfundet  i  mig  turde  påregne  nogen  til- 
vækst af  borgerlige  dyder,  ligesom  jeg  også  ved 
epigrammer  og  karrikaturtegninger  lagde  mig  ud 
med  flere,  der  havde  fortjent  det  bedre  af  mig, 
og  hvis  venskab  jeg  igrunden  satte  pris  på. 
Overhovedet,    —    medens    en    stor    tid    stormede 


udenfor,  befandt  jeg  mig  på  krigsfod  med  det 
lille  samfund,  hvor  jeg  sad  indeklemt  af  livs- 
vilkår og  omstændigheder. 

Således  var  stillingen  da  jeg  under  for- 
beredelserne til  examen  gennemgik  Sallusts  <Ca- 
tilina»  samt  Ciceros  taler  imod  sidstnævnte.  Jeg 
slugte  disse  skrifter,  og  nogle  måneder  efter  var 
mit  drama  færdigt.  Som  man  af  min  bog  vil 
se,  delte  jeg  ikke  dengang  de  to  gamle  romerske 
skribenters  opfatning  af  Catilinas  karakter  og 
handlemåde,  og  jeg  er  endnu  tilbøjelig  til  at  tro 
at  der  dog  må  have  været  adskilligt  stort  eller 
betydeligt  ved  en  mand,  med  hvem  majoriteternes' 
ufortrødne  sagfører  Cicero  ikke  fandt  det  hensigts- 
mæssigt at  give  sig  ikast,  forinden  tingene  havde 
taget  en  sådan  vending,  at  der  ikke  længere  var 
nogen  fare  forbunden  med  angrebet.  Erindres 
bor  det  også,  at  der  gives  få  historiske  personer, 
hvis  eftermæle  har  været  mere  udelukkende  i 
modstandernes  vold,  end  Catilinas. 

Mit  drama  blev  skrevet  i  nattetimerne.  Fra 
min  gode  og  skikkelige  men  af  sin  bedrift  helt 
og  holdent  optagne  principal  måtte  jeg  sågodt- 
som  stjæle  mig  fritimer  til  at  studere,  og  fra 
disse  stjålne  studie-timer  stjal  jeg  igen  øjeblikke 
til  at  digte.  Der  blev  således  ikke  synderlig 
andet  end  natten  at  ty  til.  Jeg  tror  at  dette  er 
den  ubevidste  årsag  til  at  næsten  hele  stykkets 
handling  foregår  ved  nattetid. 


En  for  omgivelserne  så  uforståelig  kends- 
gerning, som  den,  at  jeg  befattede  mig  med  at 
skrive  skuespil,  måtte  naturligvis  holdes  hemme- 
lig; men  ganske  uden  medvidere  kan  en  tyve- 
årig digter  ikke  godt  forblive,  og  jeg  betroede 
derfor  to  jævnaldrende  venner,  hvad  der  i  stilhed 
beskæftigede  mig. 

Vi  tre  knyttede  store  forventninger  til  «Ca- 
tilina»  da  det  var  bleven  færdigt.  Først  og 
fremst  skulde  det  nu  renskrives  for,  under  et 
opdigtet  forfatternavn,  at  indleveres  til  theatret  i 
Kristiania,  og  derhos  skulde  det  offentliggøres 
gennem  trykken.  Den  ene  af  mine  troende  og 
trofaste  påtog  sig  at  levere  en  smuk  og  tydelig 
kopi  af  mit  rå  urettede  udkast,  et  hverv,  hvilket 
han  udførte  til  den  grad  samvittighedsfuldt,  at 
han  end  ikke  glemte  en  eneste  af  de  utallige 
tankestreger,  som  jeg  i  produktionens  hede  havde 
anbragt  overalt,  hvor  det  rette  udtryk  ikke  i 
øjeblikket  vilde  falde  mig  ind.  Den  anden  af 
mine  venner,  hvis  navn  jeg  her  nævner,  da  han 
ikke  mere  er  blandt  de  levende,  daværende  stu- 
dent, senere  sagfører,  Ole  C.  Schulerud,  rejste  til 
Kristiania  med  afskriften.  Jeg  husker  endnu  et 
af  hans  breve,  hvori  han  melder  mig  at  nu  var 
«Catilina»  indleveret  til  theatret;  at  det  snart 
vilde  komme  til  opførelse,  derom  kunde  der  na- 
turligvis ikke  være  nogen  tvivl,  såsom  direktionen 
bestod  af  meget  skønsomme  mænd;  og  ligesålidt 

kunde  det  betvivles  at  byens  samtlige  boghandlere 
med  glæde  vilde  betale  et  klækkeligt  honorar 
for  første  oplag;  hvad  det  kom  an  på,  mente 
han,  var  kun  at  udfinde  den,  der  vilde  gøre  det 
højeste  bud. 

Efter  en  lang  og  spændende  ventetid  be- 
gyndte imidlertid  nogle  vanskeligheder  at  vise 
sig.  Fra  theaterdirektionen  erholdt  min  ven 
stykket  tilbagesendt  med  et  særdeles  høfligt  men 
ligeså  bestemt  afslag.  Han  gik  nu  med  manu- 
skriptet fra  boghandler  til  boghandler;  men  alle 
Bom  en  udtalte  de  sig  i  samme  retning  som  the- 
aterdirektionen. Den  højstbydende  forlangte  så 
og  så  meget  for  at  trykke  stykket  uden  honorar. 

Alt  dette  nedslog  dog  langtfra  ikke  min 
vens  tro  på  sejren.  Han  tilskrev  mig  tvertimod, 
at  det  just  var  bedst  således ;  jeg  skulde  selv 
optræde  som  forlægger  af  mit  drama;  med  de 
fornødne  penge  vilde  han  forstrække  mig;  ud- 
byttet skulde  vi  dele,  imod  at  han  besørgede  alt 
forretningsmæssigt  ved  sagen  —  undtagen  kor- 
rekturlæsning, hvilken  han  anså  for  overflødig, 
da  man  havde  et  så  smukt  og  tydeligt  manu- 
skript at  trykke  efter.  I  et  senere  brev  ytrede 
han,  at  han  med  disse  lovende  fremtidsudsigter 
for  øje  tænkte  på  at  opgive  sine  studeringer  for 
helt  og  holdent  at  kunne  hellige  sig  til  udgivelsen 
af  mine  værker;  to  eller  tre  skuespil  om  året, 
mente  han  at  jeg  med  lethed  måtte  kunne  skrive, 

og  ifølge  en  anstillet  sandsynlighedsberegning 
havde  han  udfundet  at  vi  for  overskuddet  måtte 
om  ikke  lang  tid  kunne  foretage  den  mellem  os 
oftere  aftalte  eller  omtalte  rejse  gennem  Europa 
og  Orienten. 

Min  rejse  indskrænkede  sig  imidlertid  fore- 
løbig til  Kristiania.  Der  indtraf  jeg  i  begyndelsen 
af  våren  1850  og  kort  iforvejen  var  «Catilina» 
kommen  tilsyne  i  boghandelen.  Stykket  vakte 
opsigt  og  interesse  i  studenterverdenen;  men  kri- 
tiken  dvælede  nærmest  ved  de  fejlfulde  vers  og 
fandt  forøvrigt  bogen  umoden.  En  mere  aner- 
kendende dom  udtaltes  kun  fra  et  enkelt  hold; 
men  denne  udtalelse  kom  fra  en  mand,  hvis 
anerkendelse  altid  har  været  mig  kær  og  vægt- 
fuld, og  hvem  jeg  herigennem  bringer  min  for- 
nyede tak.  Solgt  blev  der  nok  ikke  ret  meget 
af  det  lille  oplag;  min  ven  havde  en  del  af 
exemplarerne  i  sit  værge,  og  jeg  erindrer  at  en 
aften,  da  vor  huslige  fællesforfatning  syntes  at 
optårne  uoverstigelige  vanskeligheder  for  os,  blev 
denne  bunke  trykte  sager  gjort  til  makulatur  og 
lykkelig  afhændet  til  en  høker.  I  de  nærmest 
påfølgende  dage  manglede  vi  ingen  af  livets  første 
fornødenheder.  — 

Under  mit  ophold  i  hjemmet  i  afvigte  som- 
mer, og  navnlig  efter  min  tilbagekomst  hertil, 
trådte  de  skiftende  billeder  fra  mit  forfatterliv 
klarere  og  skarpere  frem  for  mig  end  nogensinde 

før.  Blandt  andet  tog  jeg  også  «Catilina»  for 
mig.  Bogens  indhold  i  det  enkelte  havde  jeg 
næsten  glemt;  men  ved  påny  at  gennemlæse  den 
fandt  jeg  at  den  dog  rummede  en  hel  del,  som 
jeg  endnu  kunde  vedkende  mig,  navnlig  hvis 
man  ser  hen  til  at  den  er  mit  begynderarbejde. 
Mangt  og  meget,  hvorom  min  senere  digtning 
har  drejet  sig,  —  modsigelsen  mellem  evne  og 
higen,  mellem  vilje  og  mulighed,  menneskehedens 
og  individets  tragedie  og  komedie  på  engang,  — 
kommer  allerede  her  frem  i  tågede  antydninger, 
og  jeg  fattede  derfor  det  forsæt,  som  et  slags 
jubilæums-skrift  at  foranstalte  en  ny  udgave,  — 
et  forsæt,  hvortil  min  forlægger  med  sædvanlig 
redebonhed  gav  sin  billigelse. 

Men  det  gik  naturligvis  ikke  an  uden  videre 
at  genoptrykke  den  gamle  originaludgave;  thi 
denne  er,  som  foran  påpeget,  intet  andet  end  et 
aftryk  af  mit  ufærdige  og  urettede  koncept  eller 
af  det  allerførste  rå  udkast.  Ved  gennemlæsningen 
mindedes  jeg  tydeligt,  hvad  der  oprindelig  havde 
foresvævet  mig,  og  jeg  så  tillige  at  formen  så- 
godtsom  intetsteds  afgav  et  fyldestgørende  udtryk 
for,  hvad  jeg  havde  villet. 

Jeg  besluttede  derfor  at  gennemarbejde  denne 
min  ungdomsdigtning,  således,  som  jeg  tror  at 
jeg  allerede  dengang  vilde  kunne  have  gjort  det, 
såfremt  tiden  havde  stået  til  min  rådighed  og 
omstændighederne    havde    været    mig   gunstigere. 

Ved  ideerne,  forestillingerne  og  det  heles  ud- 
viklingsgang  har  jeg  derimod  ikke  rørt.  Bogen 
er  forbleven  den  oprindelige,  kun  at  den  nu 
fremtræder  i  en  fuldført  skikkelse. 

Med  foranstående  for  øje,  beder  jeg,  at  den 
må  blive  modtagen  af  mine  venner  i  Skandinavien 
og  andetsteds ;  jeg  beder  at  de  vil  modtage  den 
som  en  hilsen  fra  mig  ved  afslutningen  af  et 
tidsrum,  der  for  mig  har  været  vekselfuldt  og 
rigt  på  modsætninger.  Meget  af  hvad  jeg  for 
femogtyve  år  siden  drømte,  er  bleven  virkeliggjort, 
om  end  ikke  på  den  måde  eller  så  snart,  som 
jeg  da  håbede.  Dog  tror  jeg  nu  at  det  var  bedst 
for  mig  således;  jeg  ønsker  ikke  at  noget  af  det 
mellemliggende  skulde  have  været  uprøvet,  og 
ser  jeg  tilbage  på  det  gennemlevede  som  på  en 
helhed,  da  gør  jeg  det  med  en  tak  for  alt  og 
en  tak  til  alle. 

Dresden  i  Februar  1875. 

Henrik  Ibsen. 


CATI  LINA. 


PERSONERNE: 


Llxius  Catilixa,  en  adelig  Romer. 

Aurelia,  hans  hustru. 

Furia,  en  vestalinde. 

Curius,  Catilinas  slægtning,  en  yngling. 

Manlius,  en  gammel  kriger. 

Lentulus, 

coeparius, 

Gabinius, 

Statilius, 

Cethegus, 

Ambiorix, 

Ollovico, 

En  olding. 

Prestinder  og  tjenere  i  Vestas  tempel. 

Gladiatorer  og  krigere. 

Allebrogernes  ledsagere. 

Sullas  genfærd. 


unge  adelige  Romere. 


Allebrogernes  udsendinger. 


(Første  og  anden  akt  foregår  ved  og  i  Rom,  tredje  akt  i  Etrurien.) 


FØRSTE  AKT. 


(Ved   den    flaminiske   landevej    udenfor  Rom.     En    træbevokset 

bakke  ved   vejen.     I    baggrunden    fremrager  stadens   højder  og 

mure.     Det  er  aften.) 

(Catilixa   står  oppe   på  bakken  mellem  buskerne,    lænet  til  en 
træstamme.) 

Catilixa. 

Jeg  må!  Jeg  må;  så  byder  mig  en  stemme 
i  sjælens  dyb,  —  og  jeg  vil  følge  den. 
Kraft  ejer  jeg,  og  mod  til  noget  bedre, 
til  noget  højere,  end  dette  liv. 
En  række  kim  af  tøjlesløse  glæder  — ! 
Nej,  nej;  de  fyldestgør  ej  hjertets  trang. 

Jeg  sværmer  vildt!    Kim  glemsel  er  min  higen. 
Det  er  forbi!    Mit  liv  har  Intet  mål. 

(efter  et  ophold.) 

Hvad    blev  der  vel  af  mine  ungdomsdrømme? 
Som  lette  sommerskyer  de  forsvandt. 
Kun  nag  og  skuffelse  de  lod  tilbage;  — 
hvert  modigt  håb  har  skæbnen  røvet  mig. 

(slår  sig  for  panden.) 

Foragt  dig  selv!    Foragt  dig,  Catilina! 
Du  føler  ædle  kræfter  i  dit  sind;  — 
og  hvad  er  målet  for  din  hele  stræben? 
Kun  mættelse  for  sanseligt  begær. 

(roligere.) 

Dog,  stundom  end,  som  nu  i  denne  time, 
en  lønlig  længsel  ulmer  i  mit  bryst. 
Ah,  når  jeg  ser  mod  staden  hist,  det  stolte, 
det  rige  Roma,  —  og  den  uselhed 
og  det  fordærv,  hvortil  det  længst  er  sunket, 
fremtræder  klart  som  solen  for  mit  syn,  — 
da  råber  højt  en  stemme  i  mit  indre: 
vågn,  Catilina;  —  vågn,  og  vord  en  mand! 

(afbrydende.) 

Ak,  det  er  gøgleværk  og  nattens  drømme, 
og  ensomhedens  åndefostre  kun. 
Ved  mindste  lyd  fra  virklighedens  rige 
de  flygter  ned  i  sjælens  stumme  dyb. 

(Allebrogernes   udsendinger,   Ambiorix   og  Ollovico,    med  sine 

ledsagere,    kommer    nedover    landevejen    uden    at    bemærke 

Catilina.) 

Ambiorix. 

Se  hist  vor  rejses  mål!    Se  Romas  mure! 
Mod  himlen  står  det  høje  Kapitol. 

Ollovico. 
Det  Roma  er?    Italiens  herskerinde, 
og  snart  Germanniens,  —  Galliens  og  måske. 

Ambiorix. 

Desværre,  ja;  —  så  tør  det  engang  vorde; 
og  skånselløst  er  Romas  herredom; 
den  undertvungne  tynger  det  til  jorden. 
Nu  får  vi  se,  hvad  lod  vort  folk  kan  vente: 
om  her  er  værn  mod  krænkelserne  hjemme, 
og  fred  og  ret  for  Allebrogers  land. 

Ollovico. 
Det  vil  os  skænkes. 

Ambiorix. 

Lad  os  håbe  så; 
thi  endnu  ved  vi  ingenting  med  visshed. 

Ollovico. 
Du  frygter,  synes  det? 

Ambiorix. 

Med  skellig  grund. 
Nidkær  var  Roma  stedse  for  sin  magt. 
Og  kom  ihug  at  dette  stolte  rige 
af  høvdinger  ej  styres,  som  hos  os. 
Derhjemme  råder  vismand  eller  kriger,  — 
i  kløgt  den  ypperste,  i  strid  den  største; 
ham  kårer  vi  til  fører  for  vor  stamme, 
til  dommer  og  til  hersker  for  vort  folk. 
Men  her  — 

Henrik  Ibsen:  Catilina.  2 

Catilina 

(råber  ned  til  dem). 

—  her  råder  vold  og  egennytte; 
ved  list  og  rænker  blir  man  hersker  her! 

Ollovico. 
O,  ve  os,  brødre,  —  han  har  os  beluret! 

Ambiorix 

(til  Catilina). 

Er  så  den  ædelbårne  Romers  skik? 
Et  kvindeværk  er  det  i  vore  dale. 

Catilina 

(stiger  ned  på  vejen). 

Frygt  ikke;   —  spejden  er  ej  min  bedrift; 
tilfældig  kun  jeg  hørte  eders  tale.   — 

Fra  Allebrogerlandet  kommer  I? 
I  Roma  tror  I  retfærd  er  at  finde? 
Vend  om!    Drag  hjem!    Her  råder  tyranni 
og  uretfærd  langt  mer  end  nogensinde. 
En  republik  af  navnet  er  det  vel; 
og  dog,  hver  borger  er  en  bunden  slave, 
forgældet,  og  afhængig  som  en  træl 
af  et  senat  —  tilfals  for  gunst  og  gave. 
Forsvunden  er  den  fordums  samfunds-ånd, 
det  frisind,  Roma  havde  før  i  eje;  — 
liv,  sikkerhed,  er  af  senatets  hånd 
en  nåde,  som  med  guld  man  må  opveje. 

Her  gælder  magtsprog,  ej  retfærdighed; 
den  ædle  står  af  vælden  overskygget  — 

Ambiorix. 
Men  sig,  —  hvo  er  da  du,  der  bryder  ned 
den  grund,  hvorpå  vort  hele  håb  var  bygget? 

Catilina. 

En  mand,  der  føler  varmt  for  friheds  sag; 
en  fiende  af  uretfærdigt  vælde; 
en  ven  af  hver  en  undertrykt,  hver  svag,  — 
med  lyst  og  mod,  den  mægtige  at  fælde. 

Ambiorix. 
Det  stolte  Romerfolk  —  ?  Ah,  Romer,  svar;  - 
du  sikkert  vil  os  fremmede  bechage. 
Er  det  ej  mere,  hvad  det  fordum  var: 
tyranners  skræk,  beskytter  for  den  svage? 

Catilina 

(peger  mod  staden  og  siger:) 

Se,  Allebroger,  —  hist  på  højden  truer, 
med  herskertrods,   det  store  Kapitol. 
Se,  hvor  i  rødlig  aftenglans  det  luer 
ved  sidste  blinket  ifra  vestens  sol.  — 
Så  flammer  også  Romas  aftenrøde; 
dets  frihed  hylles  ind  i  trældoms  nat.  — 
Dog,  på  dets  himmel  snart  en  sol  skal  gløde; 
og  for  dens  stråler  svinder  mulmet  brat. 

(han  går.) 

(En  søjlegang  i  Rom.) 

(Lentulus,  Statii.hs,  C<>ei>arius  og  Cethegus  kommer  ind 
i  ivrig  samtale.) 

COEPARIUS. 

Ja,  du  har  ret;  det  vorder  stedse  værre. 
Hvad  enden  bliver,   ved  jeg  ikke  selv. 

Cethegus. 
Ej!     Aldrig  falder  det  mig  ind  at  tænke 
på  enden.     Øjeblikket  nyder  jeg. 
Hver  glædens  skål  jeg  stikker  ud  —  og  lader 
det  hele  gå  sin  egen  skæve  gang. 

Lentulus. 
Vel  den,  der  kan.     Det  mig  forundtes  ikke 
så  ligegyldigt  at  imødese 
den  dag,  da  intet  mer  vi  har  tilovers, 
og  ingen  fordring  fyldestgøres  kan. 

Statilius. 
Og  aldrig  glimt  af  udsigt  til  det  bedre! 
Dog,  det  er  sandt:  en  levevis,  som  vor  — 

Cethegus. 
O,  ti  med  sligt! 

Lentulus. 

Mit  sidste  arvestykke 
blev  denne  morgen  mig  for  gæld  berøvet. 

Cethegus. 
Nu  væk  med  sorg  og  klager!  Følg  mig,  venner! 
I  lystigt  drikkelag  vi  drukner  dem! 

Coeparius. 
Ja,  ja;  det  vil  vi!    Kom,  I  glade  brodre! 

Lentulus. 

Vent  lidt;  hist  ser  jeg  gamle  Manlius;  — 
jeg  tænker  han,  som  vanligt,  soger  os. 

Manlius 

(træder  hæftig  ind). 

Forbandet  være  disse  lumpne  hunde! 
Retfærdighed  de  kender  ikke  mer. 

Lentulus. 
Hvad  er  påfærde?    Hvorfor  så  forbittret? 

Statilius. 
Har  ågerkarle  plaget  også  dig? 

Manlius. 
Hel  andet.     Hør!    Som  I  vel  alle  ved, 
har  jeg  med  hæder  tjent  i  Sullas  hær. 
Et  stykke  agerland  blev  min  belønning. 
Da  krigen  var  tilende  leved  jeg 
af  dette  gods;  til  nød  det  mig  ernæred. 
Nu  er  det  taget  fra  mig!    Som  det  heder  — 

skal  statens  ejendomme  drages  ind, 
til  ligelig  fordeling  på  enhver. 
Det  er  et  røveri,  og  intet  andet! 
Kun  egen  griskhed  søger  de  at  mætte. 

Coeparius. 
Så  skalter  de  med  vore  rettigheder! 
De  mægtige  tør  øve,  hvad  de  vil. 

Cethegus 

(muntert). 

Slemt  nok  for  Manlius!    Dog,  værre  slag 
har  rammet  mig,  som  nu  jeg  skal  fortælle. 
Tænk  eder  kun,  —  min  smukke  elskerinde, 
min  Livia,  har  troløst  mig  forladt, 
just  nu,  da  alt,  hvad  end  mig  var  tilovers, 
for  hendes  skyld  jeg  havde  ødslet  bort. 

Statilius. 
Din  overdåd  tilskrives  må  dit  uheld. 

Cethegus. 
Tilskriv  det,  hvad  du  vil;  jeg  giver  ej 
på  mine  ønsker  slip;  dem  vil  jeg  stille 
tilfreds  så  længe,  som  jeg  det  formår. 

Manlius. 
Og  jeg,  der  tappert  kæmped  for  den  hæder, 
den  magt,  hvormed  de  stolte  praler  nu! 


Jeg  skal  — !    Ah,  var  den  gamle  kække  skare 

af  mine  våbenfæller  endnu  her! 

Men,  nej;  den  største  delen  er  jo  død; 

og  resten  lever  spredt  i  alle  lande.   — 

0,  hvad  er  I,  den  unge.  slægt,  mod  hine'? 
For  magten  bøjer  I  jer  dybt  i  støvet ; 
I  har  ej  mod  at  bryde  eders  lænker; 
I  bærer  tålsomt  dette  trælleliv! 

Lentulus. 
Ved  guderne,  —  skønt  krænkende  han  taler, 
er  sandhed  dog  i  hvad  han  sagde  der. 

Cethegus. 
O,  ja;  ja  vel;  —  ret  må  vi  give  ham. 
Men  hvordan  gribe  fat?    Se,  det  er  tingen. 

Lentulus. 
Ja,  sandhed  er  det.     Altfor  længe  tålte 
vi  undertrykkelsen.     Nu  er  det  tid 
at  kaste  af  de  bånd,  som  uretfærd 
og  herskesyge  rundt  om  os  har  flettet. 

Statilius. 
Ah,  jeg  forstår  dig,  Lentulus!     Dog  se, 
til  sligt  behøver  vi  en  kraftig  leder  — 
med  mod  og  indsigt  nok.     Hvor  findes  han*? 

Lentulus. 
Jeg  kender  en,  der  mægter  os  at  lede. 

Manlius. 
Du  mener  Catilina? 

Lentulus. 

Netop  ham. 

Cethegus. 
Ja,  Catilina;  han  var  kanske  manden. 

Manlius. 
Jeg  kender  ham.     Jeg  var  hans  faders  ven, 
med  hvem  i  mangt  et  slag  jeg  fægted  sammen. 
Hans  lille  søn  fik  følge  ham  i  krigen. 
I  hin  tid  alt  var  drengen  vild,  ustyrlig; 
dog,  sjeldne  gaver  var  hos  ham  at  spore;  — 
hans  sind  var  højt,  hans  mod  urokkeligt. 

Lentulus. 
Jeg  tror  at  finde  ham  ret  beredvillig. 
I  aftes  mødte  jeg  ham  dybt  forstemt. 
Han  ruger  over  hemmelige  anslag;   — 
et  dristigt  mål  han  havde  længst  isigte. 

Statilius. 
Ja,  konsulatet  har  han  længe  søgt. 

Lentulus. 
Det  vil  ej  lykkes  ham;  thi  voldsomt  har 
hans  tiender  imod  ham  talt  og  tordnet;  — 

han  var  tilstede  selv,  og  rasende 
forlod  han  rådet  —  pønsende  på  hævn. 

Statilius. 

Da  går  han  sikkert  på  vort  forslag  ind. 

Lentulus. 

Jeg  håber  det.     Dog  forst  vi  planen  må 
i  enrum  veje.     Tiden  er  os  gunstig. 

(de  går.) 


(I  Vesta-templet  i  Rom.     På  et  alter  i   baggrunden   brænder  en 
lampe  med  den  hellige  ild.) 

(Catilina,  fulgt  af  Curius,  kommer  listende  ind  mellem 
søjlerne.) 

CuRirs. 

Hvad,  Catilina,   —  hid  du  fører  mig? 
I  Vestas  tempel! 

Catilina 

(leende). 

Nu  ja;  som  du  ser! 

CURIUS. 

I  guder,  —  hvilket  letsind!    End  idag 
har  Cicero  i  rådet  tordnet  mod  dig; 
og  dog  du  kan  — 

Catilina. 
O,  lad  det  være  glemt! 

Curius. 
Du  er  i  fare,  og  forglemmer  den  — 
ved  blindt  at  styrte  dig  ind  i  en  anden. 

Catilina 

(muntert). 

Forandring  er  min  lyst.  Jeg  aldrig  ejed 
en  vestalindes  elskov,  —  den  forbudne;  — 
thi  kom  jeg  hid  at  friste  lykkens  gunst. 

Curius. 
Hvad  siger  du?    Umuligt!    Det  er  spøg! 

Catilina. 
En  spøg?  Ja  visst,  —  som  hver  min  kærlighed;  — 
men  alvor  er  dog,  hvad  jeg  nys  dig  sagde. 
Ved  sidste  skuespil  jeg  så  på  torvet 
prestinderne  i  stort  og  festligt  optog. 
Tilfældigvis  på  en  af  dem  jeg  sænked 
et  øjekast,  —  og  med  et  flygtigt  blik 
hun  mødte  mit.     Det  trængte  gennem  sjælen. 
Ah,  dette  udtryk  i  det  sorte  øje 
jeg  aldrig  så  hos  nogen  kvinde  før. 

Curius. 

Det  vil  jeg  tro.    Men  sig,  —  hvad  fulgte  siden? 


Catilina. 

I  templet  har  jeg  vidst  at  slippe  ind, 
har  flere  gange  set  og  talt  med  hende. 
O,  hvilken  forskel  mellem  denne  kvinde 
og  min  Aurelia. 

CUBIUS. 

Du  elsker  begge 
på  engang?    Nej,   —  det  kan  jeg  ej  forstå. 

Catilina. 
Besynderligt.     Jeg  fatter  det  ej  selv. 
Og  dog  —  jeg  elsker  begge,  som  du  siger. 
Men  hvor  forskellig  er  ej  denne  elskov! 
Aurelia  er  øm  og  stemmer  tidt 
med  blide  ord  mit  sind  til  ro  og  mildhed;  — 
hos  Furia  — -.     Gå,  gå;  der  kommer  nogen. 

(de  skjuler  sig  mellem  søjlerne.) 

FUKIA 

(kommer  ind  fra  den  anden  side). 

Forhadte  haller,  —  vidner  til  min  smerte, 
hjem  for  den  kval,  hvortil  jeg  er  fordømt! 
Hvert  herligt  håb,  hver  tanke,  som  jeg  nærte, 
er  slukt  i  dette  hjerte,  —  gennemstrømt 
af  febergvsen  snart,  og  snart  af  gløden, 
mer  hed  og  brændende  end  flammen  der.   — 

Ah,  hvilken  skæbne!    Og  hvad  var  vel  brøden, 
som  fængsled  mig  til  dette  tempel  her,   — 

som  røved  mig  enhver  min  ungdomsglæde,  - 
i  livets  varme  vår  hver  skyldfri  lyst? 
Dog,  ingen  tåre  skal  mit  øje  væde; 
kun  hævn  og  had  beliver  dette  bryst. 

Catilina 

(træiler  frem). 

Og  heller  ej  for  mig  en  anden  lue  — 
en  mere  blid  —  du  nærer,  Furia? 

Furia. 
I  guder!    Du,  forvovne,  her  igen? 
Du  frygter  ej  — ? 

Catilina. 
Jeg  kender  ikke  frygt. 
Det  stedse  var  min  lyst  at  trodse  faren. 

Furia. 

O,  herligt;  herligt!     Så  er  og  min  lyst;  - 
og  dette  tempel  hader  jeg  desmere, 
fordi  jeg  lever  her  i  stadig  tryghed, 
og  ingen  fare  bag  dets  mure  bor. 

O,  denne  tomme,  handlingsløse  færden, 
et  liv,  så  mat,  som  lampens  sidste  blus  —  ! 
Hvor  trang  en  tumleplads  for  al  min  fylde 
af  vide  formål  og  af  hede  ønsker! 
At  knuges  sammen  mellem  disse  vægge;  — 
her  stivner  livet;  håbet  slukkes  ud; 

her  sniger  dagen  døsigt  sig  tilende, 
og  ingen  tanke  rettes  mod  en  dåd. 

Catilina. 

Ah,  Furia,  hvor  sælsom  er  din  tale! 
Den  er  som  genlyd  fra  min  egen  barm,  — 
som  om  med  flammeskrift  du  vilde  male 
enhver  min  higen,  svulmende  og  varm. 
Så  knuger  naget  også  dette  hjerte; 
som  dit  —  af  hadet,  hærdes  det  til  stål; 
som  dig,  mig  røvedes  hvert  håb,  jeg  nærte; 
mit  levnet  er  —  som  dit  —  foruden  mål. 

Og  dog  jeg  gemmer  taus  min  kval,  mit  savn: 
og  ingen  aner,  hvad  der  gløder  i  mig. 
De  håner  og  foragter  mig,   —  de  usle; 
de  fatter  ej,  hvor  højt  mit  hjerte  slår 
for  ret  og  frihed,  og  for  alt,  hvad  ædelt 
bevæged  sig  i  nogen  Romers  sind. 

Furia. 
Jqg  vidste  det!    Din  sjæl,  og  ingen  anden, 
er  skabt  for  mig,  —  så  råber  lydt  en  røst, 
som  aldrig  fejler  og  som  ej  bedrager. 
Så  kom!    O,  kom  —  og  lad  os  følge  røsten! 

Catilina. 
Hvad  mener  du,  min  skønne  sværmerinde? 

Furia. 

Kom,  —  lad  os  flygte  langt  fra  dette  sted; 

et  nyskabt  fædreland  vi  vil  os  finde. 
Her  kues  åndens  stolthed  og  dens  flugt; 
her  slukker  lavhed  hver  en  herlig  funke 
før  den  til  flammers  leg  får  blusse  frem. 
Kom,  lad  os  flygte;  —  se,  for  frihedssindet 
er  hele  jordens  kreds  et  fædrehjem! 

Catilina. 
O,  mægtigt  tryllende  du  drager  mig   — 

FUEIA. 

Så  lad  os  nytte  dette  øjeblik! 
Højt  over  fjelde;   vidt  bag  havets  flade,  — 
langt,  langt  fra  Roma  standser  først  vor  flugt. 
Dig  følger  sikkert  tusencl  venners  skare; 
i  fjerne  lande  fæster  vi  vort  bo; 
der  hersker  vi;  der  skal  sig  åbenbare, 
at  intet  hjerte  slog  som  disse  to! 

Catilina. 

O,  skønt!  —  Men  flygte?  Hvorfor  skal  vi  flygte? 
Se,  her  kan  også  frihedsflammen  næres; 
her  findes  og  en  mark  for  dåd  og  handling, 
så  stor,  som  selv  din  sjæl  begærer  den. 

Furia. 
Her,  siger  du?    Her,  i  det  usle  Roma, 
hvor  ikkun  slavesind  og  voldsmagt  findes? 
Ah,   Lucius,  er  også  du  blandt  dem, 
som  uden  rødme  Romas  fortid  mindes? 

Hvo  råd  ed  fordum  her?    Hvo  råder  nu? 
Dengang  en  helteflok,  —  og  nu  en  skare 
af  trælles  trælle  — 

Catilina. 

Spot  mig  også  du;  — 
men  vid,  —  for  Romas  frihed  at  bevare, 
for  end  engang  at  se  dets  sunkne  glans, 
med  glæde  jeg,  som  Curtius,  mig  styrted 
i  svælget  ned  — 

FUBIA. 

Dig  tror  jeg;  dig  alene; 
dit  øje  brænder;  du  har  sandhed  talt. 
Dog,  gå;  thi  snart  prestinderne  kan  ventes; 
på  denne  tid  de  plejer  samles  her. 

Catilina. 
Jeg  går;  dog  kun  for  atter  dig  at  møde. 
En  tryllekraft  mig  fængsler  til  din  side;  — 
så  stolt  en  kvinde  så  jeg  aldrig  før. 

Furia 

(med  et  vildt  smil). 

Da  lov  mig  et;  og  sværg,  at  du  vil   holde, 
hvad  du  mig  lover.     Vil  du,  Lucius? 

Catilina. 
Alt  vil  jeg,  hvad  min  Furia  forlanger; 
byd  over  mig,  og  sig,  hvad  jeg  skal  love. 

FURIA. 

Så  hør.     Skønt  her  jeg  som  en  fange  lever, 
jeg  ved,  i  Roma  færdes  der  en  mand, 
hvem  jeg  har  svoret  fiendskab  indtil  døden  — ■ 
og  had  bag  gravens  sorte  skygger  selv. 


Catilina. 


Og  så 


FURIA. 

Så  sværg,  —  min  riende  skal  vorde 
til  « loden  din.     Vil  du,  min   Lucius? 

Catilina. 
Det  sværger  jeg  ved  alle  store  guder! 
Det  være  svoret  ved  min  faders  navn 
og  ved  min  moders  minde  — !    Furia,   — 
hvad  fattes  dig?    Dit  øje  flammer  vildt,    — 
og  marmorhvid,  som  ligets,  er  din  kind. 

Furia. 

Jeg  ved  det  ikke  selv.  —  En  ildflod  strømmer 
igennem   mig.     Sværg!     Sværg  din  ed  tilende! 

Catilina. 
Udøs,  I  vældige,  på  denne  isse 
al  eders  harm,    og  lad  jer  vredes  lyn 
mig  sønderknuse,  hvis  min  ed  jeg  bryder: 
en  dæmon  lig  jeg  skal  forfølge  ham! 

FURIA. 

Alt  nok;  jeg  tror  dig.    Ah,  min  barm  det  letted. 
I  dine  hænder  hviler  nu  min  hævn. 

Catilina. 
Udføres  skal  den.     Dog,  nu  sig  mig  blot,   — 
hvo  er  din  fiende?    Hvad  var  hans  brøde? 

Furia. 
Ved  Tibers  bredder,  langt  fra  stadens  larm, 
min  vugge  stod;  der  var  mit  stille  hjem. 
En  elsket  søster  leved  der  med  mig, 
til  vestalinde  kåret  alt  som  barn.  — 
Da  kom  en  niding  til  vor  fjerne  egn;  — ■ 
han  så  den  unge  vordende  prestinde  — 

Catilina 

(overrasket). 

Prestinde?    Sig  mig  — !    Tal  — ! 

Furia. 

Han  skæncled  hende. 
Hun  søgte  sig  en  grav  i  Tiber-strømmen. 

Catilina 

(urolig). 

Du  kender  ham? 

Furia. 
Jeg  så  ham  ingensinde. 
Alt  var  forbi,  da  sorgens  bud  mig  bragtes. 
Nu  kender  jeg  hans  navn. 

Henrik  Ibsen  :  Catilina.  <J 

Catilina. 

Så  nævn  det  da! 

Furia. 
Det  navn  har  ry.     Han  heder  Catilina. 

Catilina 

(farer  tilbage). 

Hvad  siger  du?    O,  rædsel!    Furia  — ! 

Fueia. 
Kom  til  dig  selv !  Hvad  fattes  dig?  —  Du  blegner. 
Min  Lucius,   —  er  denne  mand  din  ven? 

Catilina. 
Min  ven?    Nej,  Furia,  —  nu  ikke  mere. 
Jeg  har  forbandet,  —  svoret  evigt  had  — 
mig  selv. 

Furia. 
Dig  selv!    Du   —   du  er  Catilina? 

Catilina. 
Jeg  er  det. 

Furia. 
Du  min  Silvia  vanæred? 
Ah,  så  har  Nemesis  jo  hørt  mit  råb;  — 
selv  har  du  hævnen  nedkaldt  på  dit  hoved! 
Ve  over  dig,  du  voldsmand,  —  ve! 

Catilina. 

Hvor  blankt 
dit  øje  stirrer  på  mig!    Silvias  skygge 
du  tykkes  lig  i  lampens  matte  skin! 

(han  iler  ud;  lampen  med  den  hellige  ild  slukner.) 

FURIA 
(efter  et  ophold). 

Ja,  nu  forstår  jeg  det.     Fra  mine  blikke 
er  sløret  faldet,  —  og  jeg  ser  i  natten. 
Had  var  det,  som,  da  første  gang  jeg  skued 
på  torvet  ham,  sig  sænked  i  mit  bryst.  — 
En  sælsom  følelse;  en  blodrød  flamme! 
O,  han  skal  fole,  hvad  et  had  som  mit, 
et  evigt  gærende,  et  aldrig  mættet, 
kan  ruge  ud  til  hævn  og  til  fordærv! 

En  vestalinde 

(træder  ind). 

Gå,  Furia;  din  vagt  er  nu  tilende; 
thi  kom  jeg  hid  — .     Dog,  hellige  gudinde,   — 
hvad  ser  jeg!    Ve  dig;  ve  dig!    Flammen  slukt! 

Furia 

(forvildet). 

Slukt,  siger  du?  Så  vildt  den  aldrig  brændte;  — 
den  slukkes  ej. 

Vestalinden. 

I  magter,  —  hvad  er  dette? 
3* 

FURIA. 

Nej,  hadets  ildhav  slukkes  ej  så  let! 
Se,  kærligheden  blafler  op   —   og  dør 
i  næste  stund;  men  hadet  — 

Vestalinden. 

Alle  guder,  — 
det  er  jo  vanvid! 

(råber  ud.) 

Kom!    Til  hjælp;  til  hjælp! 

(Vestalinder  og  tempelt.ienere  iler  ind.) 

Nogle. 
Hvad  er  påfærde? 

Andre. 
Vestaflammen  slukket! 

FURIA. 

Men  hadets  brænder;  hævnens  blusser  højt! 

Vestalinderne. 
Bort,  bort  med  hende;    bort  til  dom  og  straf! 

(de  fører  hende  ud  imellem  sig.) 

CURIUS 
(træder  frem). 

Til  fængslet  føres  hun.     Derfra  til  døden.  — 
Nej,  nej,  ved  guderne,  det  må  ej  ske! 
Skal  hun,  den  stolteste  af  alle  kvinder, 
i  skændsel  ende,  levende  begravet?  — 

O,  aldrig  følte  jeg  mig  så  tilmode. 
Er  dette  kærlighed?    Ja,  sådan  er  det.  — 
Ved  mig  hun  frelses  skal!  —  Men  Catilina? 
Med  had  og  hævn  hun  vil  forfølge  ham. 
Har  han  af  avindsmænd  ej  nok  tilforn? 
Tør  endnu  jeg  hans  tienders  antal  øge? 
Han  var  imod  mig  som  en  ældre  broder; 
mig  byder  taksomhed  at  skærme  ham.   — 
Men  kærligheden?     Ah,  hvad  byder  den? 
Og  skulde  han,  den  kække  Catilina, 
vel  skælve  for  en  kvindes  anslag?    Nej;   — 
til  redningsværk  endnu  i  denne  stund! 
Vent,  Furia;   —  jeg  drager  dig  af  graven 
til  livet,  —  gjaldt  det  end  mit  eget  liv! 

(han  går  hurtigt  bort.) 


(En  sal  i  Catilinas  hus.) 

Catilina 

(kommer  heftig  og  urolig  ind). 

«Ah,  så  har  Nemesis  jo  hørt  mit  råb; 
selv  har  du  hævnen  nedkaldt  på  dit  hoved. 
Så  lød  det  jo  fra  sværmerindens  læber. 
Forunderligt!     Måske  det  var  et  vink,  — 
et  varsel  om,  hvad  tiden  bringer  med  sig. 

Så  har  jeg  da  med  ed  mig  viet  ind 
til  blodig  hævner  af  min  egen  brøde. 

Ah,  Furia,  —  mig  tykkes  end,  jeg  ser 
dit  flammeblik,  vildt,  som  en  dødsgudindes! 
Hult  ringer  dine  ord  for  mine  øren;  — 
og  alle  dage  skal  jeg  eden  mindes. 

(Under  det  følgende  træder  Aurei.ia  ind  og  nærmer  sig  ham 
uden  at  bemærkes.) 

Catilina. 
Dog,  det  er  tåbeligt  at  tænke  mer 
på  denne  galskab;  —  andet  er  det  ikke. 
Ad  bedre  veje  kan  min  grublen  gå; 
et  større  formål  b}'des  mine  kræfter. 
Al  tidens  uro  maner  med  sit  krav; 
mod  den  jeg  må  enhver  min  tanke  vende; 
håb,  tvivl  mig  tumler  som  et  stormfuldt  hav  — 

Aurelia 

(griber  hans  hånd). 

Tør  din  Aurelia  ej  grunden  kende? 
Tør  hun  ej  vide,  hvad  der  i  dit  bryst 
bevæger  sig  og  kæmper  vildt  derinde? 
Tør  hun  ej  yde  dig  en  hustrus  trøst 
og  bringe  pandens  mulm  til  at  forsvinde? 

Catilina 

(mildt). 
O,  min  Aurelia,  —  hvor  god  og  øm  — . 
Dog,  hvorfor  skal  jeg  livet  dig  forbittre? 
Hvi  skal  med  dig  jeg  dele  mine  sorger? 
For  min  skyld  har  du  døjet  smerte  nok. 

Herefterdags  jeg  på  min  egen  isse 

vil  bære,  hvad  mig  skæbnen  fiendsk  beskar,  — 

al  den  forbandelse,  der  ligger  i 

foreningen  af  stærke  sjælekræfter, 

af  varme  længsler  mod  et  dådrigt  liv, 

med  usle  kår,  der  kuer  åndens  stræben.   — 

Skal  også  du,  i  lange  dybe  drag, 

min  skæbnes  bittre  skål  til  bunden  tømme? 

Aurelia. 
En  kærlig  trøst  er  stedse  kvindens  sag, 
kan  hun  end  ej,  som  du,  om  storhed  drømme. 
Når  manden  kæmper  for  sin  stolte  drøm, 
og  al  hans  løn  er  skuffelse  og  kummer,  — 
da  lyder  hendes  tale  blid  og  øm, 
og  dysser  ind  ham  i  en  kvægsom  slummer; 
da  fatter  han  at  og  det  stille  liv 
har  glæder,  som  den  vilde  tummel  savner. 

Catilina. 

Ja,  du  har  ret;  jeg  føler  det  så  vel. 
Og  dog,  jeg  kan  mig  ej  fra  larmen  rive. 
En  evig  uro  gærer  i  min  barm;  — 
kun  livets  tummel  mægter  den  at  stille. 

Aurelia. 

Er  din  Aurelia  dig  ikke  nok,  — 
formår  hun  ej,  din  sjæl  tilfreds  at  stille,  — 
så  åbn  dog  hjertet  for  et  venligt  ord, 
en  kærlig  trøst  ifra  din  hustrus  læber. 

Kan  hun  ej  mætte  denne  hede  trang, 
kan  hun  ej  følge  dine  tankers  flyven,  — 
vid:  hun  formår  at  dele  hver  din  sorg, 
har  kraft  og  mod  at  lette  dine  byrder. 

Catilina. 
Så  hør  da,  min  Aurelia,  hvad  der 
i  disse  dage  mig  så  dybt  forstemte. 
Du  ved,  jeg  længst  har  konsulatet  søgt  — 
foruden  held.     Du  kender  jo  det  hele;  — 
hvordan,  for  stemmer  at  erhverve  mig, 
jeg  har  forødt  — 

Aurelia. 

O,  ti,  min  Catilina; 
det  smerter  mig  — 

Catilina. 

Du  laster  og  min  færd? 
Hvad  bedre  middel  havde  jeg  at  vælge?   - 
Til  ingen  nytte  spildte  jeg  mit  eje; 
kun  spot  og  skændsel  blev  min  hele  vinding. 
Nys  i  senatet  har  min  avindsmand, 
den  trædske  Cicero,  mig  trådt  i  støvet. 
Hans  tale  var  en  skildring  af  mit  liv, 
så  skrigende,  at  selv  jeg  måtte  gyse. 
I  hvert  et  blik  jeg  læste  skræk  og  gru; 
med  afsky  nævnes  navnet  Catilina; 
til  efterslægten  vil  det  bringes,  som 
et  billed  på  en  fæl  og  rædsom  blanding 

af  tøjlesløshed  og  af  uselhed, 

af  hån  og  trods  mod  alt,  hvad  der  er  ædelt.  - 
Og  ingen  dåd  får  rense  dette  navn 
og  slå  til  jorden,  hvad  man  fult  har  løjet! 
Enhver  vil  tro,  hvad  rygtet  har  fortalt  — 

Aurelia. 

Men  jeg,  min  husbond,  tror  ej  slige  rygter. 
Lad  hele  verden  end  fordømme  dig; 
lad  dem  kun  skændsel  på  dit  hoved    dynge;    - 
jeg  ved,  du  gemmer  inderst  i  dit  sind 
en  spire,  som  kan  sætte  blomst  og  frugt. 
Dog,  her  formår  den  ej  at  bryde  frem; 
og  giftigt  ukrudt  vil  den  snarlig  kvæle. 
Lad  os  forlade  dette  lastens  hjem;   — 
hvad  binder  dig?    Hvi  skal  vi  her  vel  dvæle? 

Catilina. 
Jeg  skulde  rømme  marken,  —  drage  bort? 
Jeg  skulde  slippe  mine  største  tanker? 
Den  druknende  —  endskønt  foruden  håb  — 
sig  klynger  fast  dog  til  de  knuste  planker; 
og  sluges  vraget  af  den  våde  grav, 
og  er  det  sidste  skimt  af  redning  svunden,  — 
den  sidste  planke  han  med  sidste  kraft 
omklamrer,  synkende  med  den  til  bunden. 

Aurelia. 
Men  hvis  en  gæstmild  kyst  tilsmiler  ham 
med  grønne  lunde  langsmed  havets  vove, 

.da  vågner  håbet  atter  i  hans  barm,  — 
han  stræber  did,  imod  de  lyse  skove. 
Der  er  det  skønt;  der  hersker  stille  fred; 
der  triller  bølgen   lydløst  imod  stranden; 
der  lægger  ban  de  trætte  lemmer  ned, 
og  kølig  aftenvind  omvifter  panden;   — 
den  jager  bort  hver  sorgens  mørke  sky; 
en  trøstig  ro  blir  i  hans  sind  tilbage;  — - 
der  dvæler  ban  og  finder  kvægsomt  ly 
og  glemsel  for  de  svundne  tunge  dage. 
Den  fjerne  genlyd  kun  af  verdens  larm 
formår  at  trænge  til  hans  lune  bolig. 
Den  bryder  ikke  freden  i  hans  barm;   — 
den  gør  hans  sjæl  end  mere  glad  og  rolig; 
den  minder  ham  om  den  forsvundne  tid, 
med  knuste  formål  og  med   vilde  glæder; 
han  finder  dobbelt  skønt  det  stille  liv  — 
og  bytter  ej  med  nogen  Romers  hæder. 

Catilina. 

Du  taler  sandhed;  og  i  denne  stund 
jeg  kunde  følge  dig  fra  strid  og  tummel. 
Men  kan  du  nævne  mig  så  dulgt  et  sted, 
at  vi   kan  leve  der  i  ly  og  stilhed  ? 

AUEELIA 

(glad). 

Du  vil,  min  Catilina!    Hvilken  fryd,  — 
o,  mere  rig,  end  dette  bryst  kan  rumme! 

Så  lad  det  ske!    Endnu  i  denne  nat 
afsted  vi  drager  — 

Catilixa. 

Hvorhen  skal  vi  drage? 
Nævn  mig  den  plet,  hvor  hjemligt  jeg  tor  lægge 
til  ro  mit  hoved! 

Aukelia. 
Kan  du  sådan  tale? 
Har  du  forglemt  vort  lille  landsted,  hvor 
min  barndom  svandt,  og  hvor  vi  siden  glade, 
i  elskovs  første  lykkelige  tid, 
har  levet  mange  muntre  sommerdage? 
Hvor  var  vel  græsset  mere  grønt  end  der? 
Hvor  større  kølighed  i  skovens  skygge? 
Den  hvide  villa  mellem  mørke  trær 
fremtitter,  vinkende  til  rolig  hygge. 
Did  flygter  vi  og  vier  ind  vort  liv 
til  landlig  syssel  og  til  fredsom  glæde;  — 
der  skal  opmuntre  dig  en  kærlig  viv; 
med  kys  hun  skal  enhver  din  kummer  sprede. 

(smilende.) 

Og  når,  med  markens  blomster  i  din  favn, 
du  træder  ind  til  mig  —  din  herskerinde,  — 
da  råber  jeg  min  blomsterfyrstes  navn 
og  binder  laurbærkransen  om  hans  tinde!  — 
Men  hvorfor  blegner  du?    Du  knuger  vildt 
min  bånd,  —  02;  sælsomt  flammer  dine  blikke  — 

Catilina. 
Ve  mig,  Aurelia;   din   fryd  er  spildt;   — 
didhen  at  føre  dig  formår  jeg  ikke. 
Det  kan  jeg  aldrig  mer! 

Aurelia. 

Du  skrækker  mig! 
Dog,  ikke  sandt,  —  du  spøger,   Catilina? 

Catilina. 
Jeg  spøge!     O,  hvis  blot  det  var  en  spøg! 
Men  hver  dit  ord,  lig  hævnens  hvasse  pile, 
igennemborer  dette  pinte  bryst, 
som  skæbnen  aldrig  vil  forunde  hvile. 

Aurelia. 
I  guder;  tal!    Hvad  mener  du? 

Catilina. 

Se  her! 
Her  er  dit  landsted,   —  her  din  fremtids  glæde! 

(han  trækker  en  pung  med  guldpenge  frem  og  kaster  den  på 
bordet.) 

Aurelia. 
O,  du  har  solgt   —  ? 

Catilina. 

Alt  solgte  jeg  iclag;   — 
og  i  hvad  hensigt?    Ah,  for  at  bestikke  — 

AURELIA. 

Tal  ikke  mere!     Lad  os  ikke  tænke 
på  denne  sag;  det  volder  jo  kun  sorg. 

Catilina. 
Mig  knuser  tifold  mer  dit  stille  tålmod, 
end  selv  et  smertesskrig  ifra  din  læbe! 

(En  gammel  soldat  kommer  ind  og  nærmer  sig  Catilina.) 

Soldaten. 
Tilgiv  mig,  herre,  at  jeg  træder  ind 
så  sent  på  dagen,  umeldt,  i  din  bolig. 
Vær  ikke  vred  — 

Catilina. 

Hvad  er  dit  ærend  her? 

Soldaten. 
Mit  ærend  er  en  ydmyg  bon.     Du  sikkert 
vil  høre  den.     Jeg  er  en  fattig  mand, 
som  ofret  har  min  kraft  for  Romas  hæder. 
Nu  er  jeg  svækket,  kan  ej  tjene  længer, 
og  mine  våben  hænger  rustne  hjemme. 
Min  alders  håb  stod  til  min  søn.     Han  har 
med  sine  hænders  arbejd  mig  ernæret. 
Ak,  —  for  en  gæld  han  sidder  fængslet  nu. 
Og  ingen  redning  — .    Hjælp  mig ;  hjælp  mig,  herre ! 

(knælende.) 

En  liden  skærv!    Jeg  vandret  har  fra  hus 
til  hus;    men   hver   en  dør  forlængst  var  lukket. 
Jeg  ved  ej  udvej  mer  — 

Catilina. 

Det  ligner  clem! 
Se  her  et  billed  på  de  manges  nød. 
Så  lønner  man  den  tappre  gamle  skare. 
Ej  findes  taksomhed  i  Roma  længer! 
Der  var  en  tid,  da  jeg  i  billig  harm 
gad  straffe  dem  med  sværd  og  røde  flammer; 
men  bløde  ord  har  lydt  til  mig  fornylig; 
mit  sind  er  barnemildt;  jeg  vil  ej  straffe;    — 
at  lindre  sorgen  er  jo  og  en  gerning.  — 
Der,  gamle  kriger;   —  klar  med  det  din  gæld. 

(han  rækker  liain  pungen  med  guldpengene.) 

Soldaten 

(rejser  sig). 

O,  gode  herre,  —  tør  jeg  tro  dit  ord? 

Catilina. 
Ja;  skynd  dig,  gubbe;  løs  din  alders  håb. 

(Soldaten  går  hurtigt  bort.) 

Catilina. 
En  bedre  brug,  —  ej  sandt,  Aurelia?  — 
end  til  bestikkelser  og  stemmekøb. 
Vel  er  det  skønt  at  knuse  voldsmænds  magt; 
men  stille  trøst  har  også  sin  belønning. 

Aurelia 

koster  sig  i  hans  arme). 

O,  rig  og  ædel  er  endnu  din  sjæl. 
Nu  kender  jeg  igen  min  Catilina! 

(Et  underjordisk  gravkammer  med   en   nylig  igenmuret  åbning 
højt  oppe  på  bagvæggen.    En  lampe  brænder  mat.) 

(Furia,  iført  lange  sorte  klæder,  står  i  en  lyttende  stilling  nede 
i  gravkamret.) 

FfRIA. 

Det  drønner  hult.     Det  tordner  visst   deroppe. 
Det  lyder  til  mig  helt  herned  i  graven. 
Men  graven  selv,   den  er  så  stille  —  stille! 
Er  jeg  til  døsig  ro  da  evig  dømt? 
Skal  end  ej  her  ad  sammenslyngte  veje 
jeg  vandre  frem,  som  stedse  var  min  lyst? 

(efter  et  ophold.) 

Det  var  et  sælsomt  liv;  —  en  sælsom  skæbne. 
Lig  stjerneskuddet  alting  kom  —  og  svandt. 
Han  mødte  mig.     En  lønlig  trolddomsmagt, 
en  indre  samklang  drog  os  mod  hinanden. 
Jeg  var  hans  hævngudinde,  —  han  mit  offer;  — ■ 
men  straffen  fulgte  hævnerinden  brat. 

(atter  ophold.; 

Nu  er  det  lyst  deroppe.  —  Fjernes  jeg 
nedad  —  umærkeligt  —  fra  lysets  bolig? 
Ah,   vel   mig,   hvis  så  er,    —  hvis  denne  dvælen 
i  gravens  skød  igrunden  er  en  flugt 
på  lynets  vinger  ned  mod  mørkets  lande,  — 
hvis  alt  jeg  nærmer  mig  den  brede  Styx! 
Der  vælter  bølgen  blytung  imod  bredden; 
der  sysler  Charon  lydløs  i  sin  båd. 

Snart  er  jeg  der!     Der  vil  jeg  taus  mig  sætte 

ved  færgestedet,  —   spørge  hver  en  ånd, 

hver  flygtig  skygge,  som  fra  livets  rige 

let-skridende  sig  nærmer  dødens  flod,  — 

vil  spørge  ham,  hvorledes  Catilina 

vel  færdes  blandt  de  levende  deroppe,  — 

vil  spørge,  hvordan  han  har  holdt  sin  ed. 

Jeg  lyse  vil  med  blålig  svovelfakkel 

hver  dødning  ind  i  øjets  brustne  dyb,  — 

se  efter,  om  det  ej  er  Catilina. 

Og  når  han  kommer,  vil  jeg  følge  ham;  — 

da  gør  vi  begge  overfarten  sammen, 

betræder  begge  Plutons  stille  sal. 

Jeg  og  som  skygge  følge  skal  hans  skygge;   - 

hvor  Catilina  er,  må  Furia  være! 

(efter  et  ophold,  mattere.) 

Ah,  luften  blir  så  lummer  og  så  kvalm,  — 
og  åndedrættet  stedse  mere  tungt.  — - 
Så  nærmer  jeg  mig  da  de  sorte  sumpe, 
hvor  underverdnens  floder  strømmer  trægt  — 

(hun  lytter;  der  høres  en  dump  larm.) 

Et  sagte  drøn?  Som  åreslag  det  lyder. 
Det  er  de  dødes  færgemand,  der  kommer 
at  hente  mig.     Nej,  her  —  her  vil  jeg  vente! 


(Stenene  i  den  nylig  tilmurede  åbning  brydes  fra  hverandre. 
Curius  kommer  tilsyne  udenfor:  han  vinker  til  hende.) 

FURIA. 

Vær  hilset,  Charon!  Er  du  alt  beredt 
at  føre  mig  som  gæst  til  dødens  haller? 
Her  vil  jeg  vente! 

CURIUS 
("hviskende). 

Ti;    —  jeg  frelser  dig! 


Henrik  Ibsen:  Catilina. 


ANDEN  AKT. 


(En  sal  i  Catilinas  hus,  med  åben  søjlegang  i  baggrunden. 
En  lampe  oplyser  salen.) 

(Catilina  går  op  og  ned  ad  gulvet.     Lentulus  og  Cethegus  er 
hos  ham.) 

Catilina. 

Nej,  nej!    Jeg  siger,  I  forstår  ej  selv, 
hvad  I  forlanger  af  mig.     Skulde  jeg 
forræderisk  en  borgerkrig  begynde,  — 
med  Romer-blod  besmitte  mine  hænder? 
Jeg  gør  det  aldrig!     Lad  kun  hele  staden 
fordømme  mig  — 

Lentulus. 
Du  vil  ej,  Catilina? 


Catilina. 


Jeg  vil  ej. 


Cethegus. 
Sig  mig,  —  har  du  intet  her 
at  hævne,  —  ingen,  som  du  vel  gad  ramme? 


51 


Catilina. 
Lad  hævne,  hvo  der  vil;  jeg  gør  det  ej. 
Dog,  taus  foragt  er  også  jo  en  hævn;  — 
den  være  skal  min  eneste. 

Cethegus. 

Aha,   — 
vi  kom  nok  i  en  ubelejlig  stund. 
Men  morgendagen  vil  dig  sikkert  bringe 
på  andre  tanker. 

Catilina. 
Hvorfor  morgendagen? 

Cethegus. 
Her  går  en  hob  forunderlige  rygter. 
Nys  er  en  vestalinde  ført  til  døden  — 

Catilina 

(overrasket). 

En  vestalinde V    Ah,  hvad  siger  du? 

Lentulus. 
Ja  visst;  en  vestalinde.     Mange  mumler  - 

Catilina. 
Hvad  mumler  de? 

Cethegus. 

At  du  er  ej  så  ganske 
foruden  del  i  denne  mørke  sag. 


•Vi 


Catilina. 
Det  tror  man  om  mig? 

Lentulus. 

Hm,   —  så  løber  rygtet. 
Nu  ja,  —  i'or  os,  for  dine  gode  venner, 
kan  sligt  jo  være,  som  det  være  vil;  — 
men  folket,  Catilina,  dømmer  strængere. 

Catilina 

(i  tanker). 

Og  er  hun  død? 

(  'kthegus. 

Det  er  hun  uden   tvivl. 
En  times  ophold  i  forbrydergraven 
er  mer  end  nok  — 

Lentulus. 

Det  kommer  os  ej  ved; 
det  var  ej   derfor  vi  om  hende  talte. 
Men  hør  mig,  Catilina!     Tænk  dig  om. 
Du  søgte  konsulatet.     Al  din  velfærd 
hang  i  den  ene  skøre  håbets  tråd;    - 
nu  er  den  brusten;   nu  er  alt  forbi. 

Catilina 

(som  før). 

«Helv  har  du  hævnen  nedkaldt  på  dit  hoved.; 

Cethegus. 
Ryst  slige  tanker  af;  de  nytter  ej. 

Vis  dig  som  mand;  endnu  kan  slaget  vindes; 
en  kæk  beslutning  — ;  du  har  venner  nok: 
vi  følger  dig  på  allerfors  te  vink.  — 
Du  fristes  ikke?    Svar! 

Catiltna. 

Nej,  siger  jeg! 
Og  hvorfor  vil  I  sammensværge  jer"? 
Tal  ærligt!     Drives  I  af  friheds-længsel? 
Er  det,  for  Romas  storhed  at  forynge, 
at  I  vil  styrte  alt? 

Lentulus. 

Nej,  ingenlunde; 
men  håb  om  egen  storhed  er  jo  dog 
tilstrækkelig  bevæggrund,  Catilina! 

Cethegis. 
Og  midler  nok  til  rigt  at  nyde  livet, 
er  heller  ej  så  ganske  at  forkaste. 
Det  er  min  tragten;  —  jeg  er  ej  ærgærrig. 

Catilina. 
Jeg  vidste  det.     Kun  usle  snevre  hensyn 
til  egen  fordel  er,  hvad  eder  driver. 
Nej,  venner,   nej;  mod  større  mål  jeg  sigted! 
Vel  har  jeg  ved  bestikkelser  forsøgt 
at  rive  konsulatet  til  mig;  dog, 
mit  anslag  rummed  mer,  end  hvad  man  skulde 

fra  slige  midler  dømme.     Borgerfrihed 
og  statens  vel  var  målet  for  min  stræben. 
Man  har  mig  miskendt;   skinnet  var  imod. 
Min  skæbne  vilde  det.     Det  må  så  være! 

Cethegus. 
Nu  vel;  men  tanken  på  den  venneflok, 
du  frelse  kan  fra  undergang  og  skændsel   - 
Du  ved,  at  inden  kort  tid  er  vi  bragt 
til  betlerstaven  ved  vort  løse  levnet. 

Catilina. 
Så  stands  itide;  det  er  min  beslutning. 

Lentulus. 
Hvorledes,  Catilina,  —  du  vil  ændre 
din  levevis?    Ha-ha;  du  spøger  vel? 

Catilina. 
Det  er  mit  alvor,  —  ved  de  store  guder 

Cethegus. 

Nu,  så  er  ingen  udvej  med  ham  mere. 
Kom,  Lentulus;  vi  melde  må  de  andre, 
hvad  svar  han  gav  os.     Vi  vil  finde  dem 
i  muntert  gilde  hist  hos  Bibulus. 

Catilina. 
Hos  Bibulus?    Hvormangen  lystig  nat 
jeg  sværmet  har  hos  Bibulus  med  eder! 

Nu  er  det  ude  med  mit  vilde  liv; 
før  dagen  gryr  har  staden  jeg  forladt. 


Hvad  siger  du? 


Lentultjs. 

Cethegus. 

Du  rejse  vil  herfra  ? 

Catilina. 
I  denne  nat,  ledsaget  af  min  hustru, 
farvel  for  livet  jeg  og  Roma  tager. 
I  Galliens  dale  grunder  jeg  et  hjem;  — 
den  mark,  jeg  rydder,  skal  ernære  mig. 

Cethegus. 
Du  vil  forlade  staden,  Catilina? 

Catilina. 
Jeg  vil;  jeg  må!    Her  tynges  jeg  af  skændsel. 
Ah,  jeg  har  mod,  min  fattigdom  at  bære; 
men  i  hver  Romers  blik  at  læse  hån 
og  fræk  foragt  — !     Nej,  nej;  det  er  formeget! 
I  Gallien  kan  jeg  leve  dulgt  og  stille; 
der  vil  jeg  glemme,  hvad  jeg  engang  var, 
vil  døve  driften  til  de  store  formål, 
vil  som  en  uklar  drøm  min  fortid  mindes. 

Lentulus. 
Nu,  så  lev  vel;  og  lykken  følge  dig! 

Cethegus. 

Husk  os  med  venlighed,  som  vi  vil  huske 
dig,  Catilina!    Nu  fortæller  vi 
til  brødrene  dit  nye  sære  forsæt. 

Catilina. 
Og  bring  dem  så  min  broderlige  hilsen! 

(Lentulus  og  Cethegus  går.) 

iAirelia  er  trådt  ind  fra  siden,  men  standser  frygtsom  ved 
synet  af  de  bortgående;  når  de  er  ude,  nærmer  hun  sig  Catilina.) 

AURELIA 
(blidt  bebrejdende). 

Igen  de  vilde  venner  i  dit  hus? 
O,  Catilina  — ! 

Catilina. 
Det  var  sidste  gang. 
Nu  tog  jeg  afsked  med  dem.     Hvert  et  bånd, 
som  bandt  til  Roma  mig,  er  overhugget 
for  alle  tider. 

Aurelia. 
Jeg  har  pakket  sammen 
vor  smule  ejendom.     Det  er  ej  meget;  — 
dog  nok  for  nøjsomheden,  Catilina  1 

Catilina 

(i  tanker). 

Ja,  mer  end  nok  for  mig,  som  tabte  alt. 


ÅUBELIÅ. 

O,  grubl  ej  over,  hvad  der  ej   kan   ændres ;  — 
forglem,  hvad  du  — 

Catilixa. 

Vel  den,  der  kunde  glemme,  — 
der  kunde  rive  mindet  ud  af  sjælen, 
og  alle  håb,  og  alle  ønskers  mål! 
Det  kræver  tid,   før  jeg  så   vidt  kan  komme; 
men  jeg  vil  stræbe  — 

AURELIA. 

Jeg  vil  hjælpe  dig; 
og  du  skal  finde  lindring  for  dit  savn. 
Dog,  bort  herfra  vi  må  så  snart   som  muligt. 
Her  taler  livet  til  dig  som  en  frister.   — 
Ej  sandt,  —    vi  rejser  end  i  denne  nat? 

Catilixa. 
Jo,  jo,  —  i  denne  nat,  Aurelia! 

ÅUBELIÅ. 

En  ringe  sum,  som  endnu  var  tilbage, 
jeg  samlet  har;  til  rejsen  er  det  nok. 

Catilixa. 
Godt,  godt !    Mit  sværd  jeg  for  en  spade  sælger. 
Ah,  hvad  er  sværdet  mere  vel   for  mig? 

Aurelia. 
Du  rydder  jorden;  jeg  vil  dyrke  den. 

Snart  om  vort  hjem  i  blomsterflor  skal  spire 

en  rosenhæk  og  venlige  kærminder, 

som  varsel  for  at  tiden  snart  er  nær, 

da  du  hvert  fortidsminde  hilse  kan 

som  ungdomsven,  når  det  din  sjæl  besøger. 

Catilina. 

Den  tid,   Aurelia?    Jeg  frygter,  elskte,  — 
den  ligger  end  i  fremtids  fjerne  blå. 

(med  lettere  udtryk.) 

Dog  gå,  min  hustru;  hvil  dig  lidt  derinde. 
Kort  efter  midnat  vil  vi  bryde  op;  — 
cla  blunder  staden  dybest  i  sin  slummer, 
og  ingen  aner,  hvor  vi  flygter  hen. 
Den  første  morgenrøde  skal  os  finde 
langt  —  langt  herfra;  i  laurbærlundens  ly 
vi  hviler  os  på  græssets  bløde  teppe. 

Aurelia. 
En  ny  tilværelse  for  os  frembryder,  — 
mer  glæderig,  end  den,  vi  slutted  her. 
Nu  vil  jeg  gå.     En  times  rolighed 
mig  skænker  kraft  — .     (lodnat,  min  Catilina! 

(hun  omfavner  ham  og  går  ud.) 

Catilina 

(ser  efter  hende). 

Nu  er  hun  borte.     Ah,  det  letted  mig! 
Aflægge  kan  jeg  denne  byrdefulde 
forstillelse,  det  skin  af  frejdighed, 

som  findes  mindst  af  alt  i  dette  hjerte. 
Hun  er  min  gode  ånd.     Hun  vilde  sørge, 
ifald  hun  så  min  tvivl.     Jeg  må  den  skjule. 
Dog,  denne  tause  stund  jeg  vier  ind 
til  en  betragtning  af  mit  spildte  liv.  — 
Ah,  lampen  der  forstyrrer  mine  tanker;  — 
mørkt  må  her  være,  —  mørkt,  som  i  min  sjæl! 

(slukker  lampen  ud:  månen  skinner  ind  gennem  søjlerne  i 

baggrunden.) 

For  lyst,  —  for  lyst  endnu!   Dog,  ligemeget;  — 
det  matte  måneskin  sig  passer  godt 
til  dette  dunkle  halvlys,  der  omhyller,  — 
der  stedse  har  omhyllet  mine  veje. 

Hm,  Catilina,  —  så  er  denne  dag 
din  sidste;  alt  imorgen  er  du  ej 
hin  Catilina  mer,  du  før  har  været. 
Fjernt  i  det  øde  Gallien  skal  mit  liv 
henrinde  ukendt  som  en  flod  i  skoven.  — 
Nu  er  jeg  vågnet  op  af  alle  drømme 
om  magt,  om  storhed,  om  et  dådrigt  levnet;    — 
de  svandt  som  duggen;  i  mit  indres  nat 
var  deres  tumleplads;  —  dem  ingen  kendte. 

Det  er  ej  denne  dumpe  døs  og  ro, 
afstængt   fra   verdens   larm,   som  skræmmer  mig. 
Hvis  blot  et  øjeblik  jeg  kunde  lyse 
og  flamme  som  en  stjerne  i  sit  fald,  — 
hvis  blot  jeg  en  gang  med  en  herlig  dåd 
fik  knytte  mig  og  navnet   « Catilina » 
til  ry  og  til  udødelige  sagn,  — 

da  skulde  jeg  med  fryd,  i  sejrens  stund, 
forlade  alt,   —  ty  til  en  fremmed  strand; 
jeg  skulde  støde  dolken  i  mit  hjerte; 
dø  fri  og  glad;   —  thi  da  jeg  havde  levet! 

Men  denne  lodd  er  døden  uden  liv. 
Er  sådant  muligt?    Skal  jeg  så  forgå? 
(med  oprakte  arme.) 

Et  vink,   I  vrede  guder,   —   at  det  er 
min  skæbne,  glemt  og  sporløst  at  forsvinde 
fra  livet! 

Furia 

(udenfor  bag  søjlerne). 

Nej,  det  er  ej,  Catilina! 

Catilina 
(farer  tilbage). 

Hvo  taler?    Hvilken  stemme  varsler  hist? 

En  ånderøst  fra  underverdnens  skygger! 

Furia 

(træder  frem  i  måneskinnet). 
Jeg  er  din  skygge. 

Catilina 

(forfærdet). 

Vestalindens  genfærd ! 

Furia. 
Dybt  må  du  være  sunken,  hvis  du  ræddes 
for  mig. 


(il 

Catilina. 

Tal!     Er  du  stegen  op  af  graven 
for  at  forfølge  mig  med  had  og  hævn? 

Furia. 

Forfølge,   —  siger  du?    Jeg  er  din  skygge. 
Jeg  må  ledsage  dig,  hvorhen  du  går. 
(hun  nærmer  sig.) 

Catilina. 
Hun  lever!    Guder,  —  det  er  hende  selv, 
og  ingen  ånd! 

Furia. 

And  eller  ikke,   —  del- 
er ligemeget;  jeg  ledsager  dig. 

Catilina. 
Med  blodigt  had! 

Furia. 

I  graven  slukner  hadet, 
som  kærligheden  og  som  alle  drifter, 
der  næres  i  en  jordisk  barm.     Kun  et 
står  fast  i  liv  og  død  og  kan  ej  ændres. 

Catilina. 
Og  hvad?    Sig  frem! 

Furia. 

Din  skæbne,  Catilina! 

(  ATILINA. 

Min  skæbne  kender  kun  de  vise  guder, 
ej  noget  menneske. 

FURIA. 

Jeg  kender  den. 
Jeg  er  din  skygge;  —  gådefulde  bånd 


os  sammenknytter. 

Catilina. 
Det  er  hadets. 

Furia. 

Nej! 
Steg  nogen  ånd  fra  gravens  kvalme  dyb 
med  hads  og  hævns  begær?    Hor,  Catilina! 
Jeg  slukket  har  i  underverdnens  floder 
hver  jordisk  ild,  der  rased  i  mit  bryst. 
Som  her  du  ser  mig,  er  jeg  ikke  længer 
hin  Furia,  —  hin  vilde,  harmoptænclte,  — 
du  engang  elsked  — 

Catilina. 

Hader  du  mig  ej'? 

Furia. 
Nu  ikke  mere.     Da  jeg  stod  i  graven,  — 
da  jeg  på  skillevejen  mellem  livet 
og  døden  vakled,  næste  stund  beredt 
at  gæste  underverdnen,   —   se,  da  greb 

en  sælsom  gysning  mig;  jeg  ved  ej  selv  — ; 

der  foregik  en  underlig  forvandling;   — 

bort  flød  mit  had,  min  hævn,  min  hele  sjæl; 

hvert  minde  svandt  og  hver  en  jordisk  higen;  — 

kun  navnet   «Catilina»   skrevet  står 

med  Udskrift,  rødt,  som  fordum,  i  min  barm. 

Catilina. 
Forunderligt!     Vær,  hvo  du  være  vil,   — 
et  menneske,  en  underverdnens  skygge,   — 
der  ligger  dog  en  grufuld  trylledragning 
i  dine  ord,  i  dine  sorte  øjne. 

Furia. 
Dit  sind  er  stærkt  som  mit;  og  dog  du  vil 
forsagt  og  tvivlsom  slippe  hvert  et  håb 
om  sejr  og  vælde.     Fejgt  du  vender  ryggen 
den  skueplads,  hvor  dine  dunkle  anslag 
i  lys  og  modning  kunde  foldes  ud! 

Catilina. 
Jeg  må!     En  ubønhørlig  skæbne  vil  det. 

Furia. 
Din  skæbne?    Hvortil  fik  du  heltens  kraft,  — 
om  ej  til  kamp  mod,  hvad  du  skæbnen  kalder"? 

Catilina. 
Ak,  jeg  har  kæmpet  nok!     Var  ej  mit  liv 
en  stadig  kamp?     Og  hvad  er  kampens  frugter? 
Foragt  og  skændsel  — ! 

FURIA. 

Du  er  dalet  dybt. 
Du  higer  mod  et  højt  forvovent  mål; 
vil  gerne  nå  det;  og  du  skrækkes  dog 
af  hver  en  hindring. 

Catilina. 

Frygt  er  grunden  ej. 
Det  mål,  jeg  satte  mig,  er  uopnåeligt;  — 
det  hele  var  en  flygtig  ungdomsdrøm. 

Furia. 
Nu  skuffer  du  dig  selv,   min  Catilina! 
Du  kredser  endnu  om  det  ene  formål;  — 
din  sjæl  er  stor,  —  en  Romer-hersker  værdig,  — 
og  du  har  venner  — .     Ah,  hvi  nøler  du? 

Catilina 

(i  eftertanke). 

Jeg  skal  — ?    Hvad  mener  du  — ?    Med  borger- 
blod  —  ? 
Furia. 

Er  du  en  mand,   —  og  har  ej  kvindemod? 
Har  du  forglemt  hin  raske  Romerinde, 
der  søgte  tronen  over  fader-liget? 
Jeg  føler  mig  en  Tullia;  —  men  du? 
Foragt  dig  selv;  —  foragt  dig,  Catilina! 

Catilina. 
Skal  jeg  foragte  mig,  fordi  mit  sind 
ej  længer  huser  vild  ærgærrighed? 

FURIA. 

Her  står  du  på  en  korsvej  i  dit  liv. 
Hist  venter  dig  en  tom  og  dådløs  færden,  — 
en  mellemting  af  død  og  døsig  slummer;   — 
men  på  den  anden  side  skimter  du 
et  hersker-sæde.     Vælg  så,  Catilina! 

Catilina. 
Du  lokker  og  du  frister  til  fordærv. 

Furia. 
Kast  tærningen,  —  og  i  din  hånd  er  lagt 
det  stolte  Romas  vel  for  alle  tider. 
Din  stumme  skæbne  gemmer  glans  og  magt; 
og  dog  du  vakler,  —  vover  ej  at  handle! 
Du  drager  hist  til  dine  skove,  hvor 
udslukkes  vil  hvert  håb,  du  engang  nærte. 
Ah,  Catilina,  er  der  intet  spor 
af  ærelyst  tilbage  i  dit  hjerte? 
Skal  denne  herskersjæl,  til  hæder  skabt, 
hist  i  en  navnløs  ørk  ukendt  forsvinde? 
Ja,  rejs!    Men  vid,  —  da  er  for  stedse  tabt, 
hvad  her  med  dristig  dåd  du  kunde  vinde. 

Catilina. 
Bliv  ved;  bliv  ved! 

Furia. 

Med  skræk  og  gysen  vil 
den  fjerne  efterslægt  dit  navn  erindre. 

Henrik  Ibsen  :  Catilina.  O 

Dit  hele  liv  var  et  forvovent  spil;  — 

dog  i  forsonings  lys  det  skulde  tindre, 

af  sagnet  båret,  når  med  vældig  hånd 

du  brød  dig  vej  midt  i  den  vilde  stimmel,   — 

når  trældomsskyen  ved  din  herskerånd 

var  vegen  for  en  nyskabt  frihedshimmel,   — 

når  engang  du  — 

Catilina. 
Alt  nok!    Du  grebet  har 
den  streng,  der  dirred  dybest  i  mit  indre;  — 
din  tale  klang,  som  om  den  genlyd  var 
af  hvad  mit  hjerte  hvisked  dag  og  nat. 

Furia. 
Så  kender  jeg  dig  atter,  Catilina! 

Catilina. 
Jeg  rejser  ej!  —  Tillive  har  du  vakt 
min  ungdoms  mod,  min  manddoms  fulde  higen. 
Ja,  jeg  skal  lyse  for  det  sunkne  Roma,  — 
slå  dem  med  skræk  som  vandrestjernens  ris! 
I  stolte  uslinger,  —  I  skal  erfare, 
I  har  ej  knækket  mig,  var  end  en  stund 
min  kraft  af  kampens  hede  sløvet! 

Furia. 

Hør  mig! 
Hvad  skæbnen  vil,  —  hvad  mørkets  stærke  magter 
bestemmer  over  os,  vi  lyde  må. 

Nu  vel!    Mit  had  er  borte;  —  skæbnen  bød  det; 
det  måtte  være  så.  —  Ræk  mig  din  hånd 
til  evigt  forbund!  —  Ah,  hvi  nøler  du? 
Du  vil  ej? 

Catilina. 
Vil  —  ?    Jeg  ser  på  dine  øjne. 
De  gløder,  —  lynet  lig  i  nattens  mulm. 
Nu  smilte  du!    Ah,  sådan  har  jeg  tænkt 
mig  Nemesis  — 

Furia. 
Hvad?    Vil  du  hende  se,  — 
se  ind  i  dig.     Har  du  forglemt  din  ed? 

Catilina. 
Jeg  mindes  den;  —  og  dog  en  hævnerinde 
du  tykkes  mig  — 

Furia. 
Jeg  er  et  billed  jo 
udaf  din  egen  sjæl. 

Catilina 

(grublende). 

Hvad  siger  du? 
Jeg  aner  uklart,  hvad  jeg  ej  kan  fatte; 
jeg  skimter  gådefulde  tåge-syner,  — 
men  kan  ej  tyde  dem.     Her  er  for  mørkt. 

Furia. 
Mørkt  må  her  være.     Mørket  er  vort  rige;  — 

i  mørket  hersker  vi.     Kom;  ræk  mig  hånden 
til  evigt  forbund! 

Catilina 

(vildt). 

Skønne  Nemesis,  — 
min  sk}rgge,  —  billed  af  min  egen  sjæl,  — 
her  er  min  hånd  til  mørkt  og  evigt  forbund! 

(han  griber  med  hæftighed  hendes  hånd  ;    hun  ser  på  ham  med 
et  stivt  smil.) 

FURIA. 

Nu  kan  vi  aldrig  skilles! 

Catilina. 

Ah,  som  ild 
dit  håndtryk  foer  igennem  mine  årer! 
Her  ruller  blod  ej  mer,  men  hede  flammer;  — 
for  trangt  det  vorder  mig  om  brystets  hvælv; 
det  mørkner  for  mit  syn!    Nu  skal  der  spredes 
et  ildhavs  lysning  over  Romer-staden! 

(han  drager  sit  sværd  og  svinger  det.) 

Mit  sværd;    mit  sværd!    Ah,    ser  du,   hvor  det 

blinker  ? 
Snart  skal  det  farves  i  det  lunkne  blod!  — 
Hvad  foregår  med  mig?    Min  pande  brænder; 
en  hær  af  syner  jager  mig  forbi.  — 
Hævn  er  det,  sejr  og  liv  for  alle  drømme 
om  storhed,  herskermagt  og  evigt  navn. 
Mit  feltråb  vorder:  død  og  røde  flammer! 
Mod  Kapitol!    Nu  er  jeg  først  mig  selv! 

(han  styrter  ud ;  Furia  følger  ham.) 

(Det  indre  af  en  svagt  oplyst  taverne.) 

(Statilius,  Gabinius.  Coeparius.  tilligemed  flere  unge 
Romere  kommer  ind.) 

Statilius. 
Her,  venner,  kan  vi  drive  natten  bort; 
her  er  vi  sikkre;  ingen  horer  os. 

Gabinius. 
Ja  visst;  nu  vil  vi  drikke,  svire,  nyde! 
Hvo  ved,  hvorlænge  det  blir  os  forundt? 

Coepaeius. 
Nej,  lad  os  vente  først  det  budskab,   som 
af  Lentulus  og  af  Cethegus  bringes. 

Gabinius. 
Ej,  lad  dem  bringe  hvilket  bud  de  vil! 
Der  bringes  vin;  den  prøver  vi  imens. 
Rask,  brødre,  —  stem  nu  i  en  lystig  sang! 

(Tjenere  kommer  med  vinkander  og  bægre.) 

Alle  vennerne 

(synger). 

Bacchus  vi  hylder! 
glade  vi  fylder 
bægret  til  randen, 
drikker  hans  pris! 
Saften,  den  røde, 
lifligt  lad  gløde. 
Alle  vi  ynder 
vingudens  drik. 

Venligt  tilsmiler 
os  fader  Liber; 
rusen  os  vinker; 
druen  er  klar. 
Kom,  lad  os  nyde! 
Vinen  kan  fryde, 
stemme  til  glæde 
tanker  og  sind. 

Du  dog  for  alle 
blinkende  perler, 
klare  Falerner, 
herlige  drik! 
Modet  du  liver; 
kraft  du  os  giver; 
munterhed  sænker 
du  i  vor  sjæl. 

Bacchus  vi  hylder! 
Glade  vi  fylder 
bægret  til  randen, 
drikker  hans  pris! 
Saften,  den  røde, 
lifligt  lad  gløde! 
Alle  vi  ynder 
vingudens  drik! 

(Lentulus  og  Cethegus  kommer  ind.) 

Lentulus. 
Hold  op  med  sang  og  lystighed! 

Statilius. 

Hvad  nu? 
Er  Catilina  ej  i  eders  følge? 

Gabinius. 
Han  var  dog  villig  vel? 

Coeparius. 

Hvad  har  han  svaret? 
Sig  frem;  fortæl  os  alt! 

Cethegus. 

Hel  anderledes, 
end  vi  os  tænkte,  lød  hans  svar. 

Gabinius. 

Nu  da? 

Lentulus. 
Han  viste  fra  sig  alle  vore  tilbud;  — 
om  vore  anslag  vil  han  intet  høre. 

Statilius. 
Er  dette  sandhed? 

Coeparius. 

Hvorfor  vil  han  ikke? 

Lentulus. 
Han  vil  ej,  kort  og  godt.     Han  svigter  os; 
forlader  vennerne,  —  forlader  staden. 

Statilius. 
Forlader,  siger  du? 

Cethegus. 

Han  drager  bort 
i  denne  nat.     Nu,  —  dadles  kan  han  ej; 
hans  grund  var  gyldig  — 

Lentulus. 

Fejghed  var  hans  grund! 
I  farens  time  svigter  han  os  troløst. 

Gabinius. 
Ah,  det  er  Catilinas  venskab! 

Coeparius. 

Nej;   - 

troløs  og  fejg  var  aldrig  Catilina! 

Lentulus. 
Og  dog,  han  drager  bort. 

Statilius. 

Med  ham  vort  håb. 
Hvor  findes  nu  den  mand,  som  kan  os  lede? 

Coeparius. 
Han  findes  ej;  opgives  må  vort  anslag. 

Lentulus. 
End  ikke,  venner!    Hør  nu  først,  hvad  jeg 
om  sagen  tænker.     Hvad  har  vi  besluttet? 

Med  væbnet  hånd  at  ville  vinde,  hvad 
en  uretfærdig  skæbne  nægted  os. 
Man  undertrykker  os;  —  men  vi  vil  herske. 
Vi  lider  mangel;   —  rigdom  er  vort  mål. 

Mange  stemmer. 
Ja,  magt  og  rigdom!    Vi  vil  magt  og  rigdom! 

Lentulus. 
Nu  vel ;  —  til  fører  valgte  vi  en  ven, 
på  hvem,  vi  mente,  trygt  vi  turde  bygge. 
Han  sveg  vor  tillid;  vender  faren  ryggen. 
Ah,  venner,  —  ej  forsagt!    Han  skal  erfare, 
vi  kan  os  hjælpe  uden  ham.     Hvad  kræves? 
Ej  andet,  end  en  mand  med  mod  og  fasthed, 
som  går  i  spidsen  — 

Nogle. 
Nævn  os  slig  en  mand! 
Lentulus. 
Og  hvis  jeg  nævner  ham,  og  han  står  frem,  — 
vil  I  så  kåre  ham  til  eders  fører? 

Nogle. 
Ja,  vi  vil  kåre  ham! 

Andre. 

Ja,  ja;  det  vil  vi! 
Statilius. 
Så  nævn  ham,  ven! 

Lentulus. 

Hvad  om  det  var  mig  selv? 

Dig  selv? 

Gabinius. 

Coeparius. 

Du, 

Lentulus  — ! 

Flere 

(tvivlende). 

Du  vil  os  føre? 

Lentulus. 

Jeg  vil. 

Cethegus. 
Formår  du  det?    Se,  dertil  fordres 
en  Catilinas  kraft  og  vilde  mod. 

Lentulus. 
Ej  fattes  modet  mig;  ej  heller  kraft. 
Kun  hånd  på  værket  1    Eller  vil  I  træde 
tilbage  nu,  da  øjeblikket  maner? 
Nu  eller  aldrig!    Alting  tyder  på 
et  heldigt  udfald  — 

Statilius. 
Godt;   —  vi  følger  dig! 

Flere. 
Vi  følger  dig! 

Gabinius. 

Nu  ja,  —  når  Catilina 

forlader  os,  er  du  vel  nærmest  til 
at  tage  styret  efter  ham. 

Lentulus. 

Så  hør, 
hvad  fremgangsmåde  jeg  har  tænkt  mig.    Først  — 

(Catilina  kommer  ilsomt  ind.) 

Catilina. 
Her  er  jeg,  venner! 

Alle. 
Catilina! 

Lentulus 

(afsides). 

Han! 
Fordømt  — 

Catilina. 
Sig  frem,  —  hvad  fordrer  I  af  mig? 
Dog  nej;  jeg  ved  jo,  hvad  der  handles  om. 
Jeg  vil  jer  føre.     Vil  I  følge  mig? 

Alle 

(undtagen  Lentulus). 

Ja,  Catilina,  ja,   —  dig  vil  vi  følge! 

Statilius. 
Man  har  bedraget  os  — 

Gabinius. 

—  har  løjet  på  dig! 

COEPARIUS. 

Man  har  fortalt,  du  vilde  rejse  bort 
og  slippe  sagen  ud  af  dine  hænder. 

Catilina. 

Jeg  vilde  så.     Dog,  nu  ej  mer;  nu  lever 
jeg  kun  for  dette  ene  store  formål. 

Lentulus. 
Men  hvilket  er  dit  formål  da  igrunden? 

Catilina. 
Mit  formål  ligger  højere,  end  du  — 
og  måske  nogen  —  aner.     Hør  mig,  venner 
Først  vil  jeg  vinde  for  vor  sag  hver  borger 
med  frihedssind,  der  sætter  folkets  hæder 
og  fædrelandets  velfærd  over  alt. 
Den  gamle  Romer-ånd  er  end  ilive;  — 
dens  sidste  gnist  er  ikke  ganske  slukket. 
Nu  skal  den  pustes  op  til  klare  flammer, 
så  lysende,  som  aldrig  før  de  steg. 
Ak,  altfor  længe  lå  et  trældomsmørke, 
så  sort  som  natten,  over  Roma  spredt. 
Se,  dette  rige  —  om  end  stolt  og  mægtigt 
det  synes  —  vakler  og  står  brat  for  fald. 
Thi  må  en  kraftig  hånd  dets  tøjler  tage; 
her  renses  må,  og  ryddes  op  fra  grunden; 
af  søvnen  må  det  sløve  samfund  vækkes; 
tilintetgøres  må  de  usles  magt, 

der  strør  sin  gift  i  sindene  og  kvæler 
den  sidste  mulighed  for  nyskabt  liv. 
Se,  —  borgerfrihed  er  det,  jeg  vil  fremme, 
og  borgerånd,  som  den  i  fordums  tid 
har  rådet  her.     Tilbage  vil  jeg  mane 
den  gyldne  alder,  da  hver  Romer  glad 
gav  livet  hen  for  fædrelandets  hæder, 
og  offred  gods  og  arv  for  folkets  lykke! 

Lentulus. 
«    Du  sværmer,  Catilina!    Det  var  ikke 
sådan  vi  mente  det. 

Gabinius. 
Hvad  nytter  os 
at  genoprette  hine  gamle  tider 
med  deres  tåbelige  enfold? 

Nogle. 

Nej! 
Magt  fordrer  vi  — 

Andre. 
—  og  midler  til  at  føre 
et  frit  og  sorgløst  liv! 

Mange  stemmer. 

Ja,  det  er  målet! 

Coeparius. 
Skal  vi  for  andres  frihed  eller  lykke 
vel  sætte  livet  på  et  tærningkast? 

Hele  skaren. 
Selv  vil  vi  sejrens  frugter! 

Catilina. 

Usle  slægt! 
Er  I  en  afkom  af  de  store  fædre? 
At  dynge  skændsel  over  fædrenavnet 
er  eders  vis  at  værne  om  dets  glans! 

Lentulus. 
Du  vover  os  at  håne,  —  du,  som  længst 
et  skrækkebilled  var  — 

Catilina. 

Ja,  det  er  sandt; 
jeg  var  en  rædsel  for  den  gode;  dog, 
så  usel  var  jeg  aldrig  end,  som  I! 

Lentulus. 
Tæm  tungen  nu!    Vi  tåler  ej  din  spot. 

Flere. 
Nej,  nej,  —  vi  vil  ej  — 

Catilina 

(rolig). 

Så?    I  fejgheds  yngel, 
I  vover  end  at  ville  noget,  I? 

Lentulus. 
Ah,  ned  med  ham! 


79 

Mange  stemmer. 

Ja,  ned  med  Catilina! 

(de  drager  sine  dolke  og  styrter  ind  på  ham;   Catilina  trækker 

kappen    roligt  bort   fra   brystet   og   betragter  dem    med  et  koldt 

hånsmil ;  de  lader  dolkene  synke.) 

Catilina. 
Stød  til?    I  vover  ej?    O,  venner,  venner,  — 
jeg  skulde  agte  jer,  ifald  I  bored 
det  åbne  bryst  igennem,  som  I  truer. 
Er  ej  en  gnist  af  mod  da  i  jer  længer? 

Nogle. 
Han  vil  vort  vel! 

Andre. 
Vi  har  hans  hån  fortjent. 

Catilina. 
Det  har  I.  —  Dog  —  se,  nu  er  timen  kommen 
da  I  kan  slette  skændsels-mærket  ud. 
Alt,  hvad  der  ligger  bag  os,  vil  vi  glemme;   — 
en  ny  tilværelse  os  vinker  nær. 

(med  bitterhed.) 

Jeg  dåre!    Håbe,  —  tro  på  sejr  ved  eder! 
Er  sejrens  ånd  i  denne  sunkne  skare? 

(henreven.) 

Skønt  har  jeg  engang  drømt,  og  store  syner 
foer  gennem  mig  og  drog  mit  blik  forbi. 
Jeg  drømte  at,  som  Ikarus,  jeg  højt 
opunder  himlens  hvælv  bevinget  fløj; 

jeg  drømte,  guderne  min  hånd  forlened 
med  kæmpekraft  og  bød  mig  lynets  stråle. 
Og  denne  hånd  greb  lynet  i  dets  flugt 
og  slynged  det  mod  staden  dybt  dernede. 
Og  da  de  røde  flammer  steg  og  slikked, 
og  Roma  sank  i  brune  resters  støv,  — 
da  råbte  jeg  med  høj  og  vældig  røst, 
og  måned  Catos  frænder  op  af  graven; 
og  tusend  ånder  kom  og  fulgte  kaldet,  — 
tog  liv  —  og  rejste  Roma  af  sin  aske. 

(afbrydende.) 

Det  var  kun  drømme.     Ingen  guder  maner 
forgangenheden  op  i  dagens  lys,  — 
og  fortids  ånder  stiger  ej  af  graven. 

(vildt.) 

Nu  vel;  kan  ej  det  gamle  Roma  rejses 
ved  denne  hånd,  —  vort  Roma  skal  forgå! 
Snart  skal,  hvor  marmorsøjler  står  i  rader, 
røgsøjler  hvirvle  mellem  luers  brag; 
palatser,  templer  styrte  skal  i  grus, 
og  Kapitol  skal  Vejres  fra  sin  højde! 

Sværg,  venner,  at  I  vier  eder  ind 
til  denne  dåd!    Jeg  stiller  mig  i  spidsen. 
Sig,  —  vil  I  følge  mig? 

Statilius. 

Vi  vil  dig  følge! 

(Flere  af  de  øvrige  synes  tvivlrådige  og  taler  hviskende  sammen. 
Catilina  betragter  dem  med  et  hånligt  smil.) 

Lentultjs 

(dæmpet). 

Bedst,  at  vi  følger  ham.     Blandt  sunkne  rester 
vi  finder  lettest,  hvad  der  var  vort  mål. 

Alle 

(råbende). 

Ja,  Catilina,  vi  vil  følge  dig! 

Catilina. 
Så  sværg  mig  til  ved  vore  fædres  guder 
at  I  vil  lystre  hvert  mit  vink! 

Hele  skaren 

(med  oprakte  hænder). 

Ja,  ja; 
højt  sværger  vi,  i  alt  at  lystre  blindt ! 

Catilina. 
Så  snig  jer  enkeltvis,  ad  delte  veje, 
ind  i  mit  hus.     Der  vil  1  finde  våben. 
Jeg  kommer  efter;    I  skal  få  at  vide, 
hvad  fremgangsmåde  jeg  har  valgt.     Gå  nu! 

(De  går  alle  ud.) 

Lentultjs 

(holder  Catilina  tilbage). 

Et  ord  i  hast!    Ved  du,  at  til  senatet 
har  Allebroger- folket  skikket  mænd 
med  klager  og  besværinger? 

Henrik  Ibsen:  Catilina.  6 

Catilina. 

Jeg  ved  det. 
De  kom  idag  til  staden. 

Lentulus. 

Ganske  rigtigt. 
Hvad,  —  om  vi  stemte  dem  for  vore  anslag? 
Med  dem  vil  hele  Gallien  rejse  sig 
og  hvirvle  op  en  storm  mod  vore  tiender. 

Catilina 

(uvillig). 

Vi  skulde  søge  forbund  med  barbarer? 

Lentulus. 
Et  sådant  forbund  er  nødvendigt  for  os. 
Ved  egne  kræfter  vindes  sejren  ej; 
hjælp  udenfra  — 

Catilina 

(smiler  bittert). 

Ak,  dybt  er  Romas  fald! 
Dets  mure  rummer  ikke  mænd  med  kræfter 
at  styrte  selv  en  vaklende  ruin. 

(de  går  ud.) 

(En   have  bag  Catilinas   hus,   der  skimtes  mellem  træerne.    Til 
venstre  en  sidebygning.) 

(CURIDS,     CETHEGUS     Og     FLERE     AF     DE     SAMMENSVORNE     kommer 

forsigtigt  ind  fra  højre  under  en  hviskende  samtale.) 

Curius. 
Men  er  det  også  sandt,  hvad  du  fortæller? 

Cethegus. 
Hvert  ord  er  sandt.     I  dette  øjeblik 
blev  sagen  afgjort. 

Curius. 
Og  han  leder  alt? 

Cethegus. 
Han  står  for  alting.     Tal  kun  med  ham  selv. 

(De  går  alle,  med  undtagelse  af  Curius,  ind  i  huset.) 

Curius. 
En  sælsom  nat!    Hvor  mine  tanker  tumles 
i  kredse  rundt!    Mon  jeg  har  drømt  det  hele? 
Oplevet  eller  drømt,  —  jeg  vågen  ser, 
hvorhen  jeg  vender  mig,  kun  hendes  billed. 

(Catilina  kommer  ind  fra  højre.) 

Catilixa 

(hen  imod  ham). 

Du  her,  min  Curius?    Jeg   har  dig  savnet.  — 
Et  helt  uventet  udfald  fik  mit  mode 
med  vestalinden  — 


84 

CURIUS 
(forvirret). 

Så?    Ja,  du  har  ret! 

Catilina. 
Jeg  vil  ej  tænke  mer  på  denne  sag. 
Det  var  et  skæbnesvangert  møde  for  mig. 

(grublende.) 

Man  siger  jo,  at  furierne  kommer 
fra  underverdnen  for  at  følge  os 
igennem  livet.  —  Ah,  hvis  så  det  var! 

Curius 

(urolig). 

Hvad?    Har  du  mødt  —  ? 

Catilina. 

Hun  var  her  selv  inat. 
Dog,  lad  det  være  glemt.     Hør,  Curius,  — 
et  vigtigt  foretagende  heredes  — 

Curius. 
Jeg  kender  det.     Cethegus  har  fortalt  — 

Catilina. 
Hvo  ved,  hvad  udgang  guderne  har  sat 
for  dette  værk?    Måske  min  skæbne  bliver 
at  knuses  undervejs  af  hadske  magter  — 
og  aldrig  målet  nå.     Nu,  lad  så  være! 
Men  du,  min  Curius,  hvem  jeg  har  elsket 

fra  du  var  barn,   —  du  skal  ej  drages  ind 
i  farens  hvirvel.     Lov  mig,  —  bliv  tilbage 
i  staden,  hvis  jeg  vælger  at  forlægge 
mit  angreb  andetsteds,  —  hvad  vel  er  muligt; 
og  støt  os  ej  før  fremgang  kroner  værket. 

Curius 

(bevæget). 

Min  faderlige  ven!    O,  denne  Omsorg  — ! 

Catilina. 
Du  lover  det?    Her  vil  vi  afsked  tage; 
vent  blot  et  øjeblik;  jeg  kommer  snart. 

(han  går  ind  i  huset.) 

CURIUS 

(ser  efter  ham). 

Han  elsker  mig  som  for.     Han  aner  intet. 

(Lentulus  og  andre  sammexsvorxe  kommer  fra  højre.) 

Lentulus. 
Hør,  Curius,  gik  ikke  Catilina 
nys  gennem  haven? 

Curius. 
Jo,  han  er  derinde. 

(De  går  ind  i  huset.) 

Curius 

(går  urolig  omkring). 

Hvorledes  skal  jeg  dæmpe  denne  længsel? 
En  rastløs  uro  gærer  i  mit  blod. 

Ah,  Furia,  —  forunderlige  kvinde! 
Hvor  er  du  nu?    Når  skal  jeg  atter  se  dig?   — 
Hvor  blev  hun  af?  Bort  gled  hun,  som  en  skygge, 
da  jeg  af  graven  havde  friet  hende. 
Og  hine  dunkle  gådefulde  ord,   — 
og  øjet,  slukt  og  skinnende  på  engang  — ? 
Hvad,  om  det  vanvid  var?    Har  gravens  gru 
formørket  hendes  sjæl  — ? 

Furia 

(bag  ham,  mellem  træerne). 

Nej,  blege  yngling! 

CURIUS 

(med  et  skrig). 

Min  Furia!    Her  —  ? 

Furia 

(nærmer  sig). 

Her  færdes  Catilina. 
Hvor  han  er,  —  der  må  Furia  også  være. 

Curius. 
O,  følg  mig,  elskte!    Jeg  vil  bringe  dig 
i  sikkerhed.     Betænk  —  om  nogen  så  dig  — ! 

Furia. 
De  døde  frygter  ej.     Har  du  forglemt  — 
du  tog  mit  lig  og  bar  det  op  af  graven? 

Cl'RIUS. 

Igen  de  rædselsfulde  ord!     O,  hør;  — 
kom  til  dig  selv,  —  og  følg  mig,  Furia! 

(vil  gribe  hendes  hånd.) 

FURIA 
(stoder  ham  vildt  tilbage). 

Forvovne  dåre,  —  føler  du  ej  gru 
for  dødens  datter,  som  er  stegen  op 
fra  underverdnen  for  en  flygtig  stund? 

Cueius. 
Jeg  føler  gru  for  dig.     Men  denne  gru, 
den  underfulde  gysning,  er  min  lyst. 

Furia  . 
Hvad  vil  du  mig?    Forgæves  er  din  tale. 
Jeg  hører  graven  til;  hist  er  mit  hjem;   — ■ 
jeg  er  en  flygtning  fra  de  dødes  dale; 
med  dagens  komme  må  jeg  ned  til  dem. 
Du  tror  mig  ikke?    Tror  ej,  jeg  har  siddet 
i  Plutos  sal  imellem  blege  skygger? 
Jeg  siger  dig,  —  jeg  var  der  ganske  nylig, 
hinsides  floden  og  de  sorte  sumpe. 

Curius. 
Så  før  mig  did! 

Furia. 
Dis? 

ClTRIUS. 

Ja;  —  jeg  følger  villig, 
går  selv  din  vej  igennem  dødens  nat! 

FURIA. 

Det  kan  ej  ske.     Heroppe  må  vi  skilles;   — 
hist  tør  ej  lig  og  levende  gå  sammen.  — 

Hvi  røver  du  min  tid,   der  er  så  kort? 
Jeg  har  kun  mørkets  timer  til  at  handle; 
mit  værk  er  mørkets;  jeg  er  mørkets  bud.  — 
Men  hvor  er  Catilina? 

CUEIUS. 

Ham  du  søger? 

FlTRIA. 


Ham  søger  jeg. 


Curius. 
Forfølger  du  ham  endnu? 


Furia  . 
Hvi  stod  inat  jeg  op  ifra  de  døde, 
hvis  ej  det  var  for  Catilinas  skyld? 

Curius. 
Ah,  dette  vanvid,  som  har  grebet  dig  — ! 
Dog,  du  er  skøn  midt  i  din  vilde  sværmen. 
O,  tænk  ej  mer  på  Catilina  nu  i 
Følg  mig!    Byd  over  mig;  jeg  vil  dig  tjene! 

(kaster  sig  ned  for  hende.) 

Her  trygler  jeg  som  slaven  for  din  fod 
kun  om  et  blik!    O,  hør  mig,  Furia! 
Jeg  elsker  dig!    En  sød  og  giftful d  ild 
fortærer  mig,  og  ingen  uden  du 
kan  lindre  mine  kvaler  — 

Furia 

(ser  mod  huset). 

Hist  er  lys   — ■ 
og  mange  mænd.     Hvad  foregår  derinde 
hos  Catilina? 

Curius 

(springer  op). 

Atter  dette  navn! 
Om  ham  sig  drejer  alle  dine  tanker. 
Jeg  kunde  hade  ham  — ! 

Furia. 

Har  han  besluttet 
at  sætte  snart  iværk  det  djærve  forsæt, 
han  længe  næred? 

Curius. 
Kender  du  — ? 


Furia. 


Det  hele. 


Curius. 
Så  ved  du  da  vel  og  at  han  har  stillet 
sig  forrest  i  det  vovelige  forbund? 

Dog,  jeg  besværger  dig,  spørg  ikke  mere 
om  Catilinal 

FrRiA. 
Svar  mig  kun  på  et;   — 
det  er  mit  sidste  spørgsmål.     Går  du  med  ham? 

CURIUS. 

Han  er  mig  som  en  kærlig  fader  — 

FURIA 

(smilende). 

Han? 
Min  Catilina? 

Curius. 
Ah! 

FURIA. 

Den  mand,  om  hvem 
min  tanke  kredser? 

Curius. 

Svimmel  griber  mig! 
Jeg  hader  — !    O,  jeg  kunde  myrde  ham! 

Furia. 
Svor  du  mig  ikke  nylig  til,  du  var 
beredt  at  lyde  mig? 

Curius. 

Kræv,  hvad  du  vil; 

jeg  lyder  blindt,  og  tjener  dig  i  alt! 

Kun  er  min  bøn  til  dig,   —  glem  Catilina! 

Furia. 
Ja,  jeg  skal  glemme  ham  —  når  han  er  stegen 
ned  i  sin  grav. 

CUBIUS 

(viger  tilbage). 

Ah,  kræver  du  at  jeg  — ? 

Fl'RIA. 

Du  skal  ej  bruge  stål;  du  skal  kun  røbe 
hans  foretagende  — 

Cumus. 
Forræderi 
og  mord  på  engang!    Husk  dog  at  han  er 
min  fosterfader  og  — 

Furia. 
—  min  tankes  mål! 
Ah,  svage  dåre,  —  vover  du  at  tale 
om  elskov,   —  du,  som  ej  har  mod  at  styrte, 
hvo  dig  ivejen  står?    Gå  fra  mig! 

(hun  vender  ham  ryggen.) 

CURIUS 
(holder  hende  tilbage). 

Nej;  - 
forlad  mig  ikke!    Jeg  til  alt  er  villig!   — ■ 
En  rædsel  isner  mig  fra  dig  imøde; 

og  dog  jeg  kan  ej  sprænge  dette  næt, 
hvori  du  hilded  mig. 

Furia. 
Så  er  du  villig? 

Curius. 
Hvi  håner  du  mig  med  at  spørge  så? 
Om  jeg  er  villig?    Har  jeg  nogen  vilje? 
Dit  blik  er  slangens  ligt,  når  det  sig  fæster 
med  trolddomsmagt  på  fuglen,  der  i  angst 
omflagrer  den  i  kredse,  altid  mere 
og  mere  nær  det  frygtelige  svælg. 

Furia. 
Så  gå  til  værket! 

Curius. 

Og  når  jeg  har  offret 
mit  venskab  for  min  kærlighed,  —  hvad  da? 

Furia. 
Da  har  jeg  glemt  at  Catilina  var. 
Da  er  mit  hverv  tilende.     Kræv  ej  mere! 

Curius. 

For  denne  pris  jeg  skulde  — ? 

Furia. 

Nøler  du? 
Er  da  dit  håb  så  svagt,  at  ej  det  bygger 

på,  hvad  en  taksom  kvinde  skænke  kan, 
når  tiden  først  — ? 

Curius. 

Ved  alle  nattens  magter,  — 
jeg  nøler  ej!    Han  ene  skiller  os. 
Så  lad  ham  falde!    Slukt  er  hver  en  gnist 
af  ømhed  for  ham;  alle  hånd  er  brustne!   — 
Hvo  er  du,  skønne  nattesyn?    Din  nærhed 
forstener  og  fortærer  mig  på  engang. 
Min  længsel  isner  mig,  —  min  skræk  mig  ildner; 
min  elskov  er  som  had  med  trolddom  blandet. 
Hvo  er  jeg  selv?    Jeg  kender  mig  ej  mere. 
Et  ved  jeg  kun:  jeg  er  ej  den,  jeg  var 
før  dig  jeg  så.     Glad  springer  jeg  i  dybet 
for  dig  at  følge!  —  Dømt  er  Catilina! 
Jeg  går  til  Kapitol.     I  denne  nat 
senatet  samlet  er.     En  skreven  strimmel 
forråder  Catilinas  værk.  —  Lev  vel! 

(han  går  ilsomt  ud.) 

FURIA 
(for  sig  selv). 

Alt  tårner  skyer  sig;  snart  lynet  knittrer. 
Det  lakker  brat  mod  enden,  Catilina;   — 
med  store  skridt  du  går  imod  din  grav! 

(Allebrogernes  udsendinger,  Ambiorix  og  Ollovico  kommer  ud 

fra  huset  uden  at  bemærke  Furia,  der  står  halvt  skjult  i  skyggen 

inde  mellem  træerne.) 

Ambiorix. 

Så  er  det  da  besluttet.     Vovsomt  var  det 
at  knytte  sig  til  dette  forbund. 

Ollovico. 

Ja; 
men  rådets  afslag  på  hvert  billigt  krav 
lod  ingen  anden  vej  til  redning  åben; 
og  sejrens  løn,  —  hvis  vore  venner  sejrer,  — 
opvejer  vel  den  farefulde  dyst, 
der  snart  os  venter  nu. 

Ambiorix. 

Så  er  det,  broder! 

Ollovico. 

Løsrivelse  fra  Romas  herrevælde,  — 
vor  tabte  frihed,  er  vel  værd  en  kamp.« 

Ambiorix. 

Ad  kortest  vej  vi  haste  må  til  hjemmet; 
i  hele  Gallien  må  vi  oprør  tænde. 
Let  ægges  alle  stammer  der  til  rejsning 
mod  undertrykkerne,  og  følger  os, 
og  slutter  sig  til  Catilinas  skarer. 

Ollovico. 
Hård  bliver  kampen.     End  er  Roma  mægtigt. 

Ambiorix. 
Det  voves  må.     Afsted,  Ollovico! 

(råber  advarende  til  dem). 

Ve  over  eder! 

Ambiorix 

(farer  sammen). 

Alle  guder! 
Ollovico 

(forfærdet). 

Hør! 
En  stemme  varsler  os  i  nattens  mørke! 

Furia. 
Ve  over  eders  folk! 

Ollovico. 

Hist  står  hun,  broder,  — 
den  blege  varselsf ulde  skygge ;  se ! 

Furia. 
Ve  over  dem,  der  følger  Catilina! 

Ambiorix. 
Hjem;  hjem!    På  flugt!     Vi  bryder  alle  lofter. 

Ollovico. 
En  røst  har  varslet  os;   —  vi  lyder  røsten. 

(de  går  hurtigt  ud  til  højre.) 
(Catilina  kommer  ud  fra  huset  i  baggrunden.) 

Catilina. 
Fortvivlet  håb  —  at  ville  styrte  Roma 
med  denne  skare  nidinger  og  fejge! 
Hvad  driver  dem?   De  vedgår  det  med  frækhed,  - 
kun  nød  og  rovlyst  driver  dem  til  handling. 
Er  det  vel  møjen  værd,  for  slige  formål 
at  øde  blod?    Hvad  har  da  jeg  at  vinde? 
Hvad  at  erhverve  mig? 

Furia 

(usynlig  bag  træerne). 

Hævn,  Catilina! 
Catilina 

(farer  sammen). 

Hvo  talte  der!    Hvo  vækker  hævnens  ånder 
af  søvnen  op?    Kom  denne  røst  ifra 
mit  eget  indre?    Hævn?    Ja,  det  er  ordet,  — 
mit  løsen  og  mit  krigs-skrig!    Blodig  hævn! 
Hævn  over  alle  håb  og  alle  drømme, 
som  mig  en  fiendtligsindet  skæbne  knuste! 
Hævn  for  mit  hele  sønderbrudte  liv! 

(De  sammensvorne  kommer  bevæbnede  ud  fra  huset.) 

Lentulus. 
End  ruger  nattemørket  over  staden; 
nu  er  det  tid  at  bryde  op. 

Flere 

(hviskende). 

Af  sted! 

(Aurelia  kommer  ud  fra  sidebygningen,  uden  at  bemærke  de 
sammensvorne.) 

AURELIA. 

Min  elskte,  —  er  du  her? 
Catilina 

(med  et  skrig). 

Aurelia! 

Aurelia. 

Sig,  —  har  du  ventet  på  mig? 

(får  øje  på  de  sammensvorne  og  iler  hen  til  ham.) 

Milde  guder! 
Catilina 

(støder  hende  tilside). 

Bort  fra  mig,  kvinde! 

Aurelia. 

Catilina,  —  tal! 
De  mange  mænd  i  våben  — ?    Også  du  — ? 
O,  du  vil  drage  — 

Catilina 

(vildt). 

Ja,  ved  mørkets  ånder,  — 
en  lystig  færd!  Ser  du,  hvor  sværdet  blinker? 
Hedt  tørster  det;  jeg  går  —  at  stille  tørsten. 

Aurelia. 
Mit  håb,  —  min  drøm!    Livsalig  var  min  drøm! 
Og  sådan  vækkes  jeg  af  drømmen  — 

Henrik  Ibsen:  Catilina.  ' 

Catilina. 

Ti! 
Bliv,  —  eller  følg  os!    Lukket  er  mit  bryst 
for  gråd  og  klage.  —  Venner,  se,  hvor  lyst 
fuldmånen  i  sin  nedgang  nu  forsvinder ! 
Når  næste  gang  den  fuld  i  østen  rinder, 
skal  flammers  stormflod  vælte  sig  med  magt 
udover  staden  og  dens  gyldne  pragt. 
Og  når  om  tusend  år  den  atter  skinner 
på  Latiums  ørk  blandt  smuldrende  ruiner,   — 
en  enlig  støtte  skal  i  gruset  stå 
og  sige  vandreren:  her  Roma  lå! 

(Han  iler  ud  til  højre;  alle  følger  ham.) 


TREDJE  AKT. 


(Catilinas  lejr  i  en  skovrig  egn  i  Etrurien.  Til  højre  sees  Cati- 
linas  telt  og  ved  siden  af  dette  et  gammelt  egetræ.  Udenfor 
teltet  brænder  en  vagtild.  Flere  lignende  skimtes  mellem 
træerne  i  baggrunden.  Det  er  nat.  Månen  bryder  undertiden 
frem  gennem  skyerne.) 

(Statilius  ligger  sovende  ved  vagtilden.     Manlius  går  frem  og 
tilbage  udenfor  teltet.) 

Manlius. 
Det  ligner  dem,  de  unge  lette  fugle. 
Der  sover  de  så  roligt  og  så  fast, 
som  var  det  moder-skødets  trygge  værn, 
der  dækked  dem,  og  ej  en  vildsom  skov. 
De  hviler  sig,  som  om  de  vented  på 
at  skulle  vækkes  til  en  munter  leg 
og  ej  til  kamp,  —  måske  den  allersidste, 
de  får  at  kæmpe  her. 

Statilius 

(vågner  og  rejser  sig). 

Endnu  på  vagt? 
Du  er  vel  træt?     Nu  løser  jeg  dig  af. 

7* 

Manlius. 
Sov  heller  selv.     Den  unge  trænger  til 
en  kvægsom  søvn;  hans  vilde  lidenskaber 
behøver  kræfter.     Anderledes  er  det 
når  håret  gråner,  blodet  rinder  mat 
og  alderdommen  tynger  vore  skuldre. 

Statilius. 
Ja,  du  har  ret;  så  vil  jeg  og  engang 
som  gammel  hærdet  kriger  — 

Manlius. 

Ved  du  da 

så  visst,  at  skæbnen  har  for  dig  bestemt 

en  alderdom? 

Statilius. 

Nu  hvorfor  ikke  det? 

Hvad  bringer  dig  på  disse  anelser? 

Er  noget  uheld  hændt? 

Manlius. 

Du  mener  vel, 
vi  intet  har  at  frygte,  unge  dåre? 

Statilius. 
Vor  hær  er  stærkt  forøget  — 

Manlius. 

Såre  stærkt, 

med  rømte  slaver  og  med  fægtere  — 


101 

Statilius. 
Nu,  lad  så  være;  samlet  virker  de 
ej  ubetydeligt,  og  hele  Gallien 
vil  sende  hjælp  — 

Manlius. 
—  som  endnu  ej  er  kommen. 

Statilius. 

Du  tvivler  på  at  Allebrogerne 
vil  holde  ord  ? 

Manlius. 
Jeg  kender  disse  folk 
fra  fordums  tid.     Dog,  lad  det  være  godt. 
Den  dag,  som  kommer,  vil  vel  åbenbare, 
hvad  guderne  har  over  os  besluttet. 

Men  gå,  Statilius,  og  efterse 
om  alle  vagter  gør  sin  skyldighed. 
Mod  natligt  overfald  vi  må  os  sikkre; 
vi  ved  jo  ej,  hvor  vore  fi ender  står. 

(Statilius  går  ind  i  skoven.) 

Manlius 

(alene  ved  vagtilden). 

Nu  samler  skyerne  sig  mer  og  mer; 
det  er  en  mørk  og  uvejrssvanger  nat;  — 
en  fugtig  tåge  klemmer  mig  om  brystet, 
som  om  den  varsled  uheld  for  os  alle. 
Hvor  er  det  nu,  det  lette  sorgfri  sind, 

hvormed  jeg  fordum  tumled  mig  i  krigen? 
Mon  det  er  alderdommens  byrde  blot, 
som  jeg  fornemmer?     Sælsomt  nok,  —  iaftes 
mig  tyktes  selv  de  unge  sært  forstemte. 

(efter  et  ophold.) 

Nu,  guderne  skal  vide,  hævn  var  ej 
det  mål,  hvorfor  jeg  fulgte  Catilina. 
Min  harme  blussed  op  en  flygtig  stund, 
da  jeg  mig  følte  forurettet,  krænket;  — 
det  gamle  blod  er  end  ej  ganske  koldt ; 
tidt  kan  det  rulle  hedt  nok  gennem  åren. 
Men  krænkelsen  er  glemt.     Jeg  fulgte  ham, 
min  Catilina,  for  hans  egen  skyld; 
og  jeg  skal  våge  over  ham  med  omhu. 
Her  står  han  ensom  mellem  disse  skarer 
af  vilde  venner  og  af  usle  skurke. 
De  mægter  ej  at  fatte  ham,  —  og  han 
er  altfor  stolt  til  dem  at  ville  fatte. 

(han    lægger  nogle   kviste  på  ilden  og  bliver  stående  i  taushed.) 
(Catilina  kommer  ud  fra  teltet.) 

Catilina 

(for  sig  selv). 

Det  er  mod  midnat.     Alting  er  så  tyst;   — 
kun  på  mit  øje  vil  ej  søvnen  dvæle. 
Koldt  blæser  vinden;  den  skal  kvæge  mig 
og  skænke  kræfter  — .     Ah,  de  trænges  til! 

(bemærker  Manlius.) 

Dig  er  det,  gamle  Manlius?     Du  våger 
alene  her  den  mørke  nat? 


103 

Manlius. 

Jeg  har, 
da  du  var  barn,  bevogtet  dig  så  tidt. 
Sig,  mindes  du  det  ej? 

Catilina. 

Den  tid  er  borte; 
med  den  min  ro;  og  hvorsomhelst  jeg  går, 
forfølges  jeg  af  mangehånde  syner. 
Alt,  Manlius,  —  alt  huses  i  mit  bryst;  — 
kun  ikke  freden.     Den  er  i  det  fjerne. 

Manlius. 
Forjag  de  sørgelige  tanker.     Hvil  dig! 
Husk  på  at  morgendagen  kræve  tør 
din  fulde  kraft  i  kamp  for  alles  frelse. 

Catilina. 
Jeg  kan  ej  hvile.     Lukker  jeg  mit  øje 
for  i  en  flygtig  blund  at  finde  glemsel, 
da  tumles  jeg  i  underlige  drømme. 
Så  lå  jeg  nys  på  lejet,  halvt  i  slummer, 
da  trådte  atter  disse  syner  frem, 
mer  sært,  end  nogensinde,  —  mer  forblommet 
og  gådefuldt.  —  Ah,  hvis  jeg  fatted  kun 
hvad  dette  varsler  mig!     Men,  nej  — 

Manlius. 

Betro  mie 
din  drøm;  måske  jeg  kunde  tyde  den. 

Catilina 

(efter  et  ophold). 

Om  jeg  slumred  eller  våged,  ved  jeg  ikke  visst; 
tusend  tanker  jog  hinanden  uden  ro  og  rist. 
Se,  da  lægger  sig  omkring  mig  mulm  og  skum- 
ring brat; 
og  sin  brede  vinge  sænker  i  min  sjæl  en  nat, 
kun  af  lynblink  gennemkrydset,  mørk  og  rædsels- 
fuld; 
og  jeg  ser  mig  i  en  hvælving,  klam  som  gravens 

muld. 
Højt  er  taget,  ligt  en  himmel,  tordenskybelagt; 
skyggers   skarer,    skyggers  vrimmel,    ånders   vilde 

jagt, 
hvirvler  sig  forbi  og  suser,  som  når  havets  bryst 
drager  stormens  vejr  og  knuses  mod  en  stenet  kyst. 
Dog,  midt  i  den  vilde  vrimmel  titter  stundom  frem 
blomstersmykte  børn  og  synger  om  et  halvglemt 

hjem. 
Rundt  omkring  dem  viger  mørket  for  en  lysning 

klar,  — 
og  i  rummets  midte  skimter  jeg  et  ensomt  par; 
tvende  kvinder,  —  stræng  den  ene  og  som  natten 

sort,  — 
og  den  anden  mild,   som  dagen,   når  den  flygter 

bort. 
Ah,  hvor  sælsomt  velbekendte  tyktes  mig  de  to! 
Snart  den  enes  smil  mig  vugged  i  en  salig  ro; 
snart  den  andens  hvasse  øjne  gnistred  som  et  lyn; 

skræk    mig    greb,    —    og    dog   jeg    fulgte    gerne 

dette  syn. 
Stolt    og    oprejst    står    den    ene,    og    den    anden 

lænes  til 
bordet,  hvor  de  tykkes  spille  et  forborgent  brikke- 

spil. 
Brikker  bytter  de  og  flytter  om  fra  sted  til  sted ;  — 
da  er  spillet  tabt  og  vundet,  og  i  jorden  synker  ned 
hun,  som  spillet  tabte,  kvinden  med  det  lyse  smil; 
og  de  smykte  børneklynger  viger  bort  med  il. 
Larmen  stiger;  mørket  vokser;  men  fra  mulmets 

skød 
fæster  sig  på  mig  to  øjne  som  i  sejers-glød; 
svimmel  griber  mig;  de  blanke  øjne  ser  jeg  kun. 
Men  hvad  mer  jeg  drømte  siden  i  min  feberblund 
ligger  under  glemsels-dækket  i  mit  indre  gemt. 
Kunde  jeg  blot  resten  mindes.  Ak,  det  er  forglemt! 

Manlius. 
Forunderlig  isandhed,  Catilina, 
er  denne  drøm. 

Catilina 

(grublende). 

Hvis  blot  jeg  kunde  mindes  — . 
Men  nej;  det  lykkes  ikke  — 

Manlius. 

Ængst  dig  ej 
med  disse  tanker.     Hvad  er  drømme  vel? 

Indbildninger  og  tomme  hjernespind, 
betydningsløse,  uden  grund  og  mening. 

Catilina. 
Ja,  du  har  ret;  jeg  vil  ej  gruble  mere;   — 
nu  er  jeg  rolig.     Gå  kun,  Manlius; 
hvil  dig  en  stund.     Jeg  vandrer  her  imens 
i  enrum  med  mig  selv  og  mine  anslag. 

(Manlius  går  ind  i  skoven.) 

Catilina 

(går  en    tidlang  op  og  ned  ved  vagtilden,    der  er  ifærd    med   at 
slukkes;  derpå  standser  han  og  siger  tankefuld:) 

Hvis  blot  jeg  kunde  — .    Ah,  det  er  umandigt 
at  ængstes  og  at  gruble  over  sligt. 
Og  dog,  —  i  denne  tause  midnatstime, 
i  denne  ensomhed,  mig  træder  atter 
så  levende  for  øje,  hvad  jeg  drømte  — 

(Et  skyggebillede,    i    lignelse  af  en  olding  i  rustning  og  toga, 

skyder   ligesom    op   af  jorden   et  stykke  fra  ham    inde   mellem 

træerne.) 

Catilina 

(viger  tilbage  for  skyggen). 

I  guders  magt  — ! 

Skyggen. 

Vær  hilset,  Catilina! 

Catilina. 
Hvad  vil  du  mig?    Hvo  er  du,  blege  skygge? 

Skyggen. 
Vent!     Jeg  har  retten  til  at  spørge  her,  — 
og  du  skal  svare.     Kender  du  ej  mere 
fra  længst  forsvundne  tider  denne  røst? 

Catilina. 
Så  tykkes  mig;  dog  ved  jeg  ikke  visst  — . 
Men  sig,  —  hvem  søger  du  i  midnatstimen? 

Skyggen. 
Dig  søger  jeg.     Vid,  denne  time  kun 
er  mig  forundt  til  vandringsfrist  heroppe. 

Catilina. 
Ved  alle  guder,  tal!     Hvo  er  du? 

Skyggen. 

Stille! 
Jeg  kommer  hid  at  kræve  dig  til  regnskab. 
Hvi  under  du  mig  ikke  gravens  fred? 
Hvi  driver  du  mig  op  af  dødens  bolig? 
Hvi  bryder  du  min  glemsel  og  min  hvile, 
så  jeg  må  søge  dig  med  truslers  hvisken 
og  værne  om  min  dyrekøbte  hæder? 

Catilina. 
Ah,  denne  røst  — !   Jeg  aner  og  jeg  mindes  - 

Skyggen. 
Hvad  er  tilovers  af  min  herskermagt? 
En  skygge  som  jeg  selv;  ja,  knapt  en  skygge. 


108 


Vi  begge  sank  i  grav  —  og  blev  til  intet. 

Dyrt  købtes  den;  dyrt,  dyrt  var  den  erhvervet. 

Den  havde  kostet  mig  min  ro  i  livet; 

på  fred  i  graven  gav  for  den  jeg  afkald. 

Og  nu  vil  du  med  en  forvoven  hånd 

frarive  mig,  hvad  end  jeg  har  tilbage! 

Er  der  ej  veje  nok  til  store  værker? 

Hvi  vælger  du  just  den,  som  jeg  har  valgt? 

Min  magt  nedlagde  jeg  i  livet  alt. 

Mit  navn,  —  så  tænkte  jeg,  —  skal  evigt  stå, 

ej  venligt  glimtende  som  stjernens  øje,  — 

nej,  som  et  lyn  på  nattehimlen  fæstet! 

Ej  vilde  jeg,  som  hundreder  før  mig, 

ved  ædelsind  og  milde  dyder  mindes; 

ej  vilde  jeg  beundres ;  —  denne  lodd 

blev  alt  såmangens  og  vil  blive  det 

til  tidens  ende.     Nej,  af  blod  og  rædsel 

jeg  vilde  bygge  mig  mit  eftermæle! 

I  stum  forfærdelse,  som  mod  et  luftsyn, 

der  viser  sig  og  svinder,  lig  en  gåde,  — 

man  skulde  stirre  på  min  færd  tilbage 

og  skotte  op  mod  mig,  hvem  aldrig  nogen,  — 

ej  før,  ej  siden,  —  vovede  at  nå!  — 

Således  drømte  jeg,  —  og  blev  bedragen. 

Du  stod  mig  nær;  hvi  aned  det  mig  ikke, 

hvad  sæd  der  spired  lønligt  i  din  sjæl? 

Dog,  vogt  dig,  Catilina;  vid,  jeg  skimter 

igennem  fremtids-dækket,  hvad  det  dølger; 

blandt  stjerner  skrevet  —  læser  jeg  din  skæbne! 

CA  TILIS  A. 

Min  skæbne  læser  du?     Så  tyd  den  da! 

Skyggen. 
Nej,  først  bag  dødens  dunkle  port 
forsvinder  dæmringen,  som  hylles 
omkring  hvad  grufuldt  og  hvad  stort 
af  fremtids-bølgerne  bortskylles. 
Kun  dette  tør  en  frigjort  ånd 
ud  af  din  skæbnes  bog  dig  melde: 
Du  falder  for  din  egen  hånd,  — 
og  dog  en  fremmed  skal  dig  fælde! 

(Andeskikkelsen  glider  bort,  som  i  en  tåge.) 

Catilina 

(efter  et  ophold). 

Han  er  forsvunden.     Var  det  kun  en  drøm? 
Nej,  nej;  her  stod  han;  månestrålen  strejf  ed 
hans  gustne  ansigt.     Ah,  jeg  kendte  ham ! 
Det  var  diktatoren,  den  gamle  blodmand, 
som  steg  af  graven  for  at  skrække  mig. 
Han  frygted  for  at  miste  sejrens  krone,    — 
ej  hæders-kransen,  men  det  rædsels-ry, 
hvori  hans  minde  lever.     Ægges  da 
blodløse  skygger  selv  af  æres-håbet? 

(går  urolig  op  og  ned.) 

Alt  stormer  ind  på  mig.     Snart  taler  blidt 
advarende  Aurelia,  —  og  atter 
genlyder  i  mig  Furias  manings-råb. 
Og  mer  end  dette;  —  frem  af  graven  stiger 

de  blege  skygger  fra  den  svundne  tid. 
De  truer  mig.     Jeg  skulde  standse  her? 
Jeg  skulde  vende  om?    Nej,  jeg  vil  skride 
kækt  mod  mit  mål;    —  snart  står  jeg  sejrrig  der! 

(Curius  kommer  gennem  skoven  i   hæftig  bevægelse.) 


O,  Catilina 


Curius. 
Catilina 

(overrasket). 

Du,  —  du  her,  min  ven? 
Curius. 


Jeg  måtte 


Catilina. 
Hvorfor  blev  du  ej  i  staden? 

Curius. 
Mig  angsten  drev;  jeg  måtte  søge  dig. 

Catilina. 
For   min   skyld   styrter  du  dig  blindt  i  faren? 
Letsindige!     Dog,  kom  i  mine  arme! 

(vil  omfavne  ham.) 

Curius 

(viger  tilbage). 

Rør  ikke  ved  mig!     Kom  mig  ikke  nær! 

Catilina. 
Hvad  fejler  dig,  min  Curius? 

Ctjrius. 

Bryd  op! 

Flygt,  hvis  du  kan,  endnu  i  denne  time! 
Ad  alle  veje  kommer  tiendens  hær; 
din  lejr  omringes,  Catilina! 

Catilina. 

Fat  dig; 
du  taler  vildt.     Har  rejsen  rystet  dig  — ? 

Curius. 
O,  nej;  men  frels  dig  mens  det  end  er  tid! 
Du  er  forrådt  — 

(kaster  sig  ned  for  ham.) 

Catilina 

(farer  tilbage). 

Forrådt!     Hvad  siger  du? 

Curius. 
Forrådt  bag  venskabs  maske! 

Catilina. 

Nu  du  fejler; 
de  vilde  venner  er  mig  tro  som  du. 

Curius. 
O,  ve  dig  da  for  dine  venners  troskab! 

Catilina. 
Kom  til  dig  selv!     Det  er  din  kærlighed, 

din  omhu  for  min  sikkerhed,  som  lader 
dig  skimte  farer,  hvor  der  ingen  er. 

CURIUS. 

O,  ved  du  vel  at  disse  ord  mig  myrder'? 

Men  flygt!     Så  bønligt  jeg  besværger  dig  — ! 

Catilina. 

Fat  dig  og  tal  med  overlæg.     Hvi  skulde 
jeg  flygte?     Fienden  ved  ej,  hvor  jeg  står. 

Curius. 
Han  ved,  —  han  kender  alle  dine  anslag! 

Catilina. 
Ah,  raser  du?    Han  ved  — ?    Det  er  umuligt. 

CURIUS. 

O,  var  det  så!     Men  nyt  den  knappe  stund; 
end  kan  måske  ved  flugt  du  livet  frelse! 

Catilina. 
Forrådt?     Nej;  —  tifold  nej;  det  er  umuligt! 

Curius 

(griber  sin  dolk  og  rækker  den  imod  ham). 

Der,  Catilina!     Stød  den  i  mit  bryst;   - 
igennem  hjertet!     Jeg  forrådte  dig! 

Catilina. 
Du?     Hvilket  vanvid! 

CURIUS. 

Ja,  det  var  i  vanvid! 
Spørg  ej  om  grunden;  knapt  jeg  ved  den  selv; 
men  jeg  har  røbet  alle  dine  anslag. 

Catilina 

(smerteligt). 

Nu  dræbte  du  min  trygge  tro  på  venskab. 

Curius. 
Stød  dolken  i  mit  bryst,  og  pin  mig  ej 
med  skånsel  længer  — ! 

Catilina 

(mildt). 

Lev,  min  Curius! 
Stå  op!     Du  fejled;  —  jeg  tilgiver  dig. 

Curius 

(overvældet). 

O,  Catilina,  se  mig  sønderknust  — ! 
Men  skynd  dig;  flygt!     Du  hører  jo,  det  haster. 
Snart  bryder  Romer-hæren  ind  i  lejren; 
den  er  på  vejen;  den  er  allevegne. 

Catilina  . 
Og  vennerne  i  staden  — ? 

Curius. 

De  er  tagne ;  — 
en  del  blev  fængslet,  men  de  fleste  dræbtes. 

Henrik  Ibsen:  Catilina.  8 

Catilina 

(hen  for  sig). 

O,  skæbne,  —  skæbne! 

CUEIUS 

(rækker  atter  dolken  imod  ham). 

Stod  den  i  mit  hjerte! 
Catilina 

(ser  stille  på  ham). 

Du  var  et  redskab  kun.     Du  håndled  ret  — 

Curius. 
0,  lad  med  livet  mig  udsone  broden! 

Catilina. 
Jeg  har  tilgivet  clig. 

(idet  han  går.) 

Nu  er  kun  et 
at  vælge,  ven! 

Curius 

(springer  op). 

Ja,  flugt? 

Catilina. 

Nej,  heltedøden! 

(han  går  bort  gennem  skoven.) 

Curius. 
Det  er  forgæves!     Undergang  ham  venter. 
Ah,  denne  mildhed  er  en  tifold  straf! 

Jeg  folger  ham;  —   et  skal  ej  nægtes  mig:   — 
at  falde  kæmpende  ved  heltens  side! 

'han  ijer  ud.) 

(Lentolus   tilligemed    to   gladiatorer   kommer   listende   frem 
mellem  træerne.) 

Lexttlus 

(sagte). 

Her  talte  nogen  — 

Den  ene  gladiator. 

Xu  er  alting  stille. 

Den  anden  gladiator. 
.Måske  det  nattevagten  var,  som  gik 
at  loses  af. 

Lentolus. 
Vel  troligt.     Her  er  stedet ; 
her  skal  I  vente.     Har  I  eders  våben 
skarpt  slebne"? 

FORSTE    GLADIATOR. 

Blinkende  som  lynet,  herre! 

Anden  gladiator. 
Mit  bider  godt.     Ved  sidste  fest  i  Roma 
faldt  tvende  fægtere  for  dette  sværd. 

Lentulls. 
Så  hold  jer  ganske  stille  her  i  krattet; 
og  når  en  mand,  som  jeg  betegner  jer, 
mod  teltet  går,  da  skal  I  styrte  frem 
og  hugge  ned  ham  bagfra. 

8* 

FoRSTE    GLADIATOR. 

Det  skal  ske. 

(Begge  gladiatorerne  skjuler  sig;  Lentulus  går  spejdende 
omkring.) 

Lentulus 

(for  sig  selv). 

Det  er  et  vovespil,  jeg  frister  her;  — 
men  øves  må  det  endnu  denne  nat, 
hvis  det  skal  lykkes.   —  Falder  Catilina, 
kan  ingen  føre  dem  undtagen  jeg. 
Med  gyldne  løfter  køber  jeg  dem  alle 
og  rykker  ufortøvet  imod  staden, 
hvor  end  senatet  i  en  rådvild  skræk 
ej  tænker  på  at  væbne  sig  mod  faren. 

(han  går  ind  mellem  træerne.) 

Første  gladiator 

(sagte  til  den  anden). 

Hvem  er  han,  denne  ubekendte  mand, 
som  vi  skal  hugge  ned? 

Anden  gladiator. 

Hvad  rager  os, 
hvem  manden  er?     Når  Lentulus  betaler, 
så  må  han  og  forsvare,  hvad  vi  gør. 

Lentulus 

(kommer  hurtigt  tilbage). 

Hold  jer  beredt;  nu  kommer  han,  vi  venter! 

(Lentulus  og  gladiatorerne  stiller  sig  på  lur  mellem  buskerne. 

Straks  efter  kommer  Catilixa  gennem  skoven  og  går  henimod 

teltet.) 

Lentulus 

(hviskende). 

Frem !  Stød  ham  ned ;  hug  ham  igennem  ryggen ! 

(alle  tre  styrter  ind  på  Catilina.) 

Catilina 

(drager  sit  sværd  og  forsvarer  sig) 

Ah,  uslinger,  —  hvad  vover  I  — ? 
Lentulus 

(til  gladiatorerne). 

Stød  ned! 
Catilina 

(genkender  ham). 

Du,  Lentulus,  vil  myrde  Catilina? 
Første  gladiator 

(forskrækket;. 

Ham  er  det! 

Anden  gladiator 

(viger  tilbage). 

Catilina!     Ej  mod  ham 
jeg  bruger  sværdet.     Fly! 

(begge  gladiatorerne  flygter.) 

Lentulus. 

Så  fald  for  mit! 

(de   kæmper;    Catilina   slår   Lentulus   sværdet    ud    af   hånden: 
Lentulus  vil  flygte,  men  Catilina  holder  ham  fast.) 

Catilina. 
Forræder !     Morder ! 

Lentulus 

(bønfaldende). 

Nåde,  Catilina! 

Catilina. 
Jeg  ser  dit  anslag  skrevet  på  din  pande. 
Du  vilde  myrde  mig,  og  selv  dig  stille 
i  mine  venners  spidse.     Var  det  så? 

Lentulus. 
Så  var  det,  Catilina! 

Catilina 

(ser  på  ham  med  dulgt  hån). 

Nu,  hvad  så? 
Ifald  dig  magten  lyster,  —  lad  så  være. 

Lentulus. 
Forklar,  —  hvad  mener  du? 

Catilina. 


du  fører  hæren  i  mit  sted  — 
Lentulus 

(forbauset). 


Jeg  træder  af; 


Det  vil  du? 


Catilina. 
Jeg  vil.     Men  vær  på  alting  forberedt; 
thi  vid,  —  vort  forehavende  er  røbet; 
senatet  kender  alle  vore  anslag; 
dets  hær  omringer  os  — 

Lentulus. 

Hvad  siger  du? 

Catilina. 
Nu  vil  jeg  kalde  vore  venner  sammen. 
Kom  med,  og  stil  dig  frem  som  deres  fører; 
jeg  takker  af. 

Lentulus 

(holder  ham  tilbage). 

Nej,  vent  dog,  Catilina! 

Catilina. 
Din  tid  er  kostbar;  førend  dagen  gryr 
du  frygte  kan  et  angreb  — 

Lentulus 

(ængstelig). 

Hør  mig,  ven! 
Du  spøger  vel?     Det  kan  ej  være  muligt  — 

Catilina. 
Vort  anslag  er  forrådt,    som   jeg  har  sagt  dig. 
Læg  nu  din  kløgt  og  dygtighed  for  dagen. 

Lentulus 
Forrådt?     Da  ve  os  alle! 

Catilina 

(smiler  hånligtj. 

Fejge  usling! 
Nu  skælver  du;  —  og  du  vil  styrte  mig; 
du  tror  dig  kaldet  til  en  herskers  stilling? 

Lentulus. 
Tilgiv  mig,  Catilina! 

Catilina. 

Søg  din  frelse 
ved  skyndsom  flugt,  hvis  endnu  det  er  gørligt. 

Lentulus. 
Ah,  du  tillader  — ? 

Catilina. 

Tænkte  du,  det  var 
mit  alvor  at  forlade  denne  post 
i  farens  stund?     Du  kender  mig  kun  slet. 

Lentulus. 
O,  Catilina  — ! 

Catilina 

(koldt). 

Spild  ej  øjeblikket. 
Søg  redning  du;  —  jeg  vide  skal  at  dø. 

(vender  sig  fra  ham.) 

Lentulus 

(for  sig  selv). 

Jeg  takker  dig  for  denne  store  nyhed,  — 
og  jeg  skal  bruge  den  til  eget  bedste. 
Det  kommer  vel  tilpas  at  jeg  er  kendt 
i  denne  egn;  jeg  søger  tiendens  hær 
og  fører  den  ad  skjulte  stier  hid, 
til  dit  fordærv  og  til  min  egen  frelse.  — 
Vid,  ormen,  som  du  overmodigt  træder 
i  støvet,  har  endnu  sin  hvasse  brod! 

(han  går.) 

Catilina 

(efter  et  ophold). 

Det  er  den  troskab,  som  jeg  bygged  på! 
Så  svigter  de  mig,  en  for  en.     O,  guder! 
Forræderi  og  fejghed  er  det  kun, 
som  gærer  i  de  lunkne  slavesjæle. 
O,  dåre,  som  jeg  er,  med  mine  anslag! 
Jeg  knuse  vil  hint  øglerede,  Roma,  — 
og  Roma  er  alt  længst  en  sunken  grushob. 

(våbenlarm  høres  at  nærme  sig;  han  lytter.) 

Der  kommer  de!     End  er  der  kække  mænd 
iblandt  dem  dog.     Hvad  liflig  klang  i  stålet! 
Hvor  lystigt  klirrer  skjolde  mod  hinanden! 
Det  tænder  ilden  op  i  mig  påny; 
afgørelsen  er  nær,  —  den  store  stund, 
som  løser  alle  tvivl.     Jeg  hilser  stunden! 

(MANLIUS,   STATILIUS,    GåBINIUS  Og   EN    MÆNGDE   ANDRE   SAMMEN- 
SVORNE kommer  gennem  skoven.) 

Manlius. 
Her,  Catilina,  har  du  dine  venner; 
i  lejren  slog  jeg  larm,  som  nys  du  bod  — 

Catilina. 
Har  du  dem  sagt  — ? 

Manlius. 

De  kender  nu  vor  stilling. 

Statilius. 
Vi  kender  den,  og  vi  skal  følge  dig 
med  sværd  i  hånd  til  kamp  om  liv  og  død. 

Catilina. 
Jeg  takker  eder,  tappre  våbenbrødre! 
Men  håb  ej  på  at  her  er  valg  tilovers 
imellem  liv  og  død;  —  kun  mellem  døden 
i  heltekamp  mod  overmagtens  skarer, 
og  døden  under  pinsler,  når  vi  grumt 
som  dyr  forfølges,  er  os  valget  stillet. 
Hvad  foretrækker  I?     Ved  flugt  at  friste 
et  uselt  liv  en  stakket  tid  endnu,  — 
hvad  eller  kækt  som  eders  stolte  fædre 
at  falde  kæmpende  med  sværd  i  hånd? 

Gabinius. 
Det  sidste  vælger  vi! 

Mange  stemmer. 

Før  os  til  døden! 

Catilina. 
Nu,  så  afsted!     Ved  denne  død  vi  vies 
ind  til  udødlighedens  skønne  liv. 
Vort  fald,  vort  navn,  igennem  fjerne  tider 
skal  nævnes  højt  med  stolthed  — 

Furia 

(råber  bag  ham,  mellem  træerne). 

—  eller  rædsel! 

Nogle  stemmer. 
Ah,  se,  —  en  kvinde  — ! 

Catilixa 

(farer  sammen). 

Furia!     Du  her? 
Hvad  drev  dig  hid? 

Furia. 

Jeg  må  ledsage  dig 
til  målet. 

Catilixa. 

Nu,  —  hvor  er  mit  mål?     Sig  frem! 

Furia. 
Hver  søger  målet  ad  sin  egen  vej. 
Du  søger  dit  igennem  håbløs  kamp; 
og  kampen  avler  undergang  og  død. 

Catilixa. 
Men  også  hæder  og  et  evigt  navn! 
Gå,  kvinde!     Stolt  og  skøn  er  denne  time; 
min  barm  er  døv  for  dine  hæse  skrig. 

(Aurelia  kommer  frem  i  teltåbningen.) 

Catilixa. 
Min  Catilina  — ! 

(hun  standser  frygtsomt  ved  synet  af  de  mange  forsamlede.; 

Catilixa 

(smerteligt). 

0,  Aurelia! 

Aurelia. 
Hvad  er  påfærde?     Denne  larm  i  lejren  — . 
Hvad  går  her  for  sig? 

Catilina. 

Dig  jeg  kunde  glemme! 
Hvad  vil  din  skæbne  vorde  — ? 

FURIA 

(hånligt  hviskende,  uden  at  bemærkes  af  Aurelia). 

Vakler  du 
alt  i  dit  høje  forsæt,  Catilina? 
Et  det  dit  dødsmod? 

Catilina 

(opfarende). 

Nej,  ved  mørkets  guder! 
Aurelia 

(nærmer  sig). 

O,  tal,  min  elskte;  ængst  mig  ikke  længer  — 
Furia 

(dæmpet,  bag  ham). 

Flygt  med  din  viv  —  mens   dine  venner  dør! 

Manlius. 
Nøl  ikke  længer;  før  os  ud  på  sletten  — 

Catilina. 
O,  hvilket  valg!    Og  dog,  —  her  er  ej  valg;  — 
til  målet  må  jeg,  —  tør  ej  midtvejs  standse. 

(råber.) 

Så  følg  mig  ud  på  sletten! 
Aurelia 

(kaster  sig  i  hans  arme). 

Catilina,   — 
gå  ikke  fra  mig,  —  eller  tag  mig  med! 

Catilina. 
Nej,  bliv,  Aurelia! 

Furia 

(som  før). 

Tag  hende  med ! 
Du  får  en  død,  dit  liv,  dit  navn  fuldt  værdig, 
når  ned  du  hugges  —  i  en  kvindes  arme. 

Catilina 

(støder  Aurelia  tilside). 

.  Væk  fra  mig,  du,  som  stjæle  vil  mit  ry!   — 
Blandt  mænd  skal  døden  ramme  mig.      Jeg  har 
et  liv  at  sone  og  et  navn  at  tvætte  — 

Furia. 
Ret  så;  ret  så,  min  stolte  Catilina! 

Catilina. 
Ud  af  min  sjæl  jeg  river  alt,  som  binder 
mig  til  min  fortid  og  dens  tomme  drøm! 
Hvad  bag  mig  ligger,  er  som  om  det  aldrig 
af  mig  var  levet  — 

Aurelia. 

O,  forstød  mig  ikke! 
Ved  al  min  elskov,  —  jeg  besværger  dig,  — 
lad  os  ej  skilles,  Catilina! 

Catilina. 

Ti! 
Mit  bryst  er  dødt,  mit  blik  er  blindt  for  elskov. 

Fra  livets  gøgleværk  jeg  vender  øjet, 
og  ser  kun  mod  den  store  blege  stjerne 
på  eftermælets  himmel! 

Aurelia. 

Milde  guder! 

(hun  læner  sig  mat  op  mod  træet  udenfor  teltet.) 

Catilina 

(til  mændene). 

Og  nu  af  sted! 

Manlius. 
Hist  lyder  våbenbrag! 

Flere  stemmer. 
De  nærmer  sig! 

Catilina. 
Godt!   Vi  vil  kækt  dem  møde. 
Lang  var  vor  skændsels  nat;  snart  gryr  en  dag  — . 
Til  bad  i  kampens  morgenskyer  røde! 
Følg  mig!     For  Romer-sværd  med  Romer-mod 
skal  Romas  sidste  segne  i  sit  blod! 

(de  iler  ud  gennem  skoven;   fra  lejren  høres  larm  og  stridsråb). 
FURIA. 

Han  er  borte.    Jeg  har  nået  målet  for  mit  liv. 
Solens  første  blik  på  sletten  ser  ham  kold  og  stiv. 

Aurelia 

(hen  for  sig). 

I  hans  harmopfyldte  hjerte,  skulde  elskov  mer 

ej  bo? 

Var    det    drømme?     Nej,     så    lød    det    fra    hans 

vrede  læbe  jo. 
Furia. 
Sværdet  klinger;  Catilina  svæver  alt  på  gravens 

rand ; 
snart  han  som  en   lydløs  skygge  haster  mod  de 

dødes  land. 

AURELIA 
(farer  sammen). 

Ah,  hvo  er  du,  uheldsvangre  røst,  der  høres  hist, 
uglen  lig,  når  hult  den  varsler  ifra  træets  kvist! 
Er  du  stegen  fra  de  klamme  sk}rggelande  frem 
for  at  føre  Catilina  til  dit  skumle  hjem? 

Furia. 
Hjemmet  er  jo  vandrings-målet,  og  hans  veje  gik 
gennem  livets  dynd  og  sumpe  — 

AURELIA. 

Kun  et  øjeblik! 
Frit   og   ædelt   var   hans   hjerte,    stærk  hans  sjæl 

og  god, 
til  et  giftfrø  den  omklamred  med  sin    slangerod. 

Fl'RIA. 

Friskt  og  grønt  er  og  platanens  løv  i  brede  lag, 
til  dens  stamme  kvæles  i  en  slyngvæksts  favnetag. 

Al'RELIA. 

Der  forrådte  du  dit  ophav !  Denne  stemmes  klang 
gav  fra  Catilinas  læber  genlyd  mangen  gang. 

Du  er  slangen,  som  forgifted  for  mig  livets  frugt, 
slangen,    som  for  al  min  ømhed  har  hans  hjerte 

lukt. 
Fra  de  vågne  nætters  drømme  grant  jeg  kender  dig, 
ser  dig  som  en  trusel  stillet  mellem  ham  og  mig. 
Ved  min  elskte  husbonds  side  higet!  jeg  så  fro 
mod  et  liv,  af  stilhed  hegnet,  mod  et  hvilens  bo; 
i  hans  trætte  hjerte  planted  jeg  et  urtebed; 
som  dets  bedste  smykke  freded  jeg  vor  kærlighed. 
Ah,  din  hadske  hånd  har  rykket  urten  op  med  rod, 
og  i  støvet  ligger  den,  hvor  før  den  frodig  stod! 

Furia. 

Svage  tåbe;  du  vil  lede  Catilinas  skridt? 
Ser   du   ikke   at   hans  hjerte  aldrig  helt  var  dit? 
Tror  du,  dine  blomster  trives  kan  i  slig  en  grund? 
I  det  solskin-svangre  forår  gror  violer  kun, 
medens  bulmen  yppigst  vokser  under  skyens  tag; 
og  hans  sjæl  var  alt  forlængst  en  skyfuld  høstens 

dag. 
Alt    er    tabt    for    dig!     Snart    slukkes    gnisten    i 

hans  barm, 
og  som  hævnens  offer  ligger  han  i  dødens   arm! 

Aurelia 

(med  stigende  ild). 

Nej,  ved  alle  lysets  guder,  nej,  det  skal  han  ej! 
Til  hans  hjerte  mine  tårer  baner  end  en  vej. 
Finder  jeg  ham  bleg  og  blodig  efter  kampens  larm, 
slynge   vil  jeg   mine  arme  om  hans  kolde  barm, 

ånde  på  hans  stumme  læbe  al  min  kærlighed, 
mildne  smerten  i  hans  indre,  bringe  trøst  og  fred. 
Hævnens  bud,  dit  offer  skal  jeg  vriste  af  din  hånd, 
binde  ham  til  lysets  hjemland  med  et  elskovsbånd; 
og  er  hjertets  slag  forstummet,  medens  øjet  brast, 
går  vi  begge  bort  fra  livet  i  et  favntag  fast. 
Skænk   mig   da,    I    milde   magter,    for   hvad    her 

jeg  led, 
ved  min  husbonds  side  gravens  store  stille   fred. 

(hun  går.) 

FURIA 
(ser  efter  hende). 

Søg  ham,  forblindede;  —  jeg  frygter  ej; 
jeg  holder  sejren  trygt  i  mine  hænder. 

Nu  vokser  kampens  larm;  dens  bulder  blandes 
med  døds-skrig  og  med  brustne  skjoldes  brag. 
Mon  alt  han  bløder?     Mon  han  lever  end? 
O,  skøn  er  denne  stund!     Sig  månen  skjuler 
bag  tykke  tordenskyer  i  sin  nedgang. 
Det  vorder  nat  et  øjeblik  påny 
før  dagen  kommer;  —  og  med  dagens  komme 
er  alting  ude.     Han  forgår  i  mørket, 
som  han  i  mørket  leved.     Skønne  stund! 

(hun  lytter.) 

Nu  suser  det  forbi,  lig  høstens  storm  pust, 
og  mister  mælet  i  det  vide  fjerne; 
de  tunge  skarer  fejer  sletten  ren. 
Ustandselig,  nedtrampende  de  faldne, 
de  vælter  frem  som  havets  vrede  bølger.  — 

Henrik  Ibsen:  Catilina.  9 

Jeg  horer  klynk  og  gisp  og  støn  derude,  — 
den  sidste  vuggesang,  —  hvori  de  dysser 
til  ro  sig  selv  og  alle  blege  brødre.  — 
Nu  stemmer  uglen  i.     Den  ønsker  dem 
velkommen  i  de  skumle  skyggers  rige. 

(efter  et  ophold.) 

Hvor  lydløst  stilt.     Nu  er  han  altså  min,  — 
alene  min,  og  min  for  alle  tider. 
Nu  kan  vi  følges  ad  til  glemselsfloden  — 
og  over  floden,  hvor  det  aldrig  dages. 
Dog  først  jeg  søge  vil  hans  lig  derude, 
vil  mætte  mig  ved  synet  af  de  skønne 
forhadte  ansigtsclrag  før  de  forstyrres 
af  sol,  som  rinder,  og  af  ravn,  som  venter. 

(vil  gå,  men  studser  og  farer  tilbage.) 

Hvad  nu!    Hvad  glider  over  engen  hist? 
Er  det  kun  sumpens  dunster,  som  sig  tætner 
i  morgenkulden  til  et  samlet  billed? 
Nu  nærmer  det  sig.  —  Catilinas  skygge! 
Hans  genfærd  — !    Jeg  kan  se  hans  brustne  øje, 
hans  kløvte  skjold,  hans  klingelose  sværd; 
jeg  ser  den  hele  døde  mand;  kun  et,   — 
forunderligt,  —  døds-såret  ser  jeg  ikke. 

(Catilina  kommer  gennem  skoven,  bleg  og  mat,  med  sænket 
hoved  og  forstyrrede  blikke.) 

Catilina 

(hen  for  sig). 

«Du  falder  for   din  egen  hånd,  — 
og  dog  en  fremmed  skal  dig  fælde. » 

Så  lød  hans  spådomsord.     Nu  er  jeg  falden  — 
skønt  ingens  hånd  mig  traf.     Hvo  løser  gåden? 

Furia. 
Vær  hilset  efter  kampen,  Catilina! 

Cattlina. 

Ah,  hvo  er  du? 

Furia. 
Jeg  er  en  skygges  skygge. 

Catilina. 
Dig  er  det,  Furia!    Du  hilser  mig? 

Furia. 
Velkommen  i  vort  fælles  hjem!     Nu  kan 
vi  følges  ad  til  Charons  båd,  —  to  genfærd. 
Dog  først  —  tag  sejers-kransen  af  min  hånd. 

(hun  plukker  nogle  blomster,  som  hun  under  det  følgende  fletter 
sammen  til  en  krans.) 

Catilina. 
Hvad  gør  du  der? 

Furia. 

Jeg  smykke  vil  din  pande. 
Men  hvorfor  kommer  du  alene  hid? 
En  høvdings  skygge  skulde  følges  af 
ti  tusend  faldne.     Hvor  er  dine  venner? 

9* 


De  sover,  Furia! 


132 

Catilina. 

Furia. 
De  sover  end? 


Catilina. 
De  sover  end,  —  og  de  vil  sove  længe. 
De  sover  alle.     List  dig  gennem  skoven; 
kig  ud  på  sletten,  —  tyst;  forstyr  dem  ikke! 
der  vil  du  finde  dem  i  lange  rader. 
De  slumred  ind  ved  sværdes  vuggesang; 
de  slumred  ind,  —  og  vågn  ed  ej,  som  jeg, 
da  sangen  tabte  sig  bag  fjerne  bøjder. 
Et  genfærd  kaldte  du   mig.     Ja,  jeg  er 
et  genfærd  af  mig  selv.     Men  tro  blot  ej 
at  hines  slummer  er  så  ganske  rolig 
og  drømmeløs.     O,  tro  det  ikke! 


Tal! 


Furia. 

Hvad  drømmer  dine  venner? 

Catilina. 

Du    skal  høre.  - 
Jeg  stred  i  spidsen,  med  fortvivlet  sind, 
og  søgte  døden  under  sværdets  egg. 
Til  højre  og  til  venstre  segned  alle; 
Statilius  faldt,  —  Gabinius,  Manlius; 
min  Curius  dræbtes  da  mit  bryst  han  dækked: 

da  alle  faldt  for  blanke  Romer-sværd,   — 

for  hine  sværd,  som  vraged  mig  alene. 

Ja,  Romas  våben  vraged  Catilina. 

Med  brustent  værge  stod  jeg,  halvt  bedovet, 

og  sansed  intet  medens  kampens  bølger 

mig  overskylled.     Samling  vandt  jeg  først 

da  alt  blev  stilt  omkring,  og  jeg  så  op, 

og  øjned  slaget  som  et  hav  —  langt  bag  mig! 

Hvorlænge  stod  jeg  der?    Det  ved  jeg  kun,  — 

jeg  stod  alene  mellem  mine  døde. 

Men  der  var  liv  i  disse  brustne  øjne; 

mundkrogene  fortrak  sig  til  et  smil; 

og  smil  og  øjne  retted  de  mod  mig, 

der  stod  alene  oprejst  mellem  ligene,  — 

mod  mig,  der  havde  stridt  for  dem  og  Roma,  — 

mod  mig,  der  stod  igen  foragtet,  vraget 

af  Romas  sværd.  —  Da  døde  Catilina. 

Furia. 
Falskt  har  du  tydet  dine  dødes  drømme; 
falskt  har  du  tydet,  hvad  der  dræbte  dig. 
Med  smil  og  øjekast  de  bød  dig  ind 
at  sove,  som  de  selv  — 

Catilina. 

Ja,  hvis  jeg  kunde! 

Furia. 
Vær  trøstig,  —  genfærd  af  en  fordums  helt; 

din  hvilestund  er  nær.     Kom;  boj  dit  hoved; 
nu  vil  jeg  smykke  dig  med  sejrens  krans. 

(hun  rækker  den  imod  ham.) 

Catilina. 
Fy,  —  hvad  er  det?    En  valmuekrans  — ! 

Furia 

(med  vild  lystighed). 

Nu,  ja,  • 
er  ikke  valmuer  smukke?    De  vil  lyse 
omkring  din  pande  som  en  bræm  af  blod. 

Catilina. 
Kast  kransen  væk!    Jeg  hader  dette  røde. 

Furia 

(ler  højt). 

Du  elsker  mer  de  matte,  blege  farver? 
Godt!     Jeg  vil  hente  dig  den  grønne  sivkrans, 
som  Silvia  bar  i  de  våde  lokker, 
da  hendes  lig  flød  op  ved  Tibers  munding. 

Catilina. 
Ah,  hvilke  syner  — ! 

Furia. 

Skal  jeg  heller  bringe 
dig  tidsel-klyngerne  fra  Romas  torv, 
med  brune  pletter  af  det  borgerblod, 
som  strømmed  for  din  hånd,  min  Catilina? 

Catilina. 
Hold  inde! 

Furia. 
Eller  lyster  dig  en  lovkrans 
af  vinter-egen  ved  min  moders  hus, 
der  visned  da  en  ung  vanæret  kvinde 
med  høje  skrig  sprang  sansesløs  i  floden? 

Catilina. 
Tøm  alle  hævnens  skåler  over  mig 
på  engang  ud  — ! 

Furia. 
Jeg  er  dit  eget  øje,  — 
dit  eget  minde  og  din  egen  dom. 

Catilina. 
Men  hvorfor  nu  — ? 

Furia. 

Ved  målet  skuer  jo 
den  trætte  vandrer  på  sin  vej  tilbage. 

Catilina. 
O,  står  jeg  ved  mit  mål?    Er  dette  målet? 
Jeg  er  ej  levende,  —  og  ej  begravet. 
Hvor  ligger  målet? 

Furia. 
Nær,  —  såfremt  du  vil. 

Catilina. 

Jeg  har  ej  vilje  mer;  min  vilje  dode 
da  alt  forspildtes,  hvad  jeg  engang  vilde. 

(slår  ud  med  hænderne.) 

Vig  langt  ifra  mig,  alle  gustne  skygger! 
Hvad  kræver  I  af  mig,  I  mænd  og  kvinder? 
Jeg  kan  ej  skænke  jer  — !     0,  denne  skare  — ! 

Furia. 
Til  jorden  bunden  er  endnu  din  skygge. 
Riv  sønder  disse  tusend  trådes  næt! 
Kom,  lad  mig  trykke  kransen  i  dit  hår;  — 
den  har  en  stærk,  en  lægsom  glemsels-kraft; 
den  dysser  dig  til  ro;  den  dræber  mindet. 

Catilina 

(klangløst). 

Den  dræber  mindet?    Tor  jeg  tro  dit  ord? 
Så  tryk  din  giftkrans  tæt  omkring  min  pande. 

Furia 

(sætter  kransen  på  hans  hoved). 

Nu  er  du  smykket.     Sådan  skal  du  træde 
for  morkets  fyrste  frem,  min  Catilina! 

Catilina. 
Kom,  lad  os  gå!    Did  ned  jeg  higer  såre;  — 
jeg  stunder  hjem  til  alle  skyggers  land. 
Lad  os  tilsammen  gå!  —  Hvad  fængsler  mig? 
Hvad  binder  mine  skridt?    Jeg  føler  bag  mig 

på  morgenhimlens  hvælv  en  tåget  stjerne;  — 

den  holder  mig  i  livets  land  tilbage; 

den  drager  mig,  som  månen  drager  havet. 

Furia. 
Følg  med;  følg  med! 

Catilina. 
Den  vinker  og  den  blinker. 
Jeg  kan  ej  følge  dig  før  dette  lys 
er  ganske  slukket,  eller  slørt  af  skyer.  — 
Nu  ser  jeg  det!     Det  er  ej  nogen  stjerne; 
det  er  et  hjerte,  bankende  og  varmt; 
det  binder  mig;  det  fængsler  og  det  drager, 
som  aftenstjernen  drager  barnets  øje. 

Furia. 
Stands  dette  hjertes  slag! 

Catilina. 

Hvad  mener  du"? 

Furia. 
Du  har  din  dolk  i  bæltet.     Kun  et  stod,  — 
så  slukkes  stjernen,  knust  er  dette  hjerte, 
som  stiller  fiendtlig  sig  imellem  os. 

Catilina. 
Jeg  skulde  slukke  —  *?  Blank  og  spids  er  dolken  — 

(med  et  skrig.) 

Aurelia!    Aurelia,  hvor  er  du? 

O,  var  du  nær  — !  Nej,  nej,  —  jeg  vil  ej  se  dig! 
Og  dog  —  det  tykkes  mig,  som  alt  blev  godt, 
at  freden  kom,  ifald  jeg  kunde  lægge 
mit  hoved  til  dit  bryst  og  angre  ■ —  angre! 

Fueia. 
Hvad  vil  du  angre? 

Catilina. 

Alt,  hvad  jeg  har  øvet! 
At  jeg  har  været  og  at  jeg  har  levet. 

Furia. 
For  sent  at  angre!    Der,  hvor  nu  du  står, 
går  ingen  vej  tilbage.  —  Prøv  det,  dåre! 
Nu  går  jeg  hjem.     Læg  du  dit  hoved  kun 
til  hendes  bryst  og  se  om  der  du  finder 
den  fred,  du  søger  for  din  trætte  sjæl. 

(med  stigende  vildhed.) 

Snart  vil  de  rejse  sig,  de  tusend  døde; 
forførte  kvinder  slutter  sig  til  dem; 
og  alle,  alle  vil  de  kræve  af  dig 
det  liv,  det  blod,  den  ære  du  har  røvet. 
Forfærdet  vil  du  flygte  ud  i  natten,  — 
vil  flygte  jorden  rundt  langs  alle  strande, 
Actæon  lig,  af  hunde-koblet  jaget,  — 
en  skygge,  jaget  af  de  tusend  skygger! 

Catilina. 
Jeg  ser  det,  Furia!    Her  er  jeg  fredløs. 

I  lysets  verden  er  jeg  hjemløs  nu! 

Jeg  følger  dig  til  alle  skyggers  land;  — 

det  bånd,  mig  binder,  vil  jeg  sønderskære. 

Furia. 
Hvi  famler  du  med  dolken? 

Catilina. 

Hun  skal  do. 

(et  lyn  slår  ned  og  tordenen  ruller.) 
FURIA. 

De  store  magter  jubler  ved  dit  forsæt!  — 
Se,  Catilina,   —  hist  din  hustru  kommer. 

(Aurelia  kommer  angstfuld  søgende  gennem  skoven.) 
AURELIA. 

Hvor  skal  jeg  finde  ham!  Hvor  kan  han  færdes! 
Han  er  ej  blandt  de  do  de  — 

(får  øje  på  ham.) 

Høje  himmel;  — 
min  Catilina! 

(hun  iler  imod  ham.) 

Catilina 

(forvildet). 

Nævn  ej  dette  navn! 

Aurelia. 
Du  lever!    Ja  — ! 

(vil  kaste  sig  i  hans  arme.) 

(afværgende). 

Vig  bort!    Jeg  lever  ikke. 

Aurelia. 
O,  hør  mig,  elskte   — ! 

Catilina. 

Ti;  jeg  vil  ej  høre! 
Jeg  hader  dig!    Jeg  ser  din  fule  list; 
du  vil  mig  lænke  til  et  halv-livs  rædsel. 
Stir  ikke  på  mig!    Dine  øjne  martrer,   — 
de  stinger  mig  i  sjælen  som  en  dolk! 
Ah,  dolken;  dolken!     Dø!    Luk  dine  øjne  — 

(han  drager  sin  dolk  og  griber  hende  i  armen.) 

Aurelia. 
Våg,  milde  guder,  over  ham  og  mig! 

Catilina. 
Luk  dine  øjne;  luk  dem,  siger  jeg;  — 
i  dem  er  stjerneskin  og  morgenhimmel  — . 
Nu  vil  jeg  slukke  morgenhimlens  stjerne! 

(tordenen  ruller  atter.) 

Dit  hjerteblod!    Nu  råber  livets  guder 
sit  afskedsord  til  dig  og  Catilina! 

(han  hæver  dolken  imod  hendes  bryst;    hun  flygter  ind  i  teltet; 
han  forfølger  hende.) 

FURIA 

(lyttende). 

Hun    strækker   sine  hænder  bønligt  mod  ham. 

Hun  beder  for  sit  liv.     Han  horer  intet. 
Han  stoder  til!  —  Der  faldt  hun  i  sit  blod. 

(Catilina  kommer,  med  dolken  i  hånden,  langsomt  ud  fra  teltet.) 

Catilina. 
Nu  er  jeg  fri.     Snart  er  jeg  intet  mere. 
Alt  sænker  sig  min  sjæl  i  glemsels  tåger; 
jeg  skimter  og  jeg  hører  kun  forvirret 
som  under  stride  vande.     Ved  du  vel, 
hvad  jeg  har  dræbt  med  denne  lille  dolk? 
Ej  hende  blot,  —  men  alle  jordens  hjerter,  — 
alt  levende,  og  alt,  som  gror  og  gronnes;  — 
hver  stjerne  har  jeg  slukt,  og  månens  skive, 
og  solens  ild.     Se  selv,   —  den  kommer  ikke; 
den  kommer  aldrig  mere;  slukt  er  solen. 
Nu  er  den  hele  vide  jordens  kreds 
forvandlet  til  en  kold  uhyre  grav 
med  blygråt  hvælv,  —  og  under  dette  hvælv 
står  du  og  jeg,  forladt  af  lys  og  mørke, 
af  dod  og  liv,  —  to  hvileløse  skygger. 

Furia. 
Vi  står  ved  målet,  Catilina! 

Catilina. 

Nej; 
et  skridt  endnu  —  før  jeg  ved  målet  står. 
Frigør  mig  for  min  byrde!    Ser  du  ikke, 
jeg  går  med  Catilinas  lig  på  ryggen? 
En  pæl  igennem  Catilinas  Ug! 

(viser  hende  dolken.) 


142 


Forløs  mig,  Furial    Tag  denne  pæl;*  — 
med  den  jeg  spidded  morgenstjernens  øje;  — 
tag,  —  tag,  og  ram  den  tvers  igennem  liget, 
så  mister  det  sin  magt,   —  og  jeg  er  fri. 

FURIA 

(griber  dolken). 

Det  ske,  du  sjæl,    hvem  jeg  i  had  har  elsket! 
Afiyst  dit  stov  og  gå  med  mig  til  glemsel! 

(hun   borer  dolken   dybt  ind  i  hans  bryst;    han  segner  om  ved 
foden  af  træet.) 

Catilina 

(efter  et  ophold,  kommer  til  besindelse,  fører  hånden  over  panden 
og  siger  mat) : 

Ah,  nu  fatter  jeg  din  spådom,  gådefulde  ånd! 
Halvt  jeg  falder  for  min  egen,  halvt  for  fremmed 

hånd. 
Nemesis  har  gjort  sin  gerning.     Dølg  mig,  dødens 

mulm ! 
Mørke  Styx,  løft  nu  din  bølges  hoved  højt  og  svulm ! 
Bær  mig  over;  sink  ej  båden;  jag  den  rastlos  frem 
mod  den  tause  fyrstes  rige,  alle  skyggers  hjem. 
Tvedelt  vejen  går  dernede;  jeg  skal  vandre  stum 
imod  venstre  — 

Aurelia 

(fra  teltet,  bleg  og  vaklende,  med  blodigt  bryst). 

—  nej,  mod  højre!    Mod  Ehysiurn! 

Catilina 

(farer  sammen). 

O,  hvor  dette  lyse  billed  fylder  mig  med  gru! 
Det  er  hende  selv!  Atirelia,  —  sig  mig,  —  lever  du? 

Aurelia 

(knæler  ned  ved  ham). 

Ja,  jeg  lever  for  at  stilne  dine  smerters  so,  — 
lever  for  at  lægge  barmen  mod  dit  bryst  og  do. 

Catilina. 
O,  du  lever! 

Aurelia. 

Kun  en  afmagts  slør  omkring  mig  faldt; 

men  mit  matte  øje  fulgte  dig;  jeg  hørte  alt,    — 

og  min  kærlighed  en  hustrus  kraft  mig  atter  gav ;  — 

bryst  ved  bryst,  min  Catilina,  går  vi  i  vor  grav! 

Catilina. 
O,  hvor  gerne!    Dog,  forgæves  er  dit  glade  håb. 
Vi  må  skilles.     Jeg  må  følge  hævnens  hule  råb. 
Du  kan  haste  let  og  frigjort  frem  til  lys  og  fred; 
jeg  må  over  glemsels-floden,  må  i  mørket  ned. 

(dagen  gryr  i  baggrunden.) 

Aurelia 

(peger  mod  den  stigende  lysning). 

Nej;    for    kærligheden   svinder   dødens   rædsler 

og  dens  nat. 
Ser  du,  tordenskyen  viger;  morgenstjernen  vinker 

mat. 

(med  oprakte  hænder.) 

Lyset  sejrer!   Ser  du,  dagen  kommer  stor  og  varm! 
Følg  mig,  Catilina!    Døden  griber  alt  min  barm. 

(hun  segner  ned  over  ham.) 

Catilina 

(trykker  hende  tæt  til  sig  og  siger  med  sin  sidste  kraft): 

O,    hvor    lifligt!     Grant    jeg    mindes    nu    min 

glemte  drom 
hvordan  hvælvets  mørke  spredtes  af  en  stråle-strøm 
hvordan  barnerøster  sang  imod  den  unge  dag. 
Ah,  mit  øje  vorder  dunkelt,  og  min  arm  er  svag 
men  i  sindet  er  det  lyst,  som  aldrig  før  det  var 
og  min  fortids  vilde  vandring  ligger  bag  mig  klar 
Ja,  mit  liv  var  uvejrs  rasen  under  natlyns  glød 
men  en  rosenfarvet  morgendæmring  er  min  død 

(bøjer  sig  over  hende.) 

Du  har  sjælens  mulm  forjaget;  i  mit  bryst  er  ro. 
Se,  jeg  følger  dig  til  lysets  og  til  fredens  bo! 

(han  river  dolken  raskt  ud  af  sit  bryst  og  siger  med  døende 
stemme :) 

Morgnens  milde  magter  skuer  i  forsoning  ned; 
du   har   nattens  ånd  besejret  ved  din  kærlighed! 

(Under   det   sidste   optrin   har  Furia  fjernet  sig  mere  og  mere 

mod  baggrunden,  hvor  hun  forsvinder  mellem  træerne.    Catilinas 

hoved  synker  ned  på  Aurelias  bryst;  de  dør.) 

FORTALE 

til  anden  udgave. 


«uildet  på  Solhaug.  skrev  jeg  i  Bergen  i 
sommeren    1855,  altså  for  omtrent  28  år  siden. 

Stykket  opførtes  samme  steds  for  første  gang 
den  2.  Januar  1856  som  festforestilling  til  erindring 
om  den  norske  scenes  stiftelsesdag. 

Jeg  var  dengang  ansat  som  instruktor  ved 
det  bergenske  teater  og  ledede  altså  selv  instu- 
deringen  af  mit  stykke.  Det  fik  en  fortrinlig, 
en  sjelden  stemningsfuld  udførelse.  Med  lyst  og 
hengivelse  blev  det  givet,  og  således  blev  det 
også  modtaget.  <  Den  bergenske  lyrik*,  der 
efter  sigende  skal  have  afgjort  de  seneste  politiske 
valg  deroppe,  svulmede  på  hin  teateraften  højt  i 
det  fuldt  besatte  hus.  Forestillingen  endte  med 
talrige  fremkaldelser  af  forfatteren  og  af  de  spil- 
lende. Senere  på  aftenen  gav  orkestret,  ledsaget 
af  en  stor  del  af  publikum,  mig  en  serenade  uden- 
for mine  vinduer.     Jeg  tror  næsten,    jeg  lod  mig 

henrive  til  at  holde  et  slags  tale  til  de  forsamlede ; 
jeg  ved  i  al  fald,   at  jeg   følte  mig  såre  lykkelig. 

Et  par  måneder  senere  opførtes  <:  Gildet  på 
Solhaug»  i  Kristiania.  Også  dersteds  blev  det 
af  almenheden  modtaget  med  meget  bifald,  og 
dagen  efter  den  første  opførelse  skrev  Bjørnson 
i  « Morgenbladets  en  varm,  elskværdig,  ung- 
dommelig opsats  derom.  Egentlig  var  det  ikke 
nogen  anmeldelse  eller  kritik;  det  var  snarere  en 
stemningsrig  fri  fantasi,  digterisk  improviseret  over 
stykket  og  over  forestillingen. 

Men  så  kom  den  rigtige  kritik,  forfattet  af 
de  rigtige  kritikere. 

Hvorledes  blev  man  i  hin  tid,  —  jeg  mener 
i  årene  fra  1850  til  omkring  1860,  —  en  rigtig 
literatur-kritiker,  og  navnlig  dramatisk  kritiker  i 
Kristiania? 

Jo,  det  gik  i  regelen  således  til:  Efter  nogen 
tids  forberedende  øvelser  i  <Samfundsbladet»  og 
efter  oftere  at  have  påhørt  de  diskussioner,  som 
om  aftenerne  efter  teatertid  førtes  på  Treschows 
kafé  eller  «hos  Ingebret»,  begav  den  vordende 
kritiker  sig  hen  i  Johan  Dahls  boglade  og  lod 
sig  forskrive  fra  København  et  exemplar  af  J.  L. 
Heibergs  « Prosaiske  Skrifters,  om  hvilke  han 
havde  hørt  sige,    at    de   skulde  indeholde    en    af- 

handling  betitlet  '<0m  Vaudevillen ».  Denne  af- 
handling blev  da  læst,  grublet  over  og  kanske 
tildels  også  forstået.  Gennem  disse  skrifter  blev 
man  endvidere  bekendt  med  en  polemik,  som 
Heiberg  i  sin  tid  havde  fort  imod  professor  Øhlen- 
schlæger og  imod  digteren  Hauch  i  Soro.  Lej- 
lighedsvis erfarede  man  deraf  også,  at  J.  I.  Bag- 
gesen (forfatter  af  :Gjengangerbrevene»)  allerede 
tidligere  havde  åbnet  et  lignende  felttog  imod 
den  store  digter,  som  havde  skrevet  både  <  Axel 
og  Valborgs   og   'Hakon  Jarl,. 

Megen  anden  for  en  kritiker  nyttig  viden 
lod  sig  også  uddrage  af  disse  skrifter.  Af  dem 
lærte  man  f.  ex.,  at  en  ret  kritiker  var  på  smagens 
vegne  forpligtet  til  at  fole  sig  forarget  over  hiater. 
Blev  i  et  eller  andet  vers  et  sådant  uhyre  påtruffet, 
kunde  man  være  sikker  på,  at  de  unge  kristiani- 
ensiske  kritiserende  Jeronimusser,  ligervis  som 
Holbergs  egen,  udråbte  deres:  Hillemænd,  verden 
står  ikke  til  påske ! 

Og  så  havde  den  datidige  norske  hovedstads- 
kritik en  særegen  ejendommelighed,  hvis  udspring 
jeg  længe  ikke  kunde  blive  klog  på.  Vore  kri- 
tikere plejede  nemlig,  hver  gang  en  begyndende 
forfatter  udgav  en  bog  eller  fik  et  lidet  teater- 
stykke opfort,    at    geråde    i  en  ustyrlig  vrede  og 

at  gebærde  sig  som  om  der  gennem  bogens  ud- 
givelse eller  stykkets  opførelse  var  tilføjet  dem 
selv  og  de  aviser,  de  skrev  i,  en  blodig  fornær- 
melse. Som  sagt,  jeg  grublede  længe  over  denne 
besynderlighed.  Endelig  fik  jeg  rede  i  sagen. 
Ved  nemlig  at  læse  det  danske  « Månedskrift 
for  Literatura  blev  jeg  opmærksom  på,  at  gamle 
etatsråd  Molbech  i  sin  tid  havde  plejet  at  betages 
af  en  svær  vrede,  når  en  ung  digter  udgav  en 
bog  eller  fik  et  skuespil  opført  i  København. 

Således,  eller  omtrent  således,  var  den  dom- 
stol beskaffen,  der  nu  i  dagspressen  tog  sig  for 
at  stille  Gildet  på  Solhaug;;  for  kritikens  skranke 
i  Kristiania.  Den  var  for  størstedelen  sammensat 
af  unge  mænd,  der  i  kritisk  henseende  levede  på 
lån  fra  diverse  kanter.  Deres  kritiske  tanker  var 
for  længe  siden  tænkte  og  udtalte  af  andre;  deres 
meninger  var  for  lang  tid  siden  formuleret  andet- 
steds. Lånegods  var  hele  deres  æstetiske  teori; 
lånegods  var  hele  deres  kritiske  metode;  lånegods 
var  i  et  og  alt,  i  stort  og  i  småt,  den  polemiske 
taktik,  de  gjorde  brug  af.  Ja,  lige  til  sindsstem- 
ningen, så  var  den  lånt.  Lånt,  lånt  var  det 
alt  sammen.  Det  eneste  originale  ved  dem  var, 
at  de  evig  og  altid  benyttede  lånegodset  forkert 
ost  i  utide. 

At  dette  kollegium,  hvis  medlemmer  kritisk 
livnærede  sig  ved  lån,  troede  at  måtte  i  digterisk 
henseende  forudsætte  noget  lignende  hos  mig, 
kan  ikke  forundre  nogen.  Et  par  aviser  der  oppe, 
og  muligens  flere,  fandt  da  også  ganske  rigtig 
ud,  at  jeg  havde  lånt  dette  eller  hint  fra  Henrik 
Hertz's  skuespil   « Svend  Dyrings  hus». 

Denne  kritiske  påstand  er  grundlos  og  uefter- 
rettelig. Det  er  åbenbart  benyttelsen  af  kæmpe- 
visernes versemål  i  begge  stykkerne,  som  har  for- 
anlediget den.  Men  hos  mig  er  sprogtonen  en 
ganske  anden  end  hos  Hertz ;  diktionen  i  mit  stykke 
har  et  ganske  andet  klangpræg  end  i  hans:  over 
det  rytmiske  i  mit  stykke  vifter  en  let  sommer- 
luft; over  det  rytmiske  hos  Hertz  ruger  der  hostvejr. 

Heller  ikke,  hvad  karakterer,  handling,  eller 
overhovedet  hvad  det  faktiske  indhold  angår, 
findes  der  mellem  begge  stykker  nogen  anden 
eller  storre  lighed  end  den,  der  er  en  nødvendig 
følge  af,  at  stoffet  til  dem  begge  er  hentet  ud 
fra  kæmpevisernes  trange  forestillingskreds. 

Med  fuldt  så  stor  eller  vel  endnu  større  føje 
kunde  man  påstå,  at  Hertz  i  sit  <, Svend  Dyrings 
hus»  havde  lånt  et  og  andet,  og  det  ikke  så  lidt 
endda,  fra  Heinrich  v.  Kleist's  «Kåthchen  von 
Heilbronns,  der  er  skrevet  i  begyndelsen  af  dette 

århundrede.  Kåthchens  forhold  til  grev  Wetter- 
Strahl  er  i  alt  væsentligt  det  samme,  som  Ragn- 
hilds til  ridder  Stig  Hvide.  Ligesom  Ragnhild 
drives  også  Kåthchen  af  en  gådefuld,  uforklarlig 
magt  til  at  følge  den  mand,  hun  elsker,  på  alle 
hans  veje,  til  lønligt  at  liste  sig  efter  ham,  til 
viljeløst  at  lægge  sig  ned  og  sove  i  hans  nærhed, 
til  naturnødvendigt  at  vende  tilbage  til  ham,  så 
ofte  hun  end  jages  bort  Hertil  kommer  det 
overnaturliges  indgriben  på  fiere  andre  måder 
både  hos  Kleist  og  hos  Hertz. 

Men  er  der  nogen,  som  tviler  på,  at  man  i 
den  endnu  ældre  dramatiske  literatur,  med  en 
smule  god  eller  ond  vilje,  måtte  kunne  opdrive 
et  skuespil,  om  hvilket  det  kunde  påståes,  at  Kleist 
derfra  havde  lånt  et  eller  andet  til  sit  «Kåthchen 
von  Heilbronn» ?  Jeg  tviler  i  al  fald  ikke  derpå. 
Men  deslige  påvisninger  vilde  være  ørkesløse. 
Det,  der  gør  et  kunstværk  til  sin  ophavsmands 
åndelige  ejendom,  det  er,  at  han  har  påtrykt 
værket  sin  egen  personligheds  stempel.  Jeg  mener 
derfor,  at  til  trods  for  de  antydede  lighedspunkter 
er  « Svend  Dyrings  hus»  lige  så  ubestridelig  og 
udelukkende  et  originalværk  af  Henrik  Hertz, 
som  « Kåthchen  von  Heilbronn»  er  et  originalværk 
af  Heinrich  v.   Kleist. 

Den  samme  ret  gor  jeg  for  mit  eget  ved- 
kommende gældende  med  hensyn  til  Gildet  på 
Solhaug  .  Jeg  håber  også,  at  man  for  fremtiden 
vil  lade  enhver  af  de  tre  navnefættere  få  beholde 
ubeskåret,  hvad  der  med  rette  tilhorer  ham. 

Georg  Brandes  har  ved  given  anledning  be- 
tegnet « Gildet  på  Solhaug--  i  dets  forhold  til 
« Svend  Dyrings  hus»,  ikke  som  bygget  på  noget 
lån,  men  som  tilblevet  under  en  påvirkning,  en 
indflydelse,  udovet  af  den  ældre  digter  på  den 
yngre.  Hans  udtalelser  om  mit  arbejde  er  for 
resten  så  velvillige,  at  jeg  herfor,  som  for  så  meget 
andet,    har   al  grund  til  at  være  ham  takskyldig. 

Men  ikke  desto  mindre  må  jeg  fastholde,  at 
sagen  i  virkeligheden  heller  ikke  forholder  sig 
således,  som  Brandes  har  opfattet  den.  Henrik 
Hertz  har  aldrig  i  nogen  særlig  grad  tiltalt  mig 
som  dramatisk  digter.  Jeg  kan  derfor  ikke  få  i 
mit  hoved,  at  han  nogensinde  skulde,  mig  uaf- 
vidende, have  kunnet  ove  nogen  indflydelse  på 
min  egen  dramatiske  produktion. 

På  dette  punkt  og  i  denne  forbindelse  kunde 
jeg  indskrænke  mig  til  at  henvise  til  dr.  Valfrid 
Vasenius,  docent  i  æsthetik  ved  universitetet  i 
Helsingfors.  I  sin  afhandling  for  den  filosofiske 
doktorgrad:      'Henrik  Ibsens  dramatiska  diktnin«; 


i  dess  førsta  skede »  (1879)  så  vel  som  i  sit  værk 
« Henrik  Ibsen,  ett  skaldeportrått»  (343  sider. 
Jos.  Seligmann  &  comp.  Stockholm.  1882.)  har 
han  gjort  rede  for  sit  grundsyn  på  mit  her  om- 
handlede skuespil,  —  i  sidstnævnte  skrift  suppleret 
med,  hvad  jeg  under  et  samvær  i  Munchen  for 
tre  år  siden  i  al  korthed  meddelte  ham.  Hertil 
kunde  jeg,  som  sagt,   henvise. 

Men  for  god  ordens  skyld  vil  jeg  dog  selv 
på  de  følgende  blade  i  omrids  fortælle  <.  Gildet 
på  Solhaug»s  tilblivelseshistorie. 

Her  er  den : 

Jeg  indledede  denne  fortale  med  en  oplys- 
ning om,  at  stykket  er  skrevet  i  sommeren  1855. 

Året  i  forvejen  havde  jeg  skrevet  «Fru  Inger 
til  Østråt».  Beskæftigelsen  med  dette  drama 
havde  nødsaget  mig  til  literært  og  historisk  at 
fordybe  mig  i  Norges  middelalder,  navnlig  da  i 
den  senere  del  af  samme.  Jeg  forsøgte,  så  godt 
det  lod  sig  gøre,  at  leve  mig  ind  i  hine  tiders 
sæder  og  skikke,  i  menneskernes  følelsesliv,  i 
deres  tænkesæt  og  udtryksmåde. 

Denne  periode  er  imidlertid  ikke  særdeles 
tiltalende  at  dvæle  ved  i  længden ;  den  frembyder 
heller  ikke  synderlig  stof,  der  egner  sig  for  dra- 
matisk behandling. 

Jeg  tyede  derfor  også  snart  over  til  selve 
sagatiden.  Men  kongesagaerne  og  over  hovedet 
de  strængere  historiske  overleveringer  fra  denne 
fjerne  tidsalder  fængslede  mig  ikke;  jeg  kunde 
dengang  ikke  for  mine  digteriske  øjemed  gøre 
nogen  dramatisk  brug  af  stridighederne  mellem 
konger  og  høvdinger,  mellem  partier  og  flokke. 
Det  skulde  først  komme  senere. 

Derimod  fandt  jeg  i  rigt  mål  i  de  islandske 
ætte-sagaer,  hvad  jeg  behøvede  som  menneskelig 
iklædning  for  de  stemninger,  forestillinger  og 
tanker,  der  dengang  opfyldte,  eller  i  al  fald  mere 
eller  mindre  klart  foresvævede  mig.  Disse  gammel- 
nordiske  literære  bidrag  til  vor  sagatids  personal- 
historie havde  jeg  hidtil  ikke  kendt,  knapt  nok 
hørt  dem  nævne.  Da  faldt  mig  ved  et  tilfælde 
N.  M.  Petersens,  i  al  fald  for  sprogtonens  ved- 
kommende, fortræffelige  oversættelse  i  hænde. 
Ud  fra  disse  ætte-krøniker  med  deres  vekslende 
forhold  og  optrin  mellem  mand  og  mand,  mellem 
kvinde  og  kvinde,  over  hovedet  mellem  menneske 
og  menneske,  slog  mig  et  personligt,  fyldigt,  levende 
livsindhold  imøde;  og  ud  af  denne  min  leven 
sammen  med  alle  disse  afsluttede,  enkelte,  person- 
lige kvinder  og  mænd  fremstod  i  min  tanke  det  første 
rå,  tågede  udkast  til « Hærmændene  på  Helgeland«. 

Hvor  meget  der  af  enkelthederne  udformede 
sig  i  mig,  ved  jeg  ikke  længer  at  opgive.  Men 
jeg  husker  godt,  at  de  to  skikkelser,  jeg  først 
fik  øje  på,  var  de  to  kvinder,  som  senere  blev 
til  Hjørdis  og  Dagny.  Et  stort  gilde  med  æg- 
gende og  skæbnesvangre  sammenstød  skulde  der 
være  i  stykket.  For  øvrigt  vilde  jeg  af  karak- 
terer, lidenskaber  og  indbyrdes  forhold  optage 
alt  det,  der  forekom  mig  at  være  mest  typisk 
for  sagalivet.  Med  et  ord,  —  hvad  der  i  Vøl- 
sungasagaen  var  blevet  episk  omdigtet,  vilde  jeg, 
dramatisk,   ligefrem  gengive. 

Nogen  hel,  sammenhængende  plan  udkastede 
jeg  vel  ikke  dengang.  Dog  stod  det  klart  for 
mig,  at  et  sådant  skuespil  var  det  første,  som  nu 
skulde  skrives. 

Men  så  kom  der  adskilligt  imellem.  Det 
meste  deraf  var  vel  af  personlig  natur  og  for- 
modentlig det  stærkest  og  nærmest  afgørende; 
men  jeg  tror  nok,  det  heller  ikke  var  ganske 
uden  betydning,  at  jeg  just  på  den  tid  beskæf- 
tigede mig  med  indgående  at  studere  Landstads 
samling  af  'Norske  folkeviser«,  der  var  udkommet 
et  par  år  i  forvejen.  De  stemninger,  jeg  dengang 
befandt  mig  i,  forligedes  bedre  med  middelalderens 
literære  romantik  end  med  sagaens  kendsgerninger, 

bedre  med  verseformen  end  med  prosastilen,  bedre 
med  det  sprogmusikalske  element  i  kæmpevisen, 
end  med  det  karakteriserende  i  sagaen. 

Således  skede  det,  at  det  formløst  gærende 
udkast  til  tragedien  « Hærmændene  på  Helgeland » 
foreløbig  forvandlede  sig  til  det  lyriske  drama 
« Gildet  på  Solhaug». 

De  to  kvindeskikkelser,  plejesøstrene  Hjørdis 
og  Dagny  i  den  påtænkte  tragedie  blev  til  søstrene 
Margit  og  Signe  i  det  fuldførte  lyriske  drama. 
Disse  to  sidstnævntes  afstemning  fra  de  to  saga- 
kvinder, vil  let  falde  i  øjnene,  når  der  først  gøres 
opmærksom  derpå.  Slægtsligheden  er  umisken- 
delig. Tragediens  den  gang  kun  løst  planlagte 
helt,  den  vidt  berejste  og  ved  fremmede  konge- 
hoffer vel  modtagne  høvding,  vikingen  Sigurd, 
omformede  sig  til  riddersmanden  og  sangeren 
Gudmund  Alfsøn,  der  også  har  færdedes  længe  i 
fremmede  lande  og  levet  i  kongens  gård.  Hans 
stilling  mellem  de  to  søstre  blev  ændret  i  over- 
ensstemmelse med  de  forandrede  tidsomstændig- 
heder og  forholde;  men  begge  søstrenes  stilling 
lige  over  for  ham  forblev  væsentlig  den  samme, 
som  i  den  oprindelig  påtænkte  og  senere  fuldførte 
tragedie.  Det  skæbnesvangre  gilde,  som  det  i 
mit    første    udkast    havde    været    mig    så    magt- 

påliggende  at  male,  blev  i  dramaet  den  skueplads, 
på  hvilken  personerne  helt  igennem  optrådte;  det 
blev  den  baggrund,  imod  hvilken  handlingen 
hævede  sig  frem  og  meddelte  det  samlede  billede 
den  grundstemning,  jeg  havde  tilsigtet.  Stykkets 
afslutning  dæmpedes  og  formildedes  visst  nok  i 
overensstemmelse  med  dets  art  som  drama  og 
ikke  tragedie;  men  mellem  rettroende  æstetikere 
turde  der  kanske  alligevel  kunne  tvistes  om,  hvor 
vidt  der  i  denne  afslutning  ikke  er  blevet  tilbage 
et  drag  af  uformidlet  tragik  som  et  vidnesbyrd 
om  dramaets  udspring. 

Herpå  skal  jeg  imidlertid  ikke  videre  indlade 
m'g-  Jeg  har  kun  villet  hævde  og  fastslå,  at 
det  foreliggende  skuespil,  lige  så  fuldt  som 
alle  mine  øvrige  dramatiske  arbejder,  er  et 
naturnødvendigt  udslag  af  min  livsgang  på  et  be- 
stemt punkt.  Det  er  opstået  indenfra  og  ikke 
formedelst  nogen  ydre  påvirkning  eller  indflydelse. 

Således  og  ikke  anderledes  hænger  det 
sammen  med  tilblivelsen  af  « Gildet  på  Solhaug». 

Rom,   i  April   1883. 

Henrik  Ibsen. 


GILDET  PÅ  SOLHAUG. 


PERSONERNE. 


Bengt  Gautesøn,    herre   til  Solhaug. 

Margit,    hans  hustru. 

Signe,   hendes  søster. 

Gudmund  Alfsøn,   deres  frænde. 

Knut  Gæsling,   kongens  foged. 

Erik  fra  Hægge,   hans  ven. 

En  hu  s  karl. 

En  anden  hu  s  karl. 

Kongens  sendebud. 

En   gammel   mand. 

En  pige. 

Gæster,   herrer  og  fruer. 

Mænd  i  Knut  Gæslings  følge. 

Karle  og  piger  på  Solhaug. 

{Handlingen  foregår  på  Solhaug  i  det  fjortende  århundrede.) 


FØRSTE  AKT. 


(En  stadselig  stue  med  dor  i  baggrunden  og  på  begge  sidevæg- 
gene. Foran  tilhøjre  et  karnap-vindu  med  små,  runde,  bb'indfattede 
ruder,  og  ved  vinduet  et  bord  med  en  mængde  kvindesmykker. 
Langs  væggen  tilvenstre  et  større  bord  med  sølvkruse,  bægre  og 
drikkehorn.  Døren  i  baggrunden  fører  ud  til  en  åben  svalegang, 
hvorigennem  ses  et  vidt  fjordlandskab.) 

(Bengt  Gauteson,  fru  Margit,  Knut  Gæsling  og  Erik 
fra  Hægge  sidder  om  drikkebordet  tilvenstre.  I  baggrunden  dels 
sidder  dels  står  Knuts  mænd;  et  par  olboller  går  rundt  mellem 
dem.    Langt  borte  hores  kirkeklokker,  som  ringer  til  højmesse.) 

Erik 

(rejser  sig  op  ved  bordet). 

Og  nu,  kort  og  godt,  hvad  svar  har  I  at 
give  mig  på  mit  ærend  som  Knut  Gæslings 
bejlermand  r 

Bengt 

(skotter  urolig  til  sin  hustru). 

Ja,  jeg  —  jeg  tænker  mi  —  (da  hun  tier.)  Hm, 
Margit,  lad  os  først  høre,  hvad  du  mener. 

Margit 

(står  op). 

Herr  Knut  Gæsling,  —  det  var  mig  længe 
vitterligt,    hvad    Erik    fra    Hægge    nys    fremsatte 

Henrik  Ibsen:    Gildet  på  Solhaug.  2 


om  eder.  Jeg  ved  fuldt  vel,  at  I  stammer  fra  en 
berømmelig  slægt;  I  er  rig  på  gods  og  guld,  og 
vor  kongelige  herre  er  eder  synderlig  bevågen. 

Bengt 

(til  Knut). 

Synderlig  bevågen,  —  det  siger  jeg  også. 

Margit. 
Og    visseligen    kunde    ikke    min    søster    kåre 
sig  nogen  gævere  husbond  — 

Bengt. 
Ingen  gævere;    det   er  lige  det  samme,    som 
jeg  tænker. 

Margit. 
—  dersom  I  ellers    kan    formå    hende    til  at 
fatte  godhed  for  jer. 

Bengt 

(ængstelig  og  halv  sagte). 

Men,    —  men,  min  kære  hustru  — 
Knut 

(springer  op). 

Ja  så,   fru  Margit!    I  mener,  at  eders  søster  — ? 
Bengt 

(soger  at  berolige  ham). 

Nej    vent,   Knut  Gæsling!    Vent    nu.     I    må 
forstå  os  ret. 


Margit. 
Så    lidet    kan    mine    ord    krænke    jer.       Min 
søster  kender  eder   jo    kun    af   de    viser,    som  er 
gjort    om    eder,   —  og    de    våser   klinger  ilde  for 
høviske  øren. 

Eders  fædres  gård  er  et  utrygt  hjem 

mellem  alle  de  vilde  gæster. 

Både  nat  og  dag  har  I  gilde  med  dem. 

Krist  hjælpe  den  ungmø,  I  fæster! 

Krist  hjælpe  den  ungmø,   I  lokker  med  guld 

med  gods  eller  grønne  skove;   — 

snart  vil  I  se  hende  sorrigfuld 

at  længes,  under  muldet  at  sove. 

Erik. 
Nu  ja  —  sandt  nok  —  Knut  Gæsling  lever 
noget    vildt    og    ustyrligt.     Men    sligt   ændrer  sig 
let,  når  han  får  sig  en  hustru  i  gården. 

Knut. 
Og  vel  skal  I  mærke  jer  dette,  fru  Margit. 
Det  kan  være  en  uge  siden,  at  jeg  var  til  drikke- 
gilde på  Hægge  hos  Erik,  som  her  står.  Øllet 
var  stærkt;  og  da  det  led  ud  på  kvelden  gjorde 
jeg  det  løfte,  at  Signe,  eders  fagre  søster,  skulde 
vorde  min  viv,  før  året  var  omme.  Aldrig  skal 
det  siges  Knut  Gæsling  på,  at  han  har  brudt 
noget  løfte.  Derfor  ser  I  selv,  at  I  må  kåre  mig 
til  eders  søsters  husbond,  —  enten  med  det  gode 
eller  med  det  onde. 

Margit. 
Før  det  skal  ske,  vil  jeg  ikke  fordolge, 
I  må  skille  jer  af  med  jert  ravende  følge. 
I  må  ikke  længer  med  skrig  og  med  larm 
jage  rundt  bygden  tilhest  og  i  karm; 
I  må  døve  den  gru,  som  langvejs  står 
af  Knut  Gæslings  komme  til  bryllupsgård. 
Høvisk  må  I  te  jer,  når  I  rider  til  gilde; 
øksen  skal  I  hjemme  bag  stuedøren  stille;  — 
I  ved,  den  sidder  løs  i  jer  hånd,  når  mjød 
og  øl  har  gjort  jer  panden  fortumlet  og  rød. 
Ærbare  kvinder  skal  I  lade  med  fred; 
lad  hvermand  beholde  sit  eje; 
I  må  ikke  frækt  skikke  nogen  den  besked, 
at  hvis  han  er  klog,    så  tar  han  ligskjorten  med, 
når  han  færdes  på  eders  veje. 
Og  arter  I  jer  sådan  til  året  går  ud, 
sa  kunde  I  nok  vinde  jer  min  søster  til  brud. 

Knut 

(med  indædt  harme). 

I  ved  snildt  at  belægge  eders  ord,  fru  Margit. 
For  sandt  —  I  burde  være  præst  og  ikke  eders 
husbonds  frue. 

Bengt. 

A,  for  den  sags  skyld,  så  kunde  nok  jeg 
også  — 

K  n  u  t 

(uden  at  agte  på  ham). 

Men    vel    skal    I    mærke    jer,    at    havde    en 

våbenfør     mand    talt    mig    til    på    slig    vis    som 
I,  så  — 

Bengt. 
Nej    men    hør    nu,    Knut   Gæsling,  —  I    må 
forstå  os! 

Knut 

("soin  for). 

Nu,  kort  og  godt,  så  skulde  han  fornummet, 
at  øksen  sidder  mig  los  i  hånden,  som  I  fornylig 
sagde. 

Bengt 

sagte). 

Der  har  vi  det!  Margit,  Margit,  dette  her 
går  aldrig  godt. 

Margit 

(til  Knut). 

I  bad  om  ærligt  svar,  og  det  har  jeg 
givet   jer. 

Knut. 
Vel,  vel;  jeg  vil  heller  ikke  regne  det  så 
nøje  med  jer,  fru  Margit.  I  har  mere  kløgt, 
end  alle  vi  andre  tilhobe.  Der  er  min  hånd;  — 
kan  hænde  der  er  skælig  grund  for  alle  de 
hvasse  ord,  I  sagde  mig. 

Margit. 
Det  må  jeg  lide;    nu  er  I  jo  alt  på  god  vej 
til    at    bedre    jer.      Og    hor    så    et    ord    til.      Vi 
holder  gilde  her  pa  Solhaug  idag. 


Knut. 
Gilde  ? 

Bengt. 
Ja,    herr  Gæsling.     I    skal    vide,    det   er   vor 
bryllupsdag;    idag    for    tre    år  *siden  blev  jeg  fru 
Margits  mand. 

Margit 

(utålmodig,  afbrydende). 

Som  jeg  sagde,  vi  holder  gilde  idag.  Når 
I  nu  kommer  fra  kirken  og  har  røgtet  eders 
øvrige  ærender,  så  rider  I  hid  igen  og  tager  del 
i  laget.     I  kan  da  lære  min  søster  at  kende. 

Knut. 
Vel,    fru  Margit;    jeg    takker   jer.     Dog   var 
det    ikke    for    at    søge    kirken,    jeg    red    herned 
imorges.       Min    rejse    gælder    Gudmund    Alfsøn, 
eders  frænde. 

Margit 

(studser). 

Ham!     Min    frænder     Hvor  vil  I  søge  ham? 

Knut. 
Hans    gård    ligger   jo    bag    næsset,    på    den 
anden  side  af  fjorden. 

Margit. 
Men  han  selv  færdes  langvejs  herfra. 


Erik. 
Sig  ikke  det;  han  turde  være  nærmere,    end 
I  tænker. 


Ti  stille! 


Knut 

("hvisker). 


Margit. 
Nærmere?    Hvad  mener  I? 


Knut. 
Har  I  da  ikke    hørt,    at  Gudmund  Alfson  er 
kommen  tilbage  til  landet  igen?    Han  fulgte  med 
kansleren  Audun    af   Hægranæs,    som    var    sendt 
til  Frankrig  for  at  hente  vor  nye  dronning. 

Margit. 
Det  er  ret  nok;  men  kongens  bryllup  holdes 
i  disse  dage  med  stor  pragt  i  Bergen,    og  der  er 
Gudmund  Alfson  med. 

Bengt. 
Ja,    og    der  kunde  vi  også  have  været  med, 
såfremt  min  hustru  havde  villet. 

Erik 

(sagte  til  Knut). 

Fru  Margit  ved  da  ikke,  at  — ? 
Knut 

(sagte). 

Det  synes  så;  men  lad  dig  ikke  mærke  med 


noget,  (højt.)  Nu  ja,  fru  Margit,  jeg  får  lige 
fuldt  tage  afsted  på  lykke  og  fromme;  ved 
kveldstid  kommer  jeg  igen. 

Margit. 
Og  da  får  I  vise,  om  I  mægter  at  styre  jert 
vilde  sind. 

Bengt. 
Ja,  mærk  jer  det. 

Margit. 
I    rorer    ikke    eders    okse;     horer    I,     Knut 
Gæsling! 

Bengt. 
Hverken    eders    okse    eller    eders    kniv    eller 
hvad  andet  værge,  I  bærer  hos  jer. 

Margit. 
Thi    da    kan    I    ingensinde    håbe    på    noget 
svogerskab  med  mig. 

Bengt. 
Nej,  det  har  vi  fast  bestemt  os  til. 

K  n  u  t 

(til  Margit;. 

Vær  I  bare  tryg. 

Bengt. 
Og  når  vi  har  bestemt  os  til  noget,    så  står 
det  fast. 


Knut. 
Det  kan  jeg  lide,  herr  Bengt  Gauteson.  Jeg 
har  det  på  samme  sæt;  og  jeg  har  nu  engang 
drukket  på  svogerskab  mellem  os.  I  får  se  til, 
om  ikke  jeg  også  holder  fast  ved  mit  ord.  — 
Guds  fred  til  ikveld! 

(Han  og  Erik  går  med  mændene  ud  i  baggrunden.     Bengt   folger 
dem  til  døren.     Klokkeringningen  er  imidlertid  ophort.) 

Bengt 

(kommer  tilbage). 

Det    bares    mig    for,    som   han  trued  os,    da 
han  gik. 

Margit 

(tankespredt). 

Ja,  sådan  lod  det. 

Bengt. 
Knut  Gæsling  er  ikke  god  at  komme  ud 
for.  Og  når  jeg  tænker  mig  om,  så  gav  vi 
ham  også  altfor  mange  umilde  ord.  Nå,  lad  os 
ikke  gruble  over  den  sag.  Idag  må  vi  være 
lystige,  Margit!  Og  det,  mener  jeg,  vi  har  god 
grund  til  begge  to. 

Margit 

(smiler  tungt). 

Ja,  tilvisse! 

Bengt. 
Jeg    var    ikke   ganske  ung,    da  jeg  bejled  til 
dig,    det    er    sandt.     Men    den    rigeste    mand    på 

mange,  mange  mile,  det  ved  jeg  da  visst,  at  jeg 
var.  Du  var  en  fager  ungmø,  af  ædel  slægt; 
men  medgiften  skulde  ikke  friste  nogen  frier. 

Margit 

(hen  for  sig). 

Og  dog  var  jeg  dengang  så  rig. 

Bengt. 
Hvad  sagde  du,  min  hustru? 

Margit. 

Å,  intet,  intet.  (går  over  mod  hojre.)  Jeg  vil 
pynte  mig  med  perler  og  ringe.  Det  er  jo  min 
glædesfest  ikveld. 

Bengt. 
Slig  tale  tykkes  jeg  vel  om.  Lad  mig  se, 
du  klæder  dig  i  din  bedste  stads,  så  vore  gæster 
kan  sige:  lyksalig  hun,  som  fik  Bengt  Gautesøn 
til  husbond.  —  Men  nu  må  jeg  ud  i  madburet; 
der  er  fuldt  op  at  tage  vare  på  idag. 

(han  går  ud  til  venstre.) 

Margit 

(segner  ned  i  en  stol  ved  bordet  til  hojre). 

Vel  var  det,  han  gik.     Når  jeg  ser  ham  herinde, 
det  er  mig  som  blodet  holdt  op  at  rinde; 
det  er  som  en  kold,   en  knugende  magt 
havde  sig  rundt  om  mit  hjerte  lagt. 

(med  frembrydende  tårer.) 

Han  er  min  husbond!    Jeg  er  hans  viv! 
Hvorlænge  varer  et  menneskes  liv? 

Gud  fri  mig,   —  kanhænde  halvhundrede  år;  — 
°S  Jeg  —  i  det  tre  og  tyvende  går! 

(roligere,  efter  en  kort  taushed.) 

Det  er  tungt  at  sukke  bag  gylden  mur: 
det  er  tungt  at  sidde  så  længe  i  bur. 

(famler  tankespredt  mellem  smykkerne  og  begynder  at  pynte  sig.) 

Med  perler  og  ringe  alt  som  bedst, 
han  bad,  at  jeg  smykke  mig  skulde. 
Det  var  mig  en  gladere  bryllupsfest, 
dm  jeg  stædtes  til  ro  under  mulde. 

(afbrydende.) 

Dog,  jeg  vil  ikke  mere  tænke  derpå; 

jeg  kender  en  vise,  som  kan  sorgen  forslå. 

(hun  synger.) 

Bergkongen  red  sig  under  ø ; 

—  så  klageligt  rinde  mine  dage  — 
vilde  han  fæste   den   væne  mø. 

—  ret  aldrig  du  kommer  tilbage   — 

Bergkongen  red  til  herr  Håkons  gård  ; 

—  så  klageligt  rinde  mine  dage  — 
liden  Kirsten  stod  ude,   slog  ud  sit  hår. 

—  ret  aldrig  du  kommer  tilbage  — 

Bergkongen  fæsted  den  væne  viv; 

—  så  klageligt  rinde  mine  dage  — 

han  spændte  en  sølvgjord  omkring  hendes  liv. 

—  ret  aldrig  du  kommer  tilbage  — 

Bergkongen  fæsted  den  liljevånd 

—  så  klageligt  rinde  mine  dage  — 

med  femten  guldringe  til  hver  hendes  hånd. 

—  ret  aldrig  du  kommer  tilbage   — 

Tre  sommere  gik,   og  der  gik  vel  fem ; 

—  så  klageligt  rinde  mine  dage  — 
Kirsten   sad  i  berget  i  alle  dem. 

—  ret  aldrig  du  kommer  tilbage   — 

Fem  sommere  gik,   og  der  gik  vel  ni ; 

—  så  klageligt  rinde  mine  dage  — 
>v      liden   Kirsten  så  ikke  solen   i  li. 

—  ret  aldrig  du   kommer  tilbage  — 

Dalen  har  blomster  og  fuglesang; 

—  så  klageligt  rinde  mine  dage  — • 

i  berget  er  der  guld  og  en  nat  så  lang. 

—  ret  aldrig  du  kommer  tilbage  — 

fhun  rejser  sig  og  går  henover  gulvet.) 

Den  vise  sang  Gudmund  så  mangen  kveld, 
da  han  var  hos  min  fader  hjemme. 
Der  er  noget  deri,  —  jeg  ved  ikke  selv,  — 
der  er  noget,  som  jeg  aldrig  kunde  glemme; 
der  er  noget,  som  mægtigt  fyldte  min  hu,  — 
som   jeg   aldrig   forstod,    — ■   som  jeg   grubler  på 

endnu. 

(forfærdet,  standser.) 

Rode  guldringe!     Beltet  om  mit  liv  — ! 

Med  guld  var  det  bergkongen  fæsted  sin  viv! 

(fortvilet;  synker  ned  på  en  bænk  ved  bordet  til  venstre.) 

Ve  mig!    Selv  er  jeg  bergkongens  brud! 

Og  ingen  —  ingen  kommer  for  at  løse  mig  ud. 

(Signe,  glædestrålende,  kommer  løbende  ind  fra  baggrunden.) 

Signe 

(råber). 

Margit,  Margit,  —  han  kommer! 

Margit 

(springer  op,. 

Kommer?    Hvem  kommer? 

Signe. 
Gudmund,  vor  frænde! 

Margit. 
Gudmund     Alfsøn !       Her !       Hvor     kan     du 
tro    —  ? 

Signe. 
A,  jeg  er  viss  på  det. 

Margit 

(går  over  mod  højre) 

Gudmund  Alfsøn    er   med  til  bryllupsgildet  i 
kongsgården;    det    ved  du  lige  så  godt  som  jeg. 

Signe. 
Kan  være;    men   endda  så  er  jeg  sikker  på, 
det  var  ham. 

Margit. 
Har  du  da  set  ham. 

Signe. 
Å  nej ,  nej ;  men  nu  skal  du  høre  — 

Margit. 
Ja,  skynd  dig,   —  fortæl! 


H 

Signe. 
Det  var  sig  årle,  da  klokkerne  klang, 
mig  lysted  at  ride  til  kirke ; 
de  vildene  fugle  kviddred  og  sang 
alt  mellem  siljer  og  birke. 
Der  var  en  gammen  i  luft  og  i  li; 
kirketiden  fast  var  omme; 
thi  alt  som  jeg  red  ad  den  skyggefulde  sti 
mig  vinked  hver  roscnblomme. 
Jeg  trådte  så  tyst  på  kirkegulvet  ind; 
præsten  stod  højt  i  koret; 
han  sang  og  læste;  med  andagt  i  sind 
lytted  mænd  og  kvinder  til  ordet. 
Da  hørtes  en  røst  over  fjorden  blå; 
mig  tyktes,  at  alle  de  billeder  små 
vendte  sig  om  for  at  lytte  derpå. 

Margit. 
Hvad  mere?    Signe,   —  tal  ud,  tal  ud! 

Signe. 
Det  var  som  et  dybt,  et  ufatteligt  bud 
måned  mig  udenfor  kirkens  mur 
over  hej   og  dal,  gennem  li  og  ur. 
Mellem  hvide  birke  jeg  lyttende  skred; 
jeg  vandrede  fast  som  i  drømme; 
øde  stod  bag  mig  det  hellige  sted; 
thi  præst  og  kirkefolk  vandrede  med, 
mens  det  koglende  kvad  monne  strømme. 
Der  var  så  stille  på  kirkesti; 
mig  tyktes,  at  fuglene  lytted  i  li, 

at  lærken  daled  og  goken  taug, 
og  at  det  svared  fra  fjeld  og  haug. 

Margit. 
Bliv  ved! 

Signe. 
Da  korsed  sig  mand  og  kvinde; 

'med  hænderne  mod  brystet.) 

men  sælsomme  tanker  steg  op  herinde. 
Fuldt  vel  jeg  kendte  den  dejlige  sang; 
Gudmund  har  sunget  den  mangen  gang; 
Gudmund  har  sunget  den  mangen  kveld,  — 
og  alt,  hvad  han  har  sunget,   det  mindes  jeg  vel. 

Margit. 
Og  du  tror,   det  skulde  være  — ? 

Signe. 

Jeg  ved  det  så  visst! 
Tro  mig,  mit  ord  skal  du  sande. 

(leende.) 

Kommer  ikke  hver  en  liden  sangfugl  tilsidst 

igen  fra  de  fremmede  lande? 

Jeg  ved  ikke  selv,  —  men  jeg  er  så  glad  — ! 

Der  falder  mig  ind  — .     Margit,  ved  du  hvad? 

Hans  harpe  har  hængt  så  længe 

på  væggen  derinde.     Jeg  vil  tage  den  ned; 

jeg  vil  pudse  den  blank  og  stille  den  beredt 

og  stemme  dens  gyldne  strænge. 

Margit 

(åndsfraværende). 

Gør,  som  dig  lyster  — 

Signe 

(bebrejdende). 

Det  er  ikke  ret. 

(omfavner  hende.) 

Når  Gudmund  kommer,  vil  du  atter  vorde  let 
tilsinds,   som  da  Signe  var  liden. 

Margit 

(hen  for  sig). 

Så  mangt  har  forandret  sig  siden  —  — 

Signe. 
Margit,   du  skal  være  fro  og  glad! 
Har  du  ikke  terner  og  svende? 
I  dit  kammer  hænger  kostelige  klæder  på  rad. 
A  Krist,  hvilken  rigdom  uden  ende! 
Om  dagen  kan  du  ride  dig  i  lunden  sval, 
at  vejde  den  vilde  rå; 
om  natten  kan  du  sove  i  fruersal 
på  silkebolsterne  blå. 

Margit 

(ser  mod  karnappet). 

Og  han  skulde  komme  til  Solhaug  som  gæst! 

Signe. 
Hvad  sisrer  du? 

Margit 

(vender  sig). 

Intet.  —  Gå;  smyk  dig  som  bedst. 
Min  lykke,  den,  du  så  lydt  monne  prise, 
kunde  times  dig  selv. 

Signe. 
Hvad  mener  du  vel? 

Margit 

(stryger  hendes  hår). 

Jeg  mener  — ;  nu  ja,  det  vil  sig  jo  vise   — : 
jeg  mener,   —  hvis  en  bejler  red  sig  hid  ikveld  — : 

Signe. 
En  bejler?     Til  hvem: 

Margit. 
Til  dig. 

Signe 

(med  latter). 

Til  mig? 
A,  da  er  han  kommen  på  den  urette  vej. 

Margit. 
Hvad  vilde  du  svare,  hvis  høvisk  han  bad 
om  din  tro? 

Signe. 
Jeg  vilde  svare,  jeg  er  for  glad 
til  at  tænke  på  bejlere  eller  på  sligt. 

Henrik  Ibsen:    Gildet  pa  Solhaug.  3 

Margit. 
Men  hvis  han  var  mægtig?    Hvis  hans  hus  var  rigt? 

Signe. 
A,  var  han  end  konge,  med  hallen  fuld 
af  dyre  klæder  og  roden  guld, 
det  skulde  så  lidet  mig  friste. 
Nu  bæres  det  mig  for,  jeg  er  rig  nok  med  mig  selv, 
med  sommer  og  sol  og  den  susende  elv, 
med  dig  og  de  fugle  på  kviste. 
Kære  soster  min,   —  her  vil  jeg  bygge  og  bo; 
og  at  skænke  nogen  bejler  min  hånd  og  min  tro, 
dertil  har  jeg  ikke  tid;  dertil  er  jeg  for  fro! 

(hun  iler  syngende  ud  til  venstre.) 

Margit 

(efter  et  ophold  . 

Gudmund  Alfson  skulde  komme  hid?  Hid  — 
til  Solhaug?  Nej,  nej,  det  kan  ikke  være.  — 
Signe  havde  hørt  ham  synge,  sagde  hun.  Når 
jeg  hørte  granerne  suse  dybt  derinde  i  skoven, 
når  jeg  hørte  fossen  rulle  og  fuglene  lokke  i  træ- 
toppene, da  bares  det  mig  tidt  nok  for,  som  om 
Gudmunds  kvæder  blanded  sig  alt  imellem.  Og 
dog  var  han  langvejs  herfra.  —  Signe  har  skuffet 
sig  selv.      Gudmund  kommer  ikke. 

Bengt 

'i  hastværk,  fra  baggrunden,  råber) : 

En  uventet  gæst,   min  hustru! 

Margit. 


Os'  hvem? 


Bengt. 

Gudmund  Alfson,  din  frænde!  dråber  ud  gennem 
døren  til  hojre.)  Det  bedste  gæstekammer  må  holdes 
rede  —  og  det  på  stand! 

Margit. 
Han  er  da  alt  på  gården? 

Bengt 

""ser  ud  gennem  svalegangen). 

Ikke  så  lige  endnu;  men  længe  vil  det  ikke 
vare.  (råber  ud  til  højre  igen.)  Den  snittede  egeseng 
med  dragehovederne !  (går  hen  til  Margit.)  Hans  våben- 
drager bragte  bud  og  hilsen  fra  ham;  selv  folger 
han  efter. 

Margit. 
Hans  våbendrager?     Kommer    han    hid   med 
våbendrager? 

Bengt. 
Ja,  det  skulde  jeg  vel  mene.  En  våben - 
drager  og  sex  rustede  mænd  er  hos  ham.  Nå 
ja,  Gudmund  Alfson  er  jo  også  en  hel  anden 
mand  nu,  end  dengang  han  drog  ud  på  langfærd. 
Men  jeg  må  ned  og  tage  imod  ham.  (råber  ud.) 
Læg  gyldenlæders-sadlen  på  min  hest!     Og  glem 

3* 

ikke  bidslet  med  ormehovederne !  (ser  ud  i  baggrunden.) 
Au,  der  er  han  alt  ved  ledet!  Nå,  så  min  stav 
da;  min  sølvknappede  stav!  Slig  en  herre,  — 
Kr'ist  fri  mig  —  ham  må  vi  tage  imod  med  ære, 
med  stor  ære! 

(han  går  skyndsomt  ud  i  baggrunden.) 

Margit 

<■  (grublende). 

Han  vandred  fra  bygden  som  den  fattigste  svend. 
Nu  kommer  han  med  væbner  og  med  rustede  mænd. 
Hvad  vil  han?     Er  det  hans  agt  at  se, 
om  bittert  jeg  nages  af  kummer  og  ve? 
Lyster  det  ham  at  prøve  og  friste, 
hvad  jeg  mægter  at  bære,    før  hjertet  må  briste? 
Mener  han,  at  ■ — ?  Ah,  prøv  kun  derpå; 
så  ringe  en  fryd  skal  du  deraf  få! 

(hun  vinker  ud  gennem  døren  til  højre.) 
(Tre  piger  kommer  ind  i  stuen.) 

Margit. 
I  høre  mig  vel,   mine  terner  små; 
I  bringe  mig  på  stand  min  silkekåbe  blå. 
I  følge  mig  flugs  i  fruerstuen  ind, 
at  klæde  mig  høvisk  i  fløj  el  og  skind. 
To  af  jer  skal  klæde  mig  i  skarlag  og  mår, 
den  tredje  skal  vinde  perler  i  mit  hår. 
I  bære  mig  alle  mine  smykker  did  ud! 

(Pigerne  går  med  smykkeskrinene  ud  til  venstre.) 

Margit. 
Så  vil  jeg!     Margit  er  jo  bergkongens  brud. 
Vel!     Jeg  får  at  bære  mit  kongelige  skrud. 

(hun  går  ud  til  venstre.) 
(Bengt  forer  Gudmund  Alfsøn  ind   gennem  svalegangen  i  bag- 
grunden.) 

Bengt. 
Og    endnu    en   gang,  —  hil  eder  under  Sol- 
haugs  tag,  min  hustrus  frænde! 

Gudmund. 
Jeg  takker  jer.     Og  hvordan  går  det  hende? 
Hun  lider  dog  vel  i  alle  måder  vil  jeg  tro? 

Bengt. 
Ja,  det  kan  I  sværge  på,  hun  gor.  Der 
fattes  hende  intet.  Hele  fem  terner  kan  hun 
byde  og  råde  over;  en  fuldt  sadlet  ganger  står 
rede,  så  snart  det  kun  lyster  hende.  Nå,  snart 
sagt,  så  har  hun  alt,  hvad  en  hovisk  kvinde  kan 
begære  for  at  være  fornøjet  i  sine  kår. 

Gudmund. 
Og  Margit,  —  hun  er  da  vel  fornojet? 

Bengt. 
Gud  og  hver   mand    skulde    tro,    hun    måtte 
være  det;  men,   sælsomt  nok  — 

Gudmund. 
Hvad  mener  I? 

Bengt. 
Ja,    enten    I    nu    vil    tro    det    eller    ikke,    så 
bæres    det    mig    for,    at  Margit    var    lystigere   til 
sinde  alt  imens  hun  leved  i  fattige  kår,   end  siden 
hun  blev  frue  på  Solhaug. 

G  u  d  m  u  n  d 

(hen  for  sig). 

Jeg  vidste  det  jo  nok;    sådan   måtte  det  gå. 

Bengt. 
Hvad  siger  I,  frænder 

Gudmund. 
Jeg    siger,    højligen  undrer  mig,    hvad  I  for- 
tæller om  eders  hustru. 

Bengt. 
Ja,  mener  I  ikke,  det  går  mig  lige  så?  Jeg 
vil  aldrig  gælde  for  en  ærlig  herremand  mere, 
dersom  jeg  skønner,  hvad  hun  yderligere  kan 
ønske  sig.  Jeg  er  om  hende  så  lang  dagen  er; 
og  ingen  skal  kunne  sige  mig  på,  at  jeg  holder 
hende  strængt;  alt  tilsyn  med  hus  og  gård  har 
jeg  taget  på  mig;  og  ikke  desmindre  — .  Nå, 
I  var  jo  altid  en  lystig  svend;  jeg  tænker  nok, 
I  bringer  solskin  med  jer.  Hys;  der  kommer 
fru  Margit!     Lad  jer  ikke  mærke  med,  at  jeg  — 

(Margit  kommer  i  rig  dragt  fra  venstre.) 

Gudmund 

Cgår  hende  imode). 

Margit,   —  kære  Margit! 
Margit 

(standser,  ser  fremmed  på  ham). 

Forlad  mig,  herr  ridder;  men  — ?   (som  om  hun 

forst  nu  genkendte  ham.)        For      Sandt,       hvis      jeg      ikke 

fejler,  så  er  det  Gudmund  Alfsøn. 

(rækker  hånden  frem.) 

Gudm  u  n  d 

(uden  at  tage  den). 

Og  du  kendte  mig  ikke  straks  igen? 
Bengt 

(leende). 

Nej  men,    Margit,    hvad   tænker  du  dog  på? 
Jeg  meldte  dig  jo  nylig,   at  din  frænde  — 

Margit 

(går  over  mod  bordet  til  hojre). 

Tolv    år    er    en    lang    tid,    Gudmund.      Den 
friskeste  urt  kan  do  i  tiende  led  imens  — 

Gudmund. 
Det  er  syv  år  siden  vi  sidst  sås. 

Margit. 
Tilvisse,  det  må  være  længere  siden. 

Gudmund 

(ser  på  hende). 

Jeg  kunde  fristes  til  at  tro  det;    men   det  er 
dog  som  jeg  siger. 

Margit. 
Hel  sælsomt.  Jeg  var  dog  visst  et  barn 
dengang;  og  det  tykkes  mig  en  evig  lang  tid 
siden  jeg  var  barn.  (kaster  sig  ned  i  en  stol.)  Nå,  sæt 
eder,  min  frænde!  Hvil  eder  ud;  ikveld  skal  I 
danse  og  forlyste  os  med  eders  sang.  (med  et  tvun- 
gent smil.)  Ja,  I  ved  vel,  vi  er  glade  her  på 
gården  idag,  —  vi  holder  gilde. 

Gud  m  und. 
Det  blev  mig  sagt,    ret    som  jeg  gik  ind  på 
tunet. 

Bengt. 
Ja,  idag  for  tre  år  siden  blev  jeg  — 

Margit 

(afbrydende). 

Min    frænde    har    alt    hort    det.    (til  Gudmund.) 
Vil  I  ikke  lægge  eders  kappe  bort? 

Gudmund. 
Jeg  takker  eder,  fru  Margit;    men  det  bæres 
mig  for,   som  her  er   koldt,  —  koldere,    end   jeg 
havde  ventet. 

Bengt. 

Da  er  jeg  både  sved  og  varm;  men  jeg  har 

også  fuldt  op  at  tage   vare    på.     (til  Margit.)    Lad 

nu  ikke  tiden  falde  lang  for  vor  gæst,    mens  jeg 

er    ude.      I    kan    jo    snakke    sammen    om    gamle 

dage. 

(vil  gå.) 
i 

Margit 

(tvilrådig). 

Går  dur     Vil  du  ikke  heller  — ? 
Bengt 

(leende,  til  Gudmund,  idet  han  kommer  tilbage). 

Ser  I  vel;  herr  Bengt  til  Solhaug  er  manden, 
som  forstår  at  færdes  mellem  kvindfolk.  Der  er 
ikke  den  stund  så  kort,    at  min  hustru  kan  være 

mig  foruden,    (til  Margit,  idet  han  tager  hende  under  hagen.) 

Vær  du  trostig ;  jeg  skal  snart  være  hos  dig. 

(han  går  ud  i  baggrunden.) 

Margit 

(hen  for  sig). 

A,  kval  og  harm  at  matte  lide  alt  dette. 

(kort  taushed.) 

Gud  m  und. 
Hvorlunde  lever  eders  soster  kærer 

Margit. 
Jeg  takker;  hel  vel. 

Gudmund. 

Det  blev  sagt,  hun  skulde 
være  hos  eder. 

Margit. 
Her  har  hun  været  siden  jeg  — 

(slår  om.) 

For  tre  år  siden  kom   hun   til  Solhaug  med  mig. 

(lidt  efter.) 

Hun  træder  visst  snart  i  stuen  herind. 

Gudmund. 
Signe  havde  fordum  så  vennesælt  sind; 
hun  kendte  ej  list  eller  rænke; 
når  jeg  kommer  ihu  hendes  ojne  blå, 
jeg  må  på  guds  engle  tænke. 
Dog,  mangt  kan  i  syv  års  tid  forgå. 
Sig  mig,   —  mens  fjernt  fra  bygden  jeg  vandred, 
har  også  hun  sig  så  stærkt  forandret? 

Margit 

(tvungent  spegende). 

Hun  også?     Er  det  i  kongens  gård 

slig  høvisk  tale  man  lærer r 

I  minder  mig  om,   hvordan  tiden  lærer  — 

Gud  m  und. 
Margit,  hel  vel  mine  ord  I  forstår. 
Engang  var  I  mig  begge  så  blide; 
I  græd,  da  jeg  skulde  fra  bygden  ride; 

vi  loved  at  holde  som  søskende  sammen 

i  fryd  og  i  ve,  i  nod  og  i  gammen. 

I  lyste  som  en  sol  mellem  jomfruer  små; 

så  viden  om  land  eders  ry  monne  gå;   — 

fuldt  vel  er  I  endnu  så  fager  en  kvinde. 

Men  Solhaugs  frue,   kan  jeg  mærke,  har  glemt 

den  fattige  frænde.      Så  umildt  er  I  stemt, 

I,   der  engang  var  så  vennesæl  til  sinde. 


Margit 

(næsten  tårekvalt). 


Ja  engang 


Gudmund 

(ser  deltagende  på  hende,   tier  lidt   og  siger  med  dæmpet  stemme): 

Eders    husbond    bod    os    at    korte 
tiden  med  at  melde  om  gammelt  og  kært. 


Margit 

(hæftigt). 

Nej,  nej;  ikke  derom! 

(roligere.) 

Det  falder  mig  så  svært 
at  mindes;  den  ting  har  jeg  aldrig  lært. 
Meld  heller  om  de  år,   I  var  borte;  — 
den  tid  er  vel  ej  på  bedrift  så  arm; 
meget  må  I  kunne  mig  berette; 
derude  er  jo  verden  både  vid  og  varm,   — 
der  er  sindet  og  tankerne  lette. 

Gudmund. 
I  kongens  hal  var  jeg  aldrig  så  fro, 
som  dengang  jeg  var  smådreng  i  den  fattige  bo. 

Margit 

(uden  at  se  på  ham). 

Og  jeg  -  -  hver  dag,  jeg  på  Solhaug  bode, 
takked  himlen,    at  den  gjorde  mine  kår  så  gode. 

Gudmund. 
Vel  eder,  dersom  I  kan  takke  fordi  — 

Margit 

(hæftigt). 

Og  er  jeg  da  ikke  hædret  og  fri? 

Kan  jeg  ikke  byde,  som  det  huer  mig  bedst? 

Kan  jeg  ikke,  alt  som  det  lyster  mig,  råde? 

Her  er  jeg  den  første;  ingen  sidder  mig  næst; 

Og  det,  ved  I,  var  mig  altid  til  måde. 

I  tænkte  nok  at  finde  mig  kummerlig  og  træt; 

men  I  ser,  jeg  er  fro,  mit  sind  er  let. 

Se,   derfor  kunde  I  sparet  jert  komme 

til  Solhaug;  det  vil  jer  kun  lidet  fromme. 

G  u  d  m  u  n  d . 
Hvad  mener  I,  fru  Margit? 

Margit 

f  rejser  sig). 

Tilfulde  jeg  ved, 
hvad  der  fører  jer  ind  i  min  enlige  stue. 

Gudmund. 
I  ved,   hvi  jeg  kommer?    Og  det  er  jer  ikke  med: 

(hilser  og  vil  ga.) 

Guds  fred  og  farvel  da,  min  ædle  frue ! 

Margit. 
Det  var  eder  mere  til  ære,  ifald 
I  var  bleven,  hvor  I  var,  i  kongens  hal. 

Gudmund 

(standser). 

I  kongens  hal?     Kan  I  spotte  min  nodr 

Margit. 
Eders  nød?     Nu,  højt  må  I  hige,  frænde; 
jeg  gad  vide,  hvor  I  tænker  at  ende! 
I  kan  eder  klæde  i  fløj  el  rød, 
er  kongens  mand,   ejer  gods  og  guld  — 

Gudmund. 
Bedst  må  I  vide,  om  lykken  er  mig  huld. 
I  sagde  fornylig,   fuldt  vel  I  vidste 
mit  ærend  på  Solhaug  — 

Margit. 

Det  ved  jeg  forsand! 

Gudmund. 
Da  kender  I  og,  hvad  jeg  nys  matte  friste;  — 
da  ved  I.  jeg  er  en  fredløs  mand. 

Margit 

(skrækslagen). 

Fredlos!    Du,   Gudmund! 

Gudmund. 

Det  er  jeg"  for  visst. 
Dog  sværger  jeg  dyrt,  ved  den  hellige  Krist, 
havde  jeg  kendt  eders  tanker  og  sind, 
aldrig  var  jeg  tyet  på  Solhaug  ind. 
Jeg  mente,  I  endnu  var  mild  og  god, 
alt  som  dengang  jeg  eder  forlod; 
men  jeg  vil  ikke  trygle;  skoven  er  stor, 
og.  sikker  er  min  hånd  og  min  bue;  — 
langt  heller  være  hejens  sten  mit  bord 
og  bjornehiet  min  stue. 

(vil  gå.) 

Margit 

(holder  ham  tilbage). 

Fredlos!     Nej,  bliv!     Jeg  sværger  dig  til, 
slet  intet  jeg  derom  vidste. 

Gudmund. 
Det  er,  som  jeg  siger.     Mit  liv  står  på  spil; 
og  livet  vil  hver  mand  friste. 
Tre  nætter  lå  jeg  som  hunden  ude; 
på  fjeldet  jeg  hvilte  mine  modige  ben 
og  læned  mit  hoved  til  urens  sten. 
At  tigge  om  ly,  om  bolster  og  pude 
i  fremmed  folks  hus,  det  var  mig  for  tungt; 

min  tro  var  jo  frejdig;  mit  håb  var  ungt; 
jeg  tænkte:    når  du  til  Solhaug  kommer, 
da  er  du  frelst  fra  al  din  kvide; 
der  finder  du  venner;    på    dem    kan    du    lide.   - 
Men  håbet  er  skørt  som  markens  blommer. 
Eders  husbond  mødte  mig  med  horn  og  krus; 
han  åbned  for  mig  både  dør  og  porte;   — 
men  ode  tykkes  mig  eders  hus; 
hallen  er  mork;  mine  venner  er  borte. 
Nu  godt;  jeg  stiger  på  ny  til  fjelds. 

Margit 

(bonligt). 

A,   hor  mig! 

Gudmund. 
Mit  sind  er  ej  som  en  træls. 
Nu  tykkes  mig  livet  en  usselig  gave; 
jeg  agter  det  fast  for  intet  værd. 
Skrinlagt  har  I  alt,   hvad  der  var  mig  kært; 
mit  fagreste  håb  jeg  måtte  begrave. 
Farvel  da,  fru  Margit! 

Margit. 

Nej,   Gudmund,   hør! 
Ved  gud  og  mænd  — ! 

Gudmund. 

Forlyst  dig  som  før; 
lev  du  i  gammen  og  ære; 
så  lidet  skål  Gudmund  mørkne  din  dør; 
ret  aldrig  han  skal  dig  besvære. 

Margit. 
Nu  er  det  nok.     Dine  bittre  ord 
vil  volde  dig  anger  og  kvide. 
Havde  jeg  vidst,  at  du  fredlos  for 
alt  over  strande  så  vide,   — 
tro  mig,  da  var  det  min  kæreste  dag, 
da  du  tyed  ind  under  Solhaugs  tag; 
da  var  det  for  visst  min  gladeste  fest, 
når  den  fredløse  meldte  sig  her  som  gæst. 

Gudmund. 
Du  siger  — !     Hvad  skal  jeg  tænke  og  tro 

Margit 

(rækker  ham  hånden). 

At  frænder  og  venner  på  Solhaug  bo. 

Gudmund. 
Men  det,  som  du  nys  —  ? 

Margit. 

Agt  ikke  derpå. 
Hør  mig,  så  vil  du  det  hele  forstå. 
For  mig  er  livet  en  nat  så  sort; 
der  er  ikke  sol  eller  stjerne. 
Og  intet  mægter  min  kvide  at  fjerne; 
thi,  ak,  jeg  har  byttet  min  ungdom  bort. 
Mit  frejdige  sind  jeg  solgte  for  guld; 
jeg  hilded  mig  selv  i  brogede  lænker. 
Tro  mig,  så  klageligt  vederlag  skænker 
rigdom,  når  barmen  er  sorrigfuld. 


33 

Dengang  vi  var  bom,   —  hvor  var  jeg  da  fro 
Vore  kår  var  ringe,   fattigt  vort  bo: 
men  rigt  var  håbet  i  mit  bryst  herinde. 

Gudmund, 

(der  ufravendt  har  betragtet  hende). 

Og  du  arted  dig  alt  til  den  dejligste  kvinde. 

Margit. 
Kan  være;  men  al  den  lov  og  pris, 
jeg  hørte,   det  blev  til  min  lykkes  forlis. 
Du  måtte  bort  til  de  fremmede  lande; 
men  alle  dine  kvæder  graved  sig  ind 
dybt  i  mit  hjerte,  dybt  i  mit  sind, 
og  slored  med  tanker  min  pande. 
Du  havde  sunget  om  al  den  lyst, 
som  mægter  at  rummes  i  et  menneskes  bryst; 
du  havde  sunget  om  det  frejdige  liv 
blandt  herrer  og  fruer.     Alt  som  bedst 
kom  bejlere  fra  ost  og  bejlere  fra  vest; 
og  så  —  så  blev  jeg  min  husbonds  viv. 

Gudmund. 
Å,  Margit1 

Margit. 
Der  gik  ikke  lang  tid  hen, 
for  jeg  måtte  så  bitterlig  græde. 
At  tænke  på  dig,  min  frænde,   min  ven, 
det  blev  min  eneste  glæde. 

Henrik  Ibsen:    Gildet  på  Solhaug.  A 

Hvor  det  tyktes  mig  tomt  i  Solhaugs  hal 

og  i  alle  de  store  stuer! 

Her  gæsted  os  riddere,   herrer  og  fruer; 

her  sang  mig  til  ære  så  mangen  skald; 

men  der  var  ikke  én,  som  ret  mig  forstod, 

ikke  én,  som  fatted  min  jammer;  — 

jeg  frøs,  som  sad  jeg  i  bergets  kammer; 

dog  værked  mit  hoved,  dog  brændte  mit  blod. 

Gud  m  und. 
Men  din  husbond  — ? 

Margit. 
Han  var  mig  aldrig  kær; 
hans  guld  var  alt,  hvad  mig  hilded ; 
talte  han  til  mig,  sad  han  mig  nær, 
blev  mit  sind  af  kvide  forvildet. 

(slar  hænderne  sammen.) 

Og  sådan  har  jeg  levet  i  årene  tre! 

Mit  liv  var  en  evig,  en  endelos  ve. 

Dit  komme  rygtedes;  visst  du  kender 

den  stolthed,  som  dybt  i  mit  hjerte  brænder; 

jeg  dulgte  min  nød,  jeg  gemte  min  kvide; 

thi  du  måtte  mindst  af  alle  den  vide. 

Gud  m  u  n  d 

(bevæget). 

Og  derfor  var  det,  du  vendte  dig  bort  — . 
Margit 

(uden  at  se  på  ham). 

Jeg  tænkte,  du  kom  for  at  spotte  min  vånde. 

Gudmund. 
Margit,  kunde  du  tro  —  ? 

Margit. 

Nu,  kort 
og  godt,  der  var  grund  nok  for  hånde. 
Dog,  himlen  være  takket,  nu  er  det  forbi; 
jeg  står  ikke  længer  alene; 
om  barmen  er  jeg  så  let  og  fri, 
som  et  barn  under  abildgrene. 

(farer  sammen  i  skræk.) 

Ah ,     hvad    falder    mig    ind !       Hvor    kunde    jeg 

glemme  — ! 
Alle  helgene  se  til  mig  nådigt  ned! 
Fredløs,  sagde  du  — ? 

Gudmund 

(smiler). 

Nu  er  jeg  hjemme; 
her  lader  mig  kongens  mænd  med  fred. 

Margit. 
Men  du,  som  nylig  stod  højt  i  agt,   — 
sig  mig  hvorlunde  — : 

Gudmund. 

Snart  er  det  sagt. 
Du  ved,  jeg  var  i  de  franske  riger, 
da  kansleren,  Audun  fra  Hægranæs,  drog 
did  fra  Bergen  med  et  fyrsteligt  tog, 
at  føre  prinsessen  med  svende  og  piger 

og  skatte  til  Norge  som  kongens  brud. 

Herr  Audun  var  så  fager  og  prud ; 

prinsessen  var  den  livsaligste  kvinde. 

Hendes  ojne  kunde  bede  den  varmeste  bøn;   — 

de  talte  tilhobe,   de  hvisked  i  Ion 

Hvorom?    Det  var  svært  at  finde.   - 

Det  var  sig  en  nat;  jeg  læned  mig  tyst 

op  imod  snekkens  side ; 

mine  tanker  stævned  mod  Norges  kyst 

alt  med  de  måger  hvide. 

Da  hvisked  to  roster  bag  ved  min  ryg;  - 

jeg  vendte  mig  om;  —  det  var  ham  og  hende; 

de  så  mig  ikke;  jeg  sad  så  tryg; 

dog  kunde  jeg  begge  kende. 

Hun  så  på  ham  med  et  klageligt  blik 

og  hvisked:  ak,   dersom  farten  gik 

mod  syd  til  de  dejlige  lande, 

og  var  vi  alene  på  snekken,  vi  to, 

da  tror  jeg  for  visst  mit  hjerte  fandt  ro, 

da  brændte  visst  ikke  min  pande ! 

Genmæled  herr  Audun;  hun  svared  ham  kæk, 

svared  med  ord  så  hede,  så  vilde; 

jeg  så  hendes  ojne  som  stjerner  spille; 

hun  bad  ham  — 

(afbrydende.) 

Det  greb  mig  med  rædsel  og  skræk. 

Margit. 
Hun  bad  —  ? 

Gudmund. 
Jeg  for  op;  i  hast  de  forsvandt; 
alene  stod  jeg  på  skibets  dæk;  — 

(tager  en  liden  flaske  frem.) 

men  hvor  de  havde  siddet,   denne  jeg  fandt. 


Mareit. 


Oer  den  — ? 


Gudmund 

(med  dæmpet  stemme). 

Den  rummer  en  gadefuld  saft;  — 
en  dråbe  deraf  i  din  uvens  bæger,   — 
så  sagtelig  sygner  hans  livsenskraft, 
og  intet  i  verden  ham  hjælper  og  læger. 

Margit. 
Men  sig  mig  —  ? 

Gudmund 

(hviskende). 

Den  var  for  kongen  bestemt. 

Margit. 
Alle  helgener! 

Gud  m  u  n  d 

(idet  han  atter  forvarer  flasken). 

Vel,  at  jeg  fik  den  gemt.   — - 
Tre  dage  efter  var  farten  tilende. 
Så  lønligt  flygted  jeg  med  mine  svende; 

jeg  vidste  jo  nok,   i  kongens  hal 
vilde  Audun  listelig  volde  mit  fald,  — 
vilde  forklage  mig  — 

Margit. 

Nu  er  forbi 
din  værste  nød;  snart  er  alt  ved  det  gamle. 

Gudmund. 
Alt?    Nej,  Margit,   —  dengang  var  du  fri. 

Margit. 
Du  mener  — ? 

Gudmund. 
Jeg?    Intet.     Å,   lad  mig  samle 
mine  tanker;  jeg  er  så  frejdig  og  fro 
fordi  jeg,   som  fordum,  er  hos  eder  to. 
Men,  sig  mig,  —  Signe  —  ? 

Margit 

(peger  smilende  mod  doren  til  venstre). 

Hun  kommer  snart. 
Hun  må  jo  pynte  sig  lidt  for  sin  frænde, 
og  det  er  vel  ikke  gjort  i  en  fart. 

Gudmund. 
Jeg  må  se,   om  hun  endnu  kan  mig  kende. 

(han  går  ud  til  venstre.) 

Margit 

(ser  efter  barn). 

Hvor    han    er    fager    og    mandig,    (med  et  suk.) 
Der    er    ikke    megen    lighed    mellem    ham  og  — 

(rydder    lidt    op    ved    drikkebordet ,     men    standser    igen    dermed.) 

Dengang  var  du  fri,  sagde  han.  Ja,  dengang! 
(kort  tausbed.)  Det  var  en  sælsom  fortælling,  den 
om  prinsessen,  som  — .  Hun  havde  en  anden 
kær,  og  så  — .  Ja,  disse  kvinder  i  de  fremmede 
lande,  —  jeg  har  hørt  det  før,  —  de  er  ikke 
veke    som    vi;    de    ræddes    ikke    for    at    gore    en 

tanke     til     dåd.       etager  et  bæger,  som  står  på  bordet.)        Af 

dette  bæger  drak  Gudmund  og  jeg  på  et 
frydeligt  gensyn,  da  han  rejste.  Det  er  fast  det 
eneste  arvestykke,  jeg  bragte  med  til  Solhaug. 
(sætter  bægeret  ind  i  et  vægskab.)  Hvor  blid  denne  som- 
merdag er.  Her  er  så  lyst  herinde.  Så  lifligt 
har  ikke  solen  skinnet  i  tre  år. 

(Signe,  og  efter  bende  Gudmund  kommer  ind  fra  venstre.) 

Signe 

(lober  leende  hen  til  Margit). 

Ha-ha-ha!    Han  vil  ikke  tro,   det  er  mig! 
Margit 

(smilende,  til  Gudmund). 

Ser  du;  mens  fjernt  fra  bygden  du  vandred, 
har  også  hun  sig  så  stærkt  forandret. 

Gudmund. 
Tilvisse!    Men  at  hun  skulde  — !  Nej,  nej, 

det  var  dog  aldrig  faldet  mig  ind. 

(griber  Signes  hænder  og  ser  på  hende.) 

Og  dog,  dit  uskyldige  barnesind 

læser  jeg  endnu  i  ojnene  blå;  — 

hvor  kan  jeg  da  længer  tvile  derpå! 

Jeg  må  le,  når  jeg  mindes,   hvor  tidt  jeg  har 

tænkt  dig  sålunde,   som  dengang  jeg  bar 

dig  på  mine  arme.     Da  var  du  et  barn; 

nu  er  du  en  huldre,   som  kogler  og  gækker. 

Signe 

(truer  med  fingeren). 

Ja,   vogt  dig!    Hvis  hulderens  harme  du  vækker, 
pas  på,   —  hun  hilder  dig  i  sit  garn! 

Gudmund 

(hen  for  sig). 

Næsten  bæres  mig  for,  som  det  alt  var  sket. 

Signe. 
Men  vent;  du  har  jo  end  ikke  set 
hvorlunde  jeg  har  holdt  din  harpe  i  ære. 

(idet  hun  går  ud  til  venstre.) 

Nu  må  du  mig  alle  dine  kvæder  lære ! 
Gudmund 

(sagte,  ser  efter  hende). 

Sprungen  ud  som  den  fagreste  rosenblomme, 
der  endnu  var  knop  ved  dagens  komme. 


4* 
Signe 

(bringer  harpen). 


Se  her! 


Gudmund 

(griber  den). 

Min  harpe!    Så  blank  som  for! 

(slår  nogle  toner.) 

Der  er  endnu  klang  i  de  gamle  strenge;   — 
nu  skal  du  ikke  længer  på  væggen  hænge  — 

Margit 

(ser  ud  i  baggrunden). 

Hist  kommer  vore  gæster. 
Signe 

(mens  Gudmund  indleder  sin  sang). 

Hys,   —  stille!    Å  hor! 
Gudmund 

(synger). 
Jeg  vandred  i  lien  så  tung  og  så  ene ; 
De  småfugle  kviddred  fra  busker  og  grene ; 
så  listeligt  kviddred  de  sangere  små: 
hor  til.   hvordan  kærlighed  monne  opstå ! 

Den  vokser  som  eken  i  årene  lange ; 
den  næres  ved  tanker  og  sorger  og  sange. 
Den  spirer  så  let ;   i  den  flygtigste  stund 
fæster  den   rødder  i  hjertets  grund ! 

(Han  går  under  efterspillet   op   mod  baggrunden,   hvor  han   sætter 
harpen  fra  sig.j 

Signe 

(tankefuld,  gentager  for  sig  selv). 
Den  spirer  så  let;   i   den  flygtigste  stund 
fæster  den  rødder  i  hjertets  grund. 

Margit 

(adspredt). 

Talte  du  til  mig?  —  Jeg  horte  ikke  ret  — ? 

Signe. 
Jeg}    Nej  visst  ikke.     Jeg  mente  kun  — 

(synker  atter  hen  som  i  drømme.) 

Margit 

(halv  hojt;  ser  frem  for  sig). 
Den  vokser  som  eken  i  årene  lange; 
den  næres  ved  tanker  og  sorger  og  sange. 

Signe 

(opvågnende). 

Du  siger,  at  — ? 

Margit 

(farer  med  handen  over  panden). 

A,    det    var    intet.       Kom;    vi    må    gå    vore 
gæster  i  mode. 

(Bengt  kommer  med  mange  gæster,   mænd  og  kvinder,  ind 
gennem  svalegangen.) 

Gæsterne 

C  synger): 
Over  tilje  med   sang  og  strengespil 

i  gildestuen  vi  træde. 
Guds  fred  vi  ønsker  den  frue  mild ; 
vi  ønsker  både  gammen  og  glæde. 
Gid  altid  en  himmel,  så  lys  som  idag, 
over  Solhaugs  tag 
må  sis  brede! 


AXDEN  AKT. 


(En  birkelund,  der  støder  op  til  huset,  hvoraf  et  hjorne  ses  til 
venstre.  En  fodsti  fører  op  i  lien  i  baggrunden.  Til  hojre  for 
stien  fosser  en  elv  nedover  og  taber  sig  mellem  fjeldstykker  og 
stene.  Det  er  lys  sommernat.  Døren  til  huset  star  åben;  vinduerne 
er  oplyste.     Musik  hores  derinde.; 

Gæsterne 

(synger  i  gildestuen). 
Lad  fedlen  klinge;   ved  strengeklang 
træder  vi  dansen  den  nat  så  lang. 
Hvor  lystigt  at  trine  på  tilje ! 
Den  jomfru  brænder  så  skær  som  et  blod ; 
det  er  sig  den  smådreng,  bold  og  god, 
han   favner  den  væne  lilje! 

(Knut  Gæsling  og  Erik  fra  Hægge  kommer  ud  fra  huset. 
Musik,  dans  og  lystighed  vedbliver  under  det  følgende  at  lyde 
dæmpet  derinde.) 

Erik. 
Bare    det    ikke    kommer    til    at    angre    dig, 
Knut. 

K  n  u  t . 
Lad  du  mi^  om  det. 

Erik. 
Ja,  ja,  voveligt  er  det  dog.  Du  er  kongens 
foged.  Der  udgår  herrebud  til  dig,  at  du  skal 
fange  Gudmund  Alfsøn,  hvor  du  kan  komme 
over  ham.  Og  nu,  da  du  har  ham  lige  i  næven, 
så  tilsiger  du  ham  dit  venskab  og  lader  ham 
færdes  frit,  hvor  det  lyster  ham. 

Knut. 
Jeg  ved,  hvad  jeg  gor.  I  hans  egen  stue 
har  jeg  sogt  ham,  og  der  var  han  ikke  at  finde. 
Og  dersom  jeg  nu  forsøgte  på  at  gribe  ham 
her,  —  mener  du  da,  at  fru  Margit  var  tilsinds 
at  give  mig  Signe  til  hustru? 

Erik 

(langtrukket). 

Nej,  med  det  gode  blev  det  vel  ikke,  men  — 

Knut. 
Og  med  det  onde  gad  jeg  nødig  gå  frem. 
Gudmund  er  jo  også  min  ven  fra  gamle  tider; 
og  han  kan  gøre  mig  nytte,  (bestemt.)  Derfor 
bliver  det,  som  jeg  har  sagt.  Ikveld  skal  ingen 
her  på  gården  vide,  at  Gudmund  Alfson  er  fred- 
løs; —  imorgen  får  han  se  at  hjælpe  sig  selv. 

Erik. 
Ja,  men  kongens  lov: 

Knut. 
Å,  kongens  lov!  Du  ved  lige  så  godt  som 
jeg,  kongens  lov  agtes  ikke  stort  her  inde  i 
bygderne.  Skulde  kongens  lov  gælde,  så  måtte 
mangen  staut  karl  iblandt  os  bode  både  for  brude- 
rov og  manddrab.  —  Kom  nu  her!  Jeg  gad 
vide,   hvor  Signe  — ? 

(de  går  ud  til  hojre.) 
(Gudmund  og  Signe  kommer  nedover  fodstien  i  baggrunden.) 

Signe. 
A  tal!    Bliv  ved!    Lad  mig  lytte  dertil; 
det  høres  som  det  væneste  strengespil. 

Gud  m  und. 
Signe,   min  fagre,  min  yndelige  lilje! 

Signe 

(med  glad  og  stille  forundring). 

Jeg  —  jeg  er  ham  kær! 

Gudmund. 

Det  er  ingen  som  du. 

Signe. 
Jeg  skulde  mægte  at  binde  din  vilje; 
jeg  skulde  mægte  at  fylde  din  hu! 
A,  tor  jeg  tro  dig? 

Gudmund. 
♦  Det  tor  du  for  sandt. 

Hør  mig,  Signe.     Medens  årene  randt 

tænkte  jeg  trofast  både  vinter  og  sommer 

på  eder  to,  mine  fagreste  blommer. 

Men  jeg  kunde  ikke  fuldt  mine  tanker  forstå;  — 

da  jeg  rejste,   var  du  som  alferne  små,   — 

som  alferne  små,  der  færdes  i  skove 

og  lege  som  bedst,  når  vi  drømme  og  sove. 

Men  idag,  da  jeg  stod  i  Solhaugs  stue, 

da  forstod  jeg  mig  selv  tilfulde,   — 

forstod,   at  Margit  var  sa  stolt  en  frue, 

men    du  den  allerdejligste  blandt  ungmøer  hulde. 

Signe, 

(der  kun  halvt  har  lyttet  til  hans  ord). 

Jeg  mindes,  vi  sad  ved  arnens  glød 
en  vinterkveld,   —  nu  er  det  længe  siden;   — 
du  sang  for  mig  om  den  jomfru  liden, 
som  nokken  havde  lokket  ned  i  sit  skød. 
Der  glemte  hun  bort  både  fader  og  moder; 
der  glemte  hun  bort  både  søster  og  broder; 
hun  glemte  bort  både  himmel  og  jord, 
hun  glemte  sin  gud  og  hvert  kristent  ord. 
Men  tæt  under  strande  den  smådreng  stod; 
han  var  tilsinde  så  mødig  og  mod ; 
med  kvide  han  slog  sin  harpes  strenge, 
så  vide  det  klang  både  lydt  og  længe. 
Den  jomfru  liden  pa  tjernets  bund 
vågned  derved  af  sin  tunge  blund: 
nokken  måtte  slippe  hende  ud  af  sit  skod; 
mellem  liljerne  hen  over  vandet  hun  flød;  — • 

da  kendte  hun  igen  både  himmel  og  jord, 
da  fatted  hun  tilfulde  både  gud  og  hans  ord. 

Gud  m  und. 
Signe,  min  dejligste  blomme! 

Signe. 

Som  hun 
gik  også  jeg  i  en  drømmende  blund; 
de  gådefulde  ord,  du  ikveld  har  mig  sagt 
om  kærligheds  magt,   har  mig  frydeligt  vakt. 
Aldrig  tyktes  himlen  mig  for  så  blå, 
aldrig  så  fager  den  verden  vide; 
mig  tykkes,  jeg  kan  fuglenes  røst  forstå, 
når  jeg  vandrer  med  dig  under  lide. 

Gudmund. 
Så  mægtig  er  elskov;  —  i  menneskets  bryst 
vækker  den  tanker  og  længsel  og  lyst.   — 
Men  kom,   lad  os  begge  til  din  søster  gå  ind. 

Signe 

(undselig). 

Vil  du  sige  hende  — ? 

Gudmund. 

Alt  bør  hun  kende. 

Signe 

(som  for). 

Ak,   gå  da  alene;  —  jeg  ved  det,  min  kind 
vil  derinde  af  blusel  brænde. 

Gudmund. 


Nu  godt;  jeg  går. 


Signe. 
Og  jeg  venter  dig  her; 

(lytter  mod  højre.) 

eller  bedre,   —  nede  ved  elven,  der 

hører  jeg  Knut  Gæsling;  der  er  piger  og  svende. 

Gudmund. 
Der  bier  du? 

Signe. 
Til  du  har  talt  med  hende. 

(Hun  går  ud  til  højre.     Gudmund  går  ind  i  huset.) 
(Margit  kommer  fra  venstre  bag  ved  huset.) 

Margit. 
I  stuen  er  både  gammen  og  glæde; 
fruer  og  svende  monne  dansen  træde. 
Det  blev  mig  så  lummert  om  pande  og  bryst; 
Gudmund  var  ikke  derinde. 

(ånder  dybt.) 

Herude  er  det  godt;  her  er  det  tyst, 
her  svaler  mig  nattens  vinde. 

(grublende  taushed.) 

Denne  hæslige  tanke  — ;  jeg  kan  ej   forstå  — ; 
den  følger  mig,  hvor  jeg  end  monne  gå. 
Flasken,  —  der  rummer  en  gådefuld  saft  —  ? 
En  dråbe  deraf  i  min  —  uvens  bæger,  — 
så  sagtelig  sygner  hans  livsenskraft, 
og  intet  i  verden  ham  hjælper  og  læger. 

(atter  taushed.) 
Henrik  Ibsen:    Gildet  på  Solhaug.  c 

Vidste  jeg,  at  Gudmund  —  ;  havde  han  mig  kær,  — 
da  agted  jeg  lidet  — 

(Gudmund  kommer  ud  gennem  husdoren.) 

Gudmund. 

Margit,   er  du  der? 
Hvi  går  du  så  alene?  Jeg  har  søgt  dig  overalt. 

Margit. 
Derinde  er  lummert,  herude  så  svalt. 
Ser  du,   hvorlunde  de  tåger  hvide 
sagtelig  hen  over  myren  glide? 
Her   er  ikke  hverken  mørkt  eller  lyst; 
det  er  midt  imellem  begge  — 

(hen  for  sig.) 

ret  som  i  mit  bryst. 

(ser  på  ham.) 

Ej  sandt,   —  når  du  færdes  i  slig  en  nat, 
du  ved  ikke  selv  hvordan  det  er  fat; 
men  du  føler,  der  rører  sig  et  lønligt  liv 
i  busk  og  i  blad,   i  blomster  og  siv! 

(med  pludselig  overgang.) 

Ved  du,   hvad  jeg  ønsker? 

Gudmund. 

Nu? 

Margit. 

At  jeg  var 
huldren,   som  sidder  i  lien  derinde. 
Hvor  skulde  jeg  listigt  min  trolddom  spinde! 
Tro  mis:  — ! 

Gudmund. 
Hvad  fattes  dig,  Margit?    Svar! 

Margit 

(uden  at  hore  på  ham). 

Hvor  skulde  jeg  kvæde,  hvor  skulde  jeg  klage! 
Klage  og  kvæde  både  nætter  og  dage! 

(med  stigende  heftighed.) 

Hvor  skulde  jeg  lokke  den  frejdige  svend 
gennem  lierne  grønne  til  bergets  kammer;  — 
der  kunde  jeg  glemme  al  verdens  jammer; 
der  kunde  jeg  brænde  og  leve  med  min  ven! 

Gudmund. 
Margit!    Margit! 

Margit 

(stedse  voldsommere). 

Ved  midnatsstund 
sov  vi  i  lien  den  sødeste  blund;  — 
og  rammed  mig  døden,  når  solen  randt,   —  - 
hvor  lystigt  at  dø  på  slig  vis;  —  ej  sandt? 


Gudmund. 


Du  er  syg! 


Margit 

(brister  ud  i  latter). 

Ha,  ha,  ha!    A,   lad  mig  le! 
Lad  mig  le!    Det  gør  mig  så  godt. 

Gudmund. 

Jeg  kan  se, 

Du  har  endnu  det  samme  ustyrlige  sind, 
som  fordum  — 

Margit 

(pludselig  alvorlig). 

Du  må  ikke  undres  derover; 
det  er  kun  ved  midnat,  når  menneskene  sover; 
om  dagen  er  jeg  så  ræd  som  en  hind. 
Og  hvad  er  det  vel  mere?   Mindes  dig  kun 
hine  kvinder  i  fremmede  lande,  —  hun, 
den  fagre  prinsesse;  —  se,   hun  var  vild; 
mod  hende  er  jeg  som  lammet  mild. 
At  længes  og  hige  hun  voved  ej  blot; 
hun  pønsed  på  dåd;  og  se  det  — 

Gudmund. 

Det  er  godt, 
du  minder  mig  derom;  jeg  vil  ikke  længer 
gemme  på  det,  jeg  så  lidet  trænger. 

(tager  flasken  frem.) 

Margit. 
Flasken!    Du  mener  — ? 

Gudmund. 

Jeg  gemte  den,  fordi 
jeg  tænkte,  med  den  at  løse  mig  fri, 
hvis  kongens  mænd  skulde  komme  mig  nær. 
Men  alt  fra  ikveld  har  den  mistet  sit  værd; 
nu  vil  jeg  stride  med  arm  og  med  sværd, 

byde  frænder  og  venner  op  til  det  sidste, 
for  min  frihed  og  livet  at  friste. 

(vil  kaste  flasken  imod  et  fjeldstykke.) 

Margit 

(griber  hans  arm). 

Nej  vent!    Lad  mig  få  den. 
Se  så! 

Gudmund. 
Du  vil  —  ? 

Margit. 
Skænke  den  til  nokken  dernede. 
Han  har  mig  så  tidt  forlystet  med  sit  spil 
og  sunget  mig  mangt  underligt  kvæde. 
Giv  hid. 

(tager  flasken  ud  af  hans  hånd.) 

Der  er  den! 

(lader  som  om  hun  kasted  den  i  elven.) 

Gudmund 

(går  mod  højre  og  ser  ned  i  dybet). 

Kasted  du  den  ud? 
Margit 

(idet  hun  skjuler  flasken). 

Ja  visst;  du  så  jo  — 

(hvisker,  gar  hen  imod  huset.) 

Nu  hjælpe  mig  gud! 
Nu  må  det  briste  eller  bære! 

(hojere.) 

Hor,  Gudmund! 

Gudmund 

(nærmer  sig). 

Hvad  vil  du  ? 

Margit. 

Et  må  du  mig  lære: 
du  må  tyde  mig  grant  det  gamle  kvæde, 
som  er  gjort  om  kirken  dernede. 
Det  var  sig  en  frue  og  dertil  en  svend; 
alt  så  havde  de  hinanden  kær 
Den  dag  de  bar  hende  til  jorden  hen, 
han  blodede  ved  sit  sværd. 
Hun  jordedes  syd  under  kirkevæg, 
han  stædtes  til  mulde  i  nord;  — 
der  trivedes  fordum  hverken  siljer  eller  hæg 
alt  i  den  viede  jord;  — 
men  næste  vår  på  de  grave  to 
der  vokste  de  fagreste  liljeblommer; 
over  kirketaget  så  monne  de  gro 
og  grønnes  tilhobe  både  vinter  og  sommer. 
Kan  du  tyde  mig  det  kvæde? 

Gudmund 

(ser  forskende  på  hende). 

Jeg  ved  ikke  ret  — 

Margit. 
Vel  sandt,   det  kan  tydes  på  mange  sæt; 
men  jeg  tror  nu  den  retteste  mening  er: 
kirken  kan  ej  skille  to,  som  har  hinanden  kær. 

Gudmund 

(sagte). 

Alle  helgener,  dersom  — !  Da  er  det  på  tide, 
at  hun  får  det  hele  at  vide. 

(højt} 
Svar  mig,  Margit,   —  vil  du  mit  held? 

Margit 

(glad.  bevæget). 

Om  jeg  vil! 

Gudmund. 
Ja,  jeg  mener  — 

Margit. 

Sig  frem! 

Gudmund. 

Nu  vel. 
Du  kunde  gøre  mig  så  rig  og  så  fro  — 

Margit 

(frembrydende). 

Gudmund ! 

Gudmund. 
Hør  mig;  jeg  vil  dig  fortro  — 

(Han  standser  pludselig.     Stemmer  og  latter  hores  henne  ved 
elvebredden.) 

(Signe  og  nogle  unge  piger  kommer  fra  højre.    Knut.  Erik  og 
flere  yngre  mænd  er  i  følge  med  dem.) 

Knut 

(endnu  i  frastand). 

Gudmund  Alfsøn!  Vent;  jeg  må  tale  et  ord 
med  dig. 

(Han  bliver  stående  i  samtale  nled  Erik.    De  øvrige  fremmede  går 
imidlertid  ind  i  huset.) 

Margit 

(for  sig  selv). 

Gøre  ham  så  rig  og  fro  — !  Hvad  kan  han 
andet  mene,  end  — !  (halvhøjt.)  Signe,  —  kære, 
kære  søster! 

(Hun  griber  Signe  om  livet  og  går  samtalende  med  hende  op  mal 
baggrunden.) 

Gudmund 

(sagte,  idet  han  folger  dem  med  øjnene). 

Ja,  sådan  er  det  rådeligst.  Både  Signe  og 
jeg  må  fra  Solhaug.  Knut  Gæsling  har  jo  vist 
sig  som  min  ven;  han  hjælper  mig  nok. 

Knut 

(sagte  til  Erik). 

Jo,  jo,  siger  jeg;  Gudmund  er  hendes 
frænde;  han  kan  bedst  tale  min  sag. 

Erik. 
Nå,  som  du  vil  da. 

(han  går  ind  i  huset.) 

Knut 

(kommer  nærmere.) 

Hor,   Gudmund  — 

Gudmund 

(smilende). 

Kommer  du  for  at  sige  mig ,  at  du  ikke 
længer  tor  lade  mig  gå  fri  r 

Knut. 
Tor?    Vær    du    rolig   for  det;  Knut  Gæsling 
tor  alt,    hvad  han  vil.     Nej,    det  er  noget  andet. 
—  Du    ved   jo,    jeg   gælder  her  i  bygden  for  en 
vild,  ustyrlig  karl  — 

Gudmund. 
Ja,  og  hvis  ikke  rygtet  lyver,  så  — 

Knut. 
A    nej,    mangt  og  meget  kan  jo  være  sandt 
nok.     Men  nu  skal  du  hore  — 

(de  går  i  samtale  opover  mod  baggrunden.) 

Signe 

(til  Margit,  idet  de  kommer  nedover  ved  huset). 

Jeg  forstår  dig  ikke.  Du  taler,  som  om  en 
uventet  lykke  var  bleven  dig  til  del.  Hvad  er 
det  vel,  du  mener: 

Margit. 
Signe,    —    du    er    et    barn    endnu;    du    ved 
ikke  hvad  det  vil  sige  at  færdes  i  en  evig  rædsel 
for    at  — .    (pludselig  afbrydende.)     Tænk    dig,    Signe, 
at  måtte  visne  os  dø  uden  at  have  levet! 

Signe 

(ser  forundret  og  hovedrystende  på  hende). 

Nej  men,   Margit  — ? 

Margit. 
Ja,  ja,   du  fatter  det  ikke;   lige  godt  — 

(de  g3,r  samtalende  opover  igen.) 
(Gudmund  og  Knut  kommer  nedover  på  den  anden  side.) 

Gudmund. 
Nu,    hvis  det  er  sådan  fat,  —  dersom  dette 
vilde  liv  ikke  huer  dig  længer,  så  vil  jeg  skænke 
dig    det    bedste    råd,    som    nogen    ven  har  i  eje: 
fæst  dig  en  ærbar  ungmø  til  hustru. 

Knut. 
Se,    se.     Og  hvis  jeg  nu  sagde  dig,    at    det 
er  lige  det  samme,  jeg  har  tænkt  på? 

Gudmund. 
Held    og    lykke   da,    Knut  Gæsling!    Og    nu 
må  du  vide,  at  også  jeg  — 

Knut. 
Du?    Går  du  også  med  slige  tanker? 

Gudmund. 
Ja    vel   gør  jeg;  —  men  kongens  vrede  — ; 
jeg  er  jo  en  fredlos  mand  — 


59 

Knut. 
Ej,  det  skal  du  lidet  agte.     Der  er  jo  ingen 
her,  uden  fru  Margit,    som    ved    besked    om    det 
endnu;    og    så  længe  jeg  er  din  ven,    så  har  du 
en,  du  fuldt  kan  lide  på.     Hør  nu  bare  — 

(han  fortsætter  hviskende,  idet  de  igen  gar  opover.) 

Signe , 

(idet  hun  og  Margit  atter  kommer  tilbage;. 

Men  så  sig  mig  da,  Margit  — ! 

Margit. 
Mere  tør  jeg  ikke  sige  dig. 

Signe. 
Da    vil   jeg    være    ærligere    mod    dig.      Men 
svar  mig  først  på  et.     Undselig,  nolende.)     Er  der  — 
er  der  ingen,   som  har  sagt  dig  noget  om   mig? 

Margit. 
Om  dig:     Nej;  hvad  skulde  det  være? 

Signe , 

(som  for;  ser  ned  for  sig). 

Du    spurgte    mig    imorges:     hvis    en    bejler 
red  sig  hid  — ? 

Margit. 
Det    er    sandt,     (sagte.)      Knut    Gæsling    — ; 
skulde    han     allerede    — ?    (spændt,  til  Signe.;     Nu? 

Osr  så? 

Signe 

(sagte,  jublende). 

Bejleren  er  kommen  1  Han  er  kommen, 
Margit!  Dengang  vidste  jeg  ikke,  hvem  du 
mente;  men  nu  — ! 

Margit. 
Og  hvad  har  du  svaret  ham? 

Signe. 

A,    det    Ved   jeg  ikke.     (slår  armene  om  hendes  hals.) 

Men  verden    tykkes  mig  så  fager  og  rig  fra  den 
stund,     han    sagde   mig,    at  han  havde  mig  kær. 

Margit. 
Men,    Signe,    Signe;    jeg  fatter  ikke,    at    du 
så    snart    — !     Du    har    jo     neppe     kendt     ham 
før  idag. 

Signe. 
A,    jeg    forstår    mig  endnu  så  lidet  på  kær- 
lighed; men  det  ved  jeg,    sandt  er  det,    som  der 
står  i  visen: 

den  spirer  så  let;  i  den  flygtigste  stund 
fæster  den  rødder  i  hjertets  grund  — 

Margit. 
Lad  så  være.     Og    når    så    er,    da    har   jeg 
ikke  længer  nødig  at  dølge  noget  for  dig.     Ah  — 

(Hun  standser  pludselig,  da  hun  ser  Knut  og   Gudmund  komme 
nærmere.) 

Knut 

(fomojet). 

Se,  det  må  jeg  vel  lide,  Gudmund.     Her  er 
min  hånd. 

Margit 

(sagte;. 

Hvad  er  det? 

Gudmund 

(til  Knut;. 

Og  her  er  min. 

(de  ryster  hinandens  hænder.) 

Knut. 

Men  nu  vil  vi  også  nævne,  begge  to,  hvem 
det  er  — 

Gudmund. 
Godt.      Her    på    Solhaug,     mellem    alle    de 
fagre  kvinder,  har  jeg  fundet  den,  som  — 

Knut. 
Jeg    lige    så.       Og    jeg    forer    hende    herfra 
endnu  inat,  hvis  det  gores  behov. 

Margit, 

(der  ubemærket  har  nærmet  sig). 

Alle  helg-ener! 

Gudmund 

(nikker  til  Knut). 

Det  samme  er  også  min  agt. 
Signe, 

(der  ligeledes  har  lyttet). 

Gudmund! 

Gudmund  og  Knut, 

(hviskende  til  hinanden,  idet  de  begge  peger  på  Signe). 

Der  er  hun. 


G  u  d  m  u  n  d 

(studsende). 

Ja,   min. 

Knut 

(ligeså). 

Nej,  min! 

Margit 

(sagte,  halvt  forvildet). 

Signe! 

Gudmund 

(som  før,  til  K  n  u  t). 

Hvad  mener  du  med  det? 

Knut. 
Det  er  jo  Signe,   som  jeg  vil  — 

Gudmund. 
Siene!     Siene  er  min  fæstemø  for  eud. 

Margit 

(med  et  Bkrig). 

Hende  var  det !     Nej ,   —  nej ! 
Gudmund 

(sagte,  idet  han  ser  hende). 

Margit!     Hun  har  hart  alt. 

Knut. 
Ej,   ej;    er  det  sådan  fatr     Hør,    fru  Margit, 
I  har  ikke  nødig  at  lade  så  forundret;  jeg  skønner 
nu  det  hele. 

Margit 

(til  Signe). 
Men    du  Sagde   JO    nys    ?    tfatter  pludselig  sammen- 
hængen.)   Gudmund  var  det,   du  mente! 

Signe 

(forundret). 

Ja,    vidste    du    ikke    det!     Men    hvad    fattes 

dig,  Margit? 

Margit 

(med  næsten  toneløs  stemme). 

Å  intet,  intet. 

Knut 

'til  Margit). 

Og  imorges,  da  I  fik  mit  ord  på,  at  jeg 
ingen  ufred  skulde  yppe  her  ikveld,  —  I  har  da 
vidst,  at  Gudmund  Alfsøn  var  ivente.  Ha,  ha, 
bild  jer  aldrig  ind,  at  I  kan  drive  gæk  med  Knut 
Gæsling!     Siene    er    bleven    mig     kær.       Endnu 

før  middag  var  det  bare  mit  ubesindige  løfte, 
som  drev.  mig  til  at  bejle  efter  hende;  men 
nu  — 

Signe 

(til  Margit). 

Han?     Det  var  bejleren,  du  tænkte  på? 


Margit. 


Stille,  stille! 


K  n  u  t 

(hårdt  og  bestemt). 

Fru  Margit,  —  I  er  hendes  ældre  søster;  et 
svar  skal  I  give  mig. 

Margit 

(kæmpende  med  sig  selv). 

Signe  har  alt  kåret  sin  brudgom;  —  jeg  kan 
intet  svare. 

Knut. 

Det  er  godt;  så  har  jeg  ikke  mere  at  gøre 
på  Solhaug.  Men  efter  midnat,  — -  mærk  jer 
det,  —  da  er  dagen  til  ende;  da  tør  I  nok  få 
se  mig  igen,  og  så  får  lykken  råde  for,  hvem 
der  skal  føre  Signe  fra  gården,  Gudmund  eller  jeg. 

Gudmund. 
Ja,    prøv    du    kun;    det    skal    koste    dig    så 
blodig  en  pande! 

Signe 

(angst). 

Gudmund!     For  alle  heleener  — ! 

Knut. 
Vær  spag;  vær  bare  spag,  Gudmund  Alfsøn  ! 
Før  solen  rinder  skal  du  være   i   min  magt.     Og 

hun,    —    din    fæstemø    — .       (går  hen  til  døren,'  vinker  og 

råber  dæmpet.)     Erik!     Erik,    kom    her!     Afsted    til 

VOre     frænder  !       (truende,  mens  Erik  viser  sig  i  doren.)     Ja, 

ve  jer  alle,  når  jeg  kommer  igen! 

(Han  og  Erik  går  ud  til  venstre  i  baggrunden.) 

Signe 

(sagte  til  Gudmund). 

A,  men  så  sig  mig,  hvad  skal  alt  dette 
betyde. 

Gudmund, 

(hviskende). 

Vi  må    begge    rejse  fra  Solhaug  endnu  inat. 

Signe. 
Gud  stå  mig  bi,  —  du  vil  — ! 

Gudmund. 
Tal   ikke    om    det!     Ikke    et    ord    til    noget 
menneske;  ikke  engang  til  din  søster. 

Margit 

(hen  for  sig). 

Hende,  —  hende  er  det!  Hende,  som  han 
knapt  har  tænkt  på  før  ikveld.  Havde  jeg  været 
fri,  så  ved  jeg  nok  hvem  han  havde  kåret.  — 
Ja,  fri! 

(Bengt  og  gæsterne,  mænd  og  kvinder,  kommer  ud  fra  huset.) 
Henrik  Ibsen:     Gildet  på  Solhaug.  6 

Unge  piger  og  svende 

(synger). 

Herude,  herude  skal  gildet  stå, 
alt  mens   de  fugle  blunde, 
hvor  lystigt  at  lege  mellem  blomster  små 
i  birkelunde. 

Herude,   herude  skal  lyst  og  skemt 
lyde   fra  alle   munde, 
al  kvide  må  ende,   når  fedlen  er  stemt 
i  birkelunde. 

Bengt. 
Se,   sådan  skal  det  være!     Det  må  jeg  lide! 
Jeg  er  lystig,    og  min  hustru  ligervis;    og   derfor 
skal  I  være  lystige  alle  sammen. 

En  af  g  æsterne. 
Ja,  lad  os  nu  få  en  stevkamp! 

Mange 

[råber). 

Ja,  ja,  en  stevkamp! 

En  anden  gæst. 
Nej,     lad    være    med    det;    det  vækker  bare 
ufred  i  laget,    (med  dæmpet  stemme.)     I  drages  vel  til 
minde,  at  Knut  Gæsling  er  på  gården  ikveld. 

Flere 

(hviskende  mellem  hverandre). 

Ja,  ja,  det  er  sandt.    I  mindes  sidst,  da  han  — . 
Det  er  bedst  at  vogte  sig. 

En  gammel  mand. 
Men  I,  fru  Margit  — :   jeg  ved,  eders  slægt 
var    altid    sagnkyndig,    og    I    selv    kunde    mange 
vakkre  eventyr,   alt  imens  I  var  barn. 

Margit. 
Ak,    jeg    har    glemt  dem  alle  tilhobe.     Men 
spørg  Gudmund  Alfsøn,  min  frænde;  han  kender 
et  eventyr,  som  er  lystigt  nok. 

Gudmund 

(dæmpet,  bedende). 

Margit  — ! 

Margit. 
Ej,  hvilket  klageligt  ansigt  du  sætter  op! 
Vær  lystig,  Gudmund!  Vær  lystig!  Ja,  ja,  det 
falder  dig  ikke  så  let,  kan  jeg  tro.  (leende,  til  gæ- 
sterne.) Han  har  set  huldren  ikveld.  Hun  vilde 
forlokke  ham;  men  Gudmund  er  en  trofast  svend, 
(vender  sig  atter  til  Gudmund.)  Nu  ja,  eventyret  er  ikke 
endt  endnu.  Når  du  forer  din  hjertenskær  over 
hej  og  gennem  skove,  så  vend  dig  aldrig  om; 
se  dig  aldrig  tilbage;   —  huldren  sidder  bag  hver 

en    busk    Og    ler;    Og    til    slut    (med  dæmpet  stemme. 

idet  hun  træder  tæt  hen  til  ham:)      kommer    du    dog     ikke 

længer  end  hun  vil. 

(hun  gir  over  mod  højre.) 

Signe 

(sagte). 

A  gud,  å  gud! 

Bengt 

(går  fornøjet  om  mellem  gæsterne). 

Ha,  ha,  ha!  Fru  Margit  ved  at  sætte  det 
sammen!  Når  hun  først  vil,  så  gør  hun  det 
meget  bedre  end  jeg. 

Gudmund 

(for  sig  selv). 

Hun  truer;  jeg  må  rive  det  sidste  håb  fra 
hende;  før  bliver  hun  ikke  rolig  tilsinds,  (vender 
sig  til  de  fremmede.)  Jeg  kender  et  lidet  kvæde.  Hvis 
det  lyster  eder  at  høre,  så  — - 

Flere  af  gæsterne. 
Tak,  tak,   Gudmund  Alfsøn! 

(Man  slutter  sig  om  ham,  nogle  siddende,  andre  stående.  Margit 
læner  sig  til  et  træ  foran  til  hojre.  Signe  står  til  venstre  nærved 
huset.) 

Gudmund 

(synger). 

Jeg  red   mig  udi  lunde, 
jeg  sej  led  over  sø ; 
det  var  sig  i  mit  væne  hjem, 
der  fæsted  jeg  min  mø. 

Det  var  den  alfekvinde, 

hun  er  så  led  og  gram : 

ret  aldrig  skal  den  jomfru   skær 

til  kirken  følge  ham. 

Hør  mig,  du  alfekvinde, 
lad  fare  den  besvær; 
to  hjerter  kan  ej   skilles  ad, 
som  har  hinanden  kær! 

En  gammel  mand. 
Det    er    et    vakkert    kvæde.      Se,    hvor    de 
unge    svende    skotter    did    hen.     (peger  mod  pigerne.) 
Ja,  ja,  hver  har  vel  sin,  kan  jeg  tro. 

Bengt 

(gør  miner  til  Margit). 

Ja,  jeg  har  min,  det  ved  jeg  visst.     Ha-ha-ha! 
Margit 

(sagte,  bævende;. 

A,  at  måtte  lide  al  den  spot   og  spe!     Nej, 
nej ;  nu  må  den  sidste  redning  fristes. 

Bengt. 
Hvad  fattes  dig?    Mig  tykkes,  du  er  så  bleg. 

Margit. 

Det  går  Snart  OVer.       (vender  sig  til  gæsterne.)      Det 

bæres  mig  for,  som  jeg  nys  sagde,  jeg  havde 
glemt  alle  mine  eventyr.  Men  jeg  tror  dog,  jeg 
mindes  et. 

Bengt. 
Ret  så,  min  hustru!     Kom  med  det. 

Unge  piger 

(bedende). 

Ja,  fortæl,  fortæl,   fru  Margit! 


Margit. 
Næsten  er  jeg  bange  for,    det    vil    lidet  hue 
jer;  men  det  får  nu  være. 

Gudmund 

(sagte). 

Alle  helgener,  hun  vil  da  vel  ikke  — ! 


Margit. 
Det  var  sig  en  ungmø  fager  og  fin, 
hun  sad  i  sin  faders  gård; 
hun  sømmed  i  silke,  hun  sømmed  i  lin;  — 
så  lidet  den  gammen  forslår. 
Hun  sad  så  ene  med  sorrig  og  gru; 
der  var  tomt  i  hal  og  i  stue; 
den  jomfru  liden  var  stolt  i  hu, 
hende  lysted  at  vorde  en  adelsfrue.   — 
Det  var  sig  bergkongen,  red  han  fra  nord, 
kom  han  til  gårde  med  guld  og  med  svende: 
tredje  dags  natten  hjemad  han  for 
alt  med  sin  brud,   -  -  med  hende. 
I  berget  sad  hun  hel  mangen  sommer, 
af  guldhorn  kunde  hun  mjøden  tømme, 
i  dalen  trives  de  yndigste  blommer,  — 
hun  sanked  dem  kun  i  drømme.  — 
Det  var  sig  den  ungersvend  bold  og  god; 
vel  kunde  han  lege  på  gyldne  strenge; 
det  klang  til  bergets  inderste  rod, 


hvor  hun  havde  siddet  så  længe. 

Så  underligt  blev  hun  tilsinde  derved ;   — 

op  sprang  fjeldets  port  som  en  bue; 

over  dalene  lå  gud  faders  fred, 

og  al  den  herlighed  kunde  hun  skue. 

Det  var  sotn  om  nu,   for  forste  gang, 

hun  var  vækket  til  liv  ved  harpeklang, 

som  om  hun  forst  nu  forstod  at  finde 

den  rigdom,  verden  slutter  inde. 

Og  vel  må  I  vide,  hver  og  en, 

at  den,  som  er  fængslet  til  fjeldets  sten. 

kan  løses  så  let  ved  harpeleg! 

Han  så  hende  bunden,  horte  hun  skreg,   — 

men  han  slængte  sin  harpe  bort  i  en  vrå, 

hejsede  silkesejlet  i  rå, 

stævnede  over  den  salte  so 

til  fremmede  lande  med  sin  fæstemo. 

(i  stigende  lidenskab.) 

Du  legte  så  fagert  på  strengenes  guld; 
thi  svulmer  mm  barm  så  kæk  og  fuld ! 
Jeg  må  ud,  jeg  må  ud  i  de  grønne  dale! 
Jeg  dør  herinde  i  fjeldets  sale! 
Han  håner  mig  kun !     Han  favner  sin  mø 
og  stævner  over  den  salte  sø! 

(skriger.) 

Med  mig  er  det  ude;  berget  er  lukket! 

Solen  lyser  ikke  mere;  alle  stjerner  er  slukket. 

(hun  vakler  og  segner  afmægtig  over  mod  en  træstamme.) 

Signe 

(grædende,  er  ilet  til  og  opfanger  hende  i  sine  arme). 

Margit!     Min  søster! 

Gudmund 

(på  sair.me  tid,  stotter  hende). 

Hjælp,  hjælp;  hun  dør! 

(Bengt  og  gæsterne  stimler  under  forskrækkede  udråb  sammen 
om  dem.) 


TREDJE  AKT. 


(Stuen  pa  Solhang  ligesom  før  men  nu  i  uorden  efter  gildet. 
Det  er  fremdeles  nat ;  en  mild  dæmring  er  udbredt  over  værelset 
og  over  landskabet  udenfor.) 

(Bengt  står  i  den  åbne  svalegang  med  en  olbolle  i  hånden. 
En  flok  gæster  er  i  færd  med  at  forlade  garden.  Inde  i  stuen 
gar  en  pige  og  rydder  op.) 


Bengt 

(råber  til  de  bortdragende). 

Guds  fred  da,  og  vel  mødt  igen  på  Sol- 
haug!  I  kunde  ellers  gerne  blevet  her  og  sovet 
ud,  I,  lige  så  vel  som  de  andre.  Nå  ja,  ja  — ; 
nej  vent;  jeg  følger  med  til  ledet;  jeg  må  drikke 
jer  til  endnu  en  gang. 

(han  går  ud.) 

Gæsterne 

(synger  i  frastand). 

Guds  fred  og  farvel  til  hver  og  en, 

som  har  på  gården  hjemme! 

Nu  går  vor  sti  over  stok  og  sten ;   — 

frisk  op;   du  må  fedlen  stemme! 

Med  dans  og  med  sang 
skal  vi  korte  den  vej   så  tung  og  lang. 
Hej,   lystig  afsted ! 

(Sangen  taber  sig  mere  og  mere  i  det  fjerne.) 
(Margit  kommer  ind  i  stuen  gennem  døren  til  venstre.) 

Pigen. 
Krist  fri  mig,  min  frue,  er  I  stat  op? 

Margit. 
Jeg  er  frisk  og  vel;  du  kan  gå  ned  og  sove. 
Vent;  sig  mig,  er  alle  gæsterne  borte? 

Pigen. 
Nej ,  ikke  alle ;  en  del  bliver  til  udover  dagen ; 
de  sover  visst  allerede. 

Margit. 
Og  Gudmund  Alfsøn  — ? 

Pigen. 
Han    sover    nok    også.     (peger  mod  højre.)     For 
lidt  siden  gik  han    ind    i    sit    kammer,    der,    lige 
over  gangen. 

Margit. 
Godt;  du  kan  gå. 

(Pigen  går  ud  til  venstre.) 
(Margit  gar  langsomt  hen    over    gulvet,  sætter  sig  ved  bordet 
til  hojre  og  ser  ud  mod  det  abue  vindu.) 

Margit. 

Imorgen  så  drager  vel  Gudmund  herfra, 

han  drager  vel  ud  i  den  verden  vide; 

jeg  sidder  igen  med  min  husbond,   og  da  — ; 

mig  vil  det  gå  som  blomsterne  små, 

som  den  fattige  urt,    som  det  knækkede  strå, 

jeg  har  kun  at  visne  og  lide. 

(kort  ophold;  hun  læner  sig  i  stolen.) 

Jeg  hørte  en  gang  om  et  blindfødt  barn, 
som  voksede  op  i  leg  og  i  glæde ; 
moderen  spandt  et  trolddoms-garn, 
som  mægtede  lys  over  øjet  at  sprede. 
Og  barnet  skued  med  undrende  lyst 
over  berg  og  sø,  over  dal  og  kyst. 
Da  svigted  de  koglende  kunster  brat, 
og  barnet  gik  atter  i  mulm  og  nat; 
det  var  forbi  med  gammen  og  lege; 
af  savn  og  længsel  blev  kinderne  blege; 
det  sygnede  hen  og  leved  alle  dage 
i  en  evig,  en  unævnelig  klage.   — 
Ak,  også  mine  øjne  var  blinde 
for  sommerens  liv  og  for  lysets  skær  — 

fhun  springer  op.) 

Men  nu  — !     Og  så  stænges  i  buret  inde! 
Nej,  nej,  min  ungdom  er  mere  værd. 
Tre  år  af  mit  liv  har  jeg  o  firet  ham, 
min  husbond;  men  nu  må  det  briste. 
Mægted  jeg  længere  sligt  at  friste, 
måtte  jeg  være  som  duen  tam. 
Her  kedes  jeg  tildode  af  smålig  kiv; 

gennem  verden  går  der  et  bølgende  liv;  — 
Gudmund   vil  jeg   følge  med  skjold  og  med  bue, 
dele  hans  fryd  og  mildne  hans  kummer, 
vogte  hans  fjed  og  værge  hans  slummer; 
alt  folket  skal  undrende  stå,  når  de  skue 
den  bolde  ridder  og  Margit,   hans  viv.   — 
Hans  viv! 

(slår  hænderne  sammen.) 

Å  herre,  tilgiv,  tilgiv; 
jeg  ved  ikke  selv,  hvad  jeg  taler. 
Send  mig  din  fred,   som  læger  og  svaler. 

(går  en  stund  i  grublende  taushed.) 

Signe,  min  søster  — ?     Hende  jeg  skulde 
lægge  før  tiden  i  mulde? 

Og  dog  — ?     Hvem  ved?     Hun  er  ung  endnu; 
hun  bærer  ham  vel  ikke  så  dybt  i  sin  hu. 

(atter  taushed;    hun   tager  den  lille  flaske  frem,    ser  længe  på  den 
og  siger  sagte  :) 

I  denne  flaske  — ;   med  den  jeg  kunde  — ; 
så  måtte  min  husbond  for  evig  blunde. 

(i  skræk.) 

Nej,  nej,  den  skal  kastes  på  elvens  bund! 

(vil  kaste  den  ud  af  vinduet,  men  standser.) 

Og  dog,   —  jeg  kunde  i  denne  stund  — . 

(hvisker  med  et  blandet  udtryk  af  gysen  og  henrykkelse.) 

Hvad  for  en  fristende,  koglende  magt 

er  der  dog  ikke  i  synden  lagt! 

Mig  tykkes,   den  lykke  vinder  i  pris, 

som  må  købes  med  blod,  med  min  sjæls  forlis. 

(Bengt,    med    den    tomme   olbolle   i  hånden,    kommer  ind  fra 
svalegangen;  hans  ansigt  blusser;  han  går  med  usikkre  skridt.; 


Bengt 

(slænger  bollen  på  bordet  til  venstre). 

Se  så;  det  var  et  gilde,  som  vil  sporges  ud 
over  alle  bygder,  (får  øje  på  Margit.)  Nå,  er  du  der? 
Du  er  kommen  dig  igen.     Det  må  jeg  lide. 

Margit, 

(der  imidlertid  har  gemt  flasken). 

Er  porten  lukket? 

Bengt 

(sætter  sig  ved  bordet  til  venstre). 

Jeg  har  sørget  for  al  ting.  Jeg  fulgte  de 
sidste  gæster  ned  til  ledet.  Men  hvor  blev  Knut 
Gæsling  af  ikveld?  —  Lad  mig  få  mjød,  Margit! 
Jeg  er  torstig.     Fyld  mig  bægeret  der. 

(Margit  henter  en  mjødkande  fra   et    skab   og  skænker  i  bægeret, 
der  står  foran  ham  på  bordet.) 

Margit 

fgar  med  kanden  over  til  hojre). 

Du  spurgte  om  Knut  Gæsling. 

Bengt. 
Ja    visst    gjorde   jeg.       Den    praler,    —    den 
storskryder!     Jeg  mindes    nok,    at  han  trued  mig 
ifjår  ."morges. 

Margit, 

(sætter  kanden  på  bordet  til  hojre;. 

Han  brugte  værre  ord  inat,  da  han  rejste. 

Bengt. 
Gjorde  han?    Det   er  godt.     Jeg  vil  slå  ham 


ihjæl. 


Margit 

(smiler  foragteligt). 


Hm 


Bengt. 
Jeg  vil  slå  ham  ihjæl,  siger  jeg!  Jeg  er 
ikke  ræd  for  at  møde  ti  slige  karle  som  han. 
Ude  på  stabburet  hænger  min  farfaders  økse; 
skaftet  er  indlagt  med  sølv,  og  når  jeg  kommer 
med  den,  så  — !  (slår  i  bordet  og  drikker).  Imorgen 
ruster  jeg  mig;  jeg  drager  ud  med  alle  mine 
mænd  og  slår  Knut  Gæsling  ihjæl. 

(han  drikker  tilbunds.) 

Margit 

(sagte). 

A,  at  måtte  leve  her  med  ham! 

(hun  vil  gå.) 

Bengt. 
Margit,     kom     her!     Fyld     mig    mit    bæger 

igen.       (hun  nærmer  sig;   ban  vil  drage  hende  ned  på  sit  knæ.) 

Ha-ha-ha;    du    er    vakker,     Margit!     Jeg    holder 
af  dig. 

Margit 

(river  sig  løs). 

Slip  mig! 

(hun  går  med  bægeret  over  til  højre.) 

Bengt. 
Du    er    ikke    føjelig    ikveld.       Ha-ha-ha;    du 
mener  det  vel  ikke  så  ilde. 

Margit 

(sagte  idet  hun  skænker  i  bægeret). 

Var  det  så  sandt  det  sidste  bæger  jeg  skænkte 
for  dig. 

(hun  lader  bægeret  blive  stående  og  vil  ga  ud  til  venstre.) 

Bengt. 
Hør    du,    Margit.      En    ting    kan    du    takke 
himlen  for,  og  det  er,  at  jeg  tog  dig  tilægte,  før 
Gudmund  Alfsøn  kom  igen. 

Margit 

(standser  ved  doren). 

Hvorfor  det? 

Bengt. 
Jo,    for    hele    hans    eje    er  ikke  tiende  delen 
så  stort  som  mit.     Og  det  er  jeg   sikker    på,    at 
han  havde  bejlet  efter  dig,    ifald    du    ikke  havde 
været  frue  på  Solhaug. 

Margit 

(kommer  nærmere,  skotter  til  bægeret). 

Tror  du? 

Bengt. 
Jeg  tør  sværge  på  det,  Margit.     Bengt  Gaute- 
søn    har    to    kloge    øjne   i  panden.     Men  nu  kan 
han  jo  tage  Signe. 


8o 

*- 

Margit. 
Og  du  tænker,  han  vil  — ? 

Bengt. 
Tage  hende?  A  ja,  siden  han  ikke  kan  få 
dig.  Men  havde  du  været  fri,  så  — .  Ha-ha-ha, 
Gudmund  er  ligesom  de  andre;  han  misunder 
mig,  at  jeg  er  din  husbond.  Det  er  derfor,  jeg 
kan  så  godt  lide  dig,  Margit.  —  Hid  med  bæ- 
geret!    Fuldt  til  randen! 

Margit 

(gar  modstræbende  over  til  hojre). 

Ret  nu  skal  du  få  det. 

Bengt. 
Knut  Gæsling  bejlede  jo  også  efter  Signe; 
men  ham  vil  jeg  slå  ihjæl.  Gudmund  er  en 
hæderlig  karl;  han  skal  få  hende.  Tænk  dig, 
Margit,  hvor  godt  vi  skal  leve  sammen  som 
grander.  Så  drager  vi  på  gæsteri  til  hinanden, 
og  så  sidder  vi,  så  lang  dagen  er,  hver  med  sin 
hustru  på  skødet,  og  drikker  og  snakker  sammen 
om  lost  og  fast. 

Margit 

(røber  en  stedse  stigende  sjælekamp  ;  uvilkårligt  har  hun  taget 
flasken  frem,  medens  hun  siger  :) 

Ja  vel;  ja  vel. 

Bengt. 
Ha-ha-ha;    i    førstningen,    tænker   jeg,    Gud- 


mund    vil    se    lidt    umildt   til  mig,  når  jeg  favner 
dig;  men  sligt  forvinder  han    snart,    kan  jeg  tro. 

Margit 

(sagte). 

Dette  er  mere  end  et   menneske    kan    bære! 

(hælder  indholdet  af  flasken  i  bægeret,   går  hen  til  vinduet,   kaster 
den  ud  og  siger  uden  at  se  på  ham:)       Dit    bæger    er    fuldt. 

Bengt. 
Så  hid  med  det! 

Margit 

(kæmper  i  angst  og  tvil;  endelig  siger  hun): 

Drik  ikke  mere  inat! 

Bengt 

(leende,  idet  han  læner  sig  bagover  i  stolen): 

Nå;  venter  du  kanske  på  mig?    (blinker  til  hende.) 
Gå  du  bare;  jeg  kommer  snart  efter. 

Margit 

(pludselig  bestemt). 

Dit  bæger   er   fuldt,     (peger.)     Der    står    det. 

(hun  går  hurtigt  ud  til  venstre.) 

Bengt 

(rejser  sig). 

Jeg  kan  godt  lide  hende.      Det    angrer    mig 
ikke,  at  jeg  tog  hende  til  ægte,    skønt  hun  ikke 

Henrik  Ibsen:    Gildet  på  Solhaug.  7 

ejed    mere    arvegods,     end    bægeret    der    og    de 
soljer,  hun  stod  brud  med. 

(han  går  til  bordet  ved  vinduet  og  tager  bægeret.) 
(En  huskarl  kommer  ilsomt  og  forskrækket  ind  fra  baggrunden.) 

Huskarlen 

(råber). 

Herr  Bengt,  herr  Bengt,  I  skynde  jer  ud 
det  rappeste  I  kan!  Knut  Gæsling  stævner  med 
et  væbnet  følge  op  mod  gården. 

Bengt 

(sætter  bægeret  ned). 

Knut  Gæsling?     Hvem  siger  det? 

Huskarlen. 
Nogle    af    eders    gæster    så    ham    nede    på 
vejen,    og    så    løb    de    ilsomt    tilbage   for  at  vare 
jer  ad. 

Bengt. 
Godt;    så    skal   jeg   da  også  — !     Hent  mig 
min  farfaders  økse! 

(han  og  huskarlen  går  ud  i  baggrunden.) 

(Lidt   efter   kommer  Gudmund   og  Signe   sagte    og   varsomt  ind 
gennem  doren  til  hojre.) 

Signe 

(dæmpet). 

Det  må  da  så  være! 

Gudmund 

(ligeså). 

Den  yderste  nod 


tvinger  os. 


Signe. 
Ak,   at  drage 
som  flygtning  fra  bygden,  hvor  jeg  er  fodt 

(tørrer  øjnene.) 

Og  dog,  jeg  vil  ikke  klage; 

det  er  jo  for  din  skyld,  jeg  drager  afsted. 

Gudmund,  havde  du  kongens  fred, 

jeg  blev  hos  min  søster. 

Gudmund. 

Og  næste  dag 
så  kom  Knut  Gæsling  med  sværd  og  bue, 
og  lofted  dig  op  på  gangerens  bag, 
og  gjorde  dig  til  sin  frue. 

Signe. 
Å,  lad  os  flygte!     Men  hvor  går  vi  hen? 

Gudmund. 
Ude  ved  fjorden  har  jeg  en  ven; 
han  skaffer  os  et  skib.     Over  salte  vande 
sejle  vi  ned  til  de  danske  strande. 
Der,  kan  du  tro,  det  er  dejligt  at  bo; 
der  vil  du  finde  det  fagert  at  bygge ; 
der  monne  de  væneste  blomster  gro 
alt  under  bøgenes  skygge. 

7* 

Signe 

(brister  i  gråd). 

Min  arme  søster,   —  far  vel,  far  vel! 
Som  en  moder  har  du  mig  vogtet  og  fredet, 
har  ledet  min  fod,  har  til  himlen  bedet 
den  frommeste  bøn  for  mit  held.   — 
Se,  Gudmund,  —  lad  os  i  dette  bæger 
drikke  hende  til;  lad  os  ønske,  at  snart 
hendes  sind  må  igen  vorde  frejdigt  og  klart, 
og  at  gud  hendes  kvide  læger. 

(hun  tager  bægeret.) 

Gudmund. 
Det  vil  vi;  vi  drikke  tilbunds  for  hende. 

(studsende). 

Nej  stands! 

(tager  bægeret  fra  hende.) 

Dette  bæger  skulde  jeg  kende. 

Signe. 
Det  er  Margits  bæger. 

Gudmund 

(ser  noje  på.  det). 

Ved  himlen,  —  ja, 
nu  mindes  jeg  — .     Dengang  jeg  drog  herfra 
monne  mosten  i  bægeret  gløde; 
hun  drak  mig  til  på  et  frydeligt  møde; 
men  det  blev  hende  selv  til  sorg  og  nød. 

Nej,  Signe,  drik  aldrig  most  eller  mjod 
af  dette  bæger. 

(slår  indholdet  ud  af  vinduet.) 

Vi  må  afsted. 

(Larm  og  råb  udenfor  i  baggrunden.) 


Signe. 
Hys!  —  Gudmund,  jeg  horer  stemmer  og  fjed! 

Gudmund 

(lyttende). 

Knut  Gæslings  røst! 

Signe. 

A,  frels  os,  gud! 

Gudmund 

(stiller  sig  foran  hende). 

Frygt  ikke;  vel  skal  jeg  værge  min  brud. 

(Margit  kommer  ilsomt  fra  venstre.) 

Margit 

(lyttende  til  larmen). 

Hvad  gælder  det?     Er  min  husbond  —  r 

Gudmund  og  Signe. 
Margit! 

Margit 

(får  eje  på  dem). 

Gudmund!     Og-  Signe!     Er  I  her? 


86 
Signe 

(imod  hende). 

Margit,   —  kære  søster! 
Margit 

(forfærdet,  idet  hun  bemærker  bægeret,  som  Gudmund  har  beholdt 
i  hånden). 

Bægeret!    Hvem  har  tømt  det? 
Gudmund 

(forvirret). 

Tømt  — ?    Jeg  og  Signe,  vi  vilde  — 
Margit 

(skriger). 

Nåde,  nåde!    Hjælp!    De  dør! 
Gudmund 

(sætter  bægeret  fra  sig). 

Margit  — ! 

Signe 
A  gud,  hvad  fejler  dig? 

Margit 

(mod  baggrunden.) 

Hjælp,  hjælp!    Vil  da  ingen  hjælpe! 

(En  huskarl  kommer  skyndsomt  fra  svalegangen.) 

Huskarlen 

(råber  forskrækket): 

Fru  Margit!    Eders  husbond  — ! 

Margit 
Han!    Har  også  han  drukket  — ? 

Gudmund 
(Bagte). 

Ah,  nu  fatter  jeg  — 

Huskarlen. 
Knut  Gæsling  har  fældet  ham ! 

Signe. 
Fældet! 

Gudmund 

(drager  sværdet). 

Endnu   ikke,    vil  jeg  håbe.    (hvisker  til  Margit.) 
Vær  rolig;  ingen  har  drukket  af  bægeret  der. 

Margit. 
Da  priset  være  gud,  som  frelste  os  alle! 

(hun  synker  ned  i  en  stol  til  venstre.     Gudmund  vil  ile  ud  i 
baggrunden.) 

En  anden  huskarl 

(i  døren,  standser  ham). 

I  kommer  for  sent.     Herr  Bengt  er  dod. 

Gudmund. 
Altså  dog-  fældet. 


Huskarlen. 
Gæsterne    og    eders    folk    har    fåt   bugt  med 
voldsmændene.       Knut    Gæsling    og    hans    mænd 
er  bundne.     Der  kommer  de. 

(Gudmunds  svende,  gæster  og  huskarle  forer  Knut 
Gæsling,  Erik  fra  Hægge  og  flere  af  Knuts  mænd  bundne 
mellem  sig.) 

Knut 

(bleg  og  stille). 

Manddraber,     Gudmund.        Hvad     siger     du 
til  det? 

Gudmund. 
Knut,  Knut,  hvad  har  du  gjort? 

Erik. 
Det    var    en    vådesgerning,     det     kan    jeg 
sværge  på. 

Knut. 
Han    løb    imod    mig    med    løftet    økse;    jeg 
vilde    værge    for    mig ,     og    så    hug    jeg    ufor- 
varende til. 

Erik. 
Her  er  mange,  som  så  på  det. 

Knut. 
Fru"  Margit,    kræv    hvad    bod   I    vil;    jeg    er 
rede  til  at  betale  den. 

Margit. 
Jeg    kræver   intet.     Gud  må  dømme  os  alle. 
Dog  jo,  —  et  kræver  jeg;    lad    fare    eders   onde 
anslag  imod  min  søster. 

Knut. 
Aldrig  skal  jeg  mere  prøve  på  at  løse  mit 
usalige  løfte.  Tro  mig,  jeg  skal  bedre  mig. 
Bare  jeg  ikke  får  lide  en  uhæderlig  straf  for  min 
gerning,  (til  Gudmund.)  Skulde  du  komme  til  ære 
og  værdighed  igen ,  så  tal  godt  for  mig  hos 
kongen. 

Gudmund. 
Jeg?    Endnu    før    dagen    er    omme,    må    jeg 
ud  af  landet. 

(Studsen  blandt  gæsterne;  Erik  forklarer  dem  hviskende  sammen- 
hængen.) 

Margit 

(til  Gudmund). 

Du  rejser?    Og  Signe  yil  følge  dig? 


Margit! 


Signe 

(bedende). 


Margit. 
Lykke  være  med  jer  begge! 

Signe 

(om  hendes  hals). 

Kære  søster! 

Gudmund. 
Tak,  Margit.     Og  nu  farvel,    (lyttende.)    Hys; 
jeg  hører  hovslag  i  gården. 

Signe 

(angstj. 

Der  kommer  fremmede  folk! 
En   h u s k a r  1 

(i  døren  i  baggrunden). 

Kongens    mænd    står    udenfor.       De    soger 
Gudmund  Alfsøn. 

Signe. 
A,  herre  i  himlen! 

Margit 

(farer  op  i  skræk). 

Kongens  mænd! 

Gudmund. 
Så  er  alt  forbi!  '  Å,  Signe,  at  miste  dig  nu, 
—  det  var  det  tungeste,  jeg  kunde  friste. 

Knut. 
Nej,    Gudmund,    dyrt    skal    du    sælge    livet; 
løs  os;  vi  er  alle  rede  til  at  slå  for  dig. 

Erik 

(ser  ud). 

Det  nytter  ikke;  de  er  os  for  mandstærke. 

Signe. 
De    kommer    her    ind!     A    Gudmund,    Gud- 
mund ! 

(Kongens  sendebud  med  folge  kommer  ind  fra  baggrunden.; 

Sendebudet. 
I  kongens  navn    og    ærend    søger   jeg    eder, 
Gudmund  Alfsøn. 

Gudmund. 
Godt.      Men   jeg    er    skyldfri,     det    sværger 
jeg  højt  og  dyrt! 

Sendebudet. 
Det  ved  vi  alle. 

Gudmund. 
Hvorledes  ? 

(Bevægelse  blandt  de  forsamlede.) 

Sendebudet. 
Jeg    har    befaling    at    byde    eder    til    gæst    i 
kongens    gård.     Han    skænker    eder    sit    venskab 
som  før,  og  rige  forleninger  dertil. 

Gudmund. 
Signe ! 

Signe. 
Gudmund ! 

Gudmund. 
Men  så  sig  mig  da  — ? 

Sendebudet. 
Eders    avindsmand,    kansleren    Audun    Hug- 
leiksøn  er  falden. 


Kansleren 


Falden! 


Gudmund. 


Gæsterne 

(halvhojt,  til  hverandre). 


Sendebudet. 
For    tre    dage    siden    mistede    han  hovedet  i 
Bergen,     (med  dæmpet  stemme.)     Han    havde  krænket 
Norges  dronning. 

Margit 

(går  hen  mellem  Gudmund  og  Signe). 

Så  følger  straffen  i  brødens  fjed! 
Skærmende  engle,  fromme  og  milde, 
har  nådigt  skuet  inat  til  mig  ned 
og  reddet  mig  før  det  var  for  silde. 
Nu  ved  jeg,  at  livet  vil  mere  sige 
end  jordens  gammen,  end  verdens  rige. 
Jeg  har  følt  den  anger,  den  rædsel  vild, 
som  kommer,  når  sjælen  er  sat  på  spil.   — 
Til  den  hellige  Sunnives  kloster  jeg  går  — . 

(da  Gudmund  og  Signe  vil  tale.) 

Stille!    At  rokke  mig  intet  formår. 

(lægger  deres  hænder  sammen.) 

Gudmund,   —  før  hende  hjem  som  brud. 
Eders  pagt  er  from;  den  skærmes  af  gud! 

(Hun  vinker  til  afsked  oggar  mod  venstre.  Gudmund  og  Signe 
vil  folge  hende.  Margit  standser  dem  med  en  afværgende  bevægelse, 
gar  ud  og  lukker  døren  efter  sig.  I  samme  øjeblik  står  solen  op 
og  kaster  sit  skær  ind  i  stuen.) 

Gudmund. 
Signe,   —  min  viv!  —  Se,  dagen  rinder; 
det  er  vor  unge  kærligheds  dag! 

Signe. 
Mine  bedste  drømme,  mine  fagreste  minder 
skylder  jeg  dig  og  din  harpes  slag. 
Min  ædle  sanger,    —  i  sorrig  og  lyst 
slå  kun  din  harpe,  som  bedst  du  lærte; 
tro  mig,  der  er  strenge  dybt  i  mit  bryst, 
som  skal  svare  dig  i  fryd  og  i  smerte. 

Korsang 

(af  mænd  og  kvinder). 

Over  jorden  vogter  lysets  øje, 
værner  kærligt  om  den  frommes  fjed, 
sender  trøstens  milde  stråler  ned;    — 
lovet  være  herren  i  det  høje ! 


KÆRLIGHEDENS  KOMEDIE, 


KÆRLIGHEDENS  KOMEDIE. 


KOMEDIE     I     TRE     AKTER 


HENRIK    IBSEN. 


SYVENDE   OPLAG. 


KØBENHAVN. 


GYLDENDALSKE  BOGHANDELS  FORLAG  (F.  HEGEL  &  SON). 

GRÆBES     BOGTRYKKERI. 

1895. 


De  handlende. 


Fru  Halm,  en  embedsmands  enke. 
Svanhild.   I 

Anna,  j    hendes  dottre" 

Falk,  en  ung  forfatter,      I 
Lind,  theologisk  student,  j    hendeS  loSerende. 
Guldstad,  grosserer. 
Styver,,  kopist. 

Froken  Skære,  hans  forlovede. 
Stråmand,  prest  fra  landet. 
Fru  Stråmand,  hans  kone 

Studenter,  gæster,  familjer  og  forlovede  par 
Prestefolkenes  otte  pigebørn. 

Fire  tanter,   en  husjomfru,   en  oppasser,  tjeneste- 
piger 


Handlingen  foregår  på  fru  Halms  løkke  ved 
Drammensvejen. 


FØRSTE  AKT. 


Scenen  forestiller  en  smuk  have  med  uregelmæssige  men 
smagfulde  anlæg;  i  baggrunden  sees  fjorden  og  øerne  udover. 
Tilvenstre  for  tilskuerne  hovedbygningen  med  en  veranda  og 
ovenover  denne  et  åbent  kvistvindu;  tilhøjre  i  forgrunden  et 
åbent  lysthus  med  bord  og  bænke.  Landskabet  ligger  i  stærk 
aftenbelysning.  Det  er  tidligt  på  sommeren  ;  frugttræerne 
blomstrer. 

Når  teppet  går  op,  sidder  fru  Halm,  Anna  og  frøken  Sk.kre 
på  verandaen,  de  to  første  med  håndarbejde,  den  sidste  med  en 
bog.  I  lysthuset  sees  Falk,  Lind,  Guldstad  og  Styver;  på 
bordet  står  punschmugge  og  glasse.  Svanhild  sidder  alene  i 
baggrunden  ved  vandet. 

Falk 

(rejser  sig  med  hævet  glas  og  synger). 

Solglad  dag  i  hegnet  have 
skabtes  dig  til  lyst  og  leg; 
tænk  ej  på,  at  høstens  gave 
tidtnok  vårens  løfter  sveg. 
Æbleblomsten,  hvid  og  vakker, 
breder  over  dig  sit  tjeld,  — 
lad  den  så  langs  alle  bakker 
drysses  vejrslåt  næste  kveld! 

Kor  af  herrerne. 
Lad  den  så  langs  alle  bakker 
o.  s.   v. 


Falk. 
Hvad  vil  du  om  frugten  spørge 
midt  i  træets  blomstertid? 
Hvorfor  sukke,  hvorfor  sørge, 
sløvet  under  slæb  og  slid? 
Hvorfor  lade  fugleskræmmen 
klappre  dag  og  nat  på  stang! 
Glade  broder,  fuglestemmen 
ejer  dog  en  bedre  klang! 

Herrerne. 
Glade  broder,  fuglestemmen 
o.  s.  v. 

Falk. 
Hvorfor  vil  du  spurven  jage 
fra  din  rige  blomstergren! 
Lad  den  før  som  sangløn  tage 
din  forhåbning,  en  for  en. 
Tro  mig,  du  ved  byttet  vinder, 
tusker  sang  mod  sildig  frugt; 
husk  moralen   « Tiden  rinder«; 
snart  din  friluftslund  er  lukt. 

Herrerne. 
Husk  moralen   « Ti  den  rinder« 
o.   s.   v. 

Falk. 
Jeg  vil  leve,  jeg  vil  synge, 
til  den  dør,  den  sidste  hæk; 
fej  da  trøstig  alt  i  dynge, 
kast  så  hele  stadsen  væk. 


Grinden  op;  lad  får  og  kviger 
gramse  grådigt,  hver  som  bedst; 
jeg  brød  blomsten;  lidt  det  siger, 
hvem  der  tar  den  døde  rest! 

Herrerne. 

Jeg  brød  blomsten;  lidt  det  siger, 

o.  s.  v. 

(de  klinker  og  tømmer  glassene.) 

Falk 

(til  damerne). 

Se,  det  var  visen,  som  De  bad  mig  om ;  — 
bær  over  med  den;  jeg  er  tanketom. 

Guldstad. 
A,  hvad  gør  det,  når  bare  visen  klinger? 

Frøken  Skære 

(ser  sig  om). 

Men  Svanhild,  som  så  ivrig  var  især  — ? 
Da  Falk  begyndte,  fik  med  et  hun  vinger; 
nu  er  hun  borte. 

Anna 

(peger  mod  baggrunden). 

Nej,  hun  sidder  der. 
Fru  Halm 

(med  et  suk). 

Det  barn!    Gud  véd,  når  jeg  får  skik  på  hende! 

Froken  Skære. 
Men  sig,  herr  Falk,  mig  syntes  visens  ende 
var  mindre  rig  på  —  sådan  —  poesi, 
som  ellers  findes  hist  og  her  deri. 

Styver. 
Ja,  og  det  var  dog  ganske  vist  så  let, 
at  få  lidt  mer  mod  slutningen  placeret. 

Falk 

(klinker  med  ham). 

Man  kliner  ind,  lig  kit  i  revnet  bræt, 

til  den  blir  fed  nok,  spækket,  marmoreret. 

Styver 

(uforstyrret). 

Ja,  det  går  glat;  jeg  husker  det  så  godt 
ifra  mig  selv. 

Guldstad. 
Hvad?    Har  De  Musen  redet? 

Froken  Skære. 
Min  kæreste?     Gud  ja! 

Styver. 

Å,   kun  så  småt. 

Froken  Skære 

(til  damerne). 

Han  er  romantisk  af  sig. 

Fru  Halm. 

Jo,  vi  véd  det! 

Styver. 
Nu  ikke  mere;  det  er  lang  tid  siden. 

Falk. 
Fernis  og  romantik  går  af  med  tiden. 
Men  forhen  altså  — ? 

Styver. 

Ja,  det  var  nu  i 
den  tid,  jeg  var  forelsket. 

Falk. 

Er  da  den  forbi? 
jeg  trode  ej  din  elskovsrus  udsovet! 

Styver. 
Nu  er  jeg  jo  officielt  forlovet; 
det  er  jo  mere  end  forelsket,   véd  jeg! 

Falk. 
Ret  så,  min  gamle  ven,  jeg  holder  med  dig! 
Du  avanceret  har,  beståt  det  sværeste: 
forfremmelsen  fra  elsker  og  til  kæreste. 

Styver 

(med  et  behageligt  erindringssmil). 

Det  er  dog  sært!    Jeg  skulde  fast  forsvoret 
mit  mindes  faktiskhed  i  dette  nu. 

(vender  sig  til  Falk.) 

For  syv  år  siden,  —  vil  du  tro  det,  du? 
Jeg  gjorde  vers  i  stilhed  på  kontoret. 

Falk. 
Du  gjorde  vers  —  ved  pulten? 

Styver. 

Nej,  ved  bordet. 

Guldstad 

(slår  på  sit  glas). 

Silentium,  nu  har  kopisten  ordet! 

Styver. 
Især  om  aftningen,  når  jeg  var  fri, 
jeg  konciperte  remser  poesi, 
så  lange,  som  —  ja  to-tre  brukne  ark. 
Det  gik! 

Falk. 
Du  gav  din  Muse  blot  et  spark, 
så  traved  hun  — 

Styver. 

Ustemplet  eller  stemplet 
papir,  se  det  var  hende  ligegodt. 

Falk. 
Så  poesien  flommed  lige  flot? 
Men  hør,  hvorledes  brod  du  ind  i  templet? 

Styver. 
Ved  hjælp  af  kærlighedens  brækjern,  ven! 
Med  andre  ord,  så  var  det  frøken  Skære, 
min  kæreste,  som  hun  blev  senere  hen, 
for  dengang  var  hun  — 

Falk. 

Ret  og  slet  din  kære. 

Styver 

(vedblivende). 

Det  var  en  sælsom  tid;  min  jus  jeg  glemte; 

min  pen  jeg  spidsed  ej,  nej,  jeg  den  stemte, 

og  når  den  i  konceptpapiret  rev, 

det  klang  som  melodi  til  hvad  jeg  skrev;  — 

omsider  expederte  jeg  et  brev 

til  hende   —  hun  — 

Falk. 
Hvis  kæreste  du  blev. 

Styver. 
Tænk,  samme  dato  indløb  hendes  svar; 
andragendet  bevilget,'  —   sagen  klar! 

Falk. 
Og  du,  du  følte  dig  ved  pulten  større; 
du  havde  bragt  din  elskov  på  det  tørre! 


Naturligvis. 

Styver. 

Falk. 
Og  aldrig  mer  du  digted"? 


Styver. 
Nej,  jeg  har  aldrig  siden  mærket  trang; 
det  var  med  ét,  som  om  mig  åren  svigted; 
og  når  jeg  prøver  nu  en  enkelt  gang 
at  sætte  sammen  blot  et  nytårsvers, 
så  kommer  rim  og  versemål  påtvers, 
og,  —  jeg  forstår  ej,  hvad  det  stikker  i,   — 
men  det  blir  jus  og  ikke  poesi. 

Guldstad 

(klinker  med  ham). 

Og  derfor  er,  min  sjæl,  De  lige  god! 

(til  Falk.; 

De  tror  nu  færgen  over  lykkens  flod 

er  bare  til,  for  Dem  at  sætte  over; 

men  se  Dem  for,  ifald  De  farten  vover. 

Hvad  Deres  vise  angår,  véd  jeg  ej 

om  den  poetisk  er  i  alle  ender; 

men  hvordan  end  De  visen  snor  og  vender, 

den  har  en  slet  moral,  det  siger  jeg. 

Hvad  skal  man  kalde  slig  økonomi: 

at  lade  alskens  fugle  æde  karten 

før  den  får  tid  til  moden  frugt  at  bh; 

at  lade  kør  og  får  få  græsse  fri 

herinde  sådan  udpå  sommerparten? 

Jo,  her  blev  vakkert  næste  vår,  fru  Halm! 

Falk 

(rejser  sig). 

A,  næste,  næste  1     Tanken  er  mig  kvalm, 
som  i  det  slappe  ord  «det  næste »  ligger, 
det  gør  hver  glædens  rigmand  til  en  tigger! 
Hvis  jeg  som  sprogets  sultan  måtte  råde 
en  time  kun,  det  silkesnoren  fik, 
og  skulde  ud  af  verden  uden  nåde, 
som  b  og  g  af  Knudsens  grammatik. 

Styver. 
Hvad  har  du  da  imod  det  håbets  ord? 

Falk. 
At  det  formørker  os  Guds  fagre  jord. 
«Vor  næste  kærlighed«,   «vor  næste  viv», 
«vort  næste  måltid »   og  «vort  næste  liv»,  — 
se,  den  forsynlighed,  som  heri  ligger, 
den  er  det,  som  gør  glædens  søn  til  tigger. 
Sålangt  du  ser,  forstygger  den  vor  tid, 
den  dræber  nydelsen  af  øjeblikket; 
du  har  ej  ro,   før  du  får  båden  vrikket 
imod  den    « næste »   strand  med  slæb  og  slid; 
men  er  du  fremme,  —  mon  du  da  tør  hvile? 
Nej,  du  må  atter  mod  et    < næste »  ile. 
Og  sådan  går  det  —  fortvæk  —  udaf  livet,   — 
Gud  véd,  om  bag  et  stoppested  er  givet. 

Fru  Halm. 
Men  fy,  herr  Falk,  hvor  kan  De  tale  så! 

Anna 

(tankefuld). 

O,  det  han  siger,  kan  jeg  godt  forstå; 
der  må  dog  noget  sandt  på  bunden  være. 

Frøken  Skære 

(bekymret). 

Sligt  må  min  kæreste  ej  høre  på, 

han  er  excentrisk  nok.  —  Å  hør,  min  kære; 

kom  hid  et  øjeblik ! 

Styver 

(beskæftiget  med  at  rense  sin  pibespids). 

Jeg  kommer  snart. 
Guldstad 

(til  Falk). 

Ja,  et  er  mig  dog  idetmindste  klart: 
at  De  bør  holde  noget  mer  i  ære 
forsynligheden;  tænk  Dem  blot,  ifald 
De  skrev  et  digt  i  dag  og  satte  al 
den  dyre  restbeholdning  ind  deri, 
som  De  på  lager  har  af  poesi, 
og  fandt,  De  intet  havde  mer  tilbedste, 
når  De  imorgen  digtede  det  næste;  — 
da  fik  kritiken  Dem  nok  i  kalotten. 

Falk. 
Jeg  tvivler  på,  den  mærked  bankerotten; 
da  slentred  arm  i  arm  kritik  og  jeg 
gemytligt  frem  jo  på  den  samme  vej. 

(afbrydende  og  med  overgang.) 

Men  sig  mig,  Lind,  hvad  går  der  dog  af  dig? 
Du  sidder  her  den  hele  tid  så  sturen; 
studerer  du  måske  arkitekturen? 

Lind 

(tar  sig  sammen). 

Jeg?     Hvorfor  falder  du  på  det? 

Falk. 

Jo  visst; 
du  har  ej  øjet  fra  altanen  hist. 
Er  det  verandastilens  brede  buer, 
som  du  med  slig  dybsindighed  beskuer? 
Hvad  heller  dørens  kunstigt  skårne  hængsler, 
og  vindueslugerne  med  ditto  stængsler? 
For  noget  er  det,  som  din  tanke  fængsler. 

Lind 

(med  et  strålende  udtryk). 

Nej,  du  tar  fejl;  jeg  sidder  her  og  lever. 
Berust  i  nuet  intet  mer  jeg  kræver. 
Jeg  har  en  følelse,  som  om  jeg  stod 
med  verdens  rigdom  drysset  for  min  fod! 
Tak  for  din  sang  om  glædens  liv  i  våren; 
den  var  som  af  mit  eget  indre  skåren! 

(hæver  sit  glas  og  vexler  et  blik  med  Anna,   umærkeligt  for  de 

øvrige.) 

En  skål  for  blomsten,  der  den  dufter  smukt, 
foruden  tanke  på  at  vorde  frugt! 

(drikker  tilbunds.) 

Falk 

(ser  på  ham,  overrasket  og  greben,  men  tvinger  sig  under  en  let 
tone). 

Vil  mine  damer  høre;  det  var  nyt! 
Her  har  jeg  letvindt  gjort  en  proselyt. 
Igår  han  gik  med  salmebog  i  lommen, 
idag  han  kækt  trakterer  digtertrommen.  — 
Man  påstår  vel,  at  vi  poeter  fødes; 
men  stundom  kan  en  prosaist  dog  gødes 
så  ubarmhjertigt,  som  en  strasburgsk  gås, 
med  rimet  sludder  og  med  metrisk  vås, 
så  alt  hans  indre,  lever,  sjæl  og  kras, 

når  ud  det  krænges,  findes  ganske  fuldt 
af  lyrisk  ister  og  rethorisk  smult. 

(til  Lind.) 

Men  tak  forresten  for  din  gode  mening; 
herefter  slår  vi  harpen  i  forening. 

Froken  Skære. 
Ja  De,  herr  Falk,  De  er  vel  flittig  nu? 
I  landlig  ro,  —  her  mellem  blomstergrene, 
hvor  De  kan  færdes  for  Dem  selv  alene  —  — 

Fru  Halm 

(smilende). 

Nej,  han  er  doven,  så  det  er  en  gru. 

Frøken  Skære. 
Jeg  havde  tænkt,  De,  som  fru  Halms  logerende, 
var  bleven  rigtig  stærkt  poetiserende. 

(peger  ud  tilhøjre.) 

Det  lille  havehus,  bag  løvet  gemt, 
det  ligger  for  en  digter  så  bekvemt; 
der  synes  mig,  De  måtte  blive  stemt  —  — 
Falk 

(går  over  mod  verandaen  og  læner  sig  med  armene  på  rækværket). 

Dæk  mine  øjnes  spejl  med  blindheds  skimmel, 
så  skal  jeg  digte  om  den  lyse  himmel. 
Skaf  mig,  om  blot  en  månedstid  på  borg, 
en  kval,  en  knusende,  en  kæmpesorg, 
så  skal  jeg  synge  livets  jubel  ud. 
Og  helst,  min  frøken,  skaf  mig  blot  en  brud, 
som  er  mig  alt,  mit  lys,  min  sol,  min  Gud. 
Jeg  har  om  den  ting  supplicert  Vorherre, 
men  han  har  hidtil  vist  sig  døv,  desværre, 

Frøken  Skære. 
Fy,  det  er  jo  frivolt! 

Henrik  Ibsen:    Kærlighedens  Komedie.  2 

Fru  Halm. 

Ja  hæsligt  sagt! 

Falk. 
Å,  De  må  ikke  tro  det  var  min  agt 
at  gå  med  hende  under  arm  på  « Kurland »; 
nej,  midt  i  lykkens  vilde  jubeljagt 
hun  måtte  gå  til  evighedens  uriand. 
Jeg  trænger  til  lidt  åndig  gymnastik, 
som  jeg  på  den  vis  måske  grundigst  fik. 

Svanhild 

(har    under    det    foregående  nærmet  sig;    hun  står  nu   tæt  ved 
Falk  og  siger  med  et  bestemt  men  lunefuldt  udtryk). 

Godt,  jeg  skal  be'  for  Dem  om  slig  en  skæbne; 
men  når  den  kommer,  —  bær  den  som  en  mand. 

Falk 

(har  vendt  sig  overrasket). 

Å,  froken  Svanhild!  —  Jo,  jeg  skal  mig  væbne. 

Men  tror  De  også,  at  jeg  stole  kan 

på  Deres  bøn,  som  noget  rigtigt  virkende? 

Med  himlen,  ser  De,  må  man  omgås  lirkende. 

Jeg  véd  jo  nok,  De  vilje  har  for  to 

til  mig  at  skille  ved  min  sjælero; 

men  om  De  også  har  behørig  tro, 

se,  det  er  sagen. 

Svanhild 

(mellem  spøg  og  alvor). 

Vent  til  sorgen  kommer 
og  gulner  livets  lyse,  grønne  sommer,  — 
vent  til  den  nager  vågen  og  i  drømme, 
så  kan  om  styrken  af  min  tro  De  dømme. 

(hun  går  over  til  damerne.) 

Fru  Halm 

(dæmpet). 

Men  vil  I  to  da  aldrig  holde  fred? 

Nu  har  du  gjort  herr  Falk  for  alvor  vred. 

(vedbliver  at  tale  sagte  og  formanende.    Frokex  Skære  blander 
sig  i  samtalen.    S vanhild  står  kold  og  taus.) 

Falk 

(går  efter  en   kort,   tankefuld  stilhed  over  til  lysthuset  og  siger 
hen  for  sig) : 

Der  lyste  visshed  ud  af  hendes  blikke. 

Mon  jeg  skal  tro,  som  hun  det  tror  så  trygt, 

at  himlen  vil  — 

Guldstad. 

Å  nej-Gud  vil  den  ikke! 
Den  var  da,  med  respekt,  og  brav  forrykt, 
om  den  effektuerte  slige  ordres. 
Nej,  ser  De,  gode  hode,  —  hvad  der  fordres, 
det  er  motion  for  arme,  ben  og  krop. 
Lig  ikke  her  og  glo  i  løvet  op 
den  lange  dag;  hug  ved  om  ikke  andet. 
Det  måtte  også  være  rent  forbandet, 
om  ikke  inden  fjorten  dage  De 
for  Deres  gale  nykker  da  var  fri. 

Falk. 
Jeg  står  som  æslet,  snørt  i  valgets  bånd; 
tilvenstre  har  jeg  kød,  tilhøjre  ånd; 
hvad  var  vel  visest  her  at  vælge  først. 

Guldstad 

(idet  han  skænker  i  glassene). 

Først  et  glas  punsch,  det  slukker  harm  og  tørst. 
Fru  Halm 

(ser  på  sit  uhr). 

Men  den  er  otte  snart;  nu  tror  jeg  næsten 
det  er  på  tiden  vi  kan  vente  presten. 

(rejser  sig  og  rydder  op  på  altanen.) 

2* 

Falk. 
Hvad?    Skal  her  komme  prester? 

Frøken  Skære. 

Gud,  ja  vissti 

Fru  Halm. 
Det  var  jo  det,  som  jeg  fortalte  sidst  — 

Anna. 
Nej  moer,  herr  Falk  var  ikke  da  tilstede. 

Fru  Halm. 
Nå,  det  er  sandt.     Men  bliv  dog  ej  så  trist; 
tro  mig,  af  det  besøg  De  høster  glæde. 

Falk. 
Men  sig,  hvem  er  han  da,  den  glædens  såmand? 

Fru  Halm. 
Å  Herregud,  det  er  jo  presten  Stråmand. 

Falk. 
Ja  så.     Jeg  tror,  at  jeg  har  hørt  hans  navn, 
og  læst,  at  han  skal  ind  og  gøre  gavn, 
som  storthingsmand,  på  politikens  marker. 

Styver. 
Ja,  han  er  taler. 

Guldstad. 
Skade  blot,  han  harker. 

Frøken  Skære. 
Nu  kommer  han  med  frue  — - 

Fru  Halm. 

Og  med  arvinger  — 

Falk. 
At  more  dem  iforvejen   lidt,   de  hulde,  — 
for  siden  får  han  begge  hænder  fulde 
med  svenske  spørgsmål  og  med  statsrådsgarvinger ; 
jo,  jeg  forstår. 

Fru  Halm. 
Det  er  en  mand,  herr  Falk! 

Guldstad. 
Ja,  i  sin  ungdom  var  han  nu  en  skalk. 

Frøken  Skære 

,  (fornærmet). 

Nå  så,  herr  Guldstad!     Alt  fra  jeg  var  liden 
har  jeg  hørt  tale  dog  med  stor  respekt,  — 
og  det  af  folk,  hvis  ord  har  megen  vægt,  — 
om  presten  Stråmand  og  hans  livs  roman. 

Guldstad 

(leende). 

Roman? 

Froken  Skære. 
Roman.     Jeg  kalder  sligt  romantisk, 
som  ej  af  hverdagsfolk  vurderes  kan. 

Falk. 
De  spænder  min  nysgærrighed  gigantisk. 

Frøken  Skære 

(vedblivende). 

Men  Gudbevars,  der  gives  altid  visse, 
som  af  det  rørende  sig  lader  hidse 
til  railleri!     Det  er  jo  velbekendt, 
at  her  var  en,  som  bare  var  student, 
der  var  så  fræk,  så  ryggesløs,  så  ussel, 
at  kritisere  selve  « William  Russell ». 


22 


Falk. 
Men  sig,  er  oplandspresten  da  et  digt, 
et  kristent  drama  eller  noget  sligt? 

Frøken  Skære 

(rørt  til  stille  tårer). 

Nej  Falk,  —  et  menneske,  på  hjerte  rigt. 
Men  når  en  så  at  sige  livløs  ting 
kan  forårsage  slige  ondskabssting 
og  vække  fæle  lidenskabers  mængde 
af  slig  en  dybde  — 

Falk 

(deltagende). 

Og  af  slig  en  længde  ■ 

Froken  Skære. 
Så  vil,  med  Deres  skarpe  blik,  De  snart 
begribe  at  — 

Falk. 

Ja,  det  er  ganske  klart. 
Men  hvad  der  hidtil  er  mig  mindre  tydeligt, 
det  er  romanens  indhold  og  dens  art. 
Jeg  kan  nok  ane,  det  er  noget  nydeligt; 
men  hvis  det  lod  sig  sige  i  en  fart  — 

Styver. 
Jeg  skal  af  sagens  fakta  extrahere 
det  vigtigste. 

Frøken  Skære. 
Nej,  jeg  erindrer  mere; 
jeg  kan  fortælle  — 

Fru  Halm. 

Det  kan  også  jeg! 

Frøken  Skære. 
Å  nej,  fru  Halm,  nu  er  jeg  alt  på  vej. 
Ser  De,  herr  Falk,  —  han  gjaldt,  sorn  kandidat, 
for  et  af  hovedstadens  bedste  hoder, 
forstod  sig  på  kritik  og  nye  moder  — 

Fru  Halm. 
Og  spillede  komedie  privat. 

Frøken  Skære. 
Ja  bi  nu  lidt!     Han  musicerte,  malte,  — 

Fru  Halm. 
Og  husk,  hvor  pent  historier  han  fortalte. 

Frøken  Skære. 
Ja  giv  dog  tid ;  jeg  kan  det  på  en  prik. 
Han  skrev  og  komponerte  selv  musik 
til  noget,  som  en  —  forelægger  fik; 
det  kaldtes   «Syv  sonetter  til  min  Maren ». 
Å  Gud,  hvor  sødt  han  sang  dem  til  guitaren! 

Fru  Halm. 
Ja,  det  er  visst,  at  han  var  genial! 
Guldstad 

(dæmpet). 

Hm,  somme  mente  nu,  at  han  var  gal. 

Falk. 
En  gammel  praktikus,  som  ikke  henter 
sin  visdom  blot  af  mugne  pergamenter, 
har  sagt,  at  kærligheden  gør  Petrarker 
så  let,  som  fæ  og  ladhed  patriarker. 
Men  hvem  var  Maren? 

Froken  Skære. 

Maren?    Det  var  hende, 
hans  elskede,  som  snart  De  lærer  kende. 
Hun  var  en  datter  af  et  kompagni  — 

Guldstad. 


Et  trælasthus. 


Froken  Skære 

(kort). 

Ja,  det  må  Herren  vide. 

Guldstad. 
For  det  var  hollandsk  last  de  gjorde  i. 

Frøken  Skære. 
Sligt  hører  til  den  trivielle  side. 

Falk. 
Et  kompagni? 

Frøken  Skære 

(vedblivende). 

Som  ej  ed  store  grunker. 
De  kan  vel  tænke,  hvor  der  kur  blev  gjort; 
der  meldtes  friere  af  første  sort.    — 

Fru  Halm. 
Og  mellem  dem  sågar  en  kammerjunker. 

Frøken  Skære. 
Men  Maren  værged  kækt  om  kvindens  ret. 
Hun  havde  Stråmand  mødt  i   «Dramatiken» 
at  se  og  elske  ham,  det  var  nu  et  — 

Falk. 
Og  bejlerskaren  måtte  stå  i  stikken? 

Fru  Halm. 
Ja  vil  De  tænke  Dem  den  romantiken! 

Frøken  Skære. 
Og  læg  så  til  en  gammel  grusom  far, 
som  bare  gik  omkring  og  skilte  hjerter; 
jeg  tror  der  også  en  formynder  var, 
for  endnu  mer  at  øge  deres  smerter. 

Men  hun  blev  ham  og  han  blev  hende  tro; 
de  drømte  sammen  om  et  stråtækt  bo, 
et  snehvidt  får,  som  kunde  nære  to  — 

Fru  Halm. 
Ja  i  det  højeste  en  liden  ko,  — 

Frøken  Skære. 
Kort  sagt,  som  de  for  mig  så  tidt  erklærte, 
en  bæk,  en  hytte  og  hinandens  hjerte. 

Falk. 
Ak  ja!     Og  så  — ? 

Froken  Skære. 

Så  brod  hun  med  sin  slægt. 

Falk. 
Hun  brød  — ? 

Fru  Halm. 
Hun  brød  med  den. 

Falk. 

Se,  det  var  kækt. 
Frøken  Skære. 
Og  flytted  til  sin  stråmand  op  på  kvisten. 

Falk. 
Hun  flytted  op!     Foruden  —  sådan   —  vielse? 

Frøken  Skære. 
Å  fy! 

Fru  Halm. 

Fy  skam!     Min  salig  mand  på  listen 
står  blandt  forloverne  — ! 

Styver 

(til  frøkenen). 

Ja,  din  fortielse 
af  faktum  er  det,  som  forvolder  tvisten. 

I  referater  har  det  megen  vægt 
at  ordne  kronologisk  og  korrekt. 
Men  jeg  kan  aldrig  få  det  i  mit  hode, 
hvor  de  kom  af  det  — 

Falk 

(fortsættende). 

—  thi  man  tør  formode, 
at  får  og  ko  ej  med  på  kvisten  bode. 

Frøken  Skære 

(til  Styver). 

Å,  du  skal  vel  betænke  et,  min  gode: 
Man  trænger  ej,  hvor  kærligheden  troner; 
to  ømme  hjerter  klarer  sig  med  lidt. 

(til  Falk.) 

Han  elsked  hende  til  guitarens  toner, 
og  hun  gav  på  klaver  informationer  — 

Fru  Halm. 
og  så,  forstår  sig,  tog  de  på  kredit  — 

Guldstad. 
Et  år,  til  handelshuset  gik  fallit. 

Fru  Halm. 
Men  så  fik  Stråmand  kald  et  steds  der  nordpå. 

Frøken  Skære. 
Og  i  et  brev,  jeg  siden  så,  han  svor  på, 
han  leved  blot  for  pligten  og  for  hende. 
Falk 

(supplerende). 

Og  dermed  var  hans  livs  roman  tilende. 
Fru  Halm 

(rejser  sig). 

Ja  nu  jeg  tror  vi  går  i  haven  ned; 
vi  må  jo  se,  om  vi  dem  har  ivente. 

Frøken  Skære 

(idet  hun  tar  mantillen  på). 

Det  er  alt  svalt. 

Fru  Halm. 
Ja,  Svanhild,  vil  du  hente 
mit  uldne  shavl. 

Lind 

(til  Anna,  ubemærket  af  de  øvrige). 

Gå  forud! 

Fru  Halm. 

Kom  så  med! 

(Svanhild  går  ind  i  huset;   de  andre,  undtagen  Falk,   går  mod 

baggrunden  og  ud  tilvenstre.    Lind,  der  har  fulgt  med,  standser 

og  kommer  tilbage.) 

Lind. 
Min  ven! 

Falk. 
Higemåde ! 

Lind. 

Hånden  hid! 
Jeg  er  så  glad;  —  jeg  tror  mit  bryst  må  sprænges, 
ifald  jeg  ikke  får  fortalt  — 

Falk. 

Giv  tid; 
du  skal  forhøres  først,  så  dømmes,  hænges. 
Hvad  er  nu  det  for  adfærd?     Lægge  skjul 
for  mig,  din  ven,  på  skatten,  du  har  fundet;  — 
for  tilstå  kun,  formodningen  er  grundet: 
Du  trukket  har  et  lod  i  lykkens  hjul! 

Lind. 
Ja,  jeg  har  fanget  lykkens  fagre  fugl! 

Falk. 
Så?     Levende,  —  og  ej  i  snaren  kvalt? 

Lind. 
Vent  bare  lidt;  nu  er  det  snart  fortalt. 
Jeg  er  forlovet!     Tænk  — ! 

Falk 

(hurtigt). 

Forlovet  1 

Lind. 

Ja! 
idag,  —  Gud  véd,  hvor  jeg  tog  modet  fra! 
Jeg  sagde,  —  å,  sligt  lar  sig  ikke  sige; 
men  tænk  dig,  —  hun,  den  unge,  smukke  pige, 
blev  ganske  blussende,  —  slet  ikke  vred! 
Nej,   kan  du  skønne,   Falk,   hvad  jeg  har  vovet! 
Hun  hørte  på  mig,  —  og  jeg  tror  hun  græd; 
det  er  jo  gode  tegn? 

Falk. 
Ja  visst;  bliv  ved. 

Lind. 
Og,  ikke  sandt,   —  da  er  vi  jo  forlovet? 

Falk. 
Jeg  må  formode  det;  men  for  at  være 
aldeles  tryg,  så  rådspørg  frøken  Skære. 

Lind. 
O  nej,  jeg  véd,  jeg  føler  det  så  trygt! 
Jeg  er  så  klar,  så  sikker,  uden  frygt. 

(strålende  og  hemmelighedsfuldt.) 

Hør,  jeg  fik  lov  at  holde  hendes  hånd, 
da  hun  tog  kaffetøjet  bort  fra  bordet! 

Falk 

(løfter  sit  glas  og  tømmer  det). 

Nå,  vårens  blomster  da  i  eders  bånd! 
Lind 

(ligeså). 

Og  det  skal  være  højt  og  helligt  svoret, 

at  jeg  vil  elske  hende  til  min  død, 

så  varmt  som  nu:  —  ja,  for  hun  er  så  sød! 

Falk. 
Forlovet!     Derfor  var  det  da,  du  slang 
på  hylden  både  loven  og  profeterne. 

Lind 

(leende). 

Og  du,  som  trode,  at  det  var  din  sang  — ! 

Falk. 
Min  ven,  så  stærk  en  tro  har  tidt  poeterne. 

Lind 

(alvorligt). 

Tro  ellers  ikke,  Falk,  at  theologen 
er  fra  min  lykkes  time  dreven  ud. 
Der  er  den  forskel  kun,  at  ikke  bogen 
forslår  som  jakobsstige  til  min  Gud. 
Nu  må  jeg  ud  og  søge  ham  i  livet; 
jeg  føler  mig  i  hjertet  mere  god, 
jeg  elsker  strået,  krybet  for  min  fod; 
det  er  jo  også  del  i  lykken  givet. 

Falk. 

Men  sig  mig  nu  — 

Lind. 

Nu  har  jeg  sagt  det  hele, 
min  rige  gåde,  som  vi  tre  vil  dele. 

Falk. 
Ja,  men  jeg  mener,  har  du  tænkt  lidt  fremad? 

Lind. 
Jeg  tænkt?   Tænkt  fremad?    Nej,  fra  denne  stund 
jeg  lever  i  det  vårlige  sekund. 
Jeg  vender  øjet  mod  min  lykke  hjemad; 
der  holder  skæbnens  tømmer  jeg  og  hun. 
Ej  du,  ej  Guldstad,  —  ja,  ej  selv  fru  Halm 
tør  sige  til  min  friske  livsblomst:   «Falm!» 
Thi  jeg  har  vilje,  hun  har  varme  øjne, 
og  derfor  må  den,  skal  den  opad  højne! 

Falk. 
Ret  så,  min  broder,  dig  har  lykken  brug  for! 

Lind. 
Mit  livsmod  brænder  lig  en  vilter  sang; 
jeg  kender  mig  så  stærk;  lå  der  et  slug  for 
min   fod,  —  hvor  gabende,  —  jeg  over  sprang! 

Falk. 
Det  sige  vil  i  simpelt  prosasprog: 
Din  kærlighed  har  gjort  dig  til  et  rensdyr. 

Lind. 
Nå,  —  farer  jeg  med  renens  vilde  tog, 
jeg  véd,  til  hvem  min  længselsfugl  imens  flyr! 

Falk. 
Så  får  den  alt  imorgen  til  at  flyve; 
du  følger  med  kvartetten  jo  tilfjelds. 
Jeg  lover  for,  du  trænger  ingen  pels  — 

Lind. 
Kvartetten!     Pyt,  —  lad  den  alene  klyve! 
For  mig  er  højfjeldsluft  i  dalens  bund; 

her  har  jeg  blomsterne  og  fjordens  vidder, 
her  har  jeg  løvsalsang  og  fuglekvidder, 
og  lykkens  huldre,   —  ja  for  her  er  hun! 

Falk. 
Ak,  lykkens  huldre  her  i  Akersdalen 
er  sjelden,  som  en  elg;  hold  fast  i  halen. 

(med  et  blik  mod  huset.) 

Hyss,  —  Svanhild  — 

Lind 

(trykker  hans  hånd). 

Godt;  jeg  går,  —  lad  ingen  kende, 
hvad  der  er  mellem  dig  og  mig  og  hende. 
Tak  for  du  tog  min  hemlighed  1     Begrav  den 
i  hjertet,  —  dybt  og  varmt,  som  jeg  dig  gav  den. 

(Han  går  ud  i  baggrunden  til  de  andre.) 

(Falk  ser  et  øjeblik  efter  ham  og  går  et  par  gange  op  og  ned  i 
haven,  under  synlig  bestræbelse  for  at  bekæmpe  det  oprør,  han 
er  i.  Lidt  efter  kommer  Svanhild  ud  fra  huset  med  et  tørklæde 
på  armen  og  vil  gå  mod  baggrunden.  Falk  nærmer  sig  lidt 
og  betragter  hende  ufravendt ;  Svanhild  standser.) 

Svanhild 

(efter  et  kort  ophold). 

De  ser  så  visst  på  mig  — ? 
Falk 

(halvt  for  sig  selv). 

Ja  der  er  trækket; 
i  øjets  sjø  det  skygger  over  bunden, 
det  leger  skjul  med  spottens  alf  om  munden, 
det  er  der. 

Svanhild. 
Hvad?   De  gør  mig  halvt  forskrækket. 

Falk. 
De  heder  Svanhild? 

SVANHILD. 

Ja,  det  véd  De  vel. 

Falk. 
Men  véd  De,  frøken,  at  det  navn  er  latterligt? 
Gør  mig  til  vilje;  kast  det  bort  ikveld! 

SVANHILD. 

Fy,  —  det  var  egenmægtigt,  lidet  datterligt  — 
Falk 

(ler). 

Hm,   «  Svanhild »   —   «Svanhild»   —  — 

(pludselig  alvorlig.) 

Hvorfor  fik  De  sligt 
memento  mori  alt  fra  De  var  liden? 

Svanhild. 
Er  det  da  stygt? 

Falk. 

Nej,  dejligt  som  et  digt, 
men   altfor   stort  og  stærkt  og  strængt  for  tiden. 
Hvor  kan  en  mitidsfrøken  fylde  ud 
den  tanke,  navnet  « Svanhild »   i  sig  fatter? 
Nej,  kast  det  bort,  som  et  forældet  skrud. 

Svanhild. 
De  tænker  nok  på  sagakongens  datter  — 

Falk. 
Som  skyldfri  knustes  under  hestens  hov. 

Svanhild. 
Men  sligt  er  jo  forbudt  i  vor  tids  lov. 
Nej,  højt  i  sadlen!    I  min  stille  tanke 
jeg  drømte  tidt  mig  båren  på  dens  ryg, 
jog  ud  i  verden  vidt,  jog  kæk  og  tryg, 
mens  vinden  slog  som  frihedsflag  dens  manke! 

Falk. 
Ja  det  er  gammelt.     I  den  « stille  tanke », 
der  ændser  ingen  af  os  grind  og  skranke, 
der  ræddes  ingen  for  at  bruge  sporen;  — 
i  gerning  holder  vi  os  smukt  til  jorden; 
thi  livet  er  igrunden  hvermand  kært, 
og  der  er  ingen,  som  et  dødsspring  vover. 

Svanhild 

(luligt). 

Jo,  peg  på  målet,  og  jeg  sætter  over! 
Men  da  må  målet  være  springet  værd. 
Et  Kalifornien  bag  ørkensandet,   — 
hvis  ikke,  blir  man,  hvor  man  er,  i  landet. 
Falk 

Cspottende). 

Nå,  jeg  forstår  Dem;  det  er  tidens  fejl. 
Svanhild 

(varm). 

Ja  netop  tidens!     Hvorfor  sætte  sejl, 
når  ingen  luftning  stryger  over  fjorden? 
Falk 

(ironisk) 

Ja  hvorfor  slide  pidsken  eller  sporen, 

når  ingen  gylden  indsats  står  som  skænk 

til  den,  der  river  sig  fra  bord  og  bænk 

og  jager  fremad,  båren  højt  i  sadlen? 

Slig  færd  for  færdens  sk}^ld  tilhører  adlen, 

og  adelsfærd  i  vor  tid  kaldes  tant; 

så  var  nok  meningen? 

Svanhild. 

Ja,  ganske  sandt, 
se  pæretræet,  som  ved  gærdet  står,  — 
hvor  det  er  goldt  og  blomsterløst  iår. 

Ifjor  De  skulde  seet,  hvor  det  stod  kækt 
med  kronen  krøget  under  frugtens  vægt. 

Falk 

(noget  uviss). 

Det  vil  jeg  tro;  men  hvad  er  deraf  læren? 
Svanhild 

(med  finhed). 

Å,  iblandt  andet,  at  det  fast  er  frækt, 
når  vor  tids  Zacharias  kræver  pæren. 
Har  træet  overblomstret  sig  ifjor, 
så  må  iår  ej  fordres  samme  flor. 

Falk. 
Jeg  vidste  nok,  De  fandt  det  rette  spor  igen 
i  romantiken   —   bagud  i  historien. 

Svanhild. 
Ja  —  vor  tids  dyd  er  af  en  anden  slags. 
Hvem  ruster  sig  for  sandhed  nutildags? 
Hvem  er  personens  indsats  vel  tillågs? 
Hvor  findes  helten? 

Falk 

(ser  skarpt  på  hende). 

Og  hvor  er  valkyrien? 
Svanhild 

(ryster  på  hovedet). 

Valkyrien  bruges  ej  i  dette  land! 

Da  troen  truedes  ifjor  i  Syrien, 

gik  De  da  did  som  korsets  svorne  mand? 

Nej,  på  papiret  var  De  varm  som  taler,   — 

og  sendte   « kirketidenden »   en  daler. 

(Pause.     Falk  synes  at  ville  svare,   men  holder  inde  og  går  op- 
over haven.) 


35 


SVANHILD 

(betragter  ham  en  stund,  nærmer  sig  og  spørger  blidt). 

Falk,  er  De  vred? 

Falk. 
Nej  visst;  jeg  går  og  sturer,  — 
se,  det  er  alt. 

Svanhild 

(med  tankefuld  deltagelse). 

De  er  som  to  naturer,   — 
to  uforligte  —  — 

Falk. 
Ja,  det  véd  jeg  vel. 

Svanhild 


Men  grunden! 


(hæftigt). 


Falk 

(med  udbrud). 

Grunden?     Jo,  fordi  jeg  hader 
at  gå  omkring  med  frækt  udringet  sjæl, 
lig  godtfolks  kærlighed  i  alle  gader,  — 
at  gå  omkring  med  blottet  hjertevarme, 
som  unge  kvinder  går  med  nøgne  arme! 
De  var  den  eneste,  —  De,  Svanhild,  De  — 
så  tænkte  jeg,  —  nå  den  ting  er  forbi  — 

(vender  sig  efter  hende,  idet  hun  går  over  mod  lysthuset  og  ser  ud.) 

De  lytter  —  ? 

Svanhild. 
Til  en  anden  røst,  som  taler, 
hys!     Hører  De!    hver  kveld,  når  solen  daler, 
da  kommer  flyvende  en  liden  fugl,  — 
se  der,  —  der  kom  den  frem  af  løvets  skjul  — 
véd  De,  hvad  fuldt  og  fast  jeg  tror?    Hver  den, 
som  her  på  jord  blev  nægtet  sangens  gave, 

hun  fik  af  Gud  en  liden  fugl  til  ven  — - 
for  en  kun  skabt  og  for  den  enes  have. 

Falk 

(tager  en  sten  op  fra  jorden). 

Da  gælder  det,  at  fugl  og  ejer  mødes, 
skal  ej  dens  sang  i  fremmed  have  ødes. 

SVANHILD. 

Ja  det  er  sandt;  men  jeg  har  fundet  min. 
Jeg  fik  ej  ordets  magt,  ej  sangerstemme ; 
men  kviddrer  fuglen  i  sit  grønne  gemme, 
det  er  som  digte  daled  i  mit  sind   —  — 
nu  ja    —   de  dvæler  ej  —  de  flyver  bort  — 

(Falk  kaster  stenen  med  hæftighed;  Svanhild  udstøder  et  skrig.) 

o  Gud,  der  slog  De  den!     Hvad  har  De  gjort! 

(iler  ud  tilhøjre  og  kommer  snart  ind  igen.) 

O  det  var  sjmdigt,  syndigt! 
Falk 

(i  lidenskabeligt  oprør). 

Nej  —  kun  øje 
for  øje,  Svanhild,   —   ikkun  tand  for  tand! 
N  u  får  De  ingen  hilsen  fra  det  høje, 
og  ingen  gave  mer  fra  sangens  land. 
Se,  det  er  hævnen  over  Deres  værk! 

Svanhild. 
Mit  værk? 

Falk. 
Ja  Deres!     Indtil  denne  time 
slog  i  mit  bryst  en  sangfugl  kæk  og  stærk. 
Se  —  nu  kan  klokken  over  begge  kime,  — 
De  har  den  dræbt! 

Svanhild. 
Har  jeg? 

Falk. 

Ja,  da  De  slog 
min  unge,  glade  sejrstro  til  jorden  — 

(foragteligt.; 

da  De  forloved  Dem! 

Svanhild. 

Men  sig  mig  dog! 

Falk. 
Å  ja,  den  ting  er  sagtens  i  sin  orden; 
han  tar  examen,  får  sig  strax  en  stilling,  — 
han  går  jo  til  Amerika  som  prest  — 

Svanhild 

(i  samme  tone). 

Og  arver  nok  en  ganske  vakker  skilling;  — 
ja,  for  det  er  vel  Lind  De  mener? 

Falk. 

Bedst 
må  De  vel  vide  — 

Svanhild 

(med  et  dæmpet  smil). 

Ja,  som  brudens  søster 
bør  jeg  jo  — 

Falk. 
Gud !     Det  er  ej  Dem ! 

Svanhild. 

Som  høster 
hin  lykkens  overflod?     Ak  nej  desværre! 
Falk 

(med  næsten  barnlig  glæde). 

Det  er  ej  Dem!     0,  priset  være  Gud! 
0,  han  er  god  og  kærlig  dog,  Vorherre? 

Jeg  får  ej  se  Dem  som  en  andens  brud;  — 
det  var  kun  smertens  lys  han  vilde  tænde 

(vil  gribe  hendes  hånd.) 

O  hør  mig,  Svanhild    —  hør  mig  — 
Svanhild 

(peger  raskt  mod  baggrunden). 

Se  derhenne! 

(hun  går  henimod  huset.    Fra  baggrunden  kommer  i  det  samme 

fru  Halm,  Anna,  frøken  Skære,  Guldstad,  Styver  og  Lind. 

Under  det  foregående  optrin  er  solen  gået  ned;  landskabet  ligger 

i  tusmørke.) 

Fru  Halm 

(til  Svanhild). 

Nu  har  vi  prestens  lige  på  minuttet. 
Hvor  blev  du  af? 

Frøken  Skære 

(efter  et  blik  på  Falk). 

Du  synes  så  betuttet. 

Svanhild. 
Lidt  ondt  i  hodet;  det  går  over  snart. 

Fru  Halm. 
Og  endda  går  du  her  med  håret  bart? 
Hold  theen  færdig;  ryd  så  op  i  stuen; 
pent  må  her  være,  for  jeg  kender  fruen. 

(Svanhild  går  ind  i  huset.) 

Styver 

(til  Falk). 

Véd  du  besked  om  prestens  politik? 

Falk. 
Jeg  tror  ej  han  for  dyrtidstillæg  stemmer. 

Styver. 
Men  dersom  nu  et  lidet  vink  han  fik 
om  versene,  som  jeg  i  pulten  gemmer? 

Falk. 
Det  muligt  hjalp. 

Styver. 

Ja  gid,   —   for,  tro  du  mig, 
det  kniber  for  os  nu,  vi   bo  skal  sætte. 
De  elskovssorger,  de  er  ikke  lette. 

Falk. 
Tilpas;  hvad  vilde  du  på  den  gallej! 

Styver. 
Er  elskov  en  gallej? 

Falk. 
Nej  ægteskabet, 
med  lænker,  trælleliv  og  frihedstabet. 

Styver 

(da  han  ser,  at  frøken  Sk.ere  nærmer  sig). 

Du  kender  ej  den  kapital,  som  bor 
i  kvindens  tanker  og  i  kvindens  ord. 
Frokex  Skære 

(sagte). 

Tror  du  grossereren  vil  endossere? 
Styver 

(gnaven). 

Jeg  véd  ej  visst  endnu;  jeg  skal  probere. 

(de  fjerner  sig  i  samtale.) 

Lind 

(dæmpet  til  Falk,  idet  han  nærmer  sig  med  Anna 

Jeg  kan  ej  dy  mig  længer;  i  en  fart 
jeg  forestille  må  — 

Falk. 
Du  burde  tie, 
og  ingen  uvedkommende  indvie 
i  det,  som  eders  er  — 

Lind. 
Nå,  det  var  rart;  — 
for  dig,  min  medlogerende  i  huset, 
jeg  skulde  holdt  min  unge  lykke  skjult! 
Nej,  nu,  mit  hode  har  fåt  håret  gult,  — 

Falk. 
Nu  vil  du  gøre  dig  dit  hode  kruset? 
Ja,  kære  bedste  ven,  hvis  det  er  meningen, 
så  skynd  dig  blot  og  deklarer  foreningen! 

Lind. 
Det  har  jeg  også  tænkt  af  flere  grunde, 
og  deriblandt  er  en  især  af  vægt; 
sæt  for  exempel,  at  her  findes  kunde 
en  kurtisør,  som  lusked  om  fordækt; 
sæt  at  hans  hensigt  trådte  frem  påtageligt, 
som  frieri;  det  var  dog  ubehageligt. 

Falk. 
Ja,  det  er  sandt;  jeg  havde  ganske  glemt, 
du  var  til  noget  højere  bestemt. 
Som  elskovs  friprest  står  du  midlertidigt; 
sent  eller  tidligt  skal  der  avanceres; 
men  det  er  selv  mod  skik  og  vedtægt  stridigt, 
om  allerede  nu  du  ordineres. 

Lind. 
Ja  dersom  ej  grossereren  — 

Falk. 

Hvad  han? 

Anna 

(undselig). 

Å,  det  er  noget,  Lind  kun  ind  sig  bilder. 

Lind. 
Sig  ikke  det;  det  aner  mig  han  skiller 
mig  ved  min  lykke,  når  og  hvor  han  kan. 
Den  fyr  er  jo  en  daglig  gæst  herude, 
er  rig  og  ugift,  fører  jer  omkring; 
kort  sagt,  min  elskte,  der  er  tusind  ting, 
som  ej  kan  andet  os  end  ondt  bebude. 

Anna 

(med  et  suk). 

O  det  var  synd;  her  var  så  godt  idag. 
Falk 

(deltagende  til  Lind). 

Ja  slip  ej  lykken  for  en  rodløs  grille; 
vent  i  det  længste  før  du  toner  flag. 

Anna. 
Gud !     Frøken  Skære  ser  på  os ;  ti  stille ! 

(hun  og  Lind  fjerner  sig  til  forskellige  kanter.) 

Falk 

(ser  efter  Lind). 

Der  går  han  til  sin  ungdoms  nederlag. 
Guldstad 

(som   imidlertid  har  stået  ved  trappen  i  samtale  med  fru  Halm 
og  frøken  Skære,  nærmer  sig  og  slår  ham  på  skuldren). 

Nå,  står  man  her  og  grunder  på  et  digt? 

Falk. 
Nej,  på  et  drama. 

Guldstad. 
Det  var  da  som  fanden;  — 
jeg  trode  ej,  De  gav  Dem  af  med  sligt. 

Falk. 
Nej  dette  her  er  også  af  en  anden, 
en  ven  af  mig,  ja  af  os  beggeto;    — 
en  fejende  forfatter  kan  De  tro. 

Tænk  Dem,  fra  middagstider  og  til  kveld 
han  digtet  har  en  hel  idyl  tilende. 

Guldstad 

(polidsk). 

Og  slutningen  er  god! 

Falk. 
De  véd  da  vel 
at  teppet  falder  først  —   med  ham  og  hende. 
Men  det  er  blot  en  del  af  trilogien; 
bagefter  kommer  nok  forfattersvien, 
når  nummer  to,  forlovelsens  komedie, 
skal  digtes  gennem  lange  akter  fem, 
og  stoffets  tråd  skal  spindes  ud  af  dem 
til  ægteskabets  drama,  som  det  tredje. 

Guldstad 

(smilende). 

Man  skulde  tro  forfatterlyst  var  smitsom. 

Falk. 
Så?     Hvorfor  det? 

Guldstad. 

Jeg  mener  forsåvidtsom 
jeg  også  går  og  grunder  på  en  digtning,  — 

(hemmelighedsfuldt.) 

en  faktisk  en,  —  foruden  alskens  svigtning. 

Falk. 
Og  hvem  er  helten,  om  man  spørge  tør? 

Guldstad. 
Det  siger  jeg  imorgen,  ikke  før. 

Falk. 
Det  er  Dem  selv! 

Guldstad. 
Tror  De,  som  slig,  mig  duelig? 

Falk. 
En  bedre  helt  var  sikkert  ikke  mulig. 
Men  nu  heltinden?     Hun  skal  sikkert  hentes 
fra  landets  friluft,  ej  fra  byens  kvalm? 

Guldstad 

(truer  med  fingeren). 

Hys,  —  det  er  knuden  og  med  den  må  ventes!  — 

(slår  over  i  en  anden  tone.) 

Sig  mig,  hvad  synes  De  om  frøken  Halm? 

Falk. 
A  hende  kender  De  visst  meget  bedre; 
min   dom  kan  hverken  skæmme  eller  hædre.  — 

(smilende.) 

Men  vogt  Dem  bare,  at  det  ej  går  galt 
med  dette  «digt»,  hvorom  De  har  fortalt. 
Sæt  at  jeg  kunde  Deres  tillid  svige 
og  omkalfatre  udfald  og  intrige. 

Guldstad 

(godmodigt). 

Nå  ja,  så  vilde  jeg  mit  Amen  sige. 

Falk. 
Det  er  et  ord? 

Guldstad. 
De  er  jo  mand  af  faget; 
det  var  jo  dumt,  om  Deres  hjælp  blev  vraget 
af  en,  der  regnes  må  til  fuskerlaget. 

(går  op  mod  baggrunden.) 

Falk 

(i  forbigående  til  Lind). 

Du  havde  ret;  grossereren  går  om 

med  morderplaner  mod  din  unge  lykke. 

(fjerner  sig.) 

Lind 

(dæmpet  til  Anna) 

Der  kan  du  se,  at  ej  min  frygt  var  tom; 
vi  må  på  timen  ud  med  sproget  r}^kke. 

(de   nærmer  sig  fru  Halm,   der  tilligemed  frøken  Skære  står 
ved  huset.) 

Guldstad 

(i  samtale  med  Styver). 

Et  dejligt  vejr  ikveld. 

Styver. 

Å  ja  samen, 
når  man  er  oplagt  — 

Guldstad 

(spøgende). 

Er  der  galt  påfærde 
med  Deres  kærlighed? 

Styver. 

Ej  just  med  den  — 
Falk 

(der  er  kommen  til). 

Men  med  forlovelsen? 

Styver. 

Det  kunde  være. 
Falk. 
Hurra;  du  er  da  ikke  blank  og  bar 
for  poesiens  småmynt,  kan  jeg  høre! 
Styver 

(stødt). 

Jeg  skønner  ej,  hvad  poesien  har 
med  mig  og  min  forlovelse  at  gøre. 

Falk. 
Du  skal  ej  skønne  det;  hvis  elskov  grunder 
sit  eget  væsen  ud,  da  går  den  under. 

Guldstad 

(til  Styver). 

Men  er  det  noget,  som  kan  rettes  på, 
så  ud  med  det. 

Styver. 

Ja  jeg  har  hele  dagen 
funderet  på  at  foredrage  sagen, 
men  kan  ej  frem  til  konklusjonen  nå. 

Falk. 
Jeg  hjælper  dig  og  skal  mig  fatte  kort: 
Alt  fra  du  op  til  kæreste  var  rykket, 
så  har  du  følt  dig,  så  at  sige,  trykket  — 

Styver. 
Ja  det  til  sine  tider  endog  hårdt. 
Falk 

(vedblivende). 

Har  følt  dig  svært  betynget  af  forpligtelser, 
som  du  gav  fanden,  hvis  det  blot  gik  an; 
se  det  er  tingen. 

Styver. 

Hvad  er  det  for  sigtelser 
Jeg  har  fornyet  som  en  punktlig  mand; 

(henvendt  til  Guldstad.) 

men  mere  kommer  til  i  næste  måned; 

når  man  sig  gifter,  får  man  jo  en  kone  — 

Falk 

(glad). 

Nu  er  påny  din  ungdomshimmel  blånet, 
det  var  en  genklang  af  din  sangtids  tone! 

Så  skal  det  være;  jeg  forstod  det  straks; 
du  trængte  blot  til  vinger  og  en  saks! 

Styver. 
En  saks? 

Falk. 
Ja,  viljesaksen,  for  at  klippe 
hvert  bånd  itu,  så  bort  du  kunde  slippe, 
og  flyve  ud  — 

Styver 

(i  vrede). 

Nej  nu  blir  du  for  grov! 
At  sigte  mig  for  brud  på  statens  lov! 
Jeg  skulde  tænke  på  at  absentere  mig? 
Sligt  er  jo  attentat  på  at  blamere  mig,  — 
verbalinjurier ! 

Falk. 

Men  er  du  gal! 
Hvad  er  din  mening  da?     Så  tal  dog  —  tal  I 

Guldstad 

(leende  til  Styver). 

Ja,  selv  De  kommer  til  at  klare  tanken! 
hvad  handles  om? 

Styver 

(griber  sig  sammen). 

Et  lån  i  sparebanken. 


Falk. 


Et  lån! 


Styver 

(hurtigt  til  Guldstad). 

Ja  egentlig  en  endossent 
for  hundred  daler  eller  så  omtrent. 

Frøken  Skære 

(der  imidlertid  har  stået  hos  fru  Halm,  Lind  og  Anna  . 

A  nej,  jeg  gratulerer!     Gud,  hvor  dejligt! 

Guldstad. 
Hvad  er  der  nu! 

(går  hen  til  damerne.) 

Det  var  da  ubelejligt. 
Falk 

(slår  overgivent  armen  om  hans  nakke). 

Hurra;  trompetens  lyd  forkynder  sødt, 
at  dig  en  broder  er  i  Amor  født! 

(drager  ham  med  sig  til  de  andre.) 

Frøken  Skære 

(overvældet  til  herrerne). 

Tænk,    Lind    og   Anna,    —   tænk   Dem,   han   har 

fåt  hende! 
Nu  er  de  kærester! 

Fru  Halm 

(med  rørelsens  tårer,  medens  parret  ønskes  tillykke). 

Det  er  den  ottende, 
som  går  forsørget  ud  fra  dette  hus;  — 

(rettet  mod  Falk.) 

syv  søsterdøttre,  —  alle  med  logerende 

(angribes  for  stærkt  og  holder  tørklædet  for  øjnene.) 

Frøken  Skære 

(til  Anna). 

Nå  her  vil  komme  nok  af  gratulerende! 

(kæler  for  hende  og  er  bevæget.) 

Lind 

(griber  Falks  hænder). 

Min  ven,  jeg  går  som  i  en  salig  rus! 

Falk. 
Hys;  —  som  forlovet  mand  du  medlem  er 
af  salighedens  mådehold  s  forening; 
lyd  laugets  love;   —  ingen  orgier  her! 

(vender  sig   til  Guldstad    med   et   anstrøg   af  ondskabsfuld  del- 
tagelse.) 

Nå,  herr  grosserer! 

Guldstad 

(fornojet). 

Efter  min  formening 
spår  dette  lykke  for  dem  beggeto. 

Falk 

(ser  studsende  på  ham). 

De  bær  jo  sorgen  med  prisværdig  ro. 
Det  glæder  mig. 

Guldstad. 
Hvad  mener  De,  højstærede? 

Falk. 
Jeg  mener  blot,  at  eftersom  De  nærede 
forhåbning  for  Dem  selv  — 

Guldstad. 

Så?     Gjorde  jeg? 
Falk. 
Ja  idetmindste  var  De  nær  på  vej; 
De  nævnte  frøken  Halm;  her  stod  De  jo 
og  spurgte  — 

Guldstad 

(smilende). 

Ja,  men  er  der  ikke  to? 

Falk. 
Det  er  —  den  anden,  søsteren,  De  mener! 

Guldstad. 
Ja,  søsteren,  den  anden,   —  netop  hende. 
Lær  denne  søster  nærmere  at  kende, 
og  døm  så  selv,  om  ikke  hun  fortjener 
at  lægges  mærke  til  en  smule  mer, 
end  her  i  huset  nu  for  tiden  sker. 

Falk 

(koldt). 

Hun  har  visst  alle  gode  egenskaber. 

Guldstad. 
Just  ikke  alle;  selskabstonen  har 
hun  ej  det  rette  greb  på;  der  hun  taber  — 

Falk. 
Ja  det  er  slemt. 

Guldstad. 

Men  hvis  fru  Halm  blot  tar 
en  vinter  til  det,  vædder  jeg  hun  viger 
for  ingen  anden. 

Falk. 
Nej,  den  ting  er  klar. 

Guldstad 

(leende). 

Ja,  det  er  mærkeligt  med  unge  piger! 
Falk 

(lystig). 

De  er  som  vinterrugens  sæd  at  se; 
de  spirer  uformærkt  i  frost  og  sne. 

Guldstad. 
Fra  jul  er  balsalonen  deres  hjem  — 

Falk. 
Der  gødsles  med  skandaler  og  med  blamer  — 

Henrik  Ibsen :    Kærlighedens  Komedie.  * 

Guldstad. 
Og  når  så  forårsvarmen  bryder  frem  — 

Falk. 
Så  skyder  op  småbitte  grønne  damer! 

Lind 

(træder  til  og  griber  Falks  hænder). 

Hvor  klogt  jeg  gjorde;  over  al  forstand  — 
jeg  føler  mig  så  lykkelig  og  sikker! 

Guldstad. 
Se  der  er  kæresten;  fortæl  hvordan 
man  sig  som  nyforlovet  elsker  skikker! 

Lind 

(ubehageligt  berørt). 

Sligt  drøftes  nødigt  med  en  tredjemand. 
Guldstad 

(spøgende). 

I  slet  humor!     Jeg  skal  til  Anna  klage. 

(nærmer  sig  til  damerne.) 

Lind 

(ser  efter  ham). 

Hvor  kan  man  sligt  et  menneske  fordrage! 

Falk. 
Du  tog  forresten  fejl  af  ham,  - 

Lind. 

Ja  så? 

Falk. 
Det  var  ej  Anna,  som  han  tænkte  på. 

Lind. 
Hvad!    Var  det  Svanhild? 

Falk. 

Ja,  det  véd  jeg  ikke. 

(med  et  lunefuldt  udtryk.) 

Tilgiv  mig,  martyr  for  en  fremmed  sag! 
Lind. 


Hvad  mener  du? 

avisen  ? 

Nej. 


Falk. 
Sig,  har  du  læst  idag 

Lind. 


Falk. 
Jeg  skal  dig  bladet  skikke; 
der  står  om  en,  som  fik,  på  skæbnens  bud, 
sin  gode  friske  kindtand  trukket  ud, 
fordi  en  fætter  af  ham  led  af  tandværk. 

Fkøken  Skære 

(ser  ud  tilvenstre). 

Der  kommer  presten! 

Fru  Halm. 

Vil  De  se  hvor  mandstærk ! 

Styver. 
Fem,  seks,  syv,  otte  børn  — 

Falk. 

Det  var  ubændigt ! 

Frøken  Skære. 
Uf,  sligt  må  næsten  kaldes  uanstændigt! 

(Man    har  imidlertid    hørt  en   vogn   standse   udenfor  tilvenstre 

Presten,   hans   kone  og  otte   småpiger,   alle   i  rejsetøj,   kommer 

ind  en  for  en.) 


Tak! 

Fru  Halm 

(iler  de  kommende  imøde). 

Velkommen,  hjerteligt  velkommen! 
Stråmand. 

Fru  Stråmand. 
Her  er  visst  gæstebud  — 

Fru  Halm. 

Å,  hvilken  snak! 

Fru  Stråmand. 
For  gør  vi  bryderi  — 

Fru  Halm. 

Nej  ingenlunde; 
De  kommer  så  tilpas,  som  tænkes  kunde; 
min  datter  Anna  blev  forlovet  just. 

Stråmand 

(ryster  Annas  hånd  med  salvelse). 

Så  lad  mig  vidne;  —  elskov,  —  kærligheden,  - 
det  er  en  skat,  som  ikke  møl  og  rust 
fortære  kan,  —  hvis  der  er  noget  ved  den. 

Fru  Halm. 
Men  hvor  det  dog  var  smukt,  De  tog  de  små 
herind  til  byen  med  Dem. 

Stråmand. 

Fire  spæde 
vi  har  foruden  disse  her. 

Fru  Halm. 

Ja  så? 

Stråmand. 
Tre  af  dem  er  for  små  til  allerede 
at  fatte  tabet  af  en  kærlig  fader 
i  storthingstiden. 

Frøken  Skære 

(til  fru  Halm,  idet  hun  tager  farvel). 

Nu  jeg  Dem  forlader. 

Fru  Halm. 
A,  hvorfor  vil  De  alt  så  tidligt  gå? 

Frøken  Skære. 
Jeg  må  til  byen  og  fortælle  nyheden; 
hos  Jensens  véd  jeg  man  går  sent  til  ro ; 
jo,  tanterne  blir  glade,  kan  De  tro. 
Min  søde  Anna,  skil  dig  nu  ved  blyheden ;  — 
imorgen  er  det  søndag;  gratulanter 
vil  strømme  over  dig  fra  alle  kanter! 

Fru  Halm. 
Godaften  da! 

(til  de  øvrige.) 

De  har  vel  ej  imod 
en  dråbe  the?     Fru  Stråmand,  vær  så  god! 

(Fru  Halm,   Stråmand,   hans-  kone  og  børn,  samt  Guldstad 
Lind  og  Anna  går  ind  i  huset.) 

Frøken  Skære 

(idet  hun  tager  sin  kærestes  arm). 

Nu  vil  vi  sværme!     Styver,  ser  du  hist, 
hvor  Luna   sidder  svømmende  på  thronen! 
Nej,  men  du  ser  jo  ikke! 

(tvær). 

A  jo  visst; 

jeg  tænkte  bare  på  obligationen. 

(De  går  ud  tilvenstre.  Falk,  der  under  det  foregående  ufra- 
vendt har  betragtet  Stråmand  og  hans  kone,  blir  alene  tilbage  i 
haven.   Det  er  nu  fuldkommen  aften;  inde  i  huset  er  tændt  lys.) 

Falk. 
Alt  er  som  afbrændt,  dødt;  —  en  trøstløs  jammer  — ! 
Slig  går  man  gennem  verden,  to  og  to; 
tilhobe  står  de,  som  de  sorte  stammer, 
en  skogbrand  levned  på  den  øde  mo ;  — 
så  langt,  som  synet  rækker,  er  kun  tørke,   — 
o,  bringer  ingen  livets  friske  grønt! 

(Svanhild  kommer  ud  på  altanen  med  et  blomstrende  rosentræ, 
som  hun  sætter  på  rækværket.) 

Jo  en  —  jo  en  — ! 

Svanhild. 
Falk!   Står  De  her  i  mørke? 

Falk. 
Og  er  ej  ræd?     Nej,  mørket  er  just  skønt. 
Men  sig  mig,  ræddes  ikke  De  derinde, 
hvor  lampen  lyser  på  de  gustne  lig  ■ — 

Svanhild. 
O  fy! 

Falk 

(ser  efter  Stråmand,  som  viser  sig  ved  vinduet). 

Han  fordum  var  på  mod  så  rig; 
han  stred  med  verden  om  en  elsket  kvinde; 


som  vedtægts  kirkestormer  manden  gjaldt, 
hans  kærlighed  slog  ud  i  glade  sange  — ! 
Se  på  ham  nu!     I  kisteklæder  lange,  — 
et  tobensdrama  om  hvor  dybt  han  faldt! 
Og  fruentimret  med  det  slunkne  skørt, 
med  skæve  sko,  som  klasker  under  hælene, 
hun  er  den  vingemo,  som  skulde  ført 
ham  ind  til  samfundsliv  med  skonhedssjælene. 
Hvad  er  igen  af  flammen?     Næppe  røgen! 
Sic  transit  gloria  amoris,  frøken ! 

SVANHXLD. 

Ja,  det  er  usselt,  usselt  dog,  det  hele: 
jeg  véd  ej  nogens  lod,  jeg  vilde  dele. 

Falk 

(rask). 

Nu  vel,  vi  to  gør  oprør  mod  en  orden, 
som  ej  naturens  er,   men  kunstigt  skabt! 

Svanhild 

(ryster  på  hovedet). 

Da,  tro  De  mig,  vort  forbunds  sag  var  tabt, 
så  visst,  som  det,  vi  træder  på,  er  jorden. 

Falk. 
Nej,  der  er  sejr,  hvor  to  går  frem  i  enighed. 
Vi  vil  ej  sogne  mer  til  platbeds  kirke, 
som  led  af  trivialitetens  menighed! 
Se,  målet  for  personlighedens  virke 
er  dog  at  stå  selvstændig,  sand  og  fri. 
Det  svigter  ikke  jeg  og  ikke  De. 
Et  sjæleliv  i  Deres  årer  banker, 
De  ejer  varme  ord  for  stærke  tanker. 

De  vil  ej  tåle  formens  snørliv  lagt 
om  Deres  hjerte,  frit  må  det  pulsere; 
De  fik  ej  stemme  til  at  sekundere 
i  fælleskoret  efter  vedtægts  takt. 

SVANHILD. 

Og  tror  De  ikke  smerten  mangengang 

mit  syn  har  mørknet  og  gjort  barmen  trang? 

Jeg  vilde  bryde  mine  egne  veje  — 

Falk. 
Ja  i  den  stille  tanke? 

Svanhild. 

Nej,  i  dåd. 
Men  så  kom  tanterne  med  gode  råd,  — 
de  skulde  sagen  drøfte,  granske,  veje  —   — 

(nærmere.) 

den  stille  tanke,  siger  De;  nej  kækt  et 
forsøg  jeg  vovede  —  som  malerinde. 

Falk. 
Og  så? 

Svanhild. 
Det  glap,  thi  evnen  var  mig  nægtet; 
men  frihedstrangen  lod  sig  ikke  binde; 
bag  stafeliet  søgte  den  theatret  — 

Falk. 
Den  plan  blev  sagtens  også  omkalfatret? 

Svanhild. 
Ja  efter  forslag  af  den  ældste  tante; 
hun  foretrak  en  plads  som  gouvernante  —   — 

Falk. 
Men  dette  her  har  ingen  før  mig  sagt! 


Ol 


SVANHILD. 

Naturligvis;  de  tog  sig  vel  iagt. 

(med  et  smil.) 

De  frygted  nok,   «min  fremtid »   skulde  lide, 
hvis  unge  herrer  fik  den  sag  at  vide. 

Falk 

(ser  en  stund  på  hende  med  tankefuld  deltagelse). 

Jeg  ante  længst,  at  Deres  lod  blev  slig.  — 

Jeg  mindes  grant,  da  førstegang  jeg  så  Dem, 

hvor  lidt  De  tyktes  mig  de  andre  lig, 

og  hvor  fast  ingen  evned  at  forstå  Dem. 

Om  bordet  sad  det  pyntelige  lag, 

hvor  theen  dufted,  —  passiaren  surred, 

mens  frøkner  rødmed  og  mens  herrer  kurred, 

lig  tamme  duer  på  en  lummer  dag. 

Religionens  og  moralens  sag 

blev  talt  af  modne  møer  og  matroner, 

og  husligheden  prist  af  unge  koner, 

mens  De  stod  ensom,  lig  en  fugl  på  tag. 

Og  da  så  sladderen  tilslut  var  steget 

til  thevandsbakkanal  og  prosasvir,  — 

da  skinned  De  som  sølvet,  vægtigt  præget, 

imellem  stemplet  kobber  og  papir. 

De  var  en  mønt  ifra  et  fremmed  rige, 

blev  her  beregnet  efter  anden  kurs, 

var  neppe  gangbar  i  en  kvik  diskurs 

om  vers  og  smør  og  kunst  og  mer  deslige. 

Da  —  just  som  frøken  Skære  havde  ordet  — 

Svanhild 

(med  et  alvorligt  anstrøg;. 

Mens  kæresten  stod  bag,  som  ridder  bold, 
og  bar  sin  hat  på  armen  lig  et  skjold  — 

Falk. 
Da  nikked  Deres  moder  over  bordet: 
«Drik,  Svanhild,  førend  theen  bliver  kold». 
Og  De  drak  theen  ud,  den  lunkne,  vamle, 
som  den  blev  nydt  af  unge  og  af  gamle. 
Men  navnet  tog  mig  i  det  samme  nu; 
den  vilde  Vølsungsaga  med  sin  gru, 
med  sine  faldne  ætters  lange  række, 
mig  tyktes  ind  i  vor  tid  sig  at  strække; 
jeg  så  i  Dem  en  Svanhild  nummer  to, 
i  andre  former,  efter  tiden  lempet. 
Bag  reglens  løgnflag  er  forlænge  kæmpet, 
nu  fordrer  fylkingen  forlig  og  ro; 
men  hånes  loven  i  en  samtids  brøde, 
da  må  for  slægtens  synd  en  skyldfri  bløde. 

Svanhild 

(med  let  ironi). 

Jeg  tænkte  mindst,  at  slige  fantasier, 
så  blodige,   fik  liv  i  thevandsdunst; 
men  det  er  sagtens  Deres  mindste  kunst 
at  høre  ånders  røst,  hvor  ånden  tier. 

Falk 

(bevæget). 

Nej,  le  ej,  Svanhild;  bagved  Deres  spot 
der  glittrer  tårer,  —  o,  jeg  ser  det  godt. 
Og  jeg  ser  mer;  er  De  i  stovet  trådt, 
og  æltet  til  et  ler,  hvis  form  ej  huskes, 
da  skal  af  hver  en  tusindkunstner  fuskes 
med  modellerkniv  plumpt  og  dumt  og  råt. 
Vorherres  gerning  verden  plagierer, 
den  skaber  Dem  påny  —  i  eget  billed; 

den  ændrer,  lægger  til,  tar  fra,  formerer. 
Og  er  De  slig  på  postamentet  stillet, 
da  jubler  den:  Se  nu  er  hun  normal! 
Se  hvilken  plastisk  ro;  som  marmor  sval! 
Bestrålt  af  lys  fra  lampen  og  fra  kronen 
hun  passer  dejligt  til  dekorationen ! 

(griber  lidenskabelig  hendes  hånd.) 

Men  skal  De  åndigt  dø,  da  lev  forinden! 

Vær  min  i  Herrens  vårlige  natur; 

De  kommer  tidsnok  i  det  gyldne  bur. 

Der  trives  damen,  men  der  sygner  kvinden, 

og  ene  hende  elsker  jeg  i  Dem. 

Lad  andre  få  Dem  i  det  nye  hjem ; 

men  her,  her  sprang  min  første  livsvår  ud,  — 

her  skød  mit  sangertræ  de  første  skud; 

her  fik  jeg  vingers  flugt;   —   hvis  De  ej  svigter, 

jeg  véd  det,  S  vanhild,  —  her,  her  blir  jeg  digter! 

Svanhild 

(blidt  bebrejdende,  idet  hun  trækker  hånden  til  sig). 

O  hvorfor  siger  De  mig  dette  nu? 

Det  var  så  smukt,  når  vi  i  frihed   mødtes. 

De  skulde  tiet;  skal  da  lykken  støttes 

af  løftets  ord,  for  ej  at  gå  itu! 

Nu  har  De  talt,  og  nu  er  alt  forbi. 

Falk. 
^eJj  JeS  nar  Pegt  Pa  målet,  sæt  nu  over, 
min   stolte  Svanhild,   —  hvis   De   springet  vover. 
Vær  kæk;  vis,  De  har  mod  at  være  fri! 

Svanhild. 
At  være  fri? 

Falk. 
Ja,  det  er  netop  frihed, 

at  gøre  heltucl  fyldest  i  sit  kald; 
og  De,  det  véd  jeg,  blev  af  himlen  viet 
til  værn  for  mig  mod  skønheds  syndefald. 
Jeg  må,  som  fuglen  jeg  blev  opkaldt  efter, 
mod  vinden  stige,  skal  jeg  højden  nå; 
De  er  den  luftning,  jeg  kan  vugges  på; 
ved  Dem  får  først  min  vinge  bærekræfter. 
Vær  min,  vær  min,  til  De  blir  verdens  eje,  - 
når  løvet  falder,  skilles  vore  veje. 
Syng  Deres  sjælerigdom  i  mig  ind, 
og  jeg  skal  give  digt  for  digt  tilbage; 
så  kan  De  ældes  under  lampeskin, 
som  træet  gulner,  uden  kval  og  klage. 

Svanhild 

(med  undertrykt  bitterhed). 

Jeg  kan  ej  takke  for  den  gode  vilje, 
skønt  klart  den  viser  Deres  hjertelag. 
De  ser  på  mig,  som  barnet  på  en  silje, 
der  skæres  kan  til  fløjte  for  en  dag. 

Falk. 
Ja  det  er  bedre  end  i  sumpen  stå, 
til  høsten  kvæler  den  med  tåger  grå. 

(hæftigt.) 

De  må!     De  skal!     Ja,  det  er  Deres  pligt 
at  skænke  mig,  hvad  Gud  Dem  gav  så  rigt. 
Hvad  De  kun  drømmer,  gror  i  mig  til  digt! 
Se  fuglen  der,  —  uvittigt  jeg  den  slog; 
den  var  for  Dem,  som  sangens  bøgers  bog. 
O  svigt  mig  ikke;  syng  for  mig  som  den,  — 
mit  liv  skal  give  digt  for  sang  igen! 

SVANHILD. 

Og  når  De  kan  mig,  og  når  jeg  er  tom 

og  sunget  har  min  sidste  sang  fra  grenen,   — 

hvad  så? 

Falk 

(betragter  hende). 

Hvad  så?     Nå  ja,  så  husk  Dem  om. 

(peger  ud  i  haven.) 

SVANHILD 

(sagte). 

O  ja,  jeg  husker  De  kan  bruge  stenen. 
Falk 

(]er  hånligt). 

Det  er  den  frihedssjæl  De  pralte  med,  — 
den,  som  gad  vove,  når  kun  målet  var  der! 

(med  styrke.; 

Jeg  har  Dem  målet  vist;  giv  nu  et  svar,  der 
for  evigt  strækker  til. 

SVANHILD. 

De  svaret  véd: 
På  Deres  veje  kan  jeg  aldrig  nå  Dem. 

Falk 

(koldt  afbrydende).. 

Så  nok  om  den  ting;  lad  så  verden  få  Dem. 

SVANHILD 

(har  i   taushed  vendt  sig  fra  ham.     Hun  støtter  hænderne  mod 

altanens  rækværk  og  hviler  hovedet  på  dem.) 

Falk 

(går  nogle  gange  frem  og  tilbage,   tar  en  cigar  op,  standser  nær 
ved  hende  og  siger  efter  en  pause; : 

De  finder  visst,  at  det  er  meget  latterligt, 
hvad  jeg  har  underholdt  Dem  med  ikveld"? 

(holder  inde  som  for  at  vente  på  svar.    Svanhild  tier.) 

Jeg  har  forløbet  mig,  jeg  ser  det  vel; 

De  kan  kun  føle  søsterligt  og  datterligt;   — 

herefter  taler  jeg  med  handsker  på, 

slig  vil  vi  to  hinanden  bedst  forstå.  —   — 

(venter  lidt;   men   da  Svanhild  blir  ubevægelig  stående,  vender 
han  sig  og  går  over  tilhøjre  ) 

Svanhild 

(løfter  hovedet  efter  en  kort  taushed.ser  fast  på  ham  og  nærmer  sig). 

Nu  vil  jeg  sige  Dem  et  alvorsord 

til  tak  for  frelsens  hånd,   De  vilde  rakt  mig. 

De  brugte  før  et  billed,  som  har  vakt  mig 

til  klar  forstand  på  Deres  « flugt  fra  jord». 

De  ligned  Dem  med  falken,  der  må  stævne 

mod  vinden,  dersom  den  skal  højden  nå; 

jeg  var   det  vift,    der  bar  Dem  mod  det  blå,   — 

foruden  mig  var  magtløs  Deres  evne.  — 

Hvor  jammerligt!     Hvor  småt  i  et  og  alt,   — 

ja  latterligt,  som  selv  tilslut  De  aned! 

I  frugtbar  jordbund  lignelsen  dog  faldt; 

thi  for  mit  syn  en  anden  frem  den  måned, 

der  ej,  som  Deres,  hinker  lam  og  halt. 

Jeg  så  Dem,  ej  som  falken,  men  som  dragen, 

som  digterdrage,  dannet  af  papir, 

hvis  eget  jeg  en  biting  er  og  blir, 

mens  sejlgarnssnoren  udgør  hovedsagen. 

Den  brede  brystning  var  som  skreven  fuld 

af  fremtidsveksler  på  poetisk  guld; 

hver  vinge  var  en  bundt  af  epigrammer, 

sam  slår  i  vejr  og  vind,  men  ingen  rammer; 

den  lange  hale  var  et  tidens  digt, 

der  skulde  synes  slægtens  fejl  at  pidske, 

men  som  kun  drev  det  til  så  småt  at  hviske 

om  et  og  andet,  der  har  brudt  sin  pligt. 

Slig  lå  De  magtesløs  for  mig  og  bad: 

«A  sæt  mig  op  i  vester  eller  oster! 

Å  lad  tilvejrs  mig  gå  med  mine  kvad, 

selv  om  det  koster  skænd  af  mor  og  søster !» 

Falk 

(knytter  hænderne  i  stærk  indre  bevægelse). 

Ved  Gud  i  himmelen  — ! 

Svanhild. 

Nej,  tro  mit  ord, 
til  slig  en  børneleg  er  jeg  for  stor: 
men  De,  som  fødtes  til  en  åndens  dåd,   — 
De  nøjes  med  en  flugt  mod  skyens  kyster 
og  hænger  Deres  digtliv  i  en  tråd, 
som  jeg  kan  slippe  når  og  hvor  jeg  lyster! 

Falk 

(raskt). 

Hvad  skriver  vi  idag? 

SVANHILD 
(mildere). 

Se,  det  er  smukt; 
lad  denne  dag  en  mærkedag  Dem  være; 
lad  farten  gå  for  egne  vingers  flugt, 
så  får  det  enten  briste  eller  bære. 
Papirets  digtning  hører  pulten  til, 
og  kun  den  levende  er  livets  eje; 
kun  den  har  færdselsret  på  højdens  veje; 
men  vælg  nu  mellem  begge  den  De  vil. 

(nærmere  ved  ham.) 

Nu  har  jeg  gjort,  som  før  De  bad  mig  om: 
jeg  sunget  har  min  sidste  sang  fra  grenen; 

det  var  min  eneste;  nu  er  jeg  tom; 
hvis  nu  De  lyster,  kan  De  kaste  stenen! 

(hun  går  ind  i  huset;  Falk  blir  ubevægelig  stående  og  ser  efter 

hende;   langt  ude  på  vandet  skimtes  en  båd,  derfra  høres  fjernt 

og  dæmpet  følgende:) 

Kor. 
Jeg  spiler  min  vinge,  hejser  mit  sejl, 
suser  som  ørn  over  livssjøens  spejl; 
agter  går  mågernes  skare. 
Overbord  med  fornuftens  ballast  kun! 
Kanhænde  jeg  sejler  min  skude  på  grund; 
men  så  er  det  dog  dejligt  at  fare! 

Falk 

(adspredt,  farer  op  af  sine  tanker). 

Hvad?  sang?  Nå  ja  —  det  er  nok  Linds  kvartet, 
den  øver  jublen  ind;  se  det  er  ret! 

(til  Guldstad,  som  kommer  ud  med  en  støvfrakke  på  armen.) 

Nå,  herr  grosserer,  —  lister  man  sig  væk? 

Guldstad. 
Ja.     Lad  mig  bare  først  få  på  mig  frakken; 
vi  upoeter  tåler  ikke  træk,, 
hos  os  slår  aftenluften  sig  på  nakken. 
Godnat ! 

Falk. 
Grosserer!     Før  De  går,  —  et  ord! 
Peg  på  en  gerning  for  mig,  men  en  stor  — ! 
På  livet  løs  —  — ! 

Guldstad 

(med  ironisk  eftertryk). 

Nå,  gå  De  løs  på  livet, 
så  skal  De  se,  det  går  på  livet  løs. 

Falk 

(ser  tankefuld  på  ham  og  siger  langsomt). 

Der  er  i  kort  begreb  programmet  givet. 

(udbryder  livligt.) 

Nu  er  jeg  vågnet  af  den  tomme  døs, 
nu  har  jeg  kastet  livets  store  tærning, 
og  De  skal  se,   —  ja  fanden  ta'e  mig  — 
Guldstad. 


Fy, 


band  ikke;  sligt  gør  ej  en  flue  sky. 

Falk. 
Nej,  ikke  ord,  men  gerning,  bare  gerning! 
Vorherres  arbejdsplan  jeg  vender  om;  — 
seks  ugedage  spildtes  med  at  gabe; 
min  verdensbygning  ligger  endnu  tom;  — 
imorgen,   søndag  —  hej,  da  vil  jeg  skabe! 
Guldstad 

(leende). 

Ja,  lad  mig  se,   at  De  med  kraft  tar  fat ; 
men  gå  nu  ind  og  læg  Dem  først,  godnat! 

(går   ud   tilvenstre.     Svanhild  sees   i   værelset  over  verandaen, 
hun  lukker  vinduet  og  ruller  gardinet  ned.) 

Falk. 
Nej  nu  til  dåd;  forlænge  har  jeg  sovet. 

(ser  op  til  Svanhilds  vindu  og  udbryder  som  greben  af  en 
stærk  beslutning:) 

Godnat!    Godnat!    Drøm  sødt  i  denne  nat; 
imorgen,   Svanhild,  er  vi  to  forlovet. 

(går  raskt  ud  tilhøjre;  fra  vandet  lyder  atter:) 

Koret. 
Kanhænde  du  sejler  din  skude  på  grund; 
men  så  er  det  dog  dejligt  at  fare! 

(Båden  glider  langsomt  videre,  idet  teppet  falder.) 


Henrik  Ibsen:  Kærlighedens  Komedie. 


ANDEN  AKT. 


Søndag  eftermiddag.     Pyntede  damer  og  herrer  drikker  kaffe  på 

altanen.     Gennem   de  åbne  glasdøre  sees  flere  af  gæsterne  inde 

i  havestuen;  derfra  høres  følgende: 

Kor. 
Velkommen  i  vort,  de  forlovedes,  lag! 
Nu  kan  I  elske  for  åbne  døre, 
nu  kan  I  favnes  den  lange  dag, 
nu  kan  I  kysses  efter  behag;  — 
frygt  ikke  lytterens  øre. 

Nu  kan  I  sværme  så  dejligt,  I  to ; 

det  har  I  lov  til  ude  og  hjemme. 

Nu  kan  jer  kærlighed  frit  sætte  bo; 

plej  den  og  vand  den  og  lad  den  så  gro ; 

vis  os  nu  pent  I  har  nemme! 

Frøken  Skære 

(inde  i  stuen). 

Nej,  at  jeg  ikke  skulde  vidst  det,  Lind; 
jeg  skulde  drillet  Dem! 

En  dame 

(sammesteds). 

Uf,  ja  hvor  græmmeligt! 

En  anden  dame 

(i  døren). 

Han  skrev  vel,  Anna"? 

Ex    TANTE. 

Nej! 

Frøken  Skære. 

Det  gjorde  min. 

En  dame 

(på  altanen). 

Anna,  hvor  længe  har  det  været  hemmeligt? 

(løber  ind  i  stuen.) 

Froken  Skære. 
Imorgen  må  du  ud  og  købe  ring. 

Flere  damer 

(ivrigt). 

Vi  skal  ta'e  mål  af  ham! 

Frøken  Skære. 

Snak  om  en  ting; 
det  skal  hun  selv. 

Fru  Stråmand 

(på  altanen,  til  en  dame  med  håndarbejde). 

De  syr  med  attersting? 
Husjomfruen 

(i  døren,  med  en  brikke). 

En  halv  kop  kaffe  til? 

En  dame. 

Ja  tak,  en  dråbe. 

Froken  Skære. 
Hvor  heldigt,  at  du  får  din  nye  kåbe 
til  næste  uge,  når  I  skal  omkring. 

En  aldrende  dame 

(i  stuen  ved  vinduet). 

Når  går  vi  så  i  udstyrsmagasinet? 

Fru  Stråmand. 
Hvad  er  vel  prisen  nu  på  postelinet? 

En  herre 

(til  nogle  damer  på  altanen). 

Læg  mærke  til  herr  Lind  med  Annas  handske. 
Nogle  af  damerne 

(med  højrøstet  glæde). 

Ved  Gud,  han  kyssed  den! 
Andre 

(ligeså,  idet  de  springer  op). 

Hvad  I    Er  det  sandt! 
Lind 

(viser  sig,  rød  og  forlegen  indenfor  døren). 

Å  hvilken  snak! 

'fjerner  sig.) 

Frøken  Skære. 

Jo  visst,  jeg  så  det  grant! 

Styver 

(i  døren  med  en  kaffekop  i  den  ene  hånd  og  en  tvebak  i  den 
anden). 

Nej,  man  må  ikke  faktum  så  forvanske; 
jeg  attesterer,  vidnerne  tar  fejl. 

Frøken  Skære 

(indenfor  og  uden  at  sees). 

Kom,  Anna;  stil  dig  foran  dette   spejl! 

Nogle  damer 

(råbende). 

De  også,  Lind! 

Froken  Skære. 

Ryg  imod  ryg!     Lidt  nøjere! 

Damerne  på  altanen. 
Kom,  lad  os  se,  hvor  meget  han  er  højere. 

(Alle  løber  ind  i  havestuen;  latter  og  højrøstet  passiar  høres 
en  stund  derinde.) 

Falk 

(som  under  det  foregående  optrin  har  spadseret  omkring  i  haven, 

kommer  nu  frem  i  forgrunden,    standser  og  ser  ind,    til  larmen 

nogenlunde  har  lagt  sig). 

Der  slagter  de  en  elskovs  poesi.  — 
Hin  fusker,  som  stak  koen  ubehændigt, 
så  den  i  døden  pintes  unødvendigt, 
han  fik  sit  vand  og  brød  i  dage  ti; 
men  disse  —  disse  der  — ,  de  slipper  fri. 

(knytter  hånden  ) 

Jeg  kunde  fristes  til  ■ — ;  hys,  tomt  er  ordet; 
kun  handling  fra  idag,  det  har  jeg  svoret. 

Lind 

(kommer  hastigt  og  forsigtigt  ud  af  døren). 

Nå  Gud  ske  lov,  nu  taler  de  om  smagen; 
nu  kan  jeg  slippe  — 

Falk. 
Hej,  du  er  da  tryg 
på  lykken;  ønskesværmen,  tæt,  som  myg, 
har  surret  op  og  ned  her  hele  dagen. 

Lind. 
De  mener  det  så  vel,  den  hele  flok; 
skønt  noget  mindre  kunde  være  nok. 


70 

Den  andel,  som  de  tar,  er  næsten  trættende; 
at  slippe  bort  en  stund  vil  være  lettende. 

(vil  gå  ud  tilhøjre.) 

Falk. 
Hvor  går  du? 

Lind. 
Ned  på  hyblen,  har  jeg  tænkt. 
Bank  på,  ifald  du  finder  døren  stængt. 

Falk. 
Men  skal  jeg  ikke  hente  Anna  ud  til  dig? 

Lind. 
Nej  —  vil  hun  noget,  sender  hun  nok  bud  til  mig. 
Vi  taltes  ved  igår  til  langt  på  nat; 
da  fik  jeg  hende  sagt  omtrent  det  vigtigste; 
desuden  synes  jeg,  det  er  det  rigtigste, 
at  omgås  sparsomt  med  sin  lykkes  skat. 

Falk. 
Ja  du  har  ret;  man  bør  for  dybt  ej  gribe 
til  dagligbrug  — 

Lind. 
Hys,  lad  mig  komme  væk. 
Nu  skal  jeg  få  mig  en  fornuftig  pibe; 
jeg  har  ej  røgt  tre  hele  døgn  i  træk. 
Mit  blod  har  været  i  en  slig  bevægelse; 
jeg  gik  og  skalv  for  at  hun  skulde  vrage  mig  — 

Falk. 
Ja  du  kan  trænge  til  lidt  vederkvægelse. 

Lind. 
Og  du  kan  tro,  at  knasteren  skal  smage  mig. 

(går  ud  tilhøjre.  Froken  Skære  og  nogle  andre  damer  kommer 
J'ra  havestuen.) 

(til  Falk). 
Det  var  visst  ham,  der  gik? 


Falk. 

Ja  det  var  vildtet. 

Nogle  damer. 


At  løbe  fra  os 


Andre. 
Fy,  det  er  da  skam! 

Falk. 
Han  er  lidt  sky  endnu,  men  blir  nok  tam, 
når  han  en  ugestid  har  båret  skiltet. 

Froken  Skære 

(ser  sig  om). 

Hvor  sidder  han? 

Falk. 
Nu  sidder  han  på  kvisten 
i  havehuset,  i  vor  fælles  rede; 

(bønligt.) 

men  De  må  ikke  drive  ham  dernede; 
å,  lad  ham  puste  ud! 

Froken  Skære. 

No  vel;  men  fristen 
blir  ikke  lang. 

Falk. 
Å  giv  ham  et  kvarter,  — 
så  kan  De  forfra  jo  begynde  legen. 
Nu  er  han  inde  i  en  engelsk  præken  — 

Frøken  Skære. 
En  engelsk  — ? 

Damerne. 
Å,  De  narrer  os!    De  ler! 

Falk. 
For  ramme  alvor.     Han  er  fast  bestemt  på 
at  modta'e  kald  etsteds  blandt  emigranterne, 
og  derfor  — 

Frøken  Skære 

(forskrækket). 

Gud,  han  har  da  ikke  gemt  på 
det  gale  indfald? 

(til  damerne.) 

Råb  på  alle  tanterne! 
Hent  Anna  og  fru  Stråmand  og  fru  Halm! 

Nogle  damer 

(i  bevægelse). 

Ja,  sligt  må  hindres! 

Andre. 
Vi  må  gøre  kvalm! 

Froken  Skære. 
Der  er  de;  gudskelov; 

(til  Anna,   der  kommer  fra  havestuen   sammen   med   presten, 

HANS   KONE  Og   BØRN,   STYVER,    GULDSTAD,    FRU    HALM   Og 
DE  ØVRIGE   GÆSTER.) 

Véd  du,  hvad  Lind 
er  fast  bestemt  på  i  sit  stille  sind? 
At  gå  som  prest  derover  — 

Anna. 

Ja,  jeg  véd. 


Fru  Halm. 
Og  du  har  lovet  ham   — ! 
Anna 

(forlegen). 

At  rejse  med. 
Fro ken  Skære 

(oprørt). 

Så  har  han  snakket  for  dig! 
Damerne 

(slår  hænderne  sammen). 

Nej,  —  hvor  snedig! 
Falk. 
Men  husk  den  indre  trang  hos  ham  — ! 

Froken  Skære. 

Ja,  Gud; 

den  følger  man,  når  man  er  løs  og  ledig; 
men  en  forlovet  følger  blot  sin  brud.   — 
Nej,  søde  Anna,  tænk  dig  om  itide; 
du  er  i  hovedstaden  barnefødt  — ? 

Falk. 
At  lide  for  ideen  er  dog  sødt! 

Froken  Skære. 
Skal  man  for  kærestens  ideer  lide? 
Til  sligt  er  man,  ved  Gud,  dog  ikke  nødt! 

(til  damerne.) 

Kom  allesammen! 

ftar  Anna  under  armen.) 

Vent;  nu  skal  du  hore;   — 
lad  så  ham  vide,  hvad  han  har  at  gøre. 

(de  går  op  mod  baggrunden  og  ud  tilhøjre  i  ivrig  samtale  med 
flere  af  damerne;  de  øvrige  gæster  spreder  sig  i  forskellige 
grupper  rundt  om  i  haven.  Falk  standser  Stråmand,  hvis 
kone  og  børn  stedse  holder  sig  i  hans  nærhed.  Guldstad  går 
fra  og  til  under  den  følgende  samtale.) 

Falk. 
Herr  pastor,  hjælp  den  unge  troens  kæmpe, 
før  de  får  frøken  Anna  stemt  imod  ham. 

Stråmand 

(i  embedstone.) 

Ja  kvinden  bør  sig  efter  manden  lempe;  —   — 

(betænkelig.) 

Men  dersom  jeg  i  middags  ret  forstod  ham, 

så  hviler  kaldet  på  en  uviss  grund, 

og  offeret,  som  bringes,  er  nok  tvilsomt  — 

Falk. 
Å  nej,  herr  pastor,  døm  dog  ej  for  ilsomt. 
Jeg  tør  forsikkre  Dem  med  hånd  og  mund, 
hans  kald  er  meget  stort  og  ubestrideligt  — 

Stråmand 

(opklaret). 

Ja,  —  er  han  sikkret  noget  visst  pålideligt 
for  året,  —  da  er  det  en  anden  sag. 

Falk 

(utålmodig). 

De  stiller  foran,  hvad  jeg  sætter  bag; 

jeg  mener  kaldet,  —  trangen,  —  ikke  gagen  I 

Stråmand 

(med  et  følelsesfuldt  smil). 

Foruden  den  kan  ingen  vidne  i 

Amerika,  Europa  eller  Asien,  — 

kort  ingensteds.     Ja,  dersom  han  var  fri, 

min  kære  unge  ven,   —  hvis  han  var  enlig, 

var  løs  og  ledig,  —  nå,  da  gik  det  an; 

men  Lind,  som  er  i  fuld  forlovet  stand,  — 

for  ham  er  slig  bestilling  ikke  tjenlig. 

Tænk  efter  selv;  han  er  en  kraftig  mand, 

med  tiden  må  han  stifte  lidt  familje;    — 

jeg  forudsætter  han  har  bedste  vilje ;  — 

men  midlerne,  min  ven  — ?   «Byg  ej  på  sand», 

så  siger  skriften.     Tingen  var  en  anden, 

hvis  offeret  —  — 

Falk. 
Ja,  det  er  ikke  ringe, 
det  véd  jeg  nok. 

Stråmand. 
Ja  se,  —  det  hjælper  manden! 
Når  offeret  man  villig  er  at  bringe, 
og  rigeligt  — 

Falk. 
Han  villig  er,  som  få. 

Stråmand. 
Han?     Hvordan  skal  jeg  Deres  ord  forstå? 
I  standens  medfør  skal  han  offer  tage, 
men  ikke  bringe  — 

Fru  Stråmand 

(ser  ud  i  baggrunden). 

Der  er  de  tilbage. 
Falk 

(stirrer  et  øjeblik  forbauset  på  ham,   forstår  ham  pludselig  og 
brister  i  latter). 

Hurra  for  offeret;  —  ja  det,  som  blir 
til  højtids  bragt  —  i  struttende .  papir ! 

Stråmand. 
For  går  man  året  rundt  i  tøm  og  trindse, 
så  har  man  det  igen  til  jul  og  pindse. 

Falk 

(lystig). 

Og  «kaldet»  lydes  —  når  det  er  tilstrækkeligt, — 
selv  om  man  hører  til  f amiljeskafferne ! 

Stråmand. 
Forstår  sig;    er    man  sikkret  noget  klækkeligt, 
så  bør  man  vidne  selv  blandt  Zulukafferne. 

(dæmpet.) 

Nu  skal  jeg  tage  hende  med  det  gode. 

(til  en  af  småpigerne.) 

Min  lille  Mette,  hent  mig  ud  mit  hode. 
Klodshodet  mener  jeg,  mit  barn,  forstå  mig  — 

(føler  bag  i  frakkelommen.) 

nej  vent  et  øjeblik ;  - —  jeg  har  det  på  mig. 

(går  opover  og  stopper  sin  pibe,  fulgt  af  kone  og  børn.) 

Guldstad 

(kommer  nærmere). 

De  spiller  nok  en  smule  slange  her 
i  elskovsparadiset,  kan  jeg  skønne! 

Falk. 
A,  kundskabstræets  karter  er  så  grønne; 
de  frister  ingen. 

(til  Lind,  som  kommer  fra  højre  ) 

Nåda,   —   er  du  der? 

Lind. 
Men  Gud  forbarme  sig,  hvor  der  ser  ud 
på  værelset;  der  ligger  lampen  knækket, 
gardinet  revet  ned,  vor  stålpen  brækket, 
og  over  kakkelovnspladen  flyder  blækket  — 

Falk 

(slår  ham  på  skuldren). 

Det  hærværk  bær  min  livs  vårs  første  bud. 
Forlænge  har  jeg  siddet  bag  gardiner 
og  digtet  skriftlig  under  lampen  tændt; 
nu  er  min  døde  stuedigtning  endt;    — 
med  Herrens  solskin  jeg  i  dagen  triner;  — 
min  vår  er  kommen  og  min  sjæls  forvandling; 
herefter  digter  jeg  i  dåd  og  handling. 

Lind. 
Ja  digt  for  mig  i  hvad  du  vil;  men  vent 
ej  derfor,  at  min  svigermor  er  tjent 
med  tabet  af  de  malede  gardiner. 

Falk. 
Hvad!     Hun,  som  offrer  alt  på  de  logerende, 
selv  søsterbørn  og  døttre,  —  skulde  hun 
ta'e  slig  en  småting  op  med  sure  miner! 

Lind 

(vred). 

Det  er  usømmeligt  i  bund  og  grund, 
ja  for  os  begge  to  kompromitterende! 
Dog  hun  og  du  om  det;   men  lampen  var 
min  ejendom  med  både  glas  og  kuppel  — 

Falk. 
Å  pyt,   —  den  volder  mig  da  ingen  skruppel; 
du  har  Vorherres  sommer  lys  og  klar,  — 
hvad  skal  så  lampen  til? 

Lind. 

Du  er  mærkværdig; 
du  glemmer  rent,  at  sommeren  er  kort 
Jeg  tænker  nok,  skal  jeg  til  jul  bli  færdig, 
det  gælder,  ej  at  sløse  tiden  bort. 

Falk 

(med  store  øjne). 

Du  tænker  fremad? 

Lind. 
Ja,  det  gør  jeg  rigtignok; 
jeg  skulde  tro,  examen  er  en  vigtig  nok  — 

Falk. 
Men  husk  iaftes!     Husk:  Du  går  og  lever; 
berust  i  nuet  intet  mer  du  kræver,  — 
selv  ej  et  middelmådigt  haud  til  jul;  — 
du  har  jo  fanget  lykkens  fagre  fugl; 
du  har  en  følelse,  som  om  du  stod 
med  verdens  rigdom  drysset  for  din  fod! 

Lind. 
Det  har  jeg  sagt;  men  sligt  er  at  forstå, 
naturligvis,  cum  grano  salis  — 

Falk. 

Nå! 

Lind. 
Om  formiddagen  vil  jeg  nyde  lykken, 
det  er  jeg  fast  bestemt  på. 

Falk. 

Det  er  kækt! 

Lind. 
Jeg  må  jo  hilse  på  min  nye  slægt, 
så  tiden  går  alligevel  tilspilde; 
men  nogen  yderligere  forrykken 
af  timeplanen  lønned  sig  nok  ilde. 

Falk. 
Og  endda  vilde  du  i  forrige  uge 
gå  i  den  vide  verden  ud  med  sang. 

Lind. 
Ja,  men  jeg  skønte  luren  blev  for  lang; 
de  fjorten  dage  kan  jeg  bedre  bruge. 

Falk. 
Nej,  du  blev  hjemme  af  en  anden  grund; 
du  snakked  noget  om  at  dalens  bund 
for  dig  har  højfjeldsluft  og  fuglekvidder. 

Lind. 
Ja  vistnok,   —  luften  her  er  meget  sund; 
men  den  kan  nydes,  om  man  også  sidder 
i  regelmæssigt  arbejd  med  sin  bog. 

Falk. 
Men  bogen  var  det  jo,  der  ej  forslog, 
som  himmelstige  — 

Lind. 

Uf,  hvor  du  er  stædig; 
sligt  siger  man,  når  man  er  løs  og  ledig  - 

Falk 

(ser  på  ham  og  folder  hænderne  i  stille  forbauselse). 

Du  også,  Brutus! 

Lind 

(med  et  anstrøg  af  forlegenhed  og  ærgrelse). 

Kom  dog  vel  ihu, 
at  jeg  har  andre  pligter,  jeg,  end  du. 
Jeg  har  min  kæreste.     Se  alle  andre 
forlovede,  selv  folk  med  lang  erfaring, 

som  du  forhåbentlig  dog  ej  vil  klandre,  — 
de  påstår  alle,  dersom  to  skal  vandre 
igennem  livet,  så  — 

Falk. 

Spar  din  forklaring. 
Hvem  gav  dig  den? 

Lind. 

A,  for  exempel  Styver, 
og  det  er  dog  en  mand,   som  ikke  lyver. 
Og  frøken  Skære,  som  er  så  erfaren, 
hun  siger  — 

Falk. 
Nå,  men  presten  og  hans  Maren? 

Lind. 
Ja,  det  er  mærkeligt  med  disse  to; 
der  hviler  over  dem  en  sindets  ro  — 
tænk  dig,  hun  kan  ej  huske  sin  forlovelse, 
har  ganske  glemt,  hvad  den  ting  er,  at  elske. 

Falk. 
Ja  det  er  følgen  af  enhver  forsovelse,  — 
erindringsfuglene  blir  rent  rebelske. 

(lægger  hånden  på  hans  skulder  og  ser  ironisk  på  ham  ) 

Du,  kære  Lind,  du  sov  visst  sødt  inat? 

Lind. 
Til  langt  på  dag;  jeg  gik  tilsengs  så  mat, 
og  dog  på  samme  tid  i  slig  en  rørelse; 
jeg  frygted  næsten,  jeg  var  bleven  gal. 

Falk. 
A  ja,  du  led  jo  af  et  slags  forgørelse. 

Lind. 
Men  Gud  ske  lov,  så  vågned  jeg  normal. 

(Under  dette  optrin  har  Stråmand  af  og  til  vist  sig  spadserende 

i   baggrunden    i  ivrig  samtale    med  Anna;    fru   Stråmand   og 

børnene   følger  bagefter.     Froken  Skære   viser  sig  nu   også ; 

tilligemed  hende  fru  Halm  og  endel  andre  damer.) 

Frøken  Skære 

(endnu  før  indtrædelsen). 

Herr  Lind! 

Lind 

(til  Falk). 

Der  er  de  efter  mig  igen! 
Kom,  lad  os  gå. 

Frøken  Skære. 
Nej  bi;  hvor  skal  De  hen? 
Lad  os  ihast  få  ende  på  uenigheden, 
som  De  og  Deres  kæreste  er  kommen  i. 

Lind. 
Er  vi  uenige? 

Frøken  Skære 

(viser  mod  Anna,  som  står  længere  inde  i  haven). 

Ja,  læs  selv  dommen  i 
hint  tårerige  blik.     Det  gælder  menigheden 
der  over  i  Amerika. 

Lind. 

Men,  Gud, 
hun  var  jo  villig  — 

Froken  Skære 

(spodsk). 

Jo,  det  ser  så  ud! 
Nej,  kære,  De  vil  anderledes  domme, 
når  vi  får  drøftet  sagen  mer  i  ro. 

Henrik  Ibsen  :    Kærlighedens  Komedie.  6 

Lind. 
Men  denne  strid  for  troen,  den  er  jo 
min  fremtids  bedste  drøm! 

Fkøken  Skære. 

A,  hvem  vil  tro 
i  vor  civiliserte  tid  på  drømme? 
Se,  Styver  drømte  nu  forleden  nat, 
der  kom  et  brev,   som  var  så  selsomt  kantet  — 

Fru  Stråmand. 
At  drømme  sligt  er  forbud  for  en  skat. 

Frøken  Skære 

(med  et  nik). 

Ja,  —  næste  dag  han  blev  for  by  s  kat  pantet. 

(Damerne  slår  kreds  om  Lind  og  går  samtalende  med  ham 
opover  i  haven.) 

Stråmand 

(fortsættende  til  Anna,   der  næsten  søger  at  undgå  ham). 

Af  disse  grunde,  kære  unge  barn, 
af  disse  grunde,  hentet  fra  fornuften, 
ja  fra  moralen  og  tildels  fra  skriften, 
De  indser  nu,  at  slig  en  meningsskiften 
må  kaldes  ganske  greben  ud  af  luften. 

Anna 

(halvt  grædende). 

Ja,  Gud,  —  jeg  er  endnu  så  uerfaren  —  — 

Stråmand. 
Og  det  er  så  naturligt,  at  man  har  en 
utidig  frygt  for  faren  og  for  snaren; 
men  lad  ej  tvivlen  få  Dem  i  sit  garn,  — 
vær  uforsagt;  spejl  Dem  i  mig  og  Maren! 


Fru  Stråmand. 
Ja  jeg  har  hørt  idag  af  Deres  Moder, 
at  jeg  var  ligeså  forknyt,  som  De, 
da  vi  fik  kaldet  — 

Stråmand. 
Det  var  og  fordi 
hun  skulde  bort  fra  hovedstadens  goder; 
men  da  vi  havde  samlet  nogle  skillinger, 
og  da  vi  havde  fåt  de  første  tvillinger, 
så  gik  det  over. 

Falk 

(sagte  til  Stråmand). 

Bravo!    De  er  stor 
som  taler! 

Stråmand 

(nikker  til  ham  og  vender  sig  atter  til  Anna). 

Hold  De  derfor  Deres  Ord! 
Skal  mennesket  forsage?     Falk  fortæller, 
at  kaldet  ikke  er  så  ringe  heller;   — 
så  var  det  jo? 

Falk. 
Nej,  pastor  — 

Stråmand. 

Jo  ved  Gud  - 

(til  Anna.) 

Så  noget  visst  kan  deraf  gøres  ud. 

Og  er  det  så,  hvi  skal  vi  da  forsage? 

sku  om  Dem  i  de  længst  fremfarne  dage! 

Se  Adam,  Eva,  dyrene  i  arken  — 

se  liljerne  i  luften  —  fuglene  på  marken  — 

de  fugle  små  —  de  fugle  små  —  de  fiske  — 

(vedbliver  dæmpet,  idet  han  fjerner  sig  med  Anna.) 

6* 

Falk 

(idet  froken  Skære  og  tanterne  kommer  med  Lind). 

Hurra!    Der  kommer  kærnetropper  friske; 
den  hele  gamle  garde  i  gevær! 

Frøken  Skære. 
Nå,  det  er  godt  vi  finder  hende  her. 

(dæmpet.) 

Vi  har  ham,  Falk!  —  nu  til  veninden  der. 

(nærmer  sig  Anna.) 

Stråmand 

(med  en  afværgende  bevægelse). 

Hun  trænger  ingen  verdslig  overtalelse; 
ej  gøres  der,  hvor  ånden  har  gjort  sit, 
behov  at  verden  — 

(beskeden.) 

har  jeg  virket  lidt, 
så  fik  jeg  kraft  —  — ! 

Fru  Halm. 

Nå,  uden  al  forhalelse 
forsoning  da! 

Tanterne 

(rørte). 

O  Gud,  hvor  det  er  smukt! 

Stråmand. 
Ja,  gives  vel  et  sind,  så  døvt  og  lukt, 
at  ej  det  finder  sligt  et  optrin  gribende? 
det  er  så  skærpende,  det  er  så  slibende, 
det  er  så  vækkende,  at  se  et  ungt 
umyndigt  barn,  som  bringer  offret,  tungt, 
men  villigt  dog  på  pligtens  alter. 


Fru  Halm. 

Ja, 
men  hendes  slægt  har  også  været  virksom. 

Froken  Skære. 
Ja  jeg  og  tanterne,  —  det  véd  jeg  da! 
De,  Lind,  De  ejer  hendes  hjertes  nogle ; 
men  vi,  veninderne,  vi  har  en  dirk,  som 
kan  lukke  op,  hvor  nøglen  ej  forslår;  — 

(trykker  hans  hånd.) 

og  hvis  det  trænges  i  de  senere  år, 

så  kom  til  os,  —  vort  venskab  kan  ej  gøgle. 

Fru  Halm. 
Ja,  vi  er  om  jer,  hvor  I  står  og  går  — 

Frøken  Skære. 
Og  skærmer  jer  mod  tvedragts  fæle  øgle. 

Stramand. 
O  denne  klynge!    Kærlighed  og  venskab! 
en  stund,  så  glad,  og  dog  så  vemoddryssende ! 

(vender  sig  til  Lind.) 

Men,  unge  mand,  lad  tingen  få  en  endskab ; 

(fører  Anna  til  ham.) 

Tag  hen  din  brud,  —  din  brud  tag  hen  —  og 

kys  hende! 

Lind 

(rækker  Anna  hånden). 

Jeg  rejser  ej! 

Anna 

(på  samme  tid). 

Jeg  følger  med! 

(forbauset). 
Du  rejser  ej? 

Lind 

(ligeså). 

Du  følger? 

Anna 

(med  et  hjælpeløst  blik  på  de  omstående). 

Men,  Gud,  så  skilles  vi  jo  ligefuldt! 

Lind. 
Ja,  hvad  er  det? 

Damerne. 
Hvad  nul 

Froken  Skære 

(ivrig). 

Nej,  her  sig  dølger 
en  misforståelse  — 

Stråmand. 
Hun  lo  ved  huldt, 
at  rejse  med! 

Frøken  Skære. 
Og  Lind  svor  højt  at  blive! 

Falk 

(leende). 

De  begge  føjed  sig;  hvad  fattes  da? 

Stråmand. 
Nej,  de  forviklinger  er  mig  for  stive! 

(går  op  mod  baggrunden.) 

Tanterne 

(i  munden  på  hverandre). 

Men  Herregud,  hvem  kommer  striden  fra? 

Feu  Halm 

(til  Guldstad  og  Styver,  som  har  spadseret  udenfor  i  haven  og 
nu  nærmer  sig). 

Her  er  uenighed  på  alle  kanter. 

(taler  sagte  med  dem.) 

Fru  Stråmand 

(til  frøken  Skære,  idet  hun  ser,  at  havebordet  dækkes). 

Nu  får  vi  thevand. 

Frøken  Skære 

(kort). 

Gudskelov. 

Falk. 

Hurra 
for  venskab,  thevand,  kærlighed  og  tanter! 

Styver. 
Men  dersom  sagen  hænger  sådan  sammen, 
så  kan  den  endes  let  til  alles  gammen. 
Processen  hviler  på  en  paragraf, 
som  siger:  konen  skal  sin  husbond  følge. 
Dens  ord  er  klare,  det  kan  ingen  dølge  — 

Frøken  Skære. 
Ja  så;  men  hvor  blir  da  forliget  af? 

Stråmand. 
Hun  lyde  må  en  lov,  som  kom  fraoven   — 

Styver. 
Men  så  kan  Lind  jo  eludere  loven:  — 

(henvendt  til  Lind.) 

Hal  rejsen  ud,  og  rør  Dem  ej  af  pletten. 

Tanterne 

(glade). 

Ja  det  går  an! 

Fru  Halm. 
Ja  visst! 

Frøken  Skære. 

Så  skilles  trætten. 

(Svanhild  og  pigerne  har  imidlertid  dækket  thebordet  nedenfor 
altantrappen.  På  fru  Halms  opfordring  sætter  damerne  sig  om 
bordet.  Det  øvrige  selskab  tager  plads  dels  på  altanen  og  i 
lysthuset,  dels  rundt  om  i  haven.  Falk  sidder  på  altanen. 
Under  det  følgende  drikkes  the.) 

Fru  Halm 

(smilende). 

Så  trak  det  lille  uvejr  da  forbi. 
Slig  sommerregn  gør  godt,  når  den  er  over; 
da  skinner  solen  dobbelt  smukt,  og  lover 
en  eftermiddagsstund  for  skyer  fri. 

Frøken  Skære. 
Ja,  kærlighedens  blomst  behøver  større 
og  mindre  regnskyl  for  at  holdes  frisk. 

Falk. 
Den  dør,  såsnart  den  bringes  på  det  tørre; 
for  såvidt  har  den  lighed  med  en  fisk  — 

Svanhild. 
Nej,  kærligheden  lever  jo  af  luften  — 

Frøken  Skære. 
Og  den  må  fisken  dø  i  — 

Falk. 

Ganske  sandt. 

Froken  Skære. 
Der  kan  De  se,  vi  Deres  tunge  bandt! 

Fru  Stråmand. 
Den  the  er  god,  det  kender  man  på  duften. 

Falk. 
Nå  lad  det  blive  da  ved  blomsterlignelsen. 
Den  er  en  blomst;  thi  nægtes  den  velsignelsen 
af  himlens  regn,  så  hartad  den  går  fløjten 

(standser.) 

Fro ken  Skære. 
Hvad  da? 

Falk 

(med  et  galant  buk). 

Da  kommer  tanterne  med  sprøjten.  — 
Men  lignelsen  har  digterne  nu  brugt, 
og  godtfolk  gennem  snese  slægter  slugt,   — 
og  endda  er  den  for  de  fleste  tåget; 
thi  blomstervrimmelen  er  stor  og  broget. 
Sig,  hvilken  særlig  blomst  er  kærligheden? 
Xævn  den,  som  har  den  største  lighed  med  den. 

Froken  Skære. 
Den  er  en  rose;  Gud,  det  véd  enhver;  — 
den  låner  livet  jo  et  rosenskær. 

Ex    UNG    DAME. 

Den  er  en  hvidvejs,  vokser  under  sneen; 
først  når  den  springer  ud,  får  verden  se'en. 

En  tante. 
Den  er  en  løvetand,  som  trives  bedst, 
når  den  blir  knust  af  mandshæl  eller  hest, 
ja  skyder  skud,  når  nedtrådt  den  er  blevet, 
som  digter  Pedersen  så  smukt  har  skrevet. 

Lind. 
Vårklokken  er  den;  i  dit  unge  sind 
den  ringer  livets  pindsehøjtid  ind. 

Fru  Halm. 
Nej,  den  er  eviggrønt,  som  ej  står  brun  i 
december  selv,  så  lidt  som  midt  i  juni. 

Guldstad. 
Nej,  den  er  islandsk  mos  i  god  vejr  høstet: 
den  læger  frøkener  med  ondt  for  brystet. 

En  herre. 
Den  er  en  vild  kastanje,  —  meget  priselig 
som  kakkelovnsved,  men  frugten  er  uspiselig. 

Svanhild. 
Nej,  en  kamelia;  som  før  kon vallerne, 
den  er  jo  damers  hovedpynt  på  ballerne. 

Fru  Stråmand. 
Nej,  den  er  lig  en  blomst,  som  var  så  net;  — 
bi  lidt  —  den  var  nok  grå  —  nej  violet;  — 
hvad  hed  den   nu   — ?     Lad  se  —   den   ligned 

dem,  som  —   — ; 
nej,  det  er  mærkeligt,  hvor  jeg  er  glemsom. 

Styver. 
Hvert  blomsterbilled  går  på  halte  ben. 
Den  ligner  snarere  en  blomsterpotte; 
ad  gangen  har  den  ikkun  plads  for  en, 
men  efterhånden  kan  den  rumme  otte. 

Stråmand 

(i  børneflokken). 

Nej,  kærligheden  er  et  pæretræ; 

om  våren  pære-blomster-hvid,  som  sne; 

lidt  udpå  året  blomsterne  sig  arter 

til  fler  og  flere  store  grønne  karter; 

af  faderstammens  safter  de  sig  nærer;   — 

med  gudshjælp  blir  de  allesammen  pærer. 

Falk. 
Så  mange  hoveder,  så  mange  sind! 
Nej,  alle  famler  de  på  gale  veje. 
Hver  lignelse  er  skæv;  men  hor  nu  min;   — 
den  kan  på  hver  en  vis  De  sno  og  dreje. 

(rejser  sig  i  talerstilling.) 

Der  gror  en  plante  i  det  fjerne  øst; 
dens  odelhjem  er  solens  fætters  have  — 

Damerne. 
Å,  det  er  theen! 

Falk. 
Ja. 

Fru  Stråmand. 

Han  har  en  røst, 
som  Stråmand,  når  han  — 

Stråmand. 

Bring  ham  ej  af  lave. 

Falk. 
Den  har  sit  hjem  i  fabellandets  dale, 
vel  tusind  mile  bagom  ørkner  golde;  — 
fyld  koppen,  Lind!     Så  tak.     Nu  skal  jeg  holde 
om  the  og  kærlighed  en  thevandstale. 

(Gæsterne  rykker  nærmere  sammen.) 

Den  har  sit  hjem  i  eventyrets  land; 
ak,  der  har  også  kærligheden  hjemme. 
Kun  solens  sønner,  véd  vi,  fik  forstand 
på  urtens  dyrkning,  på  dens  røgt  og  fremme. 

Med  kærligheden  er  det  ligeså. 

En  dråbe  solblod  må  i  åren  slå, 

hvis  kærlighed  skal  skyde  rod  derinde, 

skal  grønnes,    gro,    og  frem  til  blomstring  vinde. 

Frøken  Skære. 
Men  Kina  er  et  meget  gammelt  land, 
så  theens  ælde  deraf  sluttes  kan  - — 

Stråmand. 
Den  var  visst  til  før  Tyrus  og  Jerusalem. 

Falk. 
Ja  den  var  kendt,  da  salig  herr  Methusalem 
i  billedbogen  bladed  på  sin  skimmel  — 

Frøken  Skære 

(triumferende). 

Og  kærlighedens  væsen  er  jo  ungt! 
at  finde  lighed  her,  vil  falde  tungt. 

Falk. 
Nej,  kærligheden  er  og  meget  gammel; 
den  læresætning  underskriver  vi  jo 
så  troende,  som  folk  i  Kap  og  Rio;  — 
ja,  fra  Neapel  og  til  nord  for  Brevig 
der  gives  dem,  der  påstår  den  er  evig;   — 
nå,  deri  er  vel  nogen  overdrivelse,  — 
men  gammel  er  den  over  al  beskrivelse. 

Frøken  Skære. 
Men  kærlighed  og  kærlighed  er  et; 
af  the  der  gives  både  god  og  slet. 

Fru  Stråmand. 
Ja,  man  har  the  i  mange  kvaliteter. 

Anna. 
De  grønne  forårsspirer  allerførst  — 

Svanhild. 
Den  slags  er  kun  for  solens  døttres  torst. 

En  ung  dame. 
Man  skildrer  den  berusende  som  æther  — 

En  anden. 
Som  lotos  duftende,  og  sød  som  mandelen. 

Guldstad. 
Den  forekommer  aldrig  her  i  handelen. 

Falk 

(som  imidlertid  er  trådt  ned  fra  altanen). 

Ak,  mine  damer,  hver  i  sin  natur 

har  og  et  særligt  lidet   « himmelsk  rige». 

Der  knopped  sig  af  spirer  tusind  slige 

bag  blyheds  faldende  kinesermur. 

Men  fantasiens  små  kineserdukker, 

som  sidder  i  kioskens  ly  og  sukker, 

som  drømmer  vidt  —   så  vidt  — ,  med  slør  om 

lænderne, 
med  gyldne  tulipaners  flor  i  hænderne,  — 
til  dem  I  førstegrødens  knopper  sanked; 
jer  var  det  et,  hvad  høst  der  siden  vanked. 
Se,  derfor  nåer  til  os,  med  grus  og  stilke,  — 
en  efterslæt,   mod  hin,  som  hamp  mod  silke,  — 
en  høst,    som  fås  af  træet  ved  at  sparke  det  — 

Guldstad. 
Det  er  den  sorte  the. 

Falk 

(med  et  nik). 

Den  f vider  markedet. 

En  herre. 
Så  taler  Holberg  om  en  the  de  beuf  — 

Frøken  Skære 

(snærpet). 

Den  er  visst  ubekendt  for  nutid  sganer. 

Falk. 
Der  gives  og  en  kærlighed  de  beuf; 
den  slår  sin  mand  for  panden  —  i  romaner, 
og  skal  nok  spores  fra  og  til  i  tøf- 
felhæren under  ægteskabets  faner. 
Kort,  der  er  lighed,  hvor  De  mindst  det  tror. 
Således  siger  jo  et  gammelt  ord, 
at  theen  lider,  mister  noget  af  et 
aroma,  som  i  plantens  indre  bor, 
ifald  til  os  den  føres  over  havet. 
Igennem  ørknen  må  den,  over  bakkerne,  — 
må  svare  told  til  Russen  og  Kosakkerne;  — 
de  stempler  den,  så  får  den  vidre  fare, 
så  gælder  den  blandt  os  for  ægte  vare. 
Men  går  ej  kærligheden  samme  vej? 
Igennem  livets  ørk?     Hvad  blev  vel  følgerne, 
hvad  skrig,  hvad  verdens  dom,  hvis  De,  hvis  je£ 
bar  kækt  vor  elskov  over  frihedsbølgerne! 
«Gud,  den  har  tabt  moralens  krydderi!« 
« Legalitetens  duft  er  rent  forbi !» 

Stråmand 

(rejser  sig). 

Ja,  gudskelov  —  i  sædelige  lande 
er  slige  varer  endnu  kontrabande! 

Falk. 
Ja,  skal  den  hertillands  passere  frit, 
så  må  den  gennem  reglernes  Siberien, 
hvor  ingen  havluft  skade  kan  materien;  — 
så  må  den  vise  segl  og  sort  på  hvidt 
fra  kirkeværge,  organist  og  klokker, 
fra  slægt  og  venner,  kendinger  og  pokker, 
og  mange  andre  brave  mænd,  foruden 
det  fripas,  som  den  fik  af  selve  guden.   — 
Og  så  det  sidste  store  lighedspunkt; 
se  hvor  kulturens  hånd  har  lagt  sig  tungt 
på  « himmelriget«  i  det  fjerne  østen; 
dets  mur  forfalder,  og  dets  magt  er  sprængt, 
den  sidste  ægte  mandarin  er  hængt, 
profane  hænder  alt  besørger  høsten. 
Snart  « himlens  rige»  er  en  saga  blot, 
et  eventyr,  som  ingen  længer  tror  på; 
den  hele  verden  er  et  gråt  i  gråt;  — 
vidunderlandet  har  vi  kastet  jord  på. 
Men  har  vi  det,  —  hvor  er  da  kærligheden? 
Ak,  da  er  også  den  jo  vandret  heden! 

(løfter  koppen  ivejret.) 

Nå,  lad  forgå,  hvad  tiden  ej  kan  bære;  —   - 
en  thevandsskål  til  salig  Amors  ære! 

(drikker  ud;  stærk  uvilje  og  bevægelse  i  selskabet.) 

Froken  Skære. 
Det  var  en  meget  sælsom  brug  af  ordet! 

Damerne. 

At  kærligheden  skulde  være  dod  — ! 

Stråmand. 
Her  sidder  den  jo  sund  og  rund  og  rød 
i  alskens  skikkelser  om  thevandsbordet. 
Her  har  vi  enken  i  sin  sorte  dragt  — 

Frøken  Skære. 
Et  trofast  ægtepar  — 

Styver. 

Hvis  elskovspagt 
kan  lægge  mangt  et  håndfast  pant  irette. 

Guldstad. 
Derefter  kommer  kærlighedens  lette 
kavalleri,  —  de  mange  slags  forlovede. 

Stråmand. 
Først  veteranerne,  hvis  forbund  vovede 
at  trodse  tidens  tand  — ■ 

Frøken  Skære 

(afbryder). 

Og  så  eleverne 
i  første  klasse,  —  parret  fra  igår  — 

Stråmand. 
Kort,  her  er  sommer,  vinter,  høst  og  vår; 
den  sandhed  kan  De  tage  på  med  næverne, 
med  øjne  se,  og  høre  den  med  øren  — 

Falk. 
Nu  ja? 

Froken  Skære. 
Og  endda  viser  De  den  døren! 

Falk. 
De  har  nok  højlig  misforstået  mig,  frøken. 
Når  har  jeg  nægtet  disse  ting  var  til? 
Men  De  må  komme  vel  ihug,  at  rogen 
er  ikke  altid  just  bevis  på  ild. 
Jeg  véd  så  såre  vel,  man  tar  til  ægte, 
familje  stiftes,  og  deslige  ting  ; 
De  skal  visst  aldrig  høre  mig  benægte, 
at  der  i  verden  rindes  kurv  og  ring, 
at  rosenrøde  små  billetter  skrives, 
og  lukkes  med  et  duepar,  som  —  kives, 
at  der  går  kærester  i  hver  en  gade, 
at  gratulanterne  får  chocolade, 
at  skik  og  brug  har  formet  et  reskript 
med  egne  regler  for  enhver   «forliebt»;   —  — 
men  Herregud,  vi  har  jo  og  majorer, 
et  arsenal  med  stort  materiel, 
her  findes  trommer,  huggerter  og  sporer,  — 
men  hvad  beviser  så  det  hele  vel? 
Blot  at  vi  ejer  folk  med  sværd  ved  belte, 
men  ingenlunde  at  vi  ejer  helte. 
Ja,  selv  om  hele  lejren  fuld  af  telte  stod,   — 
var  det  da  derfor  sagt  der  gaves  heltemod'? 

Stråmand. 
Nå,  billighed  i  alt;  oprigtigt  talt 
det  er  ej  altid  just  i  sandheds  tjeneste, 
når  unge  folks  forelskelse  blir  malt 
så  stærk  og  så,  —  ja,  som  det  var  den  eneste. 
På  den  er  ej  til  hver  en  tid  at  bygge; 
nej,  først  i  ægteskabets  huslig- hygge 

star  kærligheden  grundet  på  en  klippe, 
som  aldrig  svigter  og  som  ej  kan  glippe. 

Froken  Skære. 
Da  er  jeg  af  en  ganske  anden  mening. 
Jeg  skulde  tro  to  hjerters  fri  forening, 
som  løses  kan  idag,  men  årvis  varer, 
dog  kærlighedens  ægthed  bedst  forsvarer. 

Anna 

(med  varme). 

O,  nej,  —   et  forhold,  som  er  friskt  og  ungt, 
er  dog  på  kærne  mere  rigt  og  tungt. 

Lin  i) 

(tankefuld). 

Hvem  véd  om  ej  det  dufter  af  ideen, 
som  frøknens  hvidvejs,  ikkun  under  sneen. 

Falk 

I  pludselig  udbrydende). 
Du  faldne  Adam!    Det  var  hjemve-tanken, 
som  søgte  Eden  bagom  gærdeplanken ! 

Lind. 
Hvad  snak! 

Fru  Halm 

(krænket,  til  Falk,  idet  hun  rejser  sig). 

Det  er  just  intet  venskabsstykke, 
at  vække  tvist,  hvor  vi  har  stiftet  fred; 
frygt  ej  for  Deres  ven  og  for  hans  lykke 

Nogle  damer. 
Nej,  den  er  viss! 

Andre. 
Ja,  det  vi  sikkert  véd. 

Fru  Halm. 
Vel  har  hun  ej  lært  kogebog  i  skolen, 
men  det  skal  læres  endnu  denne  høst. 

Frøken  Skære. 
Til  brylluppet  hun  selv  broderer  kjolen. 
En  tante 

(klapper  Anna  på  hovedet). 

Og  blir  fornuftig  så  det  er  en  lyst. 
Falk 

(ler  højt). 

0  du  fornuft-karrikatur,  som  dræber 
med  galskabs  hallingdans  på  vennelæber! 
Var  det  fornuftighed,  han    vilde  finde? 
Var  det  en  kogebogs  professorinde? 

Han  kom  herind  som  vårens  glade  svend, 
han   kåred  havens  unge  vilde  rose. 

1  drog  den  op  for  ham;  —  han  kom  igen;   — 
hvad  bar  så  busken?    Hyben! 

Frøken  Skære 
(stødt). 

Vil  De  skose? 
Falk. 
En  nyttig  frugt  til  husbrug,   —  ja,  ved  Gud! 
Men  hybnen  var  dog  ej  hans  vårdags  brud. 

Fru  Halm. 
Ja  hvis  herr  Lind  har  søgt  en  balheltinde, 
så  er  det  slemt;  hun  er  ej  her  at  finde. 

Falk. 
O  ja,  —  jeg  véd,  der  drives  jo  et  døgn- 
koketteri med  huslighedens  tanke; 
det  er  et  rodskud  af  den  store  løgn, 
der  gror  i  højden,  lig  en  humleranke. 

7* 

Jeg  tar  ærbodig  hatten  af,  min  frue, 

for   « balheltinden » ;  hun  er  skønhedsbarn,  — 

og  idealet  spænder  gyldne  garn 

i  ballets  sal,  men  knapt  i  ammens  stue. 

Fru  Halm 

(med  undertrykt  forbittrelse). 

Herr  Falk,  slig  adfærd  har  en  nem  forklaring. 
Forlovet  mand  er  tabt  for  venners  lag; 
det  er  nok  kærnen  i  den  hele  sag; 
jeg  har  i  det  kapitel  god   erfaring. 

Falk. 

Naturligvis;  —  syv  søsterdøttre  gifte  — 

Fru  Halm. 
Og  gifte  lykkeligt! 

Falk 

(med  eftertryk). 

Ja,  er  det  visst? 


Guldstad. 


Hvad  nu! 


Frøken  Skære. 
Herr  Falkl 

Lind. 

Er  det  din  agt  at  stifte 
uenighed ! 

Falk 

(med  udbrud). 

Ja  krig  og  splid  og  tvist! 

Styver. 
Du,  som  er  lægmand,  en  profan  i  faget! 

Falk. 
Ja  lad  det  gå;  jeg  hejser  endda  flaget! 
Ja  krig  jeg  vil  med  hænder  og  med  fødder, 
en  krig  mod  løgnen  med  de  stærke  rødder, 
mod  løgnen,  som  I  røgtet  har  og  vandet, 
så  frækt  den  knejser  og  ser  ud  som  sandhed! 

Styver. 
Jeg  protesterer  mod  alt  ubevist, 
og  forbeholder  mig  regres  —  — 

Frøken  Skære. 

Ti  stille! 

Falk. 
Så   det  er  kærlighedens  friske  kilde, 
som  hvisker  om,  hvad  enken  har  forlist,   — 
hin  kærlighed,  som  sletted   «savn»  og  « klage » 
af  sproget  ud  i  lykkens  lyse  dage! 
Så  det  er  kærlighedens  sejersflod, 
som  ruller  gennem  ægteparrets  årer,  — 
hin  kærlighed,  som  kækt  på  skandsen  stod, 
og  trådte  skik  og  vedtægt  under  fod, 
og  lo  af  alle  verdens  kloge  dårer ! 
Så  det  er  kærlighedens  skønhedsflamme, 
som  holder  en  forlovelse  igang 
i  lange  år!    Ja  så!    Det  er  den  samme, 
som  ildned  selv  kontorets  søn  til  sang! 
Så  det  er  kærlighedens  unge  lykke, 
som  frygter  farten  over  havets  hvælv, 
som  kræver  offer,  skønt  i  fagrest  smykke 
den  skulde  stråle  —  offrende  sig  selv!  — 

O  nej,  I  løgnens  dagligdagsprofeter, 
kald  tingen  engang  med  sit  rette  navn; 
kald  enkestandens  rørelser  for  savn, 
og  ægtestandens  vane,  som  de  heder! 

Stråmand. 
Nej,  unge  mand,  slig  frækhed  er  for  stor! 
Der  er  bespottelse  i  hvert  et  ord ! 

(træder  Falle  tæt  under  øjnene. ) 

Nu  aksler  jeg  mit  gamle  skind  til  striden 
for  arvet  tro  imod  den  nye  viden! 

Falk. 
Jeg  går  til  kampens  højtid  som  til  fest. 

Stråmand. 
Godt!    De  skal  se  mig  trodse  kugleregnen!   — 

(nærmere  ) 

Et  viet  par  er  helligt,  som  en  prest  — 
Styver 

(på  Falks  a'nden  side). 

Og  et  forlovet  — 

Falk. 
Halvt  om  halvt,  som  degnen. 

Stråmand. 
Se  disse  børn;  —  De  ser  den  —  denne  klynge? 
Den  kan  på  forhånd  mig  Viktoria  synge! 

Hvor  var  det  muligt  at  —  hvor  var  det  gørligt ; 

nej,  sandheds  ord  er  mægtigt,  ubønhørligt;  — 

at  stoppe  øret  til,  kan  kun  en  tåbe. 

Se,  —  disse  børn  er  elskovsbørn  tilhobe ! 

(standser  forvirret.) 

Ja  det  vil  sige  —  nej,  naturligvis  — ! 

Frokex  Skære 

(vifter  sig  med  lommetørklædet). 

Det  er  en  meget  uforståelig  tale. 

Falk. 
Se  der  leverer  De  jo  selv  bevis ; 
et  af  de  ægte,  gode,  nationale. 
De  skelner  mellem  ægteskabets  panter, 
og  elskovs  ditto;  —  deri  gør  De  klogt; 
der  forskel  er,  som  mellem  råt  og  kogt, 
som  mellem  markens  blomst  og  potteplanter. 
Hos  os  er  kærligheden  snart  en  videnskab; 
forlængst  den  hørte  op  at  være  lidenskab. 
Hos  os  er  kærligheden  som  et  fag; 
den  har  sit  faste  lang,  sit  eget  flag; 
den  er  en  stand  af  kærester  og  ægtemænd,   — 
de  passer  tjenesten  og  kan  nok  mægte  den ; 
thi  der  er  samhold,    som  i  havets  tangforgrening. 
Alt,  hvad  etaten  mangler,  er  en  sangforening  — 

Guldstad. 
Og  en  avis! 

Falk. 
Godt!    I  skal  få  avisen! 
Det  var  en  god  ide;  vi  har  jo  blade 
for  børn  og  damer,  troende  og  skytter. 
Jeg  håber  ingen  spørger  efter  prisen. 
Der  skal  I  få  at  se,  som  på  parade, 
hvert  bånd,  som  Per  og  Povl  i  byen  knytter; 
der  rykkes  ind  hvert  rosenfarvet  brev, 
som  Vilhelm  til  sin  ømme  Laura  skrev ; 
der  trykkes  blandt  ulykkelige  hændelser,   — 
som  ellers  mord  og  krinolinforbrændelser,  — 

hvert  opslag,  som  fandt  sted  i  ugens  løb; 

der  averteres  under  salg  og  køb 

hvor  brugte  ringe  billigst  kan  bekommes; 

der  annonceres  tvillingen  og  trillingen,   — 

og  er  der  vielse,  så  sammentrommes 

det  hele  laug  at  se  på  forestillingen;  — ■ 

og  vanker  der  en  kurv,  så  prentes  den 

i  bladet  mellem  andre  nyhedsstoffer; 

det  lyde  skal  omtrent  som  så:    «Igen 

har  elskovsdjævlen  krævet  her  et  offer ! » 

Jo,   I  skal  se,  det  går;  thi  når  det  lider 

imod  den  tid,  da  abonnenten  bider, 

da  bruger  jeg  en  madding,  som  ej  dræber  den ;   — 

da  slagter  jeg,  på  storbladsvis,   en  pebersvend. 

Jo,  I  skal  se  mig  kækt  til  laugets  nytte  stridende ; 

som  tiger,  ja,  som  redaktør  mit  bytte  bidende  — 

Guldstad. 
Og  bladets  titel? 

Falk. 
« Amors  norske  skyttetidende*! 

Styvee 

(nærmer  sig). 

Det  er  dog  ej  dit  alvor  vel?    Du  vil 
ej  sætte  slig  dit  gode  navn  på  spil! 

Falk. 
Mit  ramme  alvor.     Tidtnok  påstod  man 
at  ingen  kan  af  kærligheden  leve; 
jeg  vise  skal,  den  påstand  er  ej  sand; 
thi  jeg  skal'  leve  af  den  som  en  greve, 

især  hvis  frøken  Skære,  som  jeg  håber, 

levere  vil  herr  Stråmands   «livsroman» 

til  skænkning  ud,  som  feuilleton,  i  dråber. 

Stråmand 

(forskrækket). 

Gud  stå  mig  bi!     Hvad  er  nu  det  for  plan? 
Mit  livs  roman?     Når  var  mit  liv  romantisk? 

Froken  Skære. 
Det  har  jeg  aldrig  sagt! 

Styver. 

En  misforståelse! 

Stråmand. 
Jeg  skulde  gjort  mig  skyldig  i  forgåelse 
mod  skik  og  brug!     Der  lyver  De  gigantisk! 

Falk. 
Nu  godt. 

(slår  Styver  på  skulderen.) 

Her  står  en  ven,  som  ej  vil  svigte. 
Jeg  åbner  bladet  med  kopistens  digte. 

Styver 

(efter  et  forfærdet  blik  på  presten). 

Men  er  du  gal!     Nej,  må  jeg  be'  om  ordet! 
Du  tør  beskylde  mig  for  vers  —  — 

Froken  Skære. 

Nej  Gud  - 

Falk. 
Det  rygte  går  dog  ud  ifra  kontoret. 

Styver 

(i  høj  vrede). 

Fra  vort  kontor  går  aldrig  noget  ud! 

Falk. 
Ja  svigt  mig  også  du;  jeg  har  endda 
en  trofast  bror,  som  ikke  falder  fra. 
«Et  hjertes  saga»  venter  jeg  fra   Lind, 
hvis  elskov  er  for  fin  for  havets  vind, 
som  offrer  landsmænds  sjæle  for  sin  kærlighed,  — 
sligt  viser  følelsen  i  al  dens  herlighed! 

Fru  Halm. 
Herr  Falk,  nu  er  mit  tålmods  rest  tilende. 
Vi  kan  ej  leve  under  samme  tag;   — 
jeg  håber,  at  De  flytter  end  idag  — 

Falk 

(med  et  buk,  idet  fruen  og  selskabet  går  ind). 

Det  var  jeg  forberedt  på  vilde  hænde. 

Stråmand. 
Imellem  os  er  krig  på  død  og  liv; 
De  har  fornærmet  mig  med  samt  min  viv, 
ja  mine  børn,  fra  Trine  ned  til  Ane;  —  — 
gal  kun,  herr  Falk,  —  gal,  som  ideens  hane  — 

(går  ind  med  kone  og  børn.) 

Falk. 
Og  skrid  De  fremad  på  apostlens  bane 
med  Deres  kærlighed,  som  De  har  mægtet 
at  få,  før  tredje  hanegal,  fornægtet! 

Frøken  Skære 

(får  ondt). 

Følg  med  mig,  Styver!  hjælp  mig  at  få  hægtet 
korsettet  op;   —  kom,  skynd  dig,  —  denne  vej. 

Styver 

(tii  Falk  idet  han  går  med  Froken  Skære  under  armen). 

Jeg  siger  op  vort  venskab ! 

Lind. 

Også  jeg. 

Falk. 

(alvorlig). 

Du  også,  Lind! 

Lind. 
Farvel ! 

Falk. 
Du  var  min  næreste 

Lind. 
Det  hjælper  ej;  hun  ønsker  det,  min  kæreste. 

(han  går  ind;  Svanhild  er  bleven  stående  ved  altantrapnen.) 

Falk. 
Se  så;  nu  har  jeg  plads  på  alle  kanter.   — 
nu  har  jeg  ryddet  om  mig! 

Svanhild. 

Falk,  et  ord! 

Falk 

(viser  høfligt  mod  huset). 

Den  vej,  min  frøken;  —  der  gik  Deres  moer 
med  alle  venner  og  med  alle  tanter. 

Svanhild 

(nærmer  sig). 

Ja,  lad  dem  gå;  min  vej  er  ikke  deres; 
ved  mig  skal  ikke  flokkens  tal  forflere-. 

Falk. 
De  går  ej? 

Svanhild. 
Nej.     Vil  De  mod  løgnen  stride, 
jeg  står,  som  væbner,  tro  ved  Deres  side. 

Falk. 
De,  Svanhild;  De,  som   — 

Svanhild 

Jeg,  som  end  igår  - 
O,  var  De  selv  da,  Falk,  igår  den  samme? 
De  bød  mig,  som  en  lykke,  siljens  kår  — 

Falk. 
Og  siljen  fløjted,  fløjted  mig  tilskamme! 
Nej  De  har  ret;  da  var  det  børneværk; 
men  De  har  vakt  mig  til  et  bedre  virke;   — 
midt  indi   stimlen  står  den  store  kirke, 
hvor  sandheds  røst  skal  runge  ren  og  stærk. 
Det  gælder  ej  at  skue,  som  Asynjen, 
fra  højden  over  al  den  vilde  dyst;   — 
nej,  bære  skønhedsmærket  i  sit  bryst, 
som  Hellig-Olaf  bar  sit  kors  på  brynjen,  — 
at  se  med  langsyn  over  slagets  vidder, 
skont  hildet  han  i  kampens  virvar  sidder,  — 
et  skimt  af  sol  bag  tågen  at  bevare, 
det  er  det  livsenskrav,  en  mand  skal  klare! 

Svanhild. 
Og  De  vil  klare  det,  når  De  står  fri, 
og  står  alene. 

Falk. 
Stod  jeg  d  a  i  stimlen  ? 

Og  det  er  kravet.     Nej,  den  er  forbi, 
hin  isolerthedspagt  med  mig  og  himlen. 
Endt  er  min  digtning  indfor  stuevæg; 
mit  digt  skal  leves  under  gran  og  hæg, 
min  krig  skal  føres  midt  i  døgnets  rige;  — 
jeg  eller  løgnen  —  en  af  os  skal  vige! 

Svanhild. 
Så  gå  da  signet  frem  fra  digt  til  dåd  ! 
Jeg  har  Dem  miskendt;  De  har  hjertevarme; 
tilgiv,   —  og  lad  os  skilles  uden  harme  — 

Falk. 
Nej,  den  har  plads  for  to,  min  fremtids  båd! 
Vi  skilles  ikke.     Svanhild,  har  De  mod, 
så  følges  vi  i  kampen  fod  for  fod ! 

Svanhild. 
Vi  følges? 

Falk. 
Se,  jeg  står  forladt  af  alle, 
har  ingen  ven,  har  krig  med  hver  bekendt, 
mod  mig  er  hadets  hvasse  spydsod  vendt;   — 
sig,  har  De  mod,  med  mig  at  stå  og  falde? 
min  fremtidsvej  går  gennem  skik  og  brug, 
hvor  tusind  hensyns  lænker  foden  tvinger;   — 
der  breder  jeg,  som  alle  andre,  dug, 
og  sætter  ringen  på  min  elsktes  finger! 

(drager  en  ring  af  sin  hånd,  og  holder  den  hejret.) 

Svanhild 

(i  åndeløs  spænding). 

Det  vil  De? 

Falk. 
Ja,  og  vi  skal  vise  verden, 

at  kærligheden  har  en  evig  magt, 

som  bær  den  uskadt  og  i  al  sin  pragt 

igennem  døgnets  dynd  på  hverdagsfærden. 

Igår  jeg  pegte  mod  ideens  bål, 

der  brandt,  som  baun  på  bergets  bratte  tinde;  - 

da   blev  De  ræd,  De  skalv,  thi  De  var  kvinde: 

nu  peger  jeg  mod  kvindens  sande  mål! 

En  sjæl,  som  Deres,  holder  hvad  den  lover; 

se  sluget  for  Dem,  —  Svanhild,  sæt  nu  over! 


Og  hvis  vi  faldt 


Svanhild 

(neppe  hørligt). 


Falk 

(jublende). 

O  nej,  jeg  ser  et  skær 
i  Deres  øje,  som  vor  sejr  forkynder! 

Svanhild. 
Så  tag  mig  hel  og  holden,  som  jeg  er! 
Nu  springer  løvet  ud;  min  vår  begynder! 

(hun  kaster  sig  med  kækhed  i  hans  arme,    idet  teppet  falder.) 


TREDJE  AKT. 


Aften  og  klart  måneskin.  Rundt  om  på  træerne  brænder  farvede 
lamper.  I  baggrunden  borde  med  opdækning  af  vinflasker, 
glasse,  kager  o.  s.  v.  Inde  fra  huset,  hvor  alle  vinduer  er  op- 
lyste, høres  dæmpet  pianofortespil  og  sang  under  de  følgende 
optrin.  Svanhild  står  ved  altanen.  Falk  kommer  fra  højre 
med  nogle  bøger  og  en  skrivemappe  under  armen.  Oppasseren 
følger  efter  med  en  kuffert  og  en  vadsæk. 

Falk. 
Det  er  jo  resten? 

Oppasseren. 

Ja  nu  tror  jeg  neppe 
det  fattes  andet,  end  en  liden  skræppe 
og  sommerfrakken. 

Falk. 
Godt;  det  tar  jeg  med 
på  ryggen  når  jeg  går.     Kom  så  afsted;  — 
se  her  er  mappen. 

Oppasseren. 
Der  er  lås  for,  ser  jeg. 

Falk. 
Ja  der  er  lås  for,  Sivert. 

Oppasseren. 
Godt. 

Falk. 

Den  ber  jeg, 
du  straks  vil  brænde. 

Oppasseren. 
Brænde? 

Falk. 

Ja  til  kul  — 

(smilende.) 

med  alle  veksler  på  poetisk  guld. 

Og  bøgerne,  —  dem  kan  du  selv  beholde. 

Oppasseren. 
Å   nej  da;  skal  jeg  slig  bekostning  volde? 
Men  når  herr  Falk  kan  bøger  bortforære, 
så  er  han  færdig  da  med  al  sin  lære? 

Falk. 
Alt,  hvad  af  bøger  læres,  har  jeg  lært  — 
og  endda  mere. 

Oppasseren. 
Mere?     Det  var  svært. 

Falk. 
Ja  skynd  dig;  bærerne  står  udfor  døren;   — 
nu  får  du  hjælpe  dem  at  læsse  børen. 

(Oppasseren  går  ud  tilvenstre.) 

Falk 

(nærmer  sig  Svanhild,  som  kommer  ham  imøde). 

Vi  har  en  time,  Svanhild,  for  os  selv, 
i  lys  af  Gud  og  sommernattens  stjerner. 

Se,  hvor  de  glittrer  gennem  løvets  hvælv, 
lig  frugt  på  gren,  de  verdenstræets  kerner. 
Nu  har  jeg  brudt  det  sidste  trældomsbånd, 
nu  har  for  sidste  gang  mig  svøben  rammet; 
som  Jacobs  æt,  med  vandringsstav  i  hånd 
og  rejseklædt,  jeg  står  for  påskelammet. 
Du  sløve  slægt,  hvis  syn  er  stænkt  og  lukt 
for  løftets  land  bag  ørkensandets  flugt, 
du  travle  ridderslagne  træl  af  tiden, 
mur  du  kun  kongegrav  i  pyramiden,  — 
jeg  går  til  frihed  gennem  døgnets  ørk, 
for  mig  er  fremkomst  selv  i  havets  fjære; 
men  tiendens  f  viking,  løgnens  fule  lære, 
skal  finde  der  sin  gravtomt,  dyb  og  mørk! 

(kort  ophold ;  han  ser  på  hende  og  tar  hendes  hånd.) 

Du  er  så  stille,  Svanhild! 

SVANHILD. 

Og  så  glad! 
O  lad  mig  drømme,  lad  mig  stille  drømme. 
Tal  du  for  mig;  frem  går  da,  som  på  rad, 
min  tankes  knopper,  sprungne  ud  til  kvad, 
lig  modne  liljer  over  t jernets  strømme. 

Falk. 
Nej,  sig  det  engang  til  med  sandheds  rene 
usvigelige  røst,  at  du  er  min! 
O  sig  det,  Svanhild,  sig  — 

Svanhild 

(kaster  sig  om  hans  hals  . 

Ja,  jeg  er  din! 

Falk. 
Du  sangfugl,  sendt  af  Gud  til  mig  alene! 

Henrik  Ibsen:    Kærlighedens  Komedie.  8 


114 


SVAXHILD. 

Jeg  var  en  hjemløs  i  min  moders  hus, 

jeg  var  en  ensom  i  mit  eget  indre, 

en  ubedt  gæst  i  glædens  glans  og  sus,  — 

gjaldt  intet  der —  ja  stundom  endnu  mindre. 

Se  da  kom  du !    For  første  Gang  på  jord 

jeg  fandt  min  tanke  bag  en  andens  ord; 

hvad  spredt  jeg  drømte,  vidste  du  at  samle! 

du  ungdomskække  mellem  livets  gamle! 

Halvt  stødte  du  mig  bort  med  hvas  forstand, 

halvt  vidste  du  med  solblink  mig  at  drage, 

som  havet  drages  af  en  løvklædt  strand, 

og  skæret  skyver  sjøerne  tilbage, 

Nu  har  jeg  seet  til  bunden  af  din  sjæl, 

nu  har  du  mig  udelelig  og  hel; 

du  løvtræ  over  bølgeleg,  du  kære, 

mit  hjertes  flugt  har  flod,  men  aldrig  fjære! 

Falk. 
Og  takket  være  Gud,  at  han  har  døbt 
min  kærlighed  i  smertens  bad.     Jeg  vidste 
knapt  selv  hvad  trang  mig  drog,  før  dyrekøbt 
jeg  så  i  dig  den  skat,  jeg  skulde  miste. 
Ja  priset  han,   som  i  min  livsensbog 
med  sorgens  indsegl  har  min  elskov  adlet, 
som  gav  os  fribrev  på  vort  sejerstog, 
og  bød  os  jage  hjemad  gennem  skog, 
som  adelspar,  på  vingehesten  sadlet! 

SVANHILD 

(peger  mod  huset). 

Derinde  er  der  fest  i  alle  sale, 
der  lyser  lamper  for  de  unge  to, 

der  lyder  glade  venners  sang  og  tale. 

Fra  alfarvejen  skulde  hvermand  tro, 

at  der  er  lykken  —  blandt  de  glade  røster. 

(medlidende.) 

Du  verdens  lykkebarn,   —   du  stakkels  søster 

Falk. 
Du  siger  stakkels? 

SVANHILD. 

Har  hun  ikke  delt 
sit  sjæleguld  med  ham  og  alle  trender, 
sat  ud  sin  kapital  på  hundred  hænder, 
så  ingen  skylder  hende  summen  helt? 
Hos  ingen  af  dem  har  hun  alt  at  kræve, 
for  ingen  af  dem  har  hun  helt  at  leve. 
O,  jeg  er  tifold  rigere  end  hun; 
jeg  har  en  eneste  i  verden  kun. 
Tomt  var  mit  hjerte,  da  med  sejersfaner, 
med  tusindfoldig  sang  du  drog  derind; 
du  råder  der  på  alle  tankens  baner; 
lig  vårens  vellugt  fylder  du  mit  sind. 
Ja,  jeg  må  takke  Gud  i  denne  time, 
at  jeg  var  ensom  indtil  dig  jeg  fandt,   — 
at  jeg  var  død  og  hørte  klokken  kime, 
som  kaldte  mig  til  lys  fra  livets  tant. 

Falk. 
Ja  vi,  de  venneløse  to  i  verden, 
vi  er  de  rige;  vi  har  lykkens  skat, 
vi,  som  står  udenfor  og  ser  på  færden 
igennem  ruden  i  den  stille  nat; 
lad  lamper  lyse  og  lad  toner  klinge, 
lad  dem  derinde  sig  i  dansen  svinge;   — 

se  opad,  Svanhild,   —  opad  i  det  blå;  — 
der  lyser  også  tusind  lamper  små  — 

Svanhild. 
Lyt,  stilt,  du  elskte,  — -  i  den  svale  kveld 
går  gennem  lindens  løv  et  tonevæld  — 

Falk. 
Det  er  for  os  de  tindrer  højt  i  salen  — 

Svanhild. 
Det  er  for  os  det  S}mger  gennem  dalen ! 

Falk. 
Jeg  føler  mig  som  Guds  forlorne  barn; 
jeg  svigted  ham  og  gik  i  verdens  garn. 
Da  vinked  han  mig  hjem  med  milde  hænder 
og  nu,  jeg  kommer,  nu  han  lampen  tænder, 
bereder  højtid  for  den  fundne  søn, 
og  skænker  mig  sit  bedste  værk  i  løn. 
Fra  denne  stund  jeg  sværger,  ej  at  svigte,  — 
men  stå  som  væbnet  vagt  i  lysets  lejr. 
Vi  holder  sammen,  og  vort  liv  skal  digte 
en  højsang  stærk  om  kærlighedens  sejr! 

Svanhild. 
Og  se,  hvor  let  det  er  for  to  at  vinde, 
når  han  er  mand  — 

Falk. 
Og  hun  er  heltud  kvinde; 
det  var  ugørligt  at  to  slige  faldt! 

Svanhild. 
Så  op  til  kamp  mod  savnet  og  mod  sorgen; 

(viser  Falks  ring,  som  hun  bær  på  fingeren.) 

i  denne  stund  fortæller  jeg  dem  alt! 

Falk 

(hurtigt). 

Nej,  Svanhild,  ikke  nu;   vent  til  imorgen! 
Ikveld  vi  plukker  lykkens  roser  rode; 
at  gå  til  dagværk  nu,  var  helligbrøde. 

(Døren  til  havestuen  åbnes.) 

Din  moder  kommer!    Skjul  dig!    Som  min  brud 
skal  intet  øje  dig  iaften  møde! 

ide  går  ud  mellem  træerne  ved  lysthuset.     Fru  Halm  og  Guld- 
stad kommer  ud  på  altanen.) 

Fru  Halm. 
Han  flytter  virkelig! 

Guldstad. 

Det  ser  så  ud. 


Han  flytter,  frue! 


vi  véd  det  nok! 


Styver 

(kommer). 

Fru  Halm. 

Ja,  du  gode  Gud, 


Styver. 
Det  er  en  slem  omstændighed. 
Han  holder  ord;  jeg  kender  hans  ubændighed. 
Han  sætter  os  i  bladet  allesammen; 
min  kæreste  blir  trykt  i  flere  oplag, 
imellem  kurve,  tvillinger  og  opslag. 
Hør,  véd  De  hvad:  hvis  ej  det  var  for  skammen, 
jeg  foreslog  forlig,  en  våbenstilstand  — 

Fru  Halm. 
Det  tror  De  han  går  ind  på? 

Styver. 

Ja,  jeg  tror. 


ns 


Der  er  indicier,  der  er  visse  spor, 

som  viser,  at  da  nys  det  store  ord 

han  førte,  var  han  i  beskænket  tilstand. 

Ja,  der  er  et  prov,  som,  om  just  ikke  fældende, 

dog  taler  meget  stærkt  imod  angældende; 

det  er  ham  overfort,  at  efter  bordet 

han  indfandt  sig  i  Linds  og  egen  bolig, 

og  viste  der  en  adfærd,  højst  urolig, 

slog  sønder  —  — 

Guldstad 

(ser  et  glimt  af  Falk  og  Svanhild,   som   skilles  idet  Falk   går 
op  mod  baggrunden  ;  Svanhild  blir  stående  skjult  ved  lysthuset). 

Stop,  vi  er  på  rette  sporet! 
Et  øjeblik,  fru  Halm!    Falk  flytter  ikke, 
og  gør  han  det,  da  gør  han  det  som  ven. 

Styver. 
Så?    Tror  De  også  —  ? 

Fru  Halm. 

Å,  hvor  vil  De  hen! 

Guldstad. 
Ej  længer,  frue,  end  det  kan  sig  skikke; 
jeg  klarer  sagen  til  gensidigt  held. 
Blot  et  minut  på  tomandshånd  — 

Fru  Halm. 

Nu  vel! 

(de  går  sammen  ud  i  haven;   under   det  følgende  ser  man  dem 
Ira  og  til  i  baggrunden  i  ivrig  samtale.) 

Styver 

(stiger  ned  i  haven,  idet  han  opdager  Falk,  som  står  og  ser  ud 
over  vandet). 

De  herrer  digtere  er  hævns-  og  hads-mænd; 

men  vi  regeringsfolk  er  fine  statsmænd; 
jeg  vil  arbejde  for  mig  selv   — 

(ser  presten,  som  kommer  fra  havestuen.) 

Se  så! 
Stråmand 

(på  altanen). 

Han  flytter  virkelig! 

(går  ned  til  Styver./ 

A,   kære,  —  gå, 
gå  ind  et  lidet  øjeblik  i  stuen 
og  hold  min  kone  — 

Styver. 
Skal  jeg  holde  fruen! 

Stråmand. 
Med  selskab,   mener  jeg.     Vi  og  de  små, 
vi  er  så  vante  til  at  være  sammen, 
og  aldrig  — 

(idet  fruen  og  børnene  viser  sig  i  døren.) 

Nå,  der  er  de  alt  på  trammen! 

Fru  Stråmand. 
Hvor  er  du  Stråmand? 

Stråmand 

(sagte  til  Styver). 

Find  på  et  par  ord,  som 
kan  fængsle  dem,  —  en  ting,  som  er  lidt  morsom! 

Styver 

(går  op  på  altanen). 

Har  fruen  læst  departementets  bønskrift? 
Det  er  et  mønster  på  stilistisk  skønskrift;   • — 

(tar  en  bog  op  af  lommen.) 

nu  skal  jeg  in  extenso  referere  — 

(nøder  dem  høfligt  ind  i  stuen,  og  går  selv  med.    Falk  kommer 

frem  i  haven;  han  og  Stråmand  mødes:  de  ser  en  stund  på 

hinanden.) 

Stråmand. 

Nu? 

Falk. 

Nu? 

Stråmand. 
Herr  Falk! 

Falk. 
Herr  pastor 

Stråmand. 


Er  De  mere 


medgørlig  nu,  end  da  vi  skiltes? 

Falk. 

Nej, 
jeg  går  min  ufravigelige  vej  — 

Stråmand. 
Selv  om  De  træder  næstens  lykke  ned? 

Falk. 
Jeg  planter  sandheds  urt  i  lykkens  sted. 

(smilende. ) 

Forresten  tænker  De  nok  på  avisen 
for  elskende? 

Stråmand. 
Nå,  var  det  kanske  spøg? 

Falk. 
Ja,  trøst  Dem  med,  det  værk  går  op  i  røg; 
i  gerning,  ej  på  prent,  jeg  bryder  isen. 

Stråmand 
Og  om  De  sparer  mig,  så  véd  jeg  visst  en 
person,  som  ikke  slipper  mig  så  let; 
han  nytter  overtaget,  han,  kopisten,  — 
og  det  er  Deres  skyld,  og  det  er  slet, 

De  rørte  op  i  gamle  sværmerier, 

og  De  kan  bande  på,  han  ikke  tier 

med  dem,  ifald  jeg  mukker  blot  et  ord 

mod  kravet,  som  de  skråler  på  i  kor. 

Regeringsfolket  har  en  svare  magt 

i  pressen  nuomstunder,  er  mig  sagt. 

En  styverfængeropsats  kan  mig  fælde, 

hvis  den  blir  prentet  i  det  store  blad, 

som  slår  med  Samsons  håndgevær  og  vælde, 

og  går  i  vej  med  både  hov  og  vad, 

besynderlig  mod  slutten  af  kvartalerne  — 

Falk 

(indrømmende). 

Ja  —  hørte  Deres  saga  til  skandalerne  —  — 
Stråmand 

(forsagt). 

Alligevel.     Det  blad  har  mange  spalter; 
pas  på:  der  offres  jeg  på  hævnens  alter. 

Falk 

(med  lune). 

På  straffens,  mener  De,  —  og  vel  fortjent. 

Der  går  en  Nemesis  igennem  livet; 

den  rammer  sikkert,  skønt  den  rammer  sent, 

at  rømme  væk  fra  den,  er  ingen  givet. 

Har  en  forsyndet  sig  imod  ideen, 

så  kommer  pressen,  dens  årvågne  vagt, 

og  man  får  finde  sig  i  efterveen. 

Stråmand. 
Men  Herregud,  når  slutted  jeg  kontrakt 


122 

med  den   «ide»,  som  føres  her  i  munden! 
Jeg  er  jo  ægtemand,  familjefar,  — 
husk  på,  at  tolv  umyndige  jeg  har;  — 
jeg  er  jo  af  min  dagliggerning  bunden, 
jeg  har  annexer  og  en  vidtstrakt  gård, 
en  talrig  stamhjord,  åndelige  får,   — 
se,  de  skal  plejes,  klippes,  røgtes,  fores; 
der  tærskes  skal  og  i  komposten  klores; 
man  spør  om  mig  i  stalden  og  i  kveen ;  — 
når  får  jeg  tid  at  leve  for  ideen? 

Falk. 
Ja,  så  rejs  hjem  igjen  jo  for  jo  heller; 
kryb  ind,  før  vinter,  under  tørvetaget. 
Se,  i  det  unge  Norge  er  det  daget; 
den  kække  fylking  tusind  stridsmænd  tæller, 
og  morgenvindens  strømning  fylder  flaget. 

Stråmand. 
Og,  unge  mand,  ifald  jeg  rejste  hjem 
med  alle  mine,  ja  med  alle  dem, 
som  var  igår  mit  lille  kongerige,  — 
har  ikke  mangt  idag  da  vendt  sig  om? 
Tror  De  jeg  rejser  rig,  som  da  jeg  kom  — 

(da  Falk  vil  svare.) 

Nej  vent,  og  hør  på,  hvad  jeg  har  at  sige. 

(træder  nærmere.) 

Der  var  en  tid,  da  jeg  var  ung,  som  De, 

og  ikke  mindre  kæk  og  uforfærdet, 

Jeg  sled  for  brød  og  der  gik  år  forbi; 

se,  sligt  gør  ånden  ej,   som  hånden,  hærdet. 

Jeg  kom  dernord;    mit  hjem  lå  stilt  bag  fjeldet, 

og  verdens  ring  for  mig  blev  prestegeldet.  — 
Mit  hjem  —  herr  Falk !  Ja,  véd  De  hvad  et  hjem  er? 

Falk 

(kort). 

Det  har  jeg  aldrig  vidst. 

Stråmand. 

Det  vil  jeg  tro. 
Et  hjem  er  der,  hvor  dejligt  rum  for  fem  er, 
skønt  der  blandt  tiender  tykkes  trangt  for  to. 
Et  hjem  er  der,  hvor  alle  dine  tanker 
kan  lege  frit,  som  børn  på  faders  fang, 
hvor  ej  din  røst  på  hjertedøren  banker, 
før  svaret  lyder  i  beslægtet  sang. 
Et  hjem  er  der,  hvor  dine  hår  kan  gråne, 
og  ingen  mærker,  at  du  ældes  dog, 
hvor  kære  minder  dæmrer  for  at  blåne, 
som  åsens  rygning  blåner  bagom  skog. 

Falk 

(med  tvungen  spot). 

De  blir  jo  varm   — 

Stråmand. 

Ved  det,  som  De  kun  ler  af! 
Så  uligt  har  Vorherre  os  to  skabt. 
Mig  fattes  det,  som  De  fik  desto  mer  af; 
men  jeg  har  vundet  der,  hvor  De  har  tabt. 
Fra  skyen  skimtet,  ser  ud  som  en  skrøne 
mangt  sandhedskorn  ved  landevejens  kant; 
De  vil  tilvejrs,  jeg  knapt  til  tagets  møne,  — 
en  fugl  blev  skabt  til  ørn  — 

Falk. 

Og  en  til  høne. 

Stråmand. 
Ja  le  De  kun,  og  lad  det  være  sandt. 
Jeg  er  en  høne;  —  godt;  men  under  vingen 
jeg  har  en  kyllingflok,  og  De  har  ingen ! 
Og  jeg  har  hønens  mod  og  hjerterum, 
og  jeg  slår  fra  mig,  når  det  mine  gælder. 
Jeg  véd  jo  nok,  De  mener  jeg  er  dum, 
ja  muligt,  at  en  værre  dom  De  fælder, 
og  holder  mig  for  gridsk  på  verdens  gods;  — 
godt,  ingen  strid  om  sligt  imellem  os! 

(griber  Falks  arm  og  tilføjer  dæmpet,  men  med  stigende  styrke.) 

Ja,  jeg  er  gridsk  og  dum  og  sløv  tillige; 

men  jeg  er  gridsk  for  dem,    som  Gud  mig  gav, 

og  jeg  fordummedes  i  trængselskrige, 

og  jeg  blev  sløv  på  ensomhedens  hav. 

Dog,   alt  som  ungdomssnekken,  sejl  for  sejl, 

gik  under  bag  den  endeløse  dønning, 

da  stak  en  anden  op  på  havets  spejl, 

og  bar  for  landvind  ind  med  livets  lønning. 

For  hver  en  drøm,  som  gik  i  strævet  under, 

for  hver  en  svingfjær,  som  på  flugten  knak, 

jeg  fik  til  skænk  et  lidet  Guds  vidunder, 

og  Herrens  skænk  jeg  tog  med  pris  og  tak. 

For  dem  jeg  stred,  for  dem  jeg  bar  i  dynge, 

for  dem  jeg  tyded  selv  den  hellige  skrift;  — 

det  var  min  blomstergård,  min  børneklynge;  — 

nu  har  De  plettet  dem  med  spottens  gift! 

De  har  bevist,  æsthetisk  og  forfatterligt, 

at  al  min  hykke  var  en  dåres  tro, 

at  det,  jeg  tog  for  alvor,  det  var  latterligt;  — 

nu  kræver  jeg,  giv  mig  igen  min  ro, 

men  giv  mig  den  foruden  bræk  og  men  — 

Falk. 
De  kræver,  jeg  skal  lykkens  hjemmel  drøfte V 

Stråmand. 
Ja,  De  har  kastet  på  min  vej  en  sten, 
en  tvivlens  sten,  som  ikkun  De  kan  løfte. 
Tag  væk  det  stængsel  mellem  mig  og  mine, 
som  De  har  bygt,  tag  grimen  af  min  hals  — 

Falk. 
De  tror,  at  jeg  har  løgnens  lim  tilfals, 
for  lykkens  sprukne  kar  med  det  at  kline? 

Stråmand. 
Jeg  tror,  at  troen,  som  De  rev  omkuld 
med  ord,  den  kan  med  ord  igen  De  rejse; 
jeg  tror  De  kan  den  brukne  lænke  svejse;  — 
døm  om  igen,  —  tal  sandhed  hel  og  fuld, 
bevis  pånyt,  —  så  jeg  kan  flaget  hejse  — 

Falk 

(stolt). 
Jeg  stempler  lykkens  messing  ej  som  guld. 

Stråmand 

(ser  fast  på  ham). 

Så  kom  ihug,  her  nys  blev  sagt  et  ord 
af  en,  som  vejrer  sandhedsharens  spor: 

(med  opløftet  finger.) 

Der  går  en  Nemesis  igennem  livet ; 

at  rømme  væk  fra  den,  er  ingen  givet! 

(han  går  mod  huset.) 

Styver 

(kommer  ud  med  briller  på  og  med  den  åbne  bog  i  hånden). 

Herr  pastor,  De  må  være  som  en  vind! 
De  unge  græder  — 

Bornene 

(i  døren). 

Far! 

Styver. 

Og  fruen  venter! 

(Stråmanm  går  ind  i  huset.) 

Styver. 
Den  dame  har  ej  sands  for  argumenter. 

(putter  bogen  og  brillerne  i  lommen  og  kommer  nærmere.) 

Falk! 

Falk. 
Ja! 

Styver. 
Jeg  håber  du  har  skiftet  sind. 

Falk. 
Og  hvorfor? 

Styver. 
A,  det  er  da  let  forklarligt; 
du  indser  sagtens,   det  er  uforsvarligt 
at  gøre  brug  af  konfidentielle 
meddelelser;   —  dem  må  man  ej  fortælle. 

Falk. 
Nej,  jeg  har  hørt,  at  det  skal  være  farligt. 

Styver. 
Ja   død  og  pine; 

Falk. 
Ja,  men  blot  for  storfolk. 

Styver 

(ivrig). 

Det  farligt  er  for  alle  slags  kontorfolk. 

Du  kan  vel  tænke  dig,  hvor  det  formindsker 

hver  udsigt  for  mig,  dersom  chefen  tror, 

jeg  har  en  pegasus  som  går  og  vrinsker 

i  arbejdstiden  i  et  sligt  kontor. 

Du  véd,  fra   «revisjonen»   og  til   «kirken» 

man  ynder  ikke  vingehestens  virken. 

Men   værst  det  blir,  ifald  det  kommer  ud, 

at  jeg  har  brudt  kontorets  første  bud, 

og  åbenbaret  skjulte  ting  af  vigtighed. 

Falk. 
Så  den  er  strafbar,  slig  en  uforsigtighed? 

Styver 

(hemmelighedsfuldt). 

Den  tvinge  kan  en  offentlig  person 

til  at  begære  straks  sin  demission. 

Det  er  et  lovbud  for  os,  statens  mandfolk, 

at  gå  med  lås  for  munden  selv  blandt  grandfolk. 

Falk. 

Men  det  er  jo  tyrannisk  af  en  hersker 

at  binde  mund  på  den  —  kopist,    som   tærsker. 

Styver 

(trækker  på  skuldrene). 

Det  er  legalt ;  må  lydes  uden  knur. 
Desuden,  i  et  tidspunkt,  som  nærværende, 

da  gagerevisjonen  står  for  tur, 

det  er  ej  klogt  at  yttre  sig  belærende 

om  arbejdstidens  brug  og  dens  natur. 

Se,  derfor  er  det,  at  jeg  ber  dig:  ti  dog;  — 

et  ord  kan  skille  mig  ved  — 

Falk. 

Porteføljen  ? 

Styvek. 
Officielt  benævnes  det  « kopibog ». 
Den  protokol  er  egentlig  som  søljen, 
der  lukker  linet  for  kontorets  barm; 
at  gætte  gåder  der,  forvolder  barm. 

Falk. 
Og  dog  det  var  dig  selv,  som  bad  mig  tale, 
og  kaste  ud  et  vink  om  pultens  skat. 

Styver. 
Ja,  vidste  jeg,  at  presten  kunde  dale 
så  dybt  i  dynd,  han,  som  har  lykken  fat, 
som  er  i  embed,   som  har  kone,  børn, 
og  penge  til  at  trodse  livets  tørn? 
Men  kan  han  falde  ned  til  slig  filister, 
hvad  skal  man  sige  da  om  os  kopister, 
om  mig,  som  er  i  uforfremmet  stand 
og  har  en  kæreste,   og  snart  skal  giftes, 
og  passe  på,  at  der  familje  stiftes, 
etcetera ! 

(hæftigere.) 

O,  var  jeg  velstandsmand, 
jeg  skulde  spænde  pandseret  om  hærden 
og  slå  i  bordet  til  den  hele  verden. 

Og  var  jeg  enligt  mandfolk,  jeg,  som  du, 
da  kan  du  tro,  at  gennem  prosa-sneen 
jeg  skulde  bryde  bane  for  ideen! 

Falk. 
Så  berg  dig,  mand! 

Styver. 
Hvad? 

Falk. 

Der  er  tid  endnu! 
Agt  ikke  verdens  uglekloge  dommerfugl: 
husk,  frihed  gør  en  kålorm  selv  til  sommerfugl 

Styver 

(træder  tilbage). 

Du  mener,  at  jeg  skulde  bryde  — ? 

Falk. 

Ja;  — 

er  perlen  væk,  hvad  gælder  skallet  da? 

Styver. 
Sligt  forslag  kunde  stilles  til  en  rus, 
ej  til  en  mand  med  karakter  i  jus! 
Jeg  regner  ej,  hvad  Kristian  den  femte 
i  sin  tid  om  trolovelser  bestemte,   — 
thi  det  slags  forhold  findes  ej  berørt  i 
«lov  om  forbrydelser«   af  to-og-fvrti; 
for  så  vidt  var  ej  sagen  kriminel, 
det  var  jo  intet  brud  på  det  legale  — 

Falk. 
Der  kan  du  se! 

Styver 

(fast). 
Ja  men  alligevel,  — 

Henrik  Ibsen:  Kærlighedens  Komedie.  9 

om  slig  en  exception  blir  aldrig  tale. 
I  trange  tider  holdt  vi  trofast  sammen; 
hun  fordrer  ikke  stort  af  livets  gammen, 
og  jeg  er  nøjsom,  har  alt  længe  sporet, 
at  jeg  blev  skabt  for  hjemmet  og  kontoret. 
Lad  andre  følge  svaneflokkens  flugt; 
liv  i  det  små  kan  også  være  smukt. 
Hvad  siger  ej  etsteds  geheimeråd  Gothe 
om  mælkevejen,  skinnende  og  hvid? 
Af  den  kan  ingen  skumme  tykkens  fløde, 
og  endnu  mindre  hente  smørret  hid  — 

Falk. 
Nå,  var  end  målet  lykkesmørrets  kærning, 
må  ånden  råde  dog  i  al  din  slid;   — 
en  mand  skal  være  borger  af  sin  tid, 
men  adle  tidens  borgerlige  gerning. 
Ja  visstnok  er  der  skønhed  i  det  små; 
men  kunsten  er  at  skue  og  forstå. 
Ej  hver,  som  ynder  at  håndtere  sølen, 
må  derfor  tro  sig  ligemand  med  «Dølen». 

Styver. 
Så  lad  os  gå  med  fred  vor  jævne  vej; 
vi  stænger  ikke  stierne  for  dig, 
vi  følger  gaden,  du  i  højden  svæver. 
Hm,  der  foer  også  hun  og  jeg  engang; 
mens  dagens  krav  er  arbejd,  ikke  sang,  — 
den  dør  man  fra,  alt  eftersom  man  lever. 
Se,  ungdomslivet  er  en  stor  proces 
og  den  unødigste  af  alle  trætter;    — 
gå  på  akkord,  og  tænk  ej  på  regres; 
thi  sagen  taber  du  for  alle  retter. 

Falk 

(kæk  og  trøstig,  idet  han  kaster  et  øje  på  lysthuset). 

Nej,  er  den  end  for  sidste  domstol  kommen,   — 
jeg  véd,  der  er  benådning  bagom  dommen! 
Jeg  véd,  et  liv  kan  leves  ud  af  to, 
men  frelst  begejstring  og  med  reddet  tro ; 
men  du  forkynder  tidens  usle  lære: 
at  idealet  er  det  sekundære! 

Styver. 
Nej  det  primære;  thi  dets  hverv  er  ude, 
som  blomstens  hverv  —  når  frugten  sætter  knude. 

(Inde  ved    pianoet  spiller  og  synger  froken  Skære:    «Ach   du 
lieber  Augustin«.    Styver   standser  og  lytter  i  stille  bevægelse.) 

Hun  kalder  på  mig  med  den  samme  sang, 
som  talte,  da  vi  mødtes  første  gang. 

(lægger  hånden  på  Falks  arm  og  ser  ham  ind  i  øjet.) 

Så  tidt  hun  den  til  liv  i  længsel  henter, 

går  ud  ifra  min  kærestes  tangenter 

bekræftet  genpart  af  det  første  ja. 

Og  når  vor  kærlighed  tilslut  har  endskab, 

og  afdør,  til  opstandelse  som  venskab, 

skal  sangen  binde  mellem  før  og  da. 

Og  krøges  end  min  ryg  iflugt  med  pulten, 

og  blir  mit  dagværk  kun  en  krig  mod  sulten, 

så  går  jeg  glad  dog  vejen  til  mit  hjem, 

hvor  det  forsvundne  står  i  toner  frem, 

Er  der  en  stakket  kveldstund  helt  vor  egen,  — 

da  er  jeg  sluppen  skadesløs  fra  legen! 

(han  går  ind  i   huset.    Falk  vender  sig  mod  lysthuset.    Svan- 

hild  kommer  frem:   hun   er  bleg  og  oprørt.     De  ser  en  stund  i 

taushed    på   hinanden  og  kaster  sig  med  hæftighed  i  hinandens 

arme  ) 

9* 

Falk. 
O,  Svanhild,  lad  os  holde  trofast  ud! 
Du  friske  friluftsblomst  på  kirkegården,   — 
der  ser  du  hvad  de  kalder  liv  i  våren! 
Der  lugter  lig  af  brudgom  og  af  brud; 
der  lugter  lig,  hvor  to  går  dig  forbi 
på  gadehjørnet,  smilende  med  læben, 
med  løgnens  klumre  kalkgrav  indeni, 
med  dødens  slaphed  over  hver  en  stræben. 
Sligt  kalder  de  at  leve!    Himlens  magter, 
er  slig  en  lod  da  værd  de  tusind  fagter? 
At  drætte  bornehjorder  op  til  sligt, 
at  fede  dem  med  retsind  og  med  pligt, 
at  gøde  dem  med  tro  en  stakket  sommer,  — 
til  brug,  når  sjæleslagtningstiden  kommer! 

Svanhild. 
Falk,  lad  os  rejse! 

Falk. 

Rejse?    Og  hvorhen? 
Er  ikke  verden  overalt  den  samme, 
og  findes  ej  på  hvermands  væg  igen 
den  samme  løgn  i  sandheds  glas  og  ramme? 
Nej,  vi  vil  blive,  nydende  spektaklet, 
tragikomedien,  harlekinsmiraklet,  — 
et  folk,  som  tror  —  hvad  hele  folket  lyver; 
Se  presten   og  hans  kone,  Lind  og  Styver, 
som  kærlighedens  julebukke  taklet, 
med  løgn  i  hjertet  og  med  tro  i  munden,  — 
og  endda  respektable  folk  i  grunden! 
De  lyver  for  sig  selv  og  for  hverandre; 
men  løgnens  indhold,  det  tør  ingen  klandre;  - 

hver  regner  sig,    skont    havsnødsmand  på  kølen, 

for  lykkens  Krosns,  salig  som  en  gud; 

selv  drev  de  sig  af  paradiset  ud, 

og  bums  til  ørerne  i  svovelpolen; 

men  ingen  af  dem  skønner,  hvor  han  sidder, 

og  hvermand  tror  sig  paradisets  ridder, 

og  hvermand  smiler  under  ak  og  uf; 

og  kommer  Belzebub  med  brol  og  gluf, 

med  horn  og  bukkeben  og  noget  værre,  — 

da  muntrer  man  sin  nabo  med  et  puf: 

tag  hatten  af  dig;  se,  der  går  Vorherre! 

Svanhild 

(efter  en  kort  tankefuld  stilhed). 

Hvor  underfuld  en  kærlig  hånd  har  pegt 
på  vejen  for  mig  til  vort  vårdagsstævne. 
Det  liv,  jeg  har  i  spredte  dromme  legt, 
skal  jeg  fra  denne  stund  mit  dagværk  nævne. 
O,  gode  Gud!     Hvor  famled  jeg  iblinde;  — ■ 
da  bod  du  lys,   —  da  lod  du  ham  mig  finde! 

(ser  på  Falk  med  stille,  kærlig  forundring.) 

Hvad  kraft  er  dog  i  dig,  du  stærke  træ, 
som  står  i  vindfaldsskogen  rank  og  frodig, 
som  står  alene,  og  som  dog  har  læ 

for  mig  ■ — "? 

Falk. 
Guds  sandhed,  Svanhild;   —  den  gor  modig. 

S  VANHILD 
^ser  mod  huset  med  et  udtryk  af  skyhed). 

De  kom  som  onde  fristere,  de  to, 

hver  talsmand  for  sin  halve  del  af  slægten. 

En  spurgte:  hvor  kan  ungdomselskov  gro, 
når  sjælen  luder  under  velstandsvægten? 
Den  anden  spurgte:  hvor  har  elskov  liv, 
når  kravet  er  en  evig  armodskiv? 
Forfærdeligt  —  at  præke  denne  lære 
som  sandheds  ord,  og  endda  livet  bære! 

Falk. 
Og  hvis  det  nu  gjaldt  os? 

SVANHILD. 

Gjaldt  os?  —  Hvad  da? 
Kan  ydre  vilkår  gore  til  og  fra? 
Jeg  har  alt  sagt  dig  det;  hvis  du  vil  stride, 
da  vil  jeg  stå  og  falde  ved  din  side. 
O,  intet  er  så  let  som  biblens  bud, 
at  lægge  hjemmet  bag  sig,  juble,  lide, 
og  folge  den,  man  elsker,  frem  til  Gud. 

Falk 

(favner  hende). 

Så  kom  da,  vintervejr,  med  vold  og  vælde! 
Vi  står  i  stormen;  os  kan  ingen  fælde! 

(Fru  Halm  og  Guldstad  kommer  ind  fra  højre  i  baggrunden. 
Falk  og  Svanhild  blir  stående  ved  lysthuset.) 

Guldstad 

(dæmpet). 

Se,  frue! 

Fru  Halm 

(overrasket). 

Sammen ! 

Guldstad. 

Tvivler  De  endnu? 

Fru  Halm. 
Det  var  mærkværdigt! 

Guldstad. 

Å,  jeg  har  nok  mærket, 
at  han  så  stilt  har  ruget  over  værket. 

Fru  Halm 

(hen  for  sig). 

Hvem  skulde  tænkt,  at  Svanhild  var  så  slu? 

(livligt  til  Guldstad.) 

Men,  nej,  jeg  kan  ej  tro  — 

Guldstad. 

Vel;  det  skal  prøves. 

Fru  Halm. 

Nu  straks  på  stedet? 

Guldstad. 

Ja,  og  eftertrykkeligt. 

Fru  Halm 

(rækker  ham  hånden). 

Gud  være  med  Dem! 

Guldstad 

(alvorlig). 

Tak,  det  kan  behøves. 

(kommer  nedover.) 

Fru  Halm 

(ser  sig  tilbage,  idet  hun  går). 

Hvad  udfald  sagen  får,  blir  barnet  lykkeligt. 

(går  ind  i  huset.) 

Guldstad 

(nærmer  sig  til  Falk). 

Det  er  vel  knapt  med  tiden? 


sa  gar  jeg. 


Farvel! 


Falk. 

Et  kvarter, 

Guldstad. 

Der  behøves  ikke  mer. 

SVANHILD 
(vil  fjerne  sig). 

Guldstad. 
Nej  bi! 

SVANHILD. 

Skal  jeg? 

Guldstad. 

Til  De  har  svaret. 
Imellem  os  må  alting  være  klaret;  — 
vi  tre  får  tale  ud  af  hjertet  sammen. 

Falk 

(overrasket). 

Vi  tre? 

Guldstad. 
Ja,  Falk,  —  nu  må  vi  kaste  hammen. 

Falk 

(undertrykker  et  smil). 

Til  tjeneste. 

Guldstad. 
Så  hør.     Det  er  omtrent 
et  halvt  års  tid  vi  har  hinanden  kendt; 
vi  kævled  — 

Falk. 
Ja. 

Guldstad. 

Fast  aldrig  var  vi  enige; 
vi  gav  hinanden  tidt  det  glatte  lag; 
De  stod  som   høvding  for  en  stortænkt  sag, 
jeg  var  kun  en  af  døgnbedriftens  menige. 
Og  endda  var  det  som  en  streng,  der  bandt 
imellem  os,  som  tusind  glemte  sager 
i  fra  min  egen  ungdoms  tankelager, 
De  støved  op  og  frem  for  dagen  fandt. 
Ja  ja,  De  ser  på  mig;  men  gråsprængt  hår 
har  også  flommet  frit  og  brunt  en  vår, 
og  panden,  som  ens  dagliggerning  dynker 
med  trældomssved,  bar  ikke  altid  rynker. 
Dog  nok  om  det!  jeg  er  forretningsmand  — 

Falk 

(let  spottende). 

De  er  den  sunde  praktiske  forstand. 

Guldstad. 
Og  De  er  håbets  unge  glade  sanger. 

(træder  mellem  dem.) 

Se  derfor,  Falk  og  Svanhild,  står  jeg  her. 
Nu  må  vi  tale;  thi  den  stund  er  nær, 
som  bær  i  skjoldet  lykke  eller  anger. 

Falk 

(spændt). 

Så  tal! 

Guldstad 

(smilende). 

Jeg  sagde  Dem  igår,  jeg  grunded 
på  et  slags  digtning  — 

Falk. 
På  en  faktisk. 

Guldstad 

(nikker  langsomt). 

Ja! 
Falk. 
Og  hvis  man  spør,  hvor  De  tar  stoffet  fra  — ? 

Guldstad 

(ser  et  øjeblik  på  Svanhild  og  vender  sig  atter  mod  Falk). 

Det  er  et  fælles  stof  vi  to  har  fundet. 

Svanhild. 
Nu  rnå  jeg  gå. 

Guldstad. 

Nej  bliv  og  hør  tilende. 
En  anden  kvinde  bad  jeg  ej  om  sligt; 
Dem,   Svanhild,   har  jeg  lært  tilbunds  at  kende; 
til  snærperi  er  Deres  sind  for  rigt. 
Jeg  så  Dem  vokse,  så  Dem  foldes  ud; 
De  ejed  alt,  hvad  jeg  hos  kvinden  skatter;  — 
men  længe  så  jeg  kun  i  Dem  en  datter ;   — 
nu  spør  jeg  —  vil  De  være  mig  en  brud? 

(Svanhild  viger  sky  tilbage.) 

Falk 

(griber  ham  ved  armen). 

Tal  ikke  mere! 

Guldstad. 
Rolig;  hun  skal  svare. 
Spørg  også  De,  —  —  så  kan  hun  vælge  frit. 

Falk. 


Jeg  —  siger  De? 


Guldstad 

(ser  fast  på  ham;. 

Det  gælder  at  bevare 
tre  liv  for  lykken,  —  ej  allene  mit. 
Forstil  Dem  ej,  det  nytter  Dem  kun  lidt; 
thi  skønt  min  gerning  ligger  i  det  lave, 
så  fik  jeg  endda  et  slags  klarsyns-gave. 
Ja,  Falk,  De  elsker  hende.     Glad  jeg  så 
den  unge  kærlighed  i  blomst  at  sta ; 
men  denne  kærlighed,  den  stærke,  kække, 
den  er  det,  som  kan  hendes  lykke  knække. 


Det  tør  De  sige! 


Falk 

(farer  op). 


Guldstad 

(rolig;. 

Med  erfarings  ret. 
Hvis  nu  De  hende  vandt   — 

Falk 

(trodsende). 

Hvad  så? 
Guldstad 

(langsomt  og  med  eftertryk). 

Ja  sæt 
hun  turde  alt  på  denne  grundvold  bygge, 
og  vove  alt  på  dette  ene  kort,  — 
og  livets  storm  så  fejed  grunden  bort, 
og  blomsten  falmed  under  tidens  skygge? 

(forglemmer  sig  og  udbryder) : 


Ugørligt ! 


Guldstad 

(ser  betydningsfuldt  på  ham). 

Hm,  så  tænkte  også  jeg, 
da  jeg  var  ung,  som  De.     I  gamle  dage 
jeg  brandt  for  en;  da  delte  sig  vor  vej. 
Igår  vi  modtes;  —  intet  er  tilbage. 

Falk. 
Igår? 

Guldstad 

(smiler  alvorligt). 

Igår.     De  kender  prestefruen  — 

Falk. 
Hvad?     Det  var  hende,  som  — 

Guldstad. 

Som  tændte  luen. 
For  hende  sørged  jeg  i  mange  år, 
og  i  dem  alle  stod  hun  for  mit  minde, 
som  den  hun  var,  hin  unge  fagre  kvinde, 
dengang  vi  mødtes  i  den  friske  vår. 
Nu  tænder  I  den  samme  dårskabsild, 
nu  frister  I  det  samme  vovespil,  — 
se,  derfor  er  det,  at  jeg  siger:   Varlig! 
Stands  lidt,  og  tænk  jer  om;  —  jer  leg  er  farlig! 

Falk. 
Nej,  jeg  har  sagt  det  hele  thevandslag 
min  stærke  tro,  som  ingen  tvivl  kan  fælde  — 

Guldstad 

(udfylder  meningen). 

At  kærligheden  efter  frit  behag 

kan  trodse  vane,   nød  og  sorg  og  ælde. 

Nå,  lad  så  være;  muligt  er  det  sandt; 

men  se  nu  sagen  fra  en  anden  kant. 

Hvad  elskov  er,  véd  ingen  at  forklare; 

hvori  den  stikker,  denne  glade  tro, 

at  en  blev  skabt  til  saligt  liv  i  to  — 

se,  det  kan  ingen  mand  på  jord  besvare. 

Men  ægteskabet,  det  er  noget  praktisk, 

og  ligeså  forlovelse,  min  ven; 

og  let  det  lar  sig  eftervise  faktisk, 

at  en  er  skikket  just  for  den  og  den. 

Men  kærligheden  kårer  jo  iblinde, 

den  vælger  ej  en  hustru,  men  en  kvinde; 

og  hvis  nu  denne  kvinde  ej  er  skabt 

til  viv  for  Dem  — ? 

Falk 

(spændt). 

Nu? 

Guldstad 

(trækker  på  skuldrene). 

Så  er  sagen  tabt. 
En  lykkelig  forlovelse  betinges 
ej  blot  af  elskov,  men  af  meget  mer, 
familjelemmer,  som  man  gerne  ser, 
af  sind,  som  under  samme  hat  kan  bringes. 
Og  ægteskabet?     Ja,  det  er  et  hav 
af  lutter  fordringer  og  lutter  krav, 
som  lidet  har  med  elskov  at  bestille. 
Her  kræves  huslighed  og  dyder  milde, 

her  kræves  kokkensancls  og  andet  sligt, 
forsagelse  og  agt  for  bud  og  pligt,  — 
og  meget  som  i  frøkenens  nærværelse 
ej  gøres  kan  til  genstand  for  belærelse. 

Falk. 
Og  derfor  — ? 

Guldstad. 

Lyd  et  råd,  så  godt  som  guld. 
Brug  lidt  erfaring;  hor  Dem  om  i  livet, 
hvor  hvert  par  elskende  tar  munden  fuld, 
som  hele  millionen  dem  var  givet. 
For  alteret  skal  de  sporenstregs,  de  to; 
de  får  et  hjem  og  er  i  lykkens  kridthus ; 
så  går  en  tid  i  sejersrus  og  tro; 
sa   kommer  der  en  opgørsdag;    —  jo,  jo! 
Da  er  det  hele  bo  et  stort  fallithus! 
Fallit  er  ungdoms  blomst  på  konens  kind, 
fallit  er  tankens  flor  i  hendes  indre; 
fallit  er  sejrens  mod  i  mandens  sind, 
fallit  hver  glød,  som  fordum  sås  at  tindre; 
fallit,  fallit  er  hele  boets  masse; 
og  slige  to  gik  dog  i  livet  ind 
som  elskovs  handelshus  af  første  klasse! 

Falk 

(i  stærkt  udbrud). 

Det  er  en  løgn! 

Guldstad 

(urokkelig). 

For  nogle  timer  siden 
var  det  dog  sandhed.  Det  var  Deres  ord, 
da  her  de  stod,  som  han  i  brabantstriden, 
og  sloges  med  det  ganske  thevandsbord. 

Da  lod  benægtelsen  fra  alle  kanter, 
som  nu  fra  Dem;  nå  ja,  det  fattes  nemt; 
vi  finder  alle  jo,  det  klinger  slemt 
at  hore  døden  nævne,  når  vi  skranter. 
Se  presten,  han,  som   komponerte,  malte, 
i  frierdagene  med  ånd  og  smag;  — 
hvor  kan  De  undres  på,  at  manden  dalte, 
da  han  og  hun  kom  under  fælles  tag? 
Hun  var  jo  skabt  for  ham  til  elskerinde 
til  viv  for  ham  hun  skabtes  ingensinde. 
Og  så  kopisten,  som  skrev  gode  vers'? 
Da  fyren  var  i  Herrens  navn  forlovet, 
kom  hele  rimeriet  straks  påtvers, 
og  siden  den  tid  har  hans  muse  sovet 
ved  rokkeduren  af  en  evig  jus. 
Der  ser  I  —  — 

(betragter  Svanhild.) 

Fryser  De? 


Svanhild 

(sagte). 


Jeg  fryser  ikke. 


Falk 

Uvinger  sig  ind  under  en  spøgende  tone). 

Og  når  det  aldrig  ender  med  et  plus, 

men   kun  med   minus,   — ■    hvorfor  vil  De  stikke 

den  kapital,  De  råder  over,  i 

sligt  lidet  fordelagtigt  lotteri? 

Det  lader  næsten,  som  De  har  den  tro, 

at  De  blev  særlig  skabt  for  bankerotten? 

Guldstad 

(ser  på  ham,  smiler  og  ryster  på  hovedet). 

Min  kække  unge  Falk,  —  gem  lidt  på  spotten.  - 

På  to  slags  vis  et  par  kan  sætte  bo. 

Det  grundes  kan  ved  illusjonskreditten, 

ved  langsigtsveksler  på  en  evig  rus, 

på  permanents  af  aldren  atten-nitten, 

og  på  umulighed  af  gigt  og  snus ;  — 

det  grundes  kan  på  rosenrode  kinder, 

på  klare  øjne  og  på  lange  hår, 

på  tryghed  for,  at  aldrig  sligt  forsvinder, 

og  at  parykkens  time  aldrig  slår. 

Det  grundes  kan  på  stemningsfulde  tanker, 

på  blomsterflor  i  ørkenstøvet  tort, 

på  hjerter,  der,  et  livsløb  gennem,  banker, 

som  da  det  første  ja  blev  sagt  og  hørt. 

Hvad  kaldes  slig  trafik?     De  navnet  kender;  — 

det  kaldes  humbug,  —  humbug,  kære  venner! 

Falk. 
Nu  skønner  jeg,  De  er  en  farlig  frister,  — 
De,  velstandsmanden,  kanske  millionær, 
mens  alt,  hvad  mit  i  denne  verden  er, 
blev  båret  bort  af  to  artillerister. 

Guldstad 

(skarpt). 
Hvad  mener  De  med  det? 

Falk. 

Det  ligger  nær 
thi  den  solide  grundvold,  kan  jeg  tænke, 
er  sagtens  mønt,  —  mirakelmidlet  mønt, 

som  låner  mangen  middelaldersk  enke 
sankt  Gertruds  gyldenglorie  til  pynt. 

Guldstad. 
Å  nej,  den  er  dog  noget,  som  er  bedre. 
Den  er  den  stille,   hjertevarme  strøm 
af  venlig  agt,  der  kan  sin  genstand  hædre, 
så  fuldt,  som  jublen  i  en  ørskedrøm. 
Den  er  en  følelse  af  pligtens  lykke, 
af  omsorgs  velbehag,  af  hjemmets  fred, 
af  viljers  bøjning  mod  hinanden  ned, 
af  vågen  for  at  ingen  sten  skal  trykke 
den  kårnes  fod,  hvor  hun  i  livet  skred. 
Den  er  en  mildhedshånd,  som  læger  sårene, 
den  mandekraft,  som  bær  med  villig  ryg, 
den  ligevægt,  som  rækker  gennem  årene, 
den  arm,  som  støtter  tro  og  løfter  tryg.  — 
Det  er  det  indskud,  Svanhild,  jeg  kan  byde 
til  Deres  lykkes  bygning;  svar  mig  nu. 

(Svanhild  gør  en  stærk  anstrængelse  for  at  tale;  Guldstad 
løfter  hånden  og  hindrer  hende. ) 

Betænk  Dem  vel,  at  ej  De  skal  fortryde! 
Vælg  mellem  os  med  klar  og  sindig  hu. 

Falk. 
Og  hvoraf  véd  De   — 

Guldstad. 

At  De  elsker  hende! 
Det  har  jeg  læst  på  Deres  øjnes  bund. 
Sig  også  hende  det  i  denne  stund. 

(trykker  hans  hånd.) 

Nu  går  jeg  ind.     Lad  legen  få  en  ende. 
Og  tør  De  love  mig  med  hånd  og  mund, 

at  være  hende  slig  en  ven  i  livet, 
slig  stav  på  vejen,  slig  en  trøst  i  nød, 
som  jeg  kan  være  det,  — 

(vender  sig  til  S  vanhild.) 

Nu  godt,  så  skriv  et 
udsletningsmærke  over  det,  jeg  bød. 
Da  har  jeg  sejret,  sejret  i  det  stille; 
De  vinder  lykken;  det  var  det,  jeg  vilde. 

(til  Falk.) 

Og,  det  er  sandt,  —  De  talte  før  om  mønt; 

tro  mig,  den  er  lidt  mer,  end  flitterpynt. 

Jeg  står  allene,  kender  ingen  kære; 

alt  det,  som  mit  er,  det  skal  Deres  være; 

De  blir  som  søn  for  mig,  og  hun  min  datter. 

De  véd,  ved  grændsen  ejer  jeg  et  brug ; 

did  flytter  jeg,  De  sætter  disk  og  dug, 

og  er  så  året  omme,  sees  vi  atter.  — 

Nu  kender  De  mig,   Falk;    gransk  nu  Dem  selv, 

glem  ej,  at  farten  nedad  livets  elv 

er  ingen  leg,  er  ej  at  nyde,  svælge;  — 

og  så,  i  Herrens  navn,  —  så  får  1  vælge! 

(går  ind  i  huset.    Ophold.     Falk  og  Svanhild  ser  sky  mod 

hinanden.) 

Falk. 
Du  er  så  bleg. 

Svanhild. 
Og  du  så  stille. 


Falk. 
Svanhild. 


Ja. 


Han  var  os  værst. 

Falk 

(hen  for  sig). 

Han  stjal  mig  styrken  fra. 
Svanhild. 
Hvor  hårdt  han  slog. 

Falk. 

Han  vidste  godt  at  ramme. 

Svanhild. 
Det  var,  som  alt  gik  under  i  det  samme. 

(nærmere  ved  ham.) 

Hvor  vi  var  rige,  rige  i  hinanden, 

da  hele  verden  havde  os  forladt, 

da  vore  tanker  steg,  som  slag  mod  stranden 

af  bølgebrydning  i  den  stille  nat. 

Da  var  der  sejersmod  i  vore  sjæle, 

og  lid  på  evig  elskov  mellem  to;   — 

han  kom  med  verdens  gaver,  tog  vor  tro, 

og  planted  tvivl,  —  og  så  forgik  det  hele! 

Falk 

(med  vild  heftighed;. 

Riv  det  af  mindet  ud!     Alt,  hvad  han  sagde, 
var  sandt  for  andre,  men  en  løgn  for  os! 

Svanhild 

(ryster  stille  på  hovedet). 

Det  kornaks,  som  et  tvivlens  haglslag  lagde, 
kan  aldrig  svaje  mer  i  livsenstrods. 

Falk 

(med  udbrydende  angst). 

Jo,  vi  to,  Svanhild  — ! 

Svanhild. 

Slip  et  håb,  som  dårer; 
Ifald  du  løgnen  såer,  du  høster  tårer. 

10* 

De  andre,  siger  du?     Og  tror  du  ej, 
at  hver  og  en  har  tænkt,  som  du  og  jeg, 
at  han  var  den,  som  turde  trodse  lynet,  — 
hvem  ingen  storm  til  jorden  kunde  slå, 
hvem  tågebanken  fjernt  i  himmelsynet 
på  uvejrsvinger  aldrig  kunde  nå? 

Falk. 
De  andre  delte  sig  mod  spredte  mål; 
jeg  vil  din  elskov  kun,  og  den  allene. 
Se,  de  forskriger  sig  i  livets  skrål, 
jeg  stilt  skal  støtte  dig  med  stærke  grene. 

S  VAN  HILD. 

Men  dersom  den  alligevel  gik  under, 
den  kærlighed,  som  skulde  bære  alt,  — 
har  du  da  det,  som  endda  lykken  grunder? 

Falk. 
Nej,  med  min  kærlighed  det  hele  faldt. 

Svanhild. 
Og  tør  du  helligt  love  mig  for  Gud, 
at  aldrig  den,  lig  visnet  blomst,  skal  hænge, 
men  dufte,  som  idag,  og  holde  ud 
for  hele  livet? 

Falk 

(efter  et  kort  ophold). 

Den  vil  holde  længe. 
Svanhild 

(smerteligt). 

O,   « længe«,    « længe »;  —   usle  armodsord! 
Hvad  gælder   «længe»   vel  for  kærligheden? 
Det  er  dens  dødsdom,  meldugg  over  sæden. 
«På  evigt  liv  for  kærlighed  jeg  tror»   — 

den  sang  skal  altså  tie,  og  isteden 
det  lyde  skal:  Jeg  elsked  clig  ifjor! 

(som  løftet  af  en  stærk  indskydelse.) 

Nej;  så  skal  ej  vor  lykkes  dag  gå  under, 
ej  dø  med  solgråd  bag  en  sky  i  vest;  — 
vor  sol  skal  slukkes,  lig  et  luftvidunder, 
i  middagsstunden,  der  den  glittrer  bedst ! 

Falk 

'forfærdet). 

Hvad  vil  du,  Svanhild? 

SVANHILD. 

Vi  er  børn  af  våren; 
bag  den  skal  ikke  komme  nogen  høst, 
da  sangerf uglen  tier  i  dit  bryst 
og  aldrig  længes  did,  hvor  den  er  båren. 
Bag  den  skal  aldrig  noget   vinterdække 
slå  linet  over  alle  drømmes  lig ;  — 
vor  kærlighed,  den  glade,  sejerskække, 
skal  sot  ej  tære  på,  ej  ælde  svække,  — 
dø  skal  den,  som  den  leved,  ung  og  rig! 

Falk 

(i  dyb  smerte). 

Og  langt  fra  dig,  —  hvad  blev  mig  der  vel  livet! 

Svanhild. 
Hvad  blev  det  nær  mig  —   uden  kærlighed? 

Falk. 
]i.t  hiem ! 

SVANHILD. 

Hvor  lykkens  alf  med  døden  stred. 

(med  styrke.) 

Til  viv  for  dig  blev  evnen  ej  mig  givet, 
det  ser  jeg  nu,  det  føler  jeg  og  véd! 
Jeg  kunde  elskovs  glade  leg  dig  lære, 
men  tør  din  sjæl  ej  gennem  alvor  bære. 

(nærmere  og  med  stigende  ild.) 

Nu  har  vi  jublet  i  en  vårdags  rus; 

nu  ingen  søvnig  døs  på  slapheds  puder! 

Giv  alfen  vinger,  lad  for  sangens  sus 

ham  gå  på  flugt  i  flok  med  unge  guder! 

Og  er  den  kantret  end,  vor  fremtids  båd,   - 

et  brett  er  oven  vande,  —  jeg  véd  råd; 

den  kække  svømmer  rækker  paradiset! 

Lad  lykken  synke,  gå  i  graven  våd; 

vor  kærlighed  skal  dog,  Gud  være  priset, 

nå  sejersfrelst  iland  ifra  forliset! 

Falk. 
O,  jeg  forstår  dig!     Men  at  skilles  så! 
Just  nu,  den  fagre  verden  står  os  åben,  — 
her,  midt  i  våren,  under  himlen  blå, 
den  samme  dag  vor  unge  pagt  fik  dåben! 

Svanhild. 
Just  derfor  må  vi.     Efter  denne  stund 
vort  jubeltog  går  ned  ad  bakke  kun! 
Og  ve,  når  engang  regnskabsdagen  kommer, 
og  når  vi  stædes  for  den  store  dommer, 
og  når  han  kræver,  som  retfærdig  Gud, 
den  skat  han  lånte  os  i  livsenshaven  — 

da,  Falk,  et  svar,  som  sletted  nåden  ud: 
«Den  har  vi  mistet  undervejs  til  graven!« 

Falk 

(i  stærk  beslutning). 

Kast  ringen! 

SVANHILD 
(ildfuldt). 

Vil  du! 

Falk. 

Kast  den!     Jeg  forstår  dig! 
Ja,  det  er  kun  på  denne  vej,  jeg  nåer  dig! 
Som  grav  er  vej  til  livets  morgenskær, 
så  er  og  elskov  først  til  livet  viet, 
når  løst  fra  længsler  og  fra  vild  begær 
den  flyer  til  mindets  åndehjem  befriet! 
Kast  ringen,  Svanhild! 

Svanhild 

(.jublende). 

Jeg  har  løst  min  pligt! 
Nu  har  jeg  fyldt  din  sjæl  med  lys  og  digt ! 
Flyv  frit!     Nu   har    du  dig  til  sejer  svunget,   — 
nu  har  din  Svanhild  svanesangen  sunget! 

(tar  ringen  af  og  trykker  et  kys  på  den.) 

Til  verdens  fald  imellem  havets  siv 

duk  ned,  min  drøm,  —  dig  offrer  jeg  isteden! 

(går  et  par  skridt  opover,  kaster  ringen  ud  i  fjorden  og  nærmer 
sig  Falk  med  et  forklaret  udtryk.) 

Nu  har  jeg  mistet  dig  for  dette  liv,  — 
men  jeg  har  vundet  dig  for  evigheden! 

Falk 

(stærkt). 

Og  nu  til  dagens  gerning  hver  for  sig! 
På  jorden  krydses  aldrig  mer  vor  vej. 
Hver  går  til  sit,  hver  strider  uden  klage. 
Vi  smittet  var  af  tidens  feberdamp; 
vi  vilde  sejrens  løn  foruden  kamp, 
sabbatens  fred  foruden  virkedage, 
skønt  kravet  er  at  kæmpe  og  forsage. 

Svanhild. 
Men  ikke  sygt. 

Falk. 
Nej,  nej,  —  med  sandheds  mod. 
Os  truer  ingen  flom  af  straffens  flod; 
det  minde,  vi  to  har  for  livet  arvet, 
skal  stråle  smukt  fra  mørke  skyer  ud, 
og  stå  som  fagrest  regnbue,  syvfold  farvet,  — 
som  pagtens  tegn  imellem  os  og  Gud. 
I  skær  af  det  du  går  til  stille  pligter  — 

Svanhild. 
Og  du  går  opad  mod  dit  mål  som  digter! 

Falk. 
Som  digter;  ja,  thi  det  er  hver  den  mand, 
i  skolestue,  thingsal  eller  kirke, 
hver  den,  i  højheds  som  i  ringheds  stand, 
der  øjner  idealet  bag  sit  virke. 
Ja,  opad  går  jeg;  flugtens  hest  er  sadlet; 
jeg  véd,  min  gerning  er  for  livet  adlet! 
Og  nu,  farvel! 

Svanhild. 
Farvel! 

Falk 

ff'avner  hende). 

Et  kys! 

SVANHILD. 

Det  sidste ! 

(river  sig  løs.) 

Nu  kan  jeg  glad  for  dette  liv  dig  miste! 

Falk. 
Om  alle  lys  i  verden  slukkes  ud,  — 
lystanken  lever  dog;  thi  den  er  Gud. 

SVANHILD 
(fjerner  sig  mod  baggrunden). 

Farvel! 

(går  videre.) 

Falk. 
Farvel!  —  Jeg  råber  glad  endda  — 

(svinger  hatten.) 

Guds  fagre  kærlighed  på  jord,  hurra! 

(Døren  åbnes.     Falk  går  over  mod  højre;  de  unge  blandt 
gæsterne  kommer  ud  under  latter  og  glæde.) 

De  unge  piger. 
Til  dans  i  haven ! 

En  enkelt. 

Livet  er  at  danse! 

En  anden. 
En  vårdags  blomsterdans  med  friske  kranse ! 

Nogle. 
Ja,  danse,  danse! 

Alle. 
Ja,  og  aldrig  standse ! 

(Styver  kommer  med  Stråmand  under  armen.    Fru  Stråmand 
og  børnene  følger  efter.) 

Styver. 
Ja  du  og  jeg  er  venner  fra  idag. 

Stråmand. 
Og  jeg  og  du  vil  slå  for  fælles  sag. 

Styver. 
Når  begge  statens  magter  slår  sig  sammen  — 

Stråmand. 
Blir  resultatet  alles  — 

Styver 

(hurtigt). 

Tarv! 

Stråmand. 

Og  gammen. 

(Fru  Halm,  Lind,  Anna,  Guldstad  og  froken  Skære,  samt 
resten  af  gæsterne  kommer  ud.  Hele  familjens  øjne  søger  Falk 
og  Svanhild.   Almindelig  studsen,  da  man  ser  dem  hver  for  sig.) 

Froken  Skære 

(mellem  tanterne,  slår  hænderne  sammen). 

Hvad?    Sig  mig  om  jeg  drømmer  eller  våger! 
Lind 

(som  intet  har  mærket). 

Jeg  får  vel  hilse  på  min  nye  svoger. 

(han,  tilligemed  fiere  af  gæsterne,   nærmer  sig  Falk,  men  farer 
uvilkårligt  et  skridt  tilbage  ved  at  se  på  ham  og  udbryder): 

Hvad  er  der  hændt  med  dig?  Du  har,  som  Janus, 
to  ansigter! 

Falk 

(med  et  smil). 

Jeg  råber,  som  Montanus : 
Jorden    er  flak,    Messieurs;  —  mig  skurfed  øjet; 
flak,  som  et  fladbrød;   —  er  I  nu  fornøjet! 

(går  raskt  ud  tilhøjre.) 


En  kurv! 

Frøken  Skære. 

Tanterne. 
En  kurv? 


Fru  Halm. 

Hys,  lad  det  bli  fortiet ! 

(går  opover  til  Svaxhild.) 

Fru  Stråmand 

(til  pres  ten). 

Tænk  dig,  en  kurv! 

Stråmand. 

Men  er  det  muligt? 

Frøken  Skære. 

Ja! 

Damerne 

(fra  muml  til  mund). 

En  kurv!    En  kurv!    En  kurv! 

(de  samler  sig  i  klynge  længere  inde  i  haven.) 

Styver 

(som  forstenet). 

Hvad?    Har  han  friet? 

Stråmand 
Ja  tænk  dig,  du!    Han  lo  af  os,  ha,  ha,  — 

(de  ser  målløse  på  hinanden. j 

Anna 

(til  Lind). 

Nå,  det  var  rigtig  godt.     Uf,  han  var  fæl! 
Lind 

(omfavner  og  kysser  hende;. 

Hurra,  nu  er  du  min  i  alle  dele! 

(de  går  opover  i  haven.) 

Guldstad 

(ser  tilbage  mod  Svanhild). 

Her  er  nok  noget  brustet  i  en  sjæl; 
men  det,  som  endnu  lever,  vil  jeg  hele. 

Stråmand 

(tår  mælet  igen  og  omfavner  Styver). 

Nu  kan  du  trøstig  blive  ved  at  være 
forlovet  med  din  elskte  frøken  Skære! 

Styver. 
Og  du  kan  skue  gladelig  din  slægt 
forøget  årligårs  med  unge  Stråmænd! 

Stråmand 

(gnider  sig  fornøjet  i  hænderne  og  ser  ud  efter  Falk). 

Det  var  tilpas  for  ham,  den  frække  knægt;  — 
så  skal  de  ha'e  det,  disse  kloge  spåmænd! 

Cde  går  opover  i  samtale,  idet  vrv  Halm  nærmer  sig  med 
Svanhild.) 

Fru  Halm 

(dæmpet  og  ivrig). 

Og  intet  binder  dig? 

Svanhild. 

Nej,  intet  binder. 

Fru  Halm. 
Nu  godt;  så  kender  du  en  datters  pligt  — 

Svanhild. 
Råd  over  mig. 

Fru  Halm. 
Tak,  barn. 

(med  et  tegn  mod  Guldstad.) 

Han  er  et  rigt 
parti,  og  når  der  intet  er  til  hinder  — 

SVANHILD. 

Jo,  et  forlanger  jeg  ved  denne  pagt: 
at  flytte  bort  — 

Fru  Halm. 
Det  er  jo  just  hans  agt. 

Svanhild. 
Og  frist  — 

Fru  Halm. 
Hvorlænge  da?    Husk,  lykken  kalder. 

Svanhild 

(smiler  stille). 

A,  ikke  længe;  blot  til  løvet  falder. 

(hun  går  hen  imod  altanen ;  fru  Halm  opsøger  Guldstad.) 

Stråmand 

(mellem  gæsterne). 

Et,  kære  venner,  har  vi  lært  idag: 
om  tvivlsmål  tidt  os  hårdelig  belejrer, 
så  vinder  over  slangen  sandheds  sag, 
og  kærligheden  sejrer. 

Gæsterne. 

Ja,  den  sejrer! 

(de  omfavnes  og  kysses  parvis.     Udenfor  tilvenstre  høres  latter 
og  sang.) 

Froken  Skære. 
Hvad  er  nu  det? 

Anna. 

Studenterne ! 

Lind. 

Kvartetten, 

Som  går  tilfjelds;  —  og  jeg,  som  rent  har  glemt 
at  sende  afbud  — 

(Studenterne  kommer  ind  tilvenstre  og  blir  stående  ved 
indgangen.) 

En  student 

(til  Lind). 

Her  er  vi  på  pletten! 

Fru  Halm. 
Så  det  er  Lind,  De  søger? 

Frøken  Skære. 

Det  er  slemt;       ' 
han  er  forlovet  nu  — 

En  tante. 

Så  De  kan  skønne, 
han  intet  har  at  gøre  i  det  grønne. 

Studenten. 
Forlovet ! 

Alle  studenterne. 
Gratulerer ! 

Lind. 

Mange  tak. 

Studenten 

(til  kammeraterne). 

Der  ligger  altså  sangerskuden  bak. 
Hvad  gør  vi  nu?     Vi  mangler  vor  tenor. 

Falk 

(der  kommer  fra  højre,  sommerklædt,  med  studenterhue, 
skræppe  og  stav). 

Den  synger  jeg  i  Norges  ungdoms  kor! 

Studenterne. 
Du,  Falk!    Hurra! 

Falk. 
Tilfjelds  i  Guds  natur, 
som  bien  jager  fra  sit  vinterbur! 
Jeg  har  en  dobbelt  sangbund  i  mit  bryst, 
en  langelek  med  underspundne  strenge, 

med  tvefold  klang,  en  høj  for  livets  lyst, 
og  en,  som  dirrer  under,  dybt  og  længe. 

(til  enkelte  mellem  studenterne.) 

Du  har  paletten?  —  Du  papir  til  noder? 
Godt;   sværm  da,  biflok,  i  det  grønne  løv, 
hjem  bær  vi  engang  hjemmets  blomsterstøv 
til  kubens  dronning,  til  vor  store  moder! 

(henvendt  til  selskabet,   idet  studenterne  går  og  koret  fra  første 
akt  istemmes  dæmpet  udenfor.) 

Tilgiv  mig  alt,  det  større,  som  det  mindre, 
Jeg  intet  huske  vil; 

(sagte.) 

men  alt  erindre. 
Stråmand 

(i  overstadig  glæde). 

Pyt,  nu  er  lykkepotten  atter  hel! 

Min  kone  har  et  håb,  et  sødt,  forjættende  — 

(trækker  ham  hviskende  tilside.) 

Nyss  hun  betroede  mig,  den  kære  sjæl  — 

(uhørligt  imellem.) 

Hvis  alt  går  godt ...  til  mikkelsdag  . . .  det  trettende ! 
Styver 

(med  Frøken  Skære  under  armen,  vender  sig  til  Falk,  smiler 
hoverende,  og  siger,  idet  han  tyder  mod  presten) : 

Jeg  får  de  hundred  daler,  sætter  bo  — 
Frøken  Skære 

(nejer  ironisk). 

Ved  juletider  kaster  jeg  min  pigekjole. 
Anna 

(ligeså,  idet  hun  tar  kærestens  arm). 

Min  Lind  blir  her,  lad  troen  være  tro  — 
Lind 

(dølger  sin  forlegenhed). 

og  søger  plads  som  lærer  på  en  pigeskole. 

Fru  Halm. 
Jeg  over  Anna  op  i  alskens  dueligheder  — 

Guldstad 

(alvorlig). 

Jeg  går  til  arbejds  med  et  bramfrit  digt  — 
om  en,  som  lever  for  en  hellig  pligt. 

Falk 

(med  et  smil  udover  mængden). 

Og  jeg  går  opad  —  til   en  fremtids  muligheder! 
Farvel ! 

(dæmpet  til  Svanhild.) 

Gud  signe  dig,  min  livsvårs  viv;  — 
hvor  langt  jeg  går,  skal  dog  min  gerning  nå  dig! 

(svinger  huen  og  følger  studenterne.) 

Svanhild 

(ser  en  kort  stund  efter  ham  og  siger  stille  men  stærk). 

Nu  er  jeg  færdig  med  mit  friluftsliv; 

nu  falder  løvet;  —  lad  nu  verden  få  mig. 

(I  dette  øjeblik  spilles  op  til  dans  ved    pianoet,   og  champagnen 

knalder   i    baggrunden.     Herrerne    flyver  om  mellem  hverandre 

med  sine  damer  under  armen;   Guldstad  nærmer  sig  Svanhild 

og  bukker  for  hende;    hun  farer  et  øjeblik  sammen,   men  fatter 

sig  og  rækker  ham  hånden.    Fru  Halm  og  den  nærmeste  familje, 

som  spændt  har  iagttaget  scenen,  iler  til  og  omringer  dem  under 

høj    glæde,   der  overdøves  af  musiken  og  munterheden  blandt 

de  dansende  længere  inde  i  haven.) 

(Men  langt  oppe  fra  landet,  og  klingende  igennem  danse- 

musiken,  lyder  kraftigt  og  kækt): 

Kor  af  Falk  og  studenterne. 
Og  har  jeg  end  sejlet  min  skude  på  grund 
o,  så  var  det  dog  dejligt  at  fare! 

De  fleste  på  scenen. 
Hurra ! 

(Dans  og  jubel;  teppet  falder.) 

